
nota de l'autor 


L'objectiu d'Energies Comunitàries, el projecte en què s'em- 
marca aquest treball, és conèixer, reconèixer i connectar inicia- 
tives d'acció comunitària a la ciutat. 


Aquest llibre ha estat una oportunitat inigualable per 
conèixer persones que treballen col-lectivament per transfor- 
mar la seva realitat, des d'àmbits molt diferents. És un intent 
de valorar la seva tasca, recollir-ne les veus i posar a disposició 
els aprenentatges que se n'extreuen. També és una manera, 
almenys sobre el paper, de posar en relació realitats molt dife- 
rents que tenen molt en comú. Són moltes les iniciatives que, 
potser sense ni tan sols tenir-ne consciència, afronten reptes 
similars. Com hem de trencar amb l'individualisme2: Com hem 
d'apropar-nos a les persones que ens envolten2 Com hem de 
teixir vincles que permetin fer front a problemàtiques col- 
lectives2 Posem una al costat de l'altra diferents respostes a 
aquestes questions. 





Aquest no pretén ser un treball exhaustiu. Afortunada- 
ment, la realitat de la gent que s'organitza per transformar el 
món que l'envolta a la ciutat de Barcelona és inabastable. És 
un petit tast de les energies que es mouen a la ciutat, en dife- 
rents territoris, diferents àmbits i diferents tipus d'organitza- 
ció, des de serveis públics fins a moviments autònoms, passant 
per associacions veinals. 


Agraeixo a l'Oscar Rebollo i a l'equip del Servei d'Acció Co- 
munitària la confiança i la llibertat per desenvolupar aquest 
projecte, i a l'equip de la cooperativa Etcèteres, que desenvolu- 
pen l'Energies Comunitàries, que hagin estat sempre disposa- 
des a compartir temps i idees. Al Yeray S. Iborra li vull agrair les 
seves lectures afectuoses, que han fet d'aquest un text millor 
del que hauria estat sense la seva mirada. Finalment, el llibre 
que teniu entre les mans no hauria estat possible sense totes 
les persones que han dedicat part del seu temps a compartir 
la feina que duen a terme per fer de Barcelona una ciutat més 
habitable. Són elles les que em fan estimar aquesta ciutat. 





El Raval, Barcelona, febrer del 2019 





una illa 
on et saluden 





a plaça Reial és potser un dels racons més encarats al con- 
sum del centre de Barcelona. Els locals que es troben sota 
els seus pòrtics són pràcticament tots restaurants desti- 
nats al públic turístic o discoteques. Per això sorprèn que 
un dels pisos que s'hi troben sigui un espai per a la subversió. 


Al passatge de Madoz, una de les entrades al recinte por- 
ticat, hi ha una gran porta de fusta sense gaire indicacions. 
Un cop la creues, apareixen unes escales de marbre que es bi- 
furquen. L'edifici, senyorial, és del segle XIX i, com a la majoria 
d'edificis antics del centre de la ciutat, a mesura que vas pujant 
pisos les escales van perdent noblesa. 


Si arribes a la tercera planta un dimecres a la tarda el que 
t'hi trobes és un petit pis atapeit. A l'entrada, recolzat a la 
paret, un piano amb aspecte de no haver estat tocat en molt 
de temps. A sobre hi ha alguns pamflets, i la gent sol seure 
a la tapa per parlar. És impossible entrar passant desaperce- 
but, perquè la gent que hi xerra forma un passadís. Tampoc 
és habitual que la gent hi entri com si res. Tothom se saluda, 
encaixen la mà o es fan dos petons, es presenten i pregunten 
el nom a qui arriba. 


No esperen explicacions, simplement et donen la benvin- 
guda. 


Al fons del passadís hi ha una sala amb un gran finestral 
que dona a la plaça. Hi ha força gent xerrant, asseguda a la 
taula o a les butaques i cadires que hi ha a prop de la paret. 


A mig camí entre l'entrada i la sala, hi ha unes portes aba- 
tibles que no tanquen gaire bé. Perquè no s'obrin s'han de fal- 
car amb un cartró entre les dues. Donen accés a un estudi de 
ràdio, des del qual es van sentint aplaudiments esporàdics. Al 
llindar entre la petita avantsala i l'estudi hi diu cON AIR: i entre 
les dues paraules hi ha la rosca per posar-hi una bombeta, pro- 
bablement vermella, que fa temps que ja no hi és. Tot l'espai és 
ple d'adhesius. Les parets es podrien considerar un arxiu de les 
lluites socials de la ciutat, amb campanyes contra el desallotja- 
ment d'espais que fa anys que no existeixen. 


Aquesta és la seu de Contrabanda FM, una emissora de 
ràdio lliure que va començar a emetre el 1991. La va posar en 
marxa un col-lectiu creat el 1988 per un grup de persones molt 
diverses preocupades per la manca d'un àmbit de comunicació 
alternatiu a la ciutat de Barcelona. Van començar a emetre tres 

anys més tard i des de llavors segueixen funcionant com a rà- 
dio lliure, no comercial, assembleària i autogestionada. 


Habitualment no s'hi veu tanta gent, a la seva seu. Dues, tres 
o quatre persones són les que poden cabre còmodament a l'es- 
tudi. Els dimecres, però, sembla que no tingui límit. La gent es 
mou constantment de la sala a l'habitació des d'on s'emet, que 
no només té les cadires plenes, sinó també gent recolzada a les 
parets i fins i tot persones que s'acumulen a l'ampit de la porta 
intentant sentir bé el que s'hi diu. A vegades no és fàcil perquè, 
toti estar en directe, obren la finestra de l'avantsala perquè corri 
l'aire. Amb tanta gent acumulada hi fa més calor, però des de 
fora entra soroll d'obres o la música dels veins. Dues persones 
que encara no s'havien trobat enlloc més del pis es presenten 
allà. Tothom se saluda. Inicien una conversa fins que des de dins 
de l'estudi els demanen silenci. 


Tot és un caos, però tothom té clar com fer-ho anar. Això és 
Radio Nihosia. 


emissió 


Nicòsia és la capital de Xipre, i des de la invasió turca de 1974 
és una ciutat dividida en dues parts. Aquell any hi va haver un 
cop d'estat a l'illa amb el suport del govern militar grec i set- 
manes més tard les tropes turques van iniciar una invasió. Des 
de llavors s'hi ha establert la República Turca de Xipre del Nord, 
només reconeguda per Turquia, i la frontera entre els dos terri- 
toris travessa la capital. 





L'emissió de la ràdio sempre comença amb les mateixes 
paraules: 


Ahora es cuando empieza a transmitir Radio Nilcosia, 
durante las próximas dos horas estaremos en el aire. 
Ahora es cuando existe la posibilidad de que digas lo 
indecible, de que aprendas a ver el mundo al revés 

y estés contento con ello. De que sumes nuevas 
perspectivas a tu manera de estar de cara a los dias. 
Ahora es cuando la locura es un lugar normal y la 
normalidad vuelve a ser relativa. Ahora es cuando 
entras en el universo Nilosia. 


Nilcosia es la última ciudad dividida. Por murallas, 
ideas, religiones y un supuesto abismo cultural. 
Creemos, que de una u otra manera, todos llevamos 
cierta Nilcosia dentro de la geografia del cuerpo 

y la mente. Alguien separó en dos a Nilcosia, pero 
nosotros viajamos constantemente a un lado y otro 
de esa frontera. Y es desde este dualismo, desde este 
vaivén que vamos aquí a contar nuestra historia, que 
es tan real y legítima como cualquier otra. 


Un dia abans del Dia Internacional de les Dones i amb la con- 
vocatòria d'una vaga de dones, el programa gira al voltant 
d'aquest tema. El moviment de gent segueix sent constant. 
Hi ha qui entra a l'estudi perquè vol parlar, qui en surt perquè 
ja ha parlat o qui simplement s'apropa a escoltar. Quan surt la 
Juli es troba amb la Yolanda a l'avantsala. 


—No has parlatl 
—És que hi ha molta gent. 
—PFica-t'hil Fes-te un lloc. 


Sempre hi ha algú que anima qui no diu res a participar i sortir 
en antena. 

El tema del programa va fent voltes i la Natalia Castano, 
que el coordina, va proposant questions per al debat. Quan ar- 
riba a la menstruació, la gent comença a estirar molt d'aquest 
fil. Parlen dels impostos elevats sobre les compreses i els tam- 
pons, del 2126, com si fossin béns de luxe. També critiquen els 
anuncis. 


—No només hem d'estar guapes i perfectes, sinó 
que ens ha de venir la regla de color blau. 


—Les compreses i tampons són blancs i impol-luts, 
i alimenten més la idea que la menstruació és 
una cosa bruta. 


—No tenim dret a tacar, però en realitat hauríem 
de poder pintar amb la regla, si volguéssim. 


—Jo he estat profe d'educació física i quan les 
nenes em deien que no podien fer classe perquè 
tenien la regla jo els preguntava com la tenien, 
de quina manera. És una excusa per parlar-ne i 
normalitzar-ho. 


Els micròfons no inhibeixen gaire i la conversa es desenvolupa 
en un entorn de confiança, només que multiplicat per les ones. 
La idea és que aquí es pot dir tot, sense barreres. 

—És com allò que diuen que la dona és l'únic 
animal que sagna durant quatre dies i no mor 
—diu un home. 


—Això és masclista —li replica ràpidament una 
companya—. I després parlarem del llenguatge 
i de com utilitzen la regla per burlar-se de nosal- 
tres. 


Que tot es pugui dir no significa tampoc que no es puguin con- 
frontar els plantejaments. Preval el respecte. El debat segueix 
i acaba parlant de la vaga de l'endemà. Des de la taula de con- 
trol, la Lucía Serra intervé per destacar que també hi ha hagut 
dones feministes migrants i racialitzades que han alçat la veu 
per dir que no se sentien convocades a la vaga, i —remarca— li 
sembla important eque no hàgim d'estar totes d'acord2. 


Al final de l'emissió, la taula de la sala és plena de menjar i 
de beure perquè se celebra l'aniversari d'algú, i tothom menja, 
beu, riu i xerra en grupets pels racons. 


eJo el que faig és crear liox, diu la Natalia sobre el seu paper 
quan fa de coordinadora del programa. eJo faig moltes pre- 
guntes i que la gent vagi dient, intento fer-los pensar, que di- 
guin el que vulguin, i a vegades comences amb un tema però, 
acabes amb un altre de completament diferent.. 


Els temes dels programes es trien en assemblea i sempre hi 
ha una o dues persones encarregades de coordinar l'emissió, 
però un cop en antena tothom intervé. eLa màgia de Nihosia 
és que tots som importants i que jo coordini el programa no 
significa que parli jo sola, a part que no podria tirar endavant 
el programa parlant dues hores jo sola2, remarca. 


La Natalia ja tenia en perspectiva parlar davant d'un mi- 
cròfon. Va estudiar interpretació amb la intenció d'acabar de- 
dicant-se al doblatge. A la ràdio, però, hi va arribar de casua- 
litat. Va anar a veure una exposició de pintura al Centre Civic 
Convent de Sant Agustí i va resultar que s'organitzava des de 
Nihosia. Al cap d'uns dies els va trucar i la va atendre el Martín 
Correa, impulsor del projecte. 


cEl Martín per telèfon em va treure de polleguera, perquè 
parlava molt calmat. Tenim el costum de parlar a correcuita, 
resoldre-ho tot ràpid, i ell em sembla que estava a la cuina 

amb els seus fills i parlava tranquil. Jo em preguntava per què 
parlava amb tanta calma, jo volia que em digués ràpid, que em 
donés respostes, al moment. D'entrada això ja va ser diferent, 
perquè en comptes de dir-me "sí, vine ja", va fer "ah, vine, pas- 
sa-hi",, recorda la Natalia. 


El primer cop que va anar a la ràdio era ple hivern i faltaven 
pocs dies per a Nadal. Va quedar molt impactada. Ja d'entrada 
per l'espai. No s'esperava que el lloc de trobada fos un pis. Ella 
havia frequentat centres cívics, però mai un espai autogesti- 
onat com el de Contrabanda FM. Tot plegat li semblava com 
d'una pel:lícula de Tim Burton, un univers màgic que no s'aca- 
ba d'entendre. 


4Estava com descol:-locada, no sabia què pensar, què fer, 
què sentir, res, no entenia res, i vaig arribar a odiar-los perquè 
no sabia si tornar, si quedar-m'hi, com parlar... perquè era un 
fet diferent, un fet que ara entenc, i els estimo i són la meva 
família, però com que no era allò convencional... 


Ara la Natalia va per l'estudi sense ulleres. Al carrer sempre 
se les posa dno per res metafòric, sinó que no hi veigo, però a 
la ràdio se sent com a casa i es permet no portar-les posades. 
L'únic que encara li fa vergonya és treure's les sabates, però bé 
que hi aniria, de descalça. 


un nou lloc 


L'any 1991, a l'hospital psiquiàtric Doctor José T. Borda de la ciu- 
tat argentina de Buenos Aires, es va posar en marxa Radio La 
Colifata. L'objectiu del projecte era dotar els interns d'un espai 
d'autonomia que permetés anar més enllà dels murs del psi- 
quiàtric. El psicòleg Alfredo Olivera, impulsor de l'experiència, 
explica que la idea va sorgir d'una trobada amb persones d'una 
ràdio comunitària, en què els programes s'anaven construint 
amb les intervencions dels oients. Li van proposar que hi par- 
ticipés com a estudiant que visitava el manicomi. La seva con- 
traproposta va ser que parlessin les persones que hi vivien, i va 
gravar una conversa per a aquesta primera intervenció. Avui 
tenen la seva pròpia antena i la seva frequència a la FM. 


En una entrevista a Radio Nihosia, recollida a El libro de Ra- 
dio Nifosia. Voces que hablan desde la locura, l'impulsor de La 
Colifata explica la iniciativa: 





La lectura inicial tenía que ver con los manicomios: 
en Sudamérica todavía existen manicomios, 

hospitales psiquiàtricos donde viven 1.000 o 1.200 
personas, y muchas de estas personas pierden todo 
contacto con el resto de la sociedad. Es entonces 
cuando se me ocurre lo de la radio: la pienso como 
un instrumento para romper ese muro y como una 
manera de volver a llevar la palabra de los que allí 
estaban al resto de la comunidad, sobre todo porque 
era interesante pensar que se podían producir 
movimientos de transformación en la psiquiatría 

o en la atención al paciente mental en la medida 
en que fuera posible trabajar con la comunidad en 
cuanto a las pràcticas concretas y cotidianas que 
tenemos todos como cuerpo social. 


El Martín Correa, periodista i antropòleg, va col-laborar amb 
La Colifata. Quan va arribar a Barcelona es plantejava com 
traslladar aquesta idea a un context en què no hi ha els murs 
físics dels psiquiàtrics, però, en canvi, sí que existeixen altres 
murs, més simbòlics. Per això el 2003 van impulsar una ràdio 
fora de l'àmbit clínic a través de la Fundació Joia, dedicada a la 
reinserció en l'àmbit de la salut mental. Per diferències entre 
a fundació i l'equip de la ràdio, el projecte es va emancipari el 
2008 es va constituir l'Associació Sociocultural Radio Nihosia. 





4Els programes sempre s'han fet a Contrabanda i això a 
vegades genera certa fricció, perquè a vegades ens pregun- 
ten per què ens diem Radio Nilosia si la ràdio és Contrabanda, 
però és que no som només un programa dins d'una emissora 
lliure, sinó que ens entenem com un espai que possibilita o es- 
timula la possibilitat d'enunciació, tant en el programa a Con- 
trabanda com en col-laboracions amb altres mitjans, i també 
en xerrades, formacions o espais d'acollida a la gent nova que 
arriba-, explica la Lucía Serra, que forma part de l'equip de co- 
ordinació de Nitosia. 


La Lucía va començar a treballar de molt jove en una ins- 
titució amb persones amb diagnòstics de salut mental a l'Ar- 
gentina. Set anys després es va traslladar d'allà a Barcelona. 
Tenia amics en comú amb el Martín i un d'ells li va explicar el 
projecte de Radio Nilosia, així que va decidir apropar-s'hi. La 
seva porta d'entrada va ser el taller de pintura, el primer taller 
que va començar a fer l'associació per donar cabuda a altres 
inquietuds de persones que participaven a la ràdio. La Lucía 
sempre havia fet collage i tenia la necessitat de trobar un espai 
creatiu. 


4A mi Barcelona em sembla una ciutat molt agressiva, i 
d'entrada no ho semblaria, perquè hi ha molta oferta d'espais, 

de possibilitats de vinculació, es promou molt activament l'as- 
sociacionisme i la participació, però sociològicament hi ha una 
postura de sí però no. S'hi suma aquesta dinàmica d'alienació 
que provoquen les grans ciutats, però és que vas a una mani, 
et trobes un munt de gent, vas a una assemblea, prepares co- 
ses, i després et trobes la gent i no et diu ni hola. Com és que 
aquesta possibilitat de contacte afectiu està com trencada o 
empantanegada2, es pregunta. 


La ràdio per a ella és un espai diferent, on arribes i la gent 
et saluda, es presenta, et fa preguntes o et demana una opinió 
encara que no et conegui. eA la gent que arriba li crida l'aten- 
ció no entendre res, hi ha un munt de gent, no saps qui és qui, 
tothom parla, riu, uns fumen, els altres van i venen, una em fa 
un petó, un altre em crida per dir-me no sé què... quan un espai 
és viu, en moviment, hi ha un punt de desordre... 


Hi ha petits gestos molt significatius a tots els espais de 
Nitosia que tenen a veure amb l'acollida, que hi hagi un reco- 
neixement, una presentació o fins i tot que t'esperin. Quan ho 
poden preveure, la gent està alerta que vindrà algú nou a la 
ràdio o a l'assemblea. 


eHi ha molts companys que són estel-lars en aquesta fun- 
ció d'acollir, rebre, fer dos petons o fer una minipresentació, 
no és una responsabilitat d'una persona, sinó del col-lectiu, i 
amb aquests gestos podem convidar l'altre a arribar a un lloc 
nou2, diu la Lucía. Ens motiva i ens sosté inventar el nostre 
propi lloc, no el de malalt, ni d'usuari, ni de persona que pa- 
teix, ni parlar del diagnòstic, soc una persona que fa ràdio, 
que pinta o que participa en una assemblea, i aquesta inven- 
ció d'un nou lloc possible també té a veure amb les persones 
que no hem tingut un diagnòstic, que sí patiment psíquic, com 
tothom, i que pel fet de ser allà podem pensar de quina forma 
hem adquirit uns tics o una manera de ser al món que tampoc 
ens fan sentir còmodes., 


Treure rellevància al diagnòstic en salut mental és la clau 
del projecte de Nihosia. eSovint arriben persones en una si- 
tuació d'autocronificació, repetint un paper, un rol de malalt 
mental, com una identitat total de persona malalta o usuària, 
i el fet que les estiguin esperant, que puguin assajar una altra 
manera d'estar, que hi hagi una disposició dels elements per- 
què puguin passar altres coses, a vegades permet en molt poc 
temps que aquesta persona digui com se sent, si no està cò- 
moda amb la seva família o al centre on és, altres vegades no, 
requereix molt de temps, i altres vegades la gent tampoc té 
res a dir, però, si volen fer-ho, tenen un espaix, conclou la Lucía. 

assemblea 


Els dilluns són dia d'assemblea de Radio Nihosia. Es fan al ma- 
teix pis de Contrabanda. L'espai comú s'omple i s'han de treure 
cadires de tot arreu on es pugui. Els dies d'emissió la gent va 
fent tombs, però l'assemblea concentra tothom en un mateix 
espai. 

A l'entrada hi ha un grupet de gent al costat del piano. El 
Francesc pregunta qui són o què fan a la gent que arriba nova. 


—Jo soc usuari —diu quan li retornen la pregunta. 


—Usuari de què2l —li etziba el Martín—. 
Fins quan et definiràs així2 


—És veritat, no som en un CSMA (centre de salut 
mental d'adults), però no m'hi acostumo. 


—El Francesc ja ha publicat quatre llibres 
—explica el Martín. 


—De novella 


—No, soc dibuixant. Miral M'hauria de presentar 
aixíl Soc dibuixant. 


A l'altre extrem del passadís la gent va agafant lloc. La Mica- 
ela creua la sala i agafa un seient davant de la finestra i co- 
menta a la noia que té al costat que quin dibuix més xulo té al 
quadern, que si l'ha fet ella. Parla de tal manera que ho com- 
parteix amb tota la sala. Mentre la Micaela fulleja el quadern, 
ella li explica que sí, que els fa ella, sovint a classe quan s'avor- 
reix. El bloc comença a rodar per la sala i la gent comenta els 
dibuixos i li fa preguntes, amb què els fa —amb bolígraf— o 
amb què els pinta —amb retoladors. Ella els comparteix i ex- 
plica contenta. 


L'assemblea discuteix algunes questions generals de Nio- 
sia, però de seguida se centra en el programa de ràdio de la 
setmana. Els que estan més a prop recuperen el tauler de suro 
recolzat al fons de la sala on hi ha una taula amb les propostes 
de programa. Triguen una estona a aclarir quina tocaria. El pro- 
grama sobre la vaga de dones es va ccolaro en la previsió i les 
dates no coincideixen. Tenint en compte això, el programa que 
tocaria aquesta setmana el va proposar una persona que no hi 
és, així que passen al seguent. És una proposta de la Natalia: 
Altres paraules: llenguatge, dolor i salut.o D'entrada, la gent 
comenta la potència del títol. 

—Per què havies pensat en això2 —pregunta el 
Martin. 


—A vegades fem servir paraules que, sense adonar- 
nos-en, ens fan mal a nosaltres mateixos, cQue 
tonta que socb, dJo soc incapaç de no sé què 
perquè soc nul-la,... Aquestes expressions ens 
acaben fent mal perquè ens les acabem creient 
—diu la Natalia—. M'agradaria generar un 
debat sobre les paraules, però sense la RAE ni res, 
des de la nostra perspectiva. 


A partir de la proposta, comença un debat sobre les paraules i 
la seva càrrega. Preparar un programa passa per això. L'Oscar 
proposa un concepte per al que comenta la Natalia: eSadoma- 
soquisme emocional. Es comenta com la gent critica els altres 
i com això té un pes fins i tot en l'entreteniment, com ara els 
programes i revistes del cor. 


—Espanya és el país de la Vieja del Visillo 
—diu la Natalia en referència al personatge del 
còmic José Mota—. De criticar se n'ha fet un 
negoci, i això es converteix en un hàbit. 


—A vegades critiquem de l'altre el que és d'un 
mateix sense adonar-nos-en —afegeix la María, 
que seu al seu costat—. Jo de tant en tant 
m'enxampo in fraganti i em dic: aQuè dius 
dels altres2 I tu què, 


El debat acaba tocant la questió de les paraules relacionades 
amb la salut mental. No és ni molt menys l'únic tema que 
s'aborda a Nihosia, però tot sovint està en l'ambient. 


—Hem de pensar com ens constitueixen les paraules 
amb què ens anomenen, jo com a streballadora de 
salut mental —la Marcia emfatitza les cometes— 
a vegades no sé com anomenar-me. 


—Jo vaig tenir amnèsia i això és una part de la meva 
identitat que he perdut, però m'ho prenc com 
una oportunitat per tornar a començar de zero, 
que això no ho té tothom —apunta la Sara, que 
reivindica l'optimisme en el llenguatge per contra- 
restar la negativitat. 

Jo vinc del món competitiu de l'empresa i la meva filosofia de 
vida no era la que té Nilcosia, però quan ho vaig trobar vaig dir: 
"Això és el que jo vull",, recorda el Nacho Quadras. Igual que 
la Lucía, va trobar la seva porta d'entrada a través del taller de 
pintura. 


Havia estat ingressat i un cop va sortir li van recomanar 
vincular-se a l'associació Activament. S'hi va implicar molt i en 
un moment els va oferir participar en els tallers que organit- 
zava Radio Nihosia. cA pintura vaig conèixer alguns dels que 
participaven en el programa de ràdio i em vaig animar perquè 
em va semblar gent molt maca, jo no tenia la idea de fer ràdio, 
però em va cridar l'atenció i quan hi vaig anar em vaig sentir 
molt ben acollit, molt ben tractat, em va agradar moltíssim 
la filosofia de l'espai, del programa, d'escoltar gent diferent.s 


Es va acabar desvinculant d'Activament per diferències 
personals i es va bolcar a Radio Nihosia, fins al punt que avui és 
el secretari de l'associació. Els càrrecs no tenen un pes dins l'or- 
ganització, però sí que és cert que les persones que els osten- 
ten estan especialment implicades en el dia a dia del col-lectiu. 


Per al Nacho hi ha dos factors que diferencien Nihosia d'al- 
tres tipus d'espais. D'una banda, les cures mútues. No només 
en un moment determinat d'un grup d'ajuda mútua, que és el 
que tenen les entitats, on tu expliques el problema i la gent 
t'intenta ajudar, a Nixosia això és en tot moment... D'altra 
banda, que et permeten desenvolupar-te com a persona. Pots 
participar en qualsevol activitat que es fa, en allò que t'agradi, 
també pots proposar coses que t'agradin perquè es facin com 
a associació... És un lloc de possibles, com diu el Martín, un lloc 
on tot és possible. 


La Natalia dedica els dilluns, els dimarts, els dimecres i els 
divendres a Radio Nihlosia. Els dilluns participa en el grup de 
cures o en el de dones, cada quinze dies es reuneix un dels dos. 
4A l'assemblea surten molts problemes, però és un espai més 
per a la ràdio, llavors es va crear un grup de cures perquè ens 
poguéssim trobar un grup de persones i parlar d'un tema que 
ens inquieta més en el sentit emocionab, explica a la mateixa 
cafeteria on es troben cada setmana. 


També es va veure la necessitat de crear un grup específic 
de dones per abordar questions que les inquieten específica- 
ment a elles. eSom un grup molt variat, cadascuna té la seva 
peculiaritat i és tot molt espontani, es proposa un tema, o no, 

i a partir d'allà... Recordo que un dia ens vam passar la tarda 
parlant de calces, imagina'tl,, rememora la Natalia. 


eNiosia no és com altres llocs on són paternalistes, en els 
quals els tècnics són els que dirigeixen el que has de fer o dei- 
xar de fer, sinó que ets tu mateix qui ho vas trobant, i hi ha 
gent que hi va i no troba res i se'n va, però és lícito, apunta 
el Nacho. ePotser estan en un procés en què necessiten més 
acompanyament, però Nilosia no és acompanyament en el 
sentit tutelar de la paraula, és més aviat donar-te la possibili- 
tat de créixer amb les teves característiques. 


Les decisions es prenen totes assembleàriament, amb una 
lògica d'autogestió, en què totes les persones tenen el mateix 
pes, tinguin un diagnòstic en salut mental o no. Per això, més 
enllà de l'assemblea dels dilluns, que sovint es queda curta per 
decidir sobre altres activitats, hi ha la junta de bon govern, un 
espai mensual de gestió obert també a totes les persones vin- 
culades a Nihosia. 


La Generalitat, actualment des del Departament de Treball, 
Afers Socials i Famílies, incorpora a la seva cartera de serveis 
el de club social. eEl servei de club social és un programa de 
suport a la integració i la inserció comunitària mitjançant el 
lleure adreçat a persones amb malaltia mental en situació de 
dependència2, explica el vveb del Departament. El llenguatge 
de la gent de Nilosia té poc a veure amb aquests termes. Toti 
això, a proposta i amb l'acompanyament de persones de l'Ad- 
ministració, hi van veure una oportunitat per donar estructura 
al projecte. 


Actualment l'Associació Sociocultural Radio Nihosia gestio- 
na un club social i compta amb un equip de cinc professionals 
que s'hi dediquen. En realitat fan el mateix que feien, però l'as- 
semblea, el programa de ràdio i tallers com els de pintura, de 
percussió o de ioga formen part de les activitats del club social. 


Molta gent ni tan sols ho sap, ja que no demanen res a 
ningú perquè hi participi. Això sí, quan una persona que hi 
està implicada expressa que té un diagnòstic en salut mental, 
li proposen si vol formar part del club. Això no canvia la seva 
implicació en el projecte, però li demanen, si la vol aportar, un 
seguit de documentació, com un diagnòstic fet per un profes- 
sional en matèria de salut mental, per poder justificar el funci- 
onament del club davant l'Administració. 

Adaptar la feina de Nilosia als paràmetres i als criteris 
d'avaluació d'un servei de salut mental no és fàcil, sobretot 
tenint en compte el caos, però la Lucía convida a eno pren- 
dre-s'ho massa seriosament.. cEl que cal fer és traduir el que 
fem a uns indicadors, perquè no estem simulant res, fem mol- 
tíssimes coses, moltes més de les que diem que fem., 


Amb el reconeixement com a club social va ser quan ella 
va passar d'estar-hi implicada com una participant a estar-ho 
com a treballadora, i li preocupa evitar que el llenguatge de la 
institució entri en el dia a dia de Nihosia. cÉs pràcticament im- 
possible que no hi entri, però ens hi hem de barallar, o deixar-li 
el mínim espai necessari per tenir uns recursos que ens perme- 
tin funcionar o complir amb l'avaluació que demanen, perquè 
també és lògic i està bé que es vulgui avaluar que els diners 
públics, que són de tothom, s'inverteixen en alguna cosa que 
realment es fa. 


Al barri de la Ribera, al nucli antic de Barcelona, l'orde de Sant 
Agustí hi va construir un convent al segle xiv. Després del set- 
ge de la ciutat de 1714 es va començar a edificar la fortalesa 
de la Ciutadella, que va desplaçar els monjos al barri del Raval. 
Des de llavors l'antic convent ha tingut diversos usos, entre ells 
el de caserna militar, i avui és la seu, entre altres, d'un centre 
cívic que porta el nom de Convent de Sant Agustí. 


Una dona truca a la porta d'un petit despatx d'una de les 
plantes superiors. 


—Volia parlar amb el Jon —diu des de fora 
amb un fil de veu. 


—No et veig —li diu el Jon Barrena, com 
una invitació a passat, i un cop és a dins la 
reconeix—. Com estàs 


—Bé. 
—Què volies saber2 Alguna cosa dels tallers2 
—Volia saber si els dijous hi havia Pilates. 


—loga. El que feies era ioga, però té coses 
que s'assemblen... 


—AIiXò, iogal 

—Doncs no, ja s'ha acabat fins al setembre... 
—PfFF.. M'havia comprat l'estoreta i tot. 


—AI teu barri queda encara una sessió de txitung 
—ella arrufa el nas—, sona estrany, sí, però hi té 
a veure... 


—Deixa estar el meu barri, perquè allà no hi aniré 
ni en pintura. Jo, amb els personatges que hi ha, 
no hi vaig... 


—Llavors fem una cosa, t'apunto quan comença 
el ioga al setembre i vens al setembre2 


—Em deixes la teva targeta i et truco al setembre2 


—Però tenim els telèfons, no2 Jo tinc el teu telèfon 
aquí. 


—Ja, però jo l'he perdut. 


—Doncs t'apunto aquí quan tornen a començar 
les coses2 loga és el 13 de setembre a les quatre 
de la tarda. Percussió... —balbuceja mentre 
apunta la informació de l'altre taller en què 
havia participat durant el curs—. T'apunto 
també el telèfon. M'ho pots preguntar per 
VVhatsApp o com vulguis. 


Quan marxa, elJon pren nota a la taula d'inscripcions que par- 
ticiparà a ioga i a percussió. És un dels responsables de la Xarxa 
Sense Gravetat, un projecte que va impulsar Nihosia l'any 2015 
amb Saràu (associació d'oci inclusiu), l'associació Activament i 
la cooperativa Aixec. 


4Tot i que som entitats molt diferents teníem en comú el 
fet de fer activitats que donen cabuda a persones cicatritza- 
des o que venen del món de la salut mental i generar espais 
de trobada amb altres personeso, explica el Jon. Per això pro- 
gramen tallers i activitats que es troben en el marc de l'oferta 
oberta de centres cívics i casals de barri. 


Una de les claus de la xarxa és l'accessibilitat, posar les co- 
ses fàcils. Pel que fa a la questió econòmica, les activitats són 
gratuites per a aquelles persones que expressen que no les po- 
den pagar, no demanen documentació. Les dates no són gaire 
tancades i, si en un taller hi ha places, en qualsevol moment 
pot entrar una persona nova. A vegades fins i tot quan no n'hi 

ha. eSi ve una persona i valorem que és el moment d'engan- 
xar-la perquè, si no, no tornarà, encara que hi hagi un taller ple 
l'enviem cap allà, que no vindrà d'una de més, apunta el Jon. 


Les inscripcions també poden ser tan fàcils com apro- 
par-s'hi i dir-ho, els formularis no són imprescindibles. cAixò 
no ho fa un centre cívic, però nosaltres podem fer-ho, tot i que 
sí que és important que la gent s'acostumi que sempre hi ha 
una mínima part documental, perquè la idea de la xarxa no 
és finalista, no és que hi sigui sempre, la idea és que la gent 
s'atreveixi a participar en els espais de ciutadania, de proximi- 
tat, i després pugui fer-ho pel seu compte2, diu. 


l finalment hi ha l'acompanyament. Si algú ho desitja, po- 
den quedar a la porta abans del taller, ensenyar-li l'equipament 
on es fa, el lavabo o la sala o presentar-li la persona que l'im- 
parteix. No és una demanda que rebin sovint, però estan a dis- 
posició i, en tot cas, treballen amb els i les talleristes perquè es- 
tiguin receptius, que sàpiguen quan vindrà una persona nova, 
com es diu i que per a ella és un dia important. 


cEl que té d'especial la Xarxa Sense Gravetat és que els i 
les professionals que imparteixen els tallers tenen una sensi- 
bilitat diferent cap a les persones, són sensibles a les diferents 
maneres de ser o de pensar, molt oberts, i no imparteixen la 
matèria i prou, sinó que miren d'integrar la gent, explica el 
Nacho Quadras. eÉs una filosofia més social, més acollidora, 
en la qual ningú se sent exclòs.. Aquesta filosofia no es tro- 
ba sempre als centres cívics, tot i que hi ha talleristes de la 
xarxa que arriben per recomanació de gent de l'assemblea de 
Nilosia que els havia conegut en aquests espais. 


Els tallers es fan a iniciativa de l'assemblea de Nilosia o de 
les persones participants en les altres entitats de la Xarxa. eLa 
idea no era muntar tallers per després omplir-los de persones, 
sinó que les persones donessin la forma a aquests tallers i no- 
saltres, com a equip tècnic, donéssim suport en la part logís- 
tica de buscar els profes, trobar espais o poder pagar la gent, 
apunta el Jon. De fet, sovint les mateixes persones que propo- 
sen els tallers proposen la persona que l'impartirà, o a vegades 
entrevisten els candidats a talleristes. eLa tria va molt lligada 
a l'experiència que hagi tingut abans aquell professor amb al- 
tres persones de Niosia2, remarca el Nacho. 


La Cristina García, companya del Jon en la dinamització de 
la xarxa, remarca la importància del treball amb talleristes, 
que sovint arriben amb prejudicis sobre els grups o insegure- 
tats abans de començar a treballar. El que valorem en la per- 
sona que està fent això és que sigui una experta, que no sigui 

un psicòleg que sap fer cuina, sinó una persona especialista en 
la matèria del taller, però que sí que tingui aquesta sensibili- 
tat per abraçar la diferència, tenir una mirada de possibilitat 
sobre una persona que està molt travessada pel diagnòstic, 
que té una identitat que en molts casos es confon amb la ma- 
teixa malaltia mental, o té la identitat ciutadana malmesa-, 
assegura. 


L'objectiu és que els i les talleristes puguin fer créixer una 
identitat que no és la d'una persona amb un diagnòstic de sa- 
lut mental que fa una activitat en un centre cívic. Tot i que 
molts serveis estan optant per fer tallers fora dels seus espais, 
ho fan amb professionals dels centres de salut mental, i tot 
i el canvi en l'espai, no canvia la lògica, no hi ha barreja amb 
altres persones. eNosaltres som un projecte de salut mental, 
però no tenim aquest paper d'acompanyar terapèuticament, 
acompanyem en un sentit ciutadà de poder donar un suport a 
gent que d'altra manera potser no se sentiria tan autoritzada 
a apropar-se o hi veuria més dificultatso, conclou la Cristina. 


Si bé busquen impartir tallers de qualitat, perquè això és 
la garantia per arribar a un públic més ampli, també treballen 
amb les persones que els imparteixen el fet que un centre cí- 
vic o un casal de barri són espais de trobada entre persones. 
eSi vols aprendre a ballar, ves a una escola de dansa, però els 
equipaments de proximitat són per a una altra cosa, també 
per ballar, però sobretot per trobar-te amb altres persones, 
fer comunitat o fer barri, fer altres relacionsx, remarca el Jon. 
En aquest procés, els i les talleristes també han après a fer 
les coses d'altres maneres i les han exportat més enllà de la 
xarxa. 


El nom de la Xarxa Sense Gravetat ve de l'objectiu de crear 
espais de lleugeresa, espais on ser un mateix sense la gravetat 
—en tots els sentits de la paraula— del diagnòstic. Arribar-hi 
com una persona que vol fer ioga, o cuina, o teatre o un grup 
de lectura. eNosaltres no preguntem mai si una persona té un 
diagnòstic o no, potser t'ho explica i ho pots tenir en compte 
perquè és important per a ella, però pel que fa a la participa- 
ció als tallers, jo aviso al tallerista si va a ioga i té una lesió 
a l'esquena, o si va a percussió i ens ha dit que ja sap tocar, 
avisem que ho poden aprofitar, o que no en sap gens, parlem 
d'aquestes capacitats en referència al taller, mai de les "disca- 
pacitats" atorgades pel diagnòstic-, explica el Jon. 

Al Centre Cívic Can Felipa del Poblenou se celebra el Dia Mun- 
dial del Teatre de l'Oprimit, organitzat per uTOpia barcelona, 
un col-lectiu impulsat per l'Antonio Masegosa i la Míriam 
Camps per generar produccions teatrals creades per persones 
que pateixen opressions. Estan vinculats a Radio Nitosia des 
d'abans de crear uTOpia, i hi feien tallers de teatre des d'abans 
de la Xarxa Sense Gravetat. 


Entre la programació del Dia Mundial del Teatre de l'Opri- 
mit hi ha un programa en directe de Radio Nilosia al mateix 
centre cívic. És un tipus d'activitat que fan sovint, que permet 
crear vincles amb col-lectius molt diversos i apropar-hi la me- 
todologia de fer ràdio de Nihosia. Ho han fet en llocs que van 
des d'un festival de dansa contemporània a la fira del teixit 
associatiu de la ciutat. En aquest cas, el Nacho coordina el pro- 
grama i comencen amb una entrevista a l'Antonio. 


—Quan diem teatre de l'oprimit estem parlant de 
teatre, que és art, i d'opressió, que és política. 
Tots patim opressions i a vegades també som 


opressors —explica l'Antonio, que després 
desenvolupa la teoria i parla del brasiler 
Augusto Boal, impulsor de la metodologia. 


—No és el mateix fer teatre de l'oprimit a l'Amèrica 


Llatina que a Europa —planteja 
el Martín. 


—El mateix Augusto Boal quan va estar a França 
va veure que la gent no fugia de la policia, com 
ho feia a l'Amèrica Llatina, sinó que fugia d'ella 
mateixa, i per això planteja una nova tècnica, 
que és l'arc iris del desig, perquè tenim els policies 


dins el nostre cap. 


—Moltes amenaces les tenim dins el nostre cap. 
Sovint són pors ancestrals —apunta el Marcos, 


que fa teatre amb uTOpia. 


—lTeatralitzem la realitat per entendre-la millor. 
Però no plantegem el teatre de l'oprimit com 
una teràpia, més enllà del que té de terapèutica 


qualsevol forma d'expressió artística. 

—Jo diria que l'opressió neix de la família, per 
exemple, veus a casa com critiquen algu i et 
diuen exxxt, tu no ho expliquis, 
—considera la Natalia. 


—Quan ets petit l'opressió és a tot arreu, però, 
un cop està integrada, com la identifiques2 
—afegeix el Marc. 


—Doncs podríem treballar la història de la Natalia 
en el teatre de l'oprimit, però és fonamental 
tenir en compte el context social en què 
s'emmarca aquesta opressió, perquè no serà el 
mateix aquí i ara que fa vint anys en un altre 
país —respon l'Antonio. 


Cap al final de l'entrevista el Marcos no deixa escapar l'opor- 
tunitat: 


—Abans he estat parlant amb el protagonista de 
l'espectacle de dijous i està una mica nerviós. 
Quin consell li donaries2 


Tots riuen per la broma, perquè el protagonista és el mateix 
Marcos, i l'Antonio, que ha acompanyat el procés, respon que li 
pot dir que està convençut que ho farà molt bé. 


Arriba el dijous i el Marcos surt davant el públic del Centre 
Cívic Can Felipa: 


eHola, em dic Marcos Obregón. No soc família de l'Ana 
Obregón. Odio que em facin aquesta broma. No sé què fer 
amb les mans.o Com que realment no sap què fer-ne mentre 
fa el seu monòleg, ho diu. La idea és treballar des de la veritat 
de cadascú. 


Tinc algunes manies. No m'agraden les manies dels al- 
tres, no les suporto. Tampoc m'agraden les meves, però haig 
d'aguantar-les. La mania que us explicaré té a veure amb l'or- 
dre. Soc una persona que té un cert ordre. A casa meva tot 
s'agrupa en nombres de tres, set i dotze. Per exemple, els lli- 
bres els tinc en blocs de tres, set i dotze. A vegades ha vingut 
algú i m'ha dit que allà hi havia quatre llibres, ni tres ni set. No 
n'hi ha quatre. N'hi ha set menys tres. 


La gent empatitza amb el Marcos, i alhora riu molt. És la 
gràcia del teatre. A partir d'aquí, però, comencen a aparèixer 
molts personatges que li van penjant —literalment, amb car- 

tells— un munt d'estigmes relacionats amb la seva manera de 
ser. El teatre és una forma de fer-hi front. 


Sovint, quan la gent s'apropa a Radio Nixosia amb un projec- 
te de recerca o la voluntat de fer un grup de discussió, opten 
per traslladar això a la ràdio. És el cas d'un article que els han 
encarregat sobre el que fan i, en comptes que l'escriguin una 
o dues persones, dediquen un programa a parlar sobre la ma- 
teixa Radio Nihosia. El condueix el Nacho, i és el primer a donar 
el seu punt de vista: 


ePer a mi, Radio Nilosia és la voluntat d'expressar-se d'un 
grup de persones que han viscut o viuen una situació sem- 
blant. Això no vol dir que tots tinguem una situació de di- 
agnòstic mental, és indiferent, però compartim tots la volun- 
tat d'expressar-nos i d'intentar canviar les coses. Tenim una 
visió política del que és el nostre activisme i, a través de la 
ràdio, dels nostres tallers, de tot el que fem, intentem canviar 
una mica aquesta societat perquè pugui ser millor., 


Passat el programa, el Nacho explica que la ràdio vol gene- 
rar un efecte de contagi. eFent el programa, més que lluitar 
contra l'estigma, estem fent una cosa més política, d'influir en 
la mirada de l'altre, fer-la més comunitària, menys competi- 
tiva, menys individualista.: Està convençut que en l'àmbit de 
la salut mental també es dona aquest contagi. Els conviden a 
fer xerrades i formacions sobre el model de la ràdio en molts 
espais. 


—Quin retorn notes d'aquesta tasca política2 


—Jo noto retorns, per exemple, en el terreny 
personal. Jo he evolucionat moltíssim des que 
soc a Nixosia. Noto retorn sobretot en la relació 
que tinc amb les altres persones, jo em noto 
millor i la gent vol veure'm més, senyal que la 
cosa funciona. Sobretot noto aquest retorn en 
el tracte perquè, a mi, és un espai que em dona 
una seguretat i una experiència que no trobo 
enlloc més. 

Com que allò personal és polític, saludar a tothom que arriba 
com fan a Radio Nilosia és un acte revolucionari, com relacio- 
nar-se des de l'afecte en una societat que t'ho nega. Fan po- 
lítica estant en el món com són i no com s'espera que siguin. 


una illa on et saluden 

caminar 
sobre el perill 


Il bar BBB es troba en un petit local de la rambla de Prim, 

al barri de la Verneda. Hi ha tres taules quadrades amb 

tres cadires cada una, perquè les taules estan recolza- 

des a la paret per un dels quatre costats. També cinc 
tamborets a la barra, dues màquines escurabutxaques i una 
màquina de tabac. A primera hora de la tarda no hi ha ningú, i 
la Raquel Nieto seu de costat en una de les cadires per mirar la 
televisió penjada d'un dels angles del bar mentre passa l'esto- 
na. És allà tots els dies, de dilluns a diumenge, no fa vacances. 
Els clients són habituals i ja sap el que volen alguns quan en- 
tren perla porta. 


—Una Coca-Cola2 
—-SÍ, fresqueta. 


El nom del local, BBB, li ve dels antics propietaris, però li ser- 
veix per anomena-lo ebueno, bonito y barato.. Ella i el seu ma- 
rit el van agafar de traspàs, però la Raquel explica que és dels 
primers bars de la zona. Els primers edificis d'aquesta part del 
barri, per sobre de la rambla de Guipúscoa, entre els carrers de 
Ca n'Oliva, Camp Arriassa i la rambla de Prim es van construir 
a principis dels anys 1960. El del seu bar va ser dels primers. 


A part de la sortida al carrer, el bar de la Raquel té una sor- 
tida al fons per on entra a la porteria de casa seva. Viu en un 
conjunt de quinze blocs units per un llarg passadís que recorre 
l'espai entre els locals comercials i les porteries. A més, en al- 
guns punts està obert per donar pas als vianants entre el car- 
rer de Camp Arriassa i la rambla de Prim. 


Tot i que es presenta tímida, la Raquel no només viu i re- 
genta un bar en el conjunt, sinó que a més presideix la manco- 
munitat de les quinze comunitats de veins, és la presidenta del 
que coneixen com zel passadís2. 


La Raquel explica amb resignació les situacions compli- 
cades que s'hi donen, i sempre acaba rient. D'entrada, la di- 
ficultat per aconseguir convèncer del que sigui el conjunt de 
presidents d'escala. Tot el que impliqui posar diners ho para- 
litzen, encara que sigui fer sortides d'incendis o acondicionar 
les instal-lacions de gas. D'altra banda, si bé cada comunitat té 
la seva assegurança, no n'hi ha cap que cobreixi el passadís, i la 
Raquel pateix per si algun dia hi ha algun accident i se n'han 
de fer càrrec. 

eÉs públic i no ho és, és de servei públic, i per exemple 
la llum la paga l'Ajuntament de Barcelona, és que és molt 
complicat, el passadísix, exclama. És com si la meitat fos de 
l'Administració i la meitat no. dPerò aquí no hi ha ningú que 
s'aclareixi, conclou esbufegant. Això sí, quan plou, diu que el 
passadís sembla una autopista pel trànsit de gent. eDesprés 
diran que no és públic, però és clar que és públic, perquè per 
aquí hi passa tothom.s 


Més enllà de les questions d'ús, s'hi acumulen altres pro- 
blemes. Hi ha molts robatoris que la gent gran no s'atreveix a 
denunciar. També s'hi han donat agressions sexuals. És un es- 
pai amb poca visibilitat, i que a més n'ha anat perdent amb els 
anys, ja que el veinat ha anat afegint tanques i reixes davant la 
inseguretat. A més s'hi estenen els problemes de convivència 
que predominen als blocs del costat, entre els carrers de Ca 
n'Oliva i Camp Arriassa. Hi transiten motos, patinets i pilotes 
colpejades amb massa força, i a vegades la Raquel no s'atreveix 
a dir res als joves per por de les seves famílies. Aquí hi ha gent 
que, com els diguis alguna cosa, acabem tots a comissaria:, 
assegura. 


En els seus volums sobre Tots els barris de Barcelona, publi- 
cats entre 1976 i 1977, els periodistes Jaume Fabre i Josep Maria 
Huertas Claveria parlaven així del que llavors anomenaven la 
barriada de Camp Arriassa: 


Unes vuit mil persones hi viuen en cases que es van 
començar a fer fa uns quinze anys, amuntegades, 
sense zones verdes ni cap equipament. Els carrers 
no són pavimentats i es calcula la densitat d'aquest 
barri en mil dues-centes persones per hectàrea. 


Per intentar millorar la seva situació, els veins 
d'aquesta barriada van iniciar el procés tradicional: 
reunions, cartes a les autoritats, visites a 
l'Ajuntament, assemblees àmplies, manifestacions... 
Quan finalment van decidir-se a sortir al carrer 
abandonant els cconductos reglamentarioss va 
ser, com a tants altres llocs, quan van començar 

a aparèixer símptomes de solució. El mes de 
setembre de 1976 l'Ajuntament els va dir que els 
sis passatges de Campo Arriaza serien arranjats 
com volguessin els veins, i que per això calia que 
ells mateixos fessin un projecte de com els volien i 
l'Ajuntament s'encarregaria de portar-lo a terme. 
Aquesta resposta va sorprendre tothom, pel que 
tenia de desacostumada. 

Els veins van convocar assemblea i allà van 

decidir contestar l'Ajuntament que volien que els 
passatges fossin tancats a la circulació rodada, 

i convertits en illes per als vianants amb arbres, 
bancs, jocs per a infants, i pavimentació que evités 
el fang. Ara veurem quan l'Ajuntament converteix 
en realitat aquest projecte tan esplèndid. 


Efectivament, el veinat va aconseguir una zona amb passatges 
verds i tranquils, però els segueixen evitant, per problemes de 
convivència, a vegades vinculats a la venda de droga. 


La Raquel porta vint-i-quatre anys vivint al espassadíso, però 
abans ja vivia barri. En realitat de petita vivia al que avui és 
el barri de Sant Martí de Provençals, però fins al 2006 per a 
l'Administració tot era la Verneda. cReconec que aquest és un 
barri complicat, però a mi m'encanta, jo no em canviaria, tot 
i que hi ha zones que dius "aquí de nit millor no hi passo", o 
algun cop que sortim de nit, per entrar a casa, aquí al passadís, 
has d'estar vigilant a veure si pots entrar perquè és una mica 
perillós, no és el mateix que passar directament del carrer a la 
teva porteria2, diu. 


Tot i que troba que ara s'està tornant a degradar, té clar que 
el barri ha millorat. Sobretot des dels primers anys, com quan 
hi va arribar el seu marit amb nou anys a un dels pisos cons- 
truits per Coca-Cola per als seus treballadors, ben a prop d'on 
viuen ara. Llavors tot eren camps, no hi havia res. 


És que abans aquesta zona era de les pitjors, jo recordo 
que no em deixaven ni passar, passada la comissaria de poli- 
cia, a mi no em deixaven ni apropar-m'hi2, diu la Raquel rient 
a la taula del BBB. 


eLes dones hem crescut, i diria que seguim creixent, amb el 
"no surtis sola", i aquest "no surtis sola" comporta moltíssims 
elements. Hi ha una percepció de seguretat creada o trans- 
mesa de què és allò de què s'ha de tenir por. Això es constru- 
eix, es transmet, però després no s'atén. Per exemple, situar 
una parada d'autobusos als afores, en un descampat, condi- 
ciona que tu decideixis utilitzar-la o no a determinades hores. 
Hi ha polígons on els propietaris de fàbriques diuen que volen 
incorporar dones a la seva plantilla, però potser els mitjans 
per arribar-hi no faciliten que hi vagin a treballar. A això em 
refereixo quan dic que no s'atenen les consequències d'aquest 


caminar sobre el perill 35 


"no surtis sola". Cuidar aquestes questions és important per- 
què tant homes com dones puguem triar si treballar allà. 


Qui parla és la Marta Fonseca, arquitecta i membre del Col- 
lectiu Punt 6, una cooperativa de dones arquitectes i urbanis- 
tes que es proposen aplicar la perspectiva de gènere a l'espai 
urbà. Entre la feina que fan s'hi troba la realització de recorre- 
guts de reconeixement de la vida quotidiana, amb l'objectiu 
de fer un diagnòstic a través de l'experiència de les dones i les 
activitats i desplaçaments que realitzen en el seu dia a dia. 


Aquesta metodologia està inspirada en les marxes explo- 
ratòries impulsades per grups de dones al Canadà. A finals 
dels anys vuitanta, davant l'increment d'agressions sexuals 
al carrer, grups de dones van pressionar les administracions 
perquè hi donessin resposta, i això incloia fer un diagnòstic de 
la percepció de seguretat a l'espai públic des d'una perspec- 
tiva de gènere. Els col-lectius Femmes et Ville, a Mont-real, i 
Metro Action Committee on Public Violence Against VVomen 
and Children (METRAC), a Toronto, van impulsar les marxes 
per fer aquests diagnòstics a inicis dels anys noranta. En el cas 
de Punt 6, a partir d'aquesta metodologia busquen anar més 
enllà de la seguretat i treballar tot allò relacionat amb la vida 
quotidiana. 








La Marta explica que el col-lectiu es constitueix a conse- 
quència de l'aprovació l'any 2004 al Parlament de Catalunya 
de la llei de millora de barris, àrees urbanes i viles que reque- 
reixen una atenció especial, el que es va conèixer com a Llei de 
barris. L'objectiu del text era promoure i finançar intervencions 
integrals en els nuclis que ho necessitessin especialment. S'hi 
establien vuit camps d'intervenció susceptibles de rebre finan- 
çament, i el sisè era l'equitat de gènere en l'ús de l'espai urbà 
i dels equipaments:. D'aquí el nom del Col-lectiu Punt 6. 


barris 


Dotze anys després, inspirat en aquella iniciativa, l'Ajunta- 
ment de Barcelona impulsa el Pla de Barris per intentar reduir 
les desigualtats en els barris de la ciutat a través de projectes 
integrals, inversions extraordinàries i treball comunitari. L'al- 
caldessa Ada Colau va presentar la iniciativa a una conferència 
al Col-legi de Periodistes el gener del 2016 amb un clam con- 
tra cuna Barcelona de dues velocitatso en què assegurava que 
l'objectiu era epotenciar un dels principals actius de la ciutat 
de Barcelona: els barris com a espai de vida compartida, el ter- 

ritori on més fàcil és implicar els veins i les veines per fer polí- 
tiques des de l'òptica de l'empoderament ciutadà. 


El principal eix de desplegament d'aquest pla és el marge 
del riu Besòs, que concentra gran part de les desigualtats. Tots 
els barris d'aquest límit de la ciutat se'n veuen beneficiats: el 
Besòs i el Maresme, la Verneda i la Pau, el Bon Pastor, Baró 
de Viver i Trinitat Vella. Més amunt, hi entren barris de l'eix de 
muntanya. D'una banda Vallbona, Ciutat Meridiana, Torre 
Baró, Roquetes i Trinitat Nova, que donen continuitat a la línia 
traçada al marge del riu. De l'altra, Sant Genís dels Agudells i la 
Teixonera. Finalment, en el litoral, també es desplega el pla al 
Raval Sud, al Gòtic Sud i als dos barris de la Marina. 


cEl Pla de Barris és un encàrrec de política pública que mira 
els barris que presenten més desigualtats, i, com les antigues 
lleis de barri, no només es fa una aposta de millora des de la 
pedra, de la intervenció en l'espai públic, sinó que, justament 
per reduir les desigualtats i treballar en un marc d'equitat, ne- 
cessites treballar de forma molt més globals, explica la Mont- 
se Redón, cap de projecte encarregada de desplegar la inicia- 
tiva al barri de la Verneda i la Pau. La iniciativa compta amb 
quatre eixos de treball principals: educació, drets de ciutada- 
nia, promoció econòmica i ecologia urbana. 


Ella va començar a actuar al barri l'octubre del 2016 fent di- 
verses entrevistes per un projecte que té una durada prevista 
fins al juny del 2020. L'objectiu era tenir una oficina de Pla de 
Barri a peu de carrer per visibilitzar l'aterratge al territori, però, 
a diferència d'altres barris, en el seu cas no ha estat possible. Es 
troba a la segona planta de l'edifici Piramidon. 


Toti les línies generals, considera que cada pla és un vestit 
a mida, que s'ha d'adaptar al context i a la realitat de cada bar- 
ri. En el cas de la Verneda i la Pau, s'ha trobat que ja existia un 
teixit d'associacions de veins, a vegades més reivindicatiu que 
propositiu, però que hi mancaven altres nivells de relació. L'en- 
focament de treball comunitari, però, hi ha aterrat amb més 
èxit que en altres barris, i ha aconseguit la implicació de veins 
i veines i l'acompanyament dels serveis públics. 


eDes de l'àmbit d'ecologia urbana en concret mirem quines 
són les demandes veinals i professionals de millora d'aquest 
barri, que poden anar des d'equipaments que necessiten mi- 
llores, a obres significatives o millores de l'espai públic, però 
això també inclou una mirada més global dels barris i les seves 
quotidianitats, des de la senyora que porta el carro per anar 
al mercat, la mare amb el cotxet, qui baixa amb els nens a ju- 
gar al parc, qui surt a passejar o qui va al metro perquè va a 

la feina, i es volia incorporar una mirada amb perspectiva de 
gènere-, explica la Montse. Van treballar perquè això fos una 
línia compartida entre tots els plans de barri i, en col-labora- 
ció amb el Departament de Transversalitat de Gènere creat a 
l'Ajuntament, posen sobre la taula la metodologia de les mar- 
xes exploratòries. 


la mirada 


L'edifici Piramidon té setze pisos d'alçada, molt per sobre del 
que és habitual a Barcelona. Es va construir el 1971 a la plaça 
de la Pau i d'entrada no va tenir cap destinació concreta. Avui 
s'hi troba el Casal de Barri de la Pau, diverses associacions i en- 
titats, una escola d'adults i també alguns dels serveis públics 
que actuen al barri. Tot això a les primeres plantes. A la més 
alta hi ha un centre d'art contemporani amb unes vistes pri- 
vilegiades de la ciutat, només superades per les que es poden 
gaudir des del terrat, uns esglaons més amunt. Sense cap edifi- 
ci a l'entorn que competeixi amb la seva alçada, des del cim del 
Piramidon sembla que els ulls puguin arribar a qualsevol racó 
de la ciutat. La majoria de veins i veines del barri, però, no ho 
coneixen ni hi han pujat mai. 


És molt més a baix, a la segona planta, on s'aplega una 
trentena de veines per parlar de quina mirada tenen sobre l'es- 
pai públic. Es tracta de la sessió preparatòria de la marxa ex- 
ploratòria de vida quotidiana, seguretat i gènere del barri de la 
Verneda i la Pau, que dinamitza la Marta Fonseca. 


l'Elena Herranz, del Departament de Transversalitat de 
Gènere de l'Ajuntament, celebra l'èxit de convocatòria. En al- 
tres barris potser hi participaven sis dones, i aquesta és la més 
massiva que s'han trobat fins ara. Hi ha tingut un pes impor- 
tant la feina de les tècniques del barri. La Montse ha estat a 
sobre de les dones vinculades al Pla de Barris i elles ho han por- 
tat més enllà. Molta difusió s'ha fet a través de missatges de 
VVhatsApp, per exemple amb mares que ho enviaven als grups 
de les AMPA. La metgessa de capçalera del CAP, que es troba 
al costat del Piramidon, també ho ha estat comentant a dones 
del barri. A la Raquel, li va anar a dir l'Hoda Dahbi, tècnica del 
Servei de Prevenció i Convivència, perquè coneixia la situació 
del seu passadís. La consequència és que hi han acudit dones 
que formen part d'entitats, però també moltes que no estan 
organitzades, que potser ho han conegut per un VvhatsApp 
d'una veina. Hi ha des d'una agent de la Guàrdia Urbana fins 

a dones que participen al Comitè de Defensa de la República 
(CDR) del barri. 


Per evitar barreres a l'assistència, intenten posar facilitats 
per a les persones cuidadores. L'associació Clorofil:la gestiona 
un espai, que s'oferta sota demanda, on poder deixar els in- 
fants durant el taller. Aquest cop un parell de persones havien 
dit que en farien ús, però finalment no l'ha necessitat ningú. 
La Mercè Bosch, de l'entitat, explica que la gent no té en comp- 
te aquesta possibilitat. dL'automatisme és buscar la mare, la 
germana, o que un membre de la família vagi a les trobades 
mentre l'altre, que sol ser la dona, es queda a casa7, diu. No 
són espais només per a infants, sinó que si algú ha de tenir 
cura d'una persona gran, o d'una persona amb diversitat fun- 
cional, que potser no necessita una atenció especial però no es 
pot quedar sola a casa, també ofereixen solucions. 


Una de les assistents pregunta a la Montse per l'espai per- 
què normalment a aquesta hora ha de tenir cura de la seva 
neta. Avui el pare ha sortit abans de la feina per fer-se'n càrrec 
però no ho pot fer sovint. L'àvia està amb la nena fins a les 
18.00, ia les 19.00 la porta a ballet, al mateix edifici Piramidon. 
La Montse li diu que compti amb l'espai de cara a la propera 
trobada, que es faran càrrec de pujar-la a la classe. 


Quan ja s'han distribuit les taules i cadires per la sala poli- 
valent i les tècniques han fet les introduccions corresponents, 
la Marta fa una presentació sobre l'urbanisme amb perspec- 
tiva de gènere. L'objectiu del taller és preparar la mirada per 
saber identificar les necessitats i mancances del barri durant la 
marxa. De partida explica que totes plegades formen el grup 
de treball que ha de generar propostes, i que hi haurà una ses- 
sió de retorn que respongui quines són les coses que es poden 
fer immediatament, quines es poden incorporar al Pla de Bar- 
ris i quins són els camins a seguir per arribar a altres. L'arqui- 
tecta celebra que, a diferència d'altres marxes que realitzen, 
aquestes estiguin acompanyades d'un projecte urbà en què es 
plasmaran els resultats. 


La Marta planteja alguns conceptes per entendre la feina 
que estan fent. D'entrada, la diferència entre sexe i gènere: El 
gènere és una construcció social, i a partir d'aquesta construc- 
ció es generen rols, com per exemple que les dones estiguem 
més en l'espai privat i els homes més en l'espai públic, Ex- 
plica que la vida quotidiana té esferes diferents, com poden 
ser la personal, la reproductiva, la política o la productiva. eSi 
pensem en la mobilitat, la primera esfera que es té en compte 
és sempre la productiva, però si la creuem amb altres esferes 

es fa més complexav, apunta. Assenyala diverses variables per 
canviar la mirada sobre l'urbanisme: l'espai públic, els equipa- 
ments i serveis, la mobilitat en l'espai i en el temps, l'habitatge 
i l'entorn, la participació individual i col-lectiva, i la seguretat i 
l'autonomia. 

En aquest punt les dones assistents ja comencen a inter- 
rompre l'exposició, perquè tot plegat els ressona molt. 


—Qui no vol un barri net, cuidat, segur...2 Quan 
veieu un cotxe —de policia, vol dir la primera a 
intervenir— passar pel vostre carrer 


—Mail —repliquen unes quantes. 


—Jo surto de la meva porteria i hi ha dos bars, un 
a cada banda, i quan surts de casa hi ha unes 
setze veus Cassalleres allà, que no tenen res més 
a fer, molt negatives, que tot el que diuen és ame 
cago en això, o me cago en allòx, i això et deixa 
mal cos, perquè és purament masculí. Després 
vas cap al metro i és clar, hi ha un descampat. 
Al final tornes de la feina directa a les vuit del 
vespre, perquè és que a les dues de la matinada 
no t'atreveixes a passar per allà. El que volem és 
no haver d'arribar a la porteria de casa amb les 
claus ja a la mà, desitjant obrir i tancar ràpid... 
—diu una altra. 


—És que tu vas a un parc i veus que aquell seient 
l'ha fet un home, perquè tu no l'haguessis fet 
així. O dius: aquest pis l'ha fet un home, perquè 
és que aquí no m'hi cap el cul per netejar aquest 
vidre, i com que sempre netegem les dones... 
Quasi mai són ells els qui netegen. Jo espero 
poder anar a un parc i dir: això ho ha fet una 
dona. Com a mínim això, perquè això que 
comentes dels bars sí que ho veig més dificil de 
canviar —replica la Juani Leo, de l'Associació 
de Veins de la Via Trajana. 


Les intervencions se segueixen succeint, però la Marta s'apres- 
sa a acabar la presentació per donar pas a l'exercici que tenien 
previst. Reparteixen un mapa del barri amb les seguents ins- 

truccions: posar un gomet lila al lloc on viuen i posar gomets 
blaus als llocs que fan servir en la seva vida quotidiana. 


—lot —comenta rient una senyora. 
—... per exemple equipaments... —segueix la Marta. 


—Però si no hi ha resi No tenim ni mercatl 
—replica una altra. 


Després de fer els seus mapes, passen a treballar per grups i 
pensar quins són els espais ben i mal valorats, amb gomets 
verds i vermells. Aquests últims serviran per traçar el recorre- 
gut de la marxa. En la posada en comú final el diagnòstic és 
ben coincident. Els espais que no havia apuntat un grup, els 
apunta un altre amb l'assentiment de les que se l'havien dei- 
Xat. La Charo Castillo, de l'Associació de Veins de la Palmera, 
observa el mapa final i destaca que a la seva zona hi predo- 
minen els punts verds, però sobre els punts vermells diu que 
tenen motius històrics: Quan van tirar les barraques de la Pe- 
rona van destrossar els barris, començant pel meu, que era la 
Via Trajana.2 


fronteres 


Jo és que no soc molt feminista-feministax, diu d'entrada la 
Charo. A la primera sessió de les marxes exploratòries hi va 
anar una mica obligada. Des del Pla de Barris van anar a expli- 
car la iniciativa a l'Associació de Veins de la Palmera i ella hi va 
anar en representació, però convençuda que les farien perdre 
el temps, única i exclusivament per dir que havien fet una fei- 
na que se'ls havia encarregat. És una situació que s'ha trobat 
en altres ocasions. 


Quan va arribar al Piramidon va veure que el procés el por- 
tava la Marta i es va motivar. La recordava d'un fòrum que van 
organitzar a la Federació d'Associacions de Veins de Barcelona 
(FAVB) sobre mirar la ciutat amb ulls de dona. Contra tot pro- 
nòstic, va sortir molt contenta de la primera sessió de treball. 


cEstà molt bé el que estem fent, perquè a vegades hi ha 
despreocupació per la mirada de les dones, i per exemple, en 
una zona més fosca, un home tindrà menys por, o en carrers 
on hi ha conflicte sempre és més fàcil que es fiquin amb una 
dona que amb un home, llavors és important mirar-ho amb els 
nostres ulls, exposar les nostres inquietuds, perquè crec que 
no s'ha tingut en compte la perspectiva de les dones, conclou. 

Per la zona on viu, la Palmera, van decidir que no hi havia 
de passar la marxa. És on hi ha menys problemes i conflictes, 
diu la Charo. És l'equivalent al que serien nou illes de cases, 
amb la diferència que els edificis, en comptes de ser contigus, 
estan separats per carrerons o espais verds i a l'illa central hi 
ha el parc de la Palmera de Sant Martí. 


El 2006 una nova divisió administrativa va establir els lí- 
mits del barri de la Verneda i la Pau, però la gent que hi viu no 
la té gaire en compte. A la Charo, si li preguntes en quin barri 
viu, respondrà que a la Palmera. Les dues principals vies que 
travessen el barri —les rambles de Prim i Guipúscoa— tracen 
quatre zones diferents, que es van construir cadascuna en un 
moment i que no tenen massa relació entre elles: la Via Traja- 
na, la Pau, la Verneda Alta i la Palmera. 


eNo hi ha un sentiment de pertinença al barri, són quatre 
sentiments de pertinença diferents:, destaca l'Hoda Dahbi, 
que recorre carrers i comunitats de veins dels quatre barris 
com a educadora del Servei de Prevenció i Convivència desple- 
gat l'any 2017 des del Districte de Sant Martí. El seu company 
del servei, l'Àngel Barea, Lito, com el coneix tothom, destaca 
la manca d'espais de relació: eHi ha molts espais verds però 
pocs espais de relació obligatoris més enllà dels bars, que n'hi 
ha pocs, hi ha qui diu que la Pau té molts bars, però això és si 
ho compares amb el total de comerços, el problema real és la 
manca de teixit comercial. 


Tots dos coincideixen que la Palmera trenca amb aquesta 
dinàmica. Construit al voltant de la plaça, aquest nucli fa tota 
la seva vida cap endins, i allà hi ha el parc, comerços, una es- 
cola... espais que fan que la gent es trobi. L'associació de veins 
també ha generat aquest sentiment de pertinença, però tota 
construcció identitària necessita un "altre", i en aquest cas els 
altres són la gent de la Verneda Alta, la Pau o la Trajana,, re- 
marca el Lito. A la Palmera gaudeixen d'una situació socioeco- 
nòmica una mica millor que el seu entorn, si a vegades fan 
tanta vida cap endins que s'obliden que estan al costat de zo- 
nes deprimides2, apunta el sociòleg. 


Les altres zones del barri es van construir entre els anys 
cinquanta i seixanta, i la població que hi va entrar a viure s'ha 
anat fent gran alhora. La Palmera, tot i que es va construir més 
tard, va acollir veins i veines que provenien dels altres nuclis o 
de barris de barraques. El resultat és que avui en dia hi ha uns 
barris molt envellits i en general mancats de vincles comuni- 
taris. Com que no hi ha un sentiment de barri i en els darrers 
anys s'ha anat fent un barri dormitori, els joves han marxat 

perquè no s'hi sentien a gust, perquè no hi ha recursos o ser- 
veis per ells, i això fa que hi hagi més pisos buits i menys teixit 
comercialv, lamenta l'Hoda. En aquest sentit també és una ex- 
cepció la Palmera. 


L'Hoda destaca molt el fet que els pisos de la Palmera si- 
guin més nous i tinguin ascensor com un factor que redueix 
els problemes de convivència, perquè permet sortir al carrer a 
les persones amb mobilitat reduida. A la Pau, per exemple — 
un barri inaugurat per Franco l'any 1966 dins la seva campanya 
425 afos de pazo, que li dona nom, per commemorar la victò- 
ria dels feixistes a la Guerra Civil—, fins i tot en els pisos amb 
ascensor acostuma a haver-hi uns pocs esglaons que són una 
barrera molt dificultosa per moltes persones. zAllà hi trobem 
problemes de convivència com ara el fet que persones que no 
poden sortir al carrer tiren la brossa des del balcó, i això no és 
un tema delinquencial, però fa que les persones que puguin 
arribar noves no vulguin quedar-se al barrix, denuncia. 


la marxa 


Una setmana després de la sessió preparatòria, les dones es 
troben a l'entrada de l'edifici Piramidon. L'organització repar- 
teix bosses de tela del Pla de Barris, amb el lema zSoc de la 
Verneda i la Pau,. Inclou una ampolla d'aigua, un plàtan o una 
poma, fulls en blanc, un boli Bic, dues xapes amb el mateix 
lema que la bossa, un díptic sobre el Pla de Barris en general, 
un altre sobre el de la Verneda i la Pau en concret, i un mapa de 
la marxa dibuixat i imprès en color per l'ocasió. El mapa mos- 
tra la ruta dissenyada a partir del taller de la setmana anterior i 
convida a fixar-se en diverses questions al llarg del recorregut, 
des de la senyalització a la vida comunitària. 





El grup fa la volta a l'illa per dirigir-se a la plaça de la Pau, 
un espai ben valorat. Davant els nens i nenes que juguen al 
parc de la plaça, la Marta assenyala que esom aquí a una hora 
determinada, a les cinc de la tarda, en què la plaça té un ús de- 
terminat, però hauríem de pensar en tots els moments. Una 
veina assenyala que és on munten l'escenari de la festa major, 
i un espai que està molt bé. La Juani apunta, però: cEls xavals 
juguen a pilota però aquí hi ha l'església a una banda i un casal 
d'avis a l'altra, els hi falten espais més adients perquè puguin 
jugar a pilota.o 


D'allà segueixen el recorregut cap a la frontera amb Sant 
Adrià del Besòs, on hi ha l'escola la Pau. Pel camí, l'Anna Cas- 

tellano, que porta el seu fill en un cotxet, ja troba espais on no 
poden passar per la vorera. Denuncien que allà s'hi produeixen 
molts robatoris, sobretot a senyores grans i durant la tarda, 
quan no hi ha gaire moviment al carrer. Una àvia apunta que 
no hi ha cap transport que la deixi a la porta de l'escola quan 
ha de buscar la seva neta i, sobretot a l'hivern, quan es fa fosc 
més d'hora, té por i acaba fent voltes per evitar segons quines 
Zones. 


Una veina proposa un petit canvi de recorregut i la Marta 
diu que el poden anar modificant, que era una proposta a par- 
tir del que es va treballar a la sessió anterior. Una altra dona 
replica que ecom no ens comencem a moure ja, no arribarem, 
però a partir d'aquell moment es va estirant la ruta per no dei- 
xar-se cap racó. Hi ha molt interès en passar per tot arreu, però 
això també acabarà fent que no es pugui recórrer tota la zona 
marcada. 


Per exemple, l'Araceli, que ha fet tota la ruta acompanya- 
da pel seu bastó, no vol saltar-se el seu carrer, on vol assenya- 
lar una parada d'autobusos que ha canviat la seva ubicació 
per una altra de problemàtica. Algunes l'intenten dissuadir de 
fer el volt, però acaben modificant una mica més la ruta. Que 
no es digui que no m'esforço,, diu enfilant un carrer. dl jo no 
demano per mi, que jo no surto de casa, em fa por.o Una esto- 
na més tard una veina l'ha d'ajudar a avançar pel carrer de Ca 
n'Oliva perquè les voreres estan en molt mal estat, aixecades. 


Un dels punts pel que més circulen les dones habitualment 
és l'entrada del metro de La Pau. Hi ha un gran descampat 
que fa d'aparcament i al costat un edifici de lloguer de ma- 
gatzems. Comparteixen que és una zona que fa molta por, on 
hi ha molts robatori i destrosses, i fins i tot s'hi troben joves 
masturbant-se, apunten algunes. 


—Iant que insisteixen que deixis el cotxe i agafis 
el transport públic, però el deixes aquí a les set 
del matí i potser a les set de la tarda ja no l'hi 
trobes —diuen. 


—Això és un respir pel trànsit de Barcelona, hi 
aparca gent que ve de Mataró, de Vilassar... 
L'únic que demanem és que ens hi posin 
illuminació i que passi la Guàrdia Urbana de 
tant en tant —afegeix la Juani. 

Quan entren dins el solar la Raquel, que viu a dos carrers, asse- 
gura que no hi havia entrat mai abans perquè tenia por, sí que 
passa sovint pel costat, però entrar-hi mai. A l'altra vorera, en 
direcció a casa seva, hi ha allò que es coneixia com la barriada 
de Camp Arriassa, les illes de cases que hi ha entre el carrer 
amb aquest nom i el de Ca n'Oliva. Els passatges entre els edi- 
ficis no estan gaire il-luminats. cAquí hi ha la farmàcia i si de 
nit hi vols venir està tot fosc, hi ha rates-, critica la veina. Pre- 
cisament aquest és el més il-luminat dels passatges, però per 
la llum de la mateixa farmàcia, no pas per l'enllumenat públic. 


Una mica més amunt, a la mateixa zona, hi troben la plaça 
del Camí de la Verneda. S'hi celebra un aniversari infantil. Una 
família ha tret una taula plegable al carrer, ha posat música i 
té una taula amb pica pica i refrescos. Amb un punt sorneguer, 
conviden les dones de la marxa a unir-s'hi. Elles assenyalen que 
és precisament el tipus de coses que volien mostrar d'aquella 
plaça, no precisament com a positiva. 


—Quan jo era petita la mare no em portava aquí. 


—Doncs jo havia baixat amb els meus fills i hi havia 
un parc preciós. 


—Ara hi ha gent borratxa fent palmes fins a les cinc 
de la matinada, ampolles per terra que després 
ningú recull, drogues... —afegeix una tercera. 


—El problema no és tant que facin festes, que això 
ho fan en altres parcs, sinó que després ningú ve 
a netejar i això queda així una setmana. 


Creuant la plaça, arriben al epassadís, de la Raquel. cA quin 
arquitecte se li ha acudit aquesta barbaritat2lx, s'exclama una 
dona. A l'altra banda hi tenen la rambla de Prim, i com que ho 
veu tot des del seu bar, la Raquel explica situacions que s'hi 
troba. El carril bici té al costat uns murs baixos, i ella veu molta 
gent gran que camina pel carril, amb els riscos que comporta, 
perquè allà tenen on recolzar-se. El paviment està en mal estat 
i des del bar fins i tot veu gent que pixa allà al mig. eHi ha avis 
que ens demanen lavabos públics a la rambla, perquè surten 
de casa seva a fer un passeig, perquè els hi ha recomanat el 
metge, però després no poden tornar a tempso, explica l'Hoda. 


Quan la marxa puja cap a la frontera superior del barri, al 
carrer de Santander, comenten que des d'allà ningú s'atreveix a 
anar a peu a la Via Trajana entre els polígons, per més que sigui 
un tram curt, i acostumen a agafar l'autobús. La ruta no avan- 


caminar sobre el perill 45 


Ça Cap a la Via Trajana, per més que estigués molt marcada en 
vermell en el mapa i la zona de polígons estigués prevista a la 
ruta. Ni essent un grup nombrós se senten segures per anar-hi. 


Tota la Verneda eren camps fins que s'hi va construir la Via Tra- 
jana. Es tractava d'un conjunt de divuit blocs fet el 1953 pel Pa- 
tronat Municipal de l'Habitatge. Els pisos eren petits, de 37 m7 
0 45 m' segons si tenien dues o tres habitacions, i es distribuien 
entorn d'un pati de veins. Sumaven un total de trenta-sis habi- 
tatges a cada bloc, amb una planta baixa i dos pisos. A més, els 
edificis estaven connectats entre ells per túnels. cTot plegat fa 
del polígon un conjunt a escala humana dins el qual el prin- 
cipal defecte és la deixadesa en què es troben bona part de 
les placetes entre els blocs,, apuntaven els periodistes Jaume 
Fabre i Josep Maria Huertas Claveria en la seva obra sobre els 
barris de Barcelona. 


El principal inconvenient llavors era l'aillament. cFins a la 
Sagrada Família la meva mare hi anava caminant i d'aquí fins 
allà l'únic que trobava era l'ermita de Sant Martí de Proven- 
çals, on feien una parada, i després tot horts fins que arriba- 
ven,, explica la Mónica García, filla del barri i secretària de 
l'Associació de Veins de la Via Trajana. Recorda quan no hi ha- 
via ni portes a les cases perquè tothom era com una família, i 
comptaven amb el que necessitessin allà mateix, com un po- 
blet autònom. 


Amb els anys van arribar els polígons i es va reduir l'ailla- 
ment, perquè els veins treballaven a les fàbriques del voltant. 
Fabre i Huertas hi van anar el 1976 i ho descrivien així: 


Avui el barri és un racó de món que en una visita 
superficial sorprèn agradablement. Comparat amb 
els amuntegaments dels nous polígons o del centre 
de la ciutat, hom pensa que ha de ser agradable 

la vida d'aquestes tres o quatre mil persones que 
disposen de patis i placetes pertot arreu, amb 
arbres i bancs, amb dues guarderies, escoles, un 
camp de futbol, un centre social i una llar del jubilat 
per a ells sols, i lluny de la circulació. 


Hi ha, però, greus inconvenients en aquest barri. El 
primer, la migradesa de les mesures dels habitatges. 
El segon, la pol-lució de les fàbriques veines, i 
especialment una de gelatines, augmentada pel fet 

de quedar el barri enclotat i a la vora del riu. Són 
frequents les malalties respiratòries i reumàtiques 
entre els seus habitants. En el futur hi passarà pel 
costat mateix la Via Trajana, i amb la qual cosa 
s'haurà acabat també la tranquil-litat. Cap dels 
carrers, excepte el principal, és asfaltat. 


La Mónica en té records més feliços que la descripció dels pe- 
riodistes: cHo fèiem tot als patis de l'edifici, quan hi havia una 
comunió, un bateig, un aniversari, tots els veins ens reuníem, 
la família eren tots els veins, i allà al pati se celebraven les 
festes, ara tot això... doncs ja no hi és.. Els edificis del barri 
estaven afectats per aluminosi i va caldre tirar-los tots a ter- 
ra i construir tot el barri de nou. Llavors van desaparèixer els 
patis, el centre social que tenien en un pavelló i els espais de 
convivència. Avui la Mónica torna de la feina directa a l'apar- 
cament i puja amb ascensor fins a casa seva. Difícilment es 
troba un veí. 


Contra la fama que té, aquesta veina considera que el seu 
no és un barri perillós, perquè és petit i la gent es coneix, per 
més que no tant com abans. eSí que hi passen coses, però te- 
nim identificats qui són, és una família que sabem on viuen i 
a vegades entren a la presó i estem tots tranquils, el proble- 
ma és a l'hora de posar denúncies, perquè com que et conei- 
xen i saben on vius, si els poses una denúncia després tens 
represàlies, o les tenen els teus fillsx, assegura. Però a part 
d'aquest grup concret, insisteix que a la Trajana hi ha bona 
convivència, de fet, que és més segura que altres barris, per- 
què es coneixen. 


Fa molts anys, a l'àvia de la Mónica la van atracar al parc 
de la Ciutadella, però va passar un grup de la Trajana que la va 
reconèixer com a veina. Van dir a qui l'havia robat que li tornés 
tot i la van acompanyar de tornada al barri, li va explicar a la 
neta. cAixò era abans, ara els fills d'aquells delinquents ja no 
tenen tanta ètica com tenien els pares i ja no és el mateix, 
però tampoc és que visquis amb poro, conclou. 


seguretat humana 


El Josep Maria Navarro és antropòleg i membre de la coope- 
rativa La Fàbrice, que treballa en l'àmbit comunitari. Fa anys, 
treballant en un projecte de mediació a Colòmbia, van entrar 
en contacte amb el concepte de seguretat humana. cAquesta 
idea de seguretat humana la plantegen des d'una perspectiva 

no estatal, que no es pot seguir en la línia de seguretat re- 
pressiva, perquè dona els resultats que dona, sinó que s'ha de 
començar a albirar una altra manera de construir seguretat 
des dels barris, des dels carrers, a partir de les relacions i la 
confiança entre la gent, explica. 


Per entrar en aquesta lògica, cal ampliar el concepte clàs- 
sic de seguretat. La seguretat té a veure, per exemple, amb la 
seguretat de tenir accés als aliments, o de caminar pel carrer i 
saber que si caus hi haurà qui t'ajudi. 





Des del Servei de Prevenció i Convivència tenen clar que la 
seguretat passa per teixir comunitat. Tot i que un cotxe de po- 
licia pot patrullar pel barri, hi ha una part del benestar quotidià 
que no passa per això, fins i tot en relació amb la seguretat. sSi 
vaig a comprar el pa i conec a tothom que hi ha en el meu re- 
corregut, quan acabi de comprar el pa aniré a treure els diners 
de la pensió i estaré tranquil-la perquè conec a tothom, diu el 
Lito posant-se en la pell d'una dona gran del barri. 


Tot i això, moltes de les demandes de les dones a la sessió 
de conclusions de la marxa exploratòria passen per mesures de 
seguretat: policies o càmeres de vigilància. 


—Les càmeres realment donen seguretat2 
—els pregunta la Marta. 


—En un altre barri no, però en aquest sí 
—considera la Raquel. 


—La gent abans de robar mira cap amunt 
—diu la Juani. 


La Marta replanteja la seva pregunta. 


—Donen més sensació de seguretat2 


El sí és unànime. 


—Potser la mateixa percepció de seguretat fa que 
aquest espai estigui més habitat i les càmeres 
ja no són necessàries —planteja l'Encarni 
Sànchez, que ve del Comitè de Defensa de 
la República—. Jo no soc gaire partidària de les 
càmeres, però jo no visc en aquesta zona, així 
que les que hi viuen ja sabran. 


Quan parlen de la plaça de Camp Arriassa, sempre plena de 
gent i de conflictes, hi ha qui proposa que s'hi facin batudes 

policials regularment. La proposta produeix un silenci tens 
entre les dinamitzadores i les tècniques, fins que la Marta re- 
corda que un dels objectius d'aquest treball és plantejar com 
generar seguretat des de la mateixa comunitat. 


Els mateixos cossos policials tenen clar que la seva inter- 
venció no és la solució definitiva. eDins un mapa d'accions 
que cal fer per garantir la seguretat dins un cert territori hi 
ha moltes accions que ha de fer la gent que no és policia, i els 
policies també hi han de participar, però és un error deixar-ho 
tot en les seves mans, no perquè siguin molt dolents, sinó per- 
què actuen amb uns criteris de repressió, i hi ha questions de 
seguretat que no tenen a veure amb això sinó amb parlar, po- 
sar-se d'acord, o parlar a crits, si vols, però entrar en col-lisió 
amb gent amb qui aparentment no t'hi entendràs-, assegura 
el Josep Maria. En accions de mediació que han fet als barris 
sempre han treballat també amb la policia, i cel veredicte dels 
agents sempre ha estat que amb la repressió no ho solucio- 
nen, perquè hi van, fan l'actuació, però després se'n van i el 
problema es reprodueix.. 


Les veines de la Verneda i la Pau insisteixen que pel barri 
no s'hi veu policia. L'Hoda explica que els agents sí que hi tre- 
ballen, però hi ha un problema: la manca de denúncies. eEn 
aquest barri no es truca prou al 112, si hi ha algun furt o algu- 
na incidència, la gent no està acostumada a corresponsabilit- 
zZar-se, demanen que vingui la policia, però per això abans han 
de saber què hi passax, lamenta. Com que la gent es coneix, 
hi ha por de represàlies. Per això treballen en la línia d'esclarir 
que una trucada al 112 no és una denúncia, és una informa- 
ció que es pot fer de forma anònima. cEl que no pot ser és que 
tinguem situacions de violència masclista al barri i que cap veí 
truqui per denunciar-ho2, questiona la tècnica. 


La sensació de manca de policia encaixa amb un marc més 
ampli de sentir-se un barri oblidat. En l'organització adminis- 
trativa la Verneda i la Pau és el barri número 73, l'últim de la 
ciutat. En la divisió anterior, la Verneda també era l'últim, el 38. 
Les vies del tren, la Gran Via i la frontera amb Sant Adrià deixen 
el barri força aillat del seu entorn. 


eNo hi ha equipaments que aglutinin els quatre nuclis ve- 
inals, el Centre Cívic està fora del barri, el Centre de Serveis 
Socials, ja que engloba la Verneda i la Pau i Sant Martí de Pro- 
vençals, també es troba a Sant Martí de Provençals, és molt 
repetitiu el discurs que no hi ha equipaments, no hi ha recur- 
sos, no hi passa la policia... aquesta sensació d'estar oblidats 
reforça la d'inseguretato, conclou l'Hoda. 

convivència 


La primavera del 1947 Eva Duarte, dona del president argen- 
tí Juan Domingo Perón, va fer una llarga visita a Espanya. Es 
tractava d'una mostra de suport del país sud-americà al rè- 
gim de Franco després que l'any abans l'assemblea de l'ONU 
acordés la retirada d'ambaixadors de Madrid. El franquisme va 
emmarcar aquella visita en un gran esforç propagandístic que 
va fer recordar aquell any com dl'any de la Perona.. Al barri de 
barraques construit al voltant de la ronda de Sant Martí, quan 
preguntaven a la gent des de quin any hi eren, responien que 
des de l'any de la Perona, i la Perona va ser el nom que se li va 
quedar a aquell conjunt de cases. 


El Luis, de l'Associació de Veins de la Palmera, també pensa 
en els anys en base als esdeveniments. cQuan jo hi vaig arribar 
l'any 1958, abans de la nevada, allò eren cases de treballadors, 
d'obra ràpida, però d'obra, i vam començar sense llum:, recor- 
da. D'entrada va anar a viure allà perquè tan bon punt arriba- 
ves a la ciutat t'havies d'empadronar, abans d'anar a buscar 
feina on fos. 4Si a l'estació no venia a buscar-te algun familiar 
o algú altre, ja et ficaven al mateix tren l'endemà al matí i t'en- 
viaven de tornada cap a Sevilla, Galícia o d'on vinguessis.s 


Fins al 1966 hi havia unes dues-centes barraques a la Pe- 
rona, però a mesura que s'anaven destruint altres barris bar- 
raquistes, aquest s'anava fent gran fins a multiplicar-se per 
cinc. Les construccions amb fustes es van anar imposant a les 
d'obra. Els periodistes Jaume Fabre i Josep Maria Huertas Cla- 
veria descrivien així la situació del barri deu anys més tard: 


No hi ha aigua corrent a cap casa. Sis fonts 
públiques cobreixen les necessitats del barri. Hi ha 
vàters públics, però moltes barraques tenen vàter 
propi amb els desguassos que donen a pous morts 
o directament a la via del tren. Existeix també el 
costum de fer les necessitats a l'aire lliure, en 

el descampat. Un altre costum característic dels 
habitants de la Perona és fer molta vida de carrer 

i especialment menjar-hi. No és gens estrany, si 
tenim en compte la grandària i les condicions de les 
barraques. 


L'existència de les barraques, tot i les successives promeses per 
enderrocar-les, es va perllongar amb un petit grup fins al 1989, 
quan, en el marc de les actuacions urbanístiques per la cele- 

bració dels Jocs Olímpics de 1992, s'hi va començar a construir 
el parc de Sant Martí. 


cEn treure la Perona van enviar alguns d'aquests veins a un 
dels blocs d'aquí, i acostumats a viure al carrer, quan van veure 
els patis interiors se'ls van fer seus, es va fer necessari posar 
porteries perquè es ficaven pertot arreu, pujaven els rucs per 
les escales, penjaven la matança del porc per allà, feien fogue- 
res al carrer... van traslladar aquí el que era la Perona,, afirma 
la Mónica des de la Via Trajana. La Charo, per la seva banda, 
està d'acord que va representar una degradació del barri d'on 
ve, i s'alegra que no passés el mateix a la Palmera, tot i que van 
tenir por que succeís. 


Els conflictes entre la resta de la comunitat del barri i la Pe- 
rona, però, venien de lluny. Fabre i Huertas en recullen algun cas: 


A finals d'agost del 1972 va sortir a les pàgines 

de la premsa barcelonina un fet que va merèixer 
comentaris abundants i fins i tot alguns intents 
d'anàlisi sociològica en profunditat: piquets 

de dones que vivien a pisos de la Verneda 
—especialment al grup sindical J. A. Parera— 
feien guàrdia nit i dia per evitar que l'Ajuntament 
muntés uns barracots provisionals destinats a 
escoles per als nens de la Perona. 


Quan es va saber que anaven a fer escoles per als 
nens de la Perona, els veins dels nous blocs de 
pisos del voltant van creure que això suposaria un 
assentament definitiu de les barraques i els seus 
habitants. Va córrer fins i tot el rumor que anaven 
a portar-hi més baraques. Després de dies i nits de 
guàrdies dels veins, de gestions de representants 
seus amb l'Ajuntament, la situació de tensió va 
tornar a la seva situació primitiva. Els barracots van 
muntar-se, i també van iniciar-se les obres d'una 
escola d'EGB, no provisional, per als nens de la 
Verneda, la Diego de Velàzquez. 


Durant els anys setanta es van donar altres situacions d'en- 
frontament, sobretot amb mostres rebuig a la comunitat gita- 
na, que en una ocasió va degenerar en una barraca incendiada 
per part dels veins. Els estereotips i rumors de llavors perviuen 
avui, i des del Servei de Prevenció i Convivència, l'Hoda i el Lito 
expliquen que a vegades es troben actituds obertament racis- 
tes. Són coses que es diuen amb un to normal, des del som- 
riure, però són missatges que es van perpetuant, i si sempre es 

dona aquesta fragmentació tan fàcil i punyetera el que s'acon- 
segueix és una debilitat social al barrix, assegura l'educadora. 


energies 


l'Oscar Rebollo porta anys treballant l'acció comunitària. 
Va començar als noranta des de l'associació de veins del seu 
barri, la Trinitat Nova, i després s'hi ha dedicat des de l'àmbit 
acadèmic i professional. Ara és el responsable de la Direcció 
de Serveis d'Acció Comunitària de l'Ajuntament de Barcelo- 
na. eDes d'aquí entenem l'acció comunitària vinculada a les 
polítiques públiques com construir respostes col-lectives als 
reptes socials, perquè la ideologia neoliberal ens fa individua- 
litzar problemes i solucions, però calen respostes col-lectives 
a l'exclusió, a la pobresa o a les desigualtatso, explica. Per això 
treballen sobre tres eixos de promoció de l'acció col-lectiva: 
l'associacionisme, els equipaments de proximitat i els serveis 
públics de política social. 


£ 


Però no només és acció comunitària el que es fa o es pro- 
mou des de l'Administració. Són moltíssimes les experiències 
ciutadanes de respostes col-lectives als reptes socials, a vega- 
des en contra de les administracions, o fins i tot al marge de la 
legalitat. Poc a veure amb els serveis públics, tot i que alguns 
cops acaben cobrint la funció d'aquests. 





eLa ciutat no la mou únicament l'energia del petroli, tam- 
bé la mou l'energia de la gent que s'organitza, d'allò col-lec- 
tiu. Amb aquesta sentència és com l'Oscar defensa el concep- 
te cenergia comunitàriax, una idea que vol anar més enllà de la 
implicació ciutadana a anar a votar o participar d'un consell de 
barri, sinó que posa l'èmfasi en allò col-lectiu. 


Això d'energia comunitària és una elaboració molt teòrica, 
i per donar sentit a fer-la des de l'administració calia conver- 
tirla en una política pública. És d'aquí d'on surt el projecte 
Energies Comunitàries. L'objectiu2: cConèixer, reconèixer, en el 
sentit de posar en valor, i connectar l'energia comunitària que 
hi ha a la ciutat, amb la dificultat afegida que allà fora no hi ha 
ningú esperant-te o demanant-te que el coneguis, reconeguis 
o connectiso, explica l'Oscar. Il com es fa2 Aquest és el repte. 


El projecte d'Energies Comunitàries es treu a concurs pú- 
blic, i qui se'n fa càrrec és la cooperativa Etcèteres —original- 
ment cooperativa ETCS (estratègies de transformació comuni- 
tària sostenible). L'Ajuntament impulsa un projecte que vol 
ser diferent, en què se'ns permet equivocar-nos, no tenim re- 

ceptes i se'ns permet provar coses diferents2, explica la Carme 
de la Madrid, sòcia d'Etcèteres implicada en la iniciativa. 


l'Oscar apunta que, si bé des de l'Administració hagués 
estat més fàcil treballar amb els serveis públics, la gestió per 
part d'una cooperativa implicada a la xarxa comunitària de la 
ciutat permet comptar amb connexions ja existents, i permet 
relacionar-se des d'una dinàmica diferent de la que es pot do- 
nar entre entitats i administració. 


El pal de paller d'Energies Comunitàries, la seva part més 
visible, són les trobades públiques, un espai per al reconeixe- 
ment i que intenta ser també de connexió. ePer a nosaltres és 
bàsic treballar amb coproduccions, no té sentit que les acti- 
vitats les organitzi un equip tècnic que decideix què fer, sinó 
que cal organitzar-les conjuntament amb altres iniciatives, 
explica la Carme. 





Per fer reals aquestes coproduccions han assajat diferents 
models. Per la primera trobada, el novembre del 2016 al Centre 
Cívic Navas, van plantejar que tenien uns recursos i van buscar 
entitats o serveis que estiguessin interessades en aprofitar-los 
per desenvolupar una activitat en el marc de les trobades. El 
febrer del 2017 van fer una petita trobada al Casal d'Entitats 
Mas Guinardó, amb la idea de posar coproductors en contacte 
per pensar què volien fer. Per a les seguents, el maig del 2017 al 
Centre Cívic Besòs i el novembre del 2017 a l'Espai Jove Les Bas- 
ses, busquen donar continuitat a propostes anteriors i acon- 
seguir un número més gran de coproductors. Després d'això, 
opten per intentar donar la volta al que havien estat fent. 


Entre maig i juny del 2018 celebren les trobades d'Energies 
Comunitàries a la Verneda i la Pau i fan la coproducció cal re- 
véS-. ePartim de necessitats del territori, tenim coproductors 
del territori que connectem amb coproductors de fora en fun- 
ció dels temes que ja s'hi estan treballant o els coneixements 
que ens demanen, explica la Carme. Amb aquesta fórmula el 
número de coproductors s'ha multiplicat. També s'ha fet més 
fàcil explicar la feina que fan entre jornades, que passa per 
conèixer la realitat del barri, què s'hi està fent, establir vincles 
amb les iniciatives que ja hi són presents. el deixem molt clar 
que nosaltres arribem i marxem, que volem organitzar activi- 
tats que tinguin sentit per a ells, i que permetin també con- 
nectar amb la ciutat i posar en el mapa de l'acció comunitària 
de Barcelona el barri de la Vernedar, remarca la Carme. 


cAra hem de pensar què ens ha aportat cada model. El pri- 
mer el valoraven positivament perquè era com tenir un paper 
en blanc. L'últim és xulo perquè la gent ha conegut altra gent, 

perquè han estat organitzant conjuntament una activitat. Els 
dos models tenen coses boneso, conclou. 


experiències 


El desplegament del Servei de Prevenció i Convivència o la re- 
alització de les marxes exploratòries són elements que han 
permès posar l'èmfasi en els reptes en matèria de seguretat a 
la Verneda i la Pau. És per això que durant les trobades d'Ener- 
gies Comunitàries, juntament amb el servei i la cooperativa La 
Fàbrice, s'organitza el debat Convivència i seguretat huma- 
na des del veinatge-. S'hi han convidat veins i veines del barri 
amb problemàtiques concretes, i també experiències d'altres 
llocs perquè comparteixin les respostes que han trobat. Una 
d'elles ve del mateix barri, el Camí Escolar de l'escola Els Horts, 
que busca reconèixer els camins més habituals dels infants i 
treballa amb les botigues de l'entorn per construir espais de 
seguretat i de referència. 





Des del barri del Raval, l'Andrés explica la iniciativa d'Acció 
Raval. Ell s'hi va sumar més tard, amb l'organització del seu 
carrer en Acció Reina Amàlia, però tot plegat va començar tre- 
ballant de forma improvisada l'estiu del 2017 davant la proble- 
màtica dels anomenats narcopisos. Ells s'estan replantejant 
l'ús d'aquesta paraula, perquè narco fa referència a una cosa 
més gran i organitzada que el que tenim al barris. Gran part 
dels pisos ocupats per al consum i venda de droga són propie- 
tat d'entitats financeres, les quals responsabilitzen de la situa- 
ció per tenir-los buits. 


Dins el moviment veinal s'han produit dues visions dife- 
rents sobre la problemàtica: una securitària, que criminalitza 
el consum i demana que la resposta sigui bàsicament policial, i 
una que l'aborda des d'una perspectiva multicausal. Aquests 
pisos sorgeixen també de l'experiència de les persones consu- 
midores, que sovint es troben vivint al carrer, i la meitat són 
veines del barrix, explica l'Andrés. En menys d'un any, remarca, 
amb aquesta lluita ces genera comunitat entre veins que es 
trobaven sols, i llavors es comença a construir seguretat hu- 
mana-. 


Des del municipi limitrof amb la Verneda, ha vingut a ex- 
plicar la seva experiència l'Associació de Veins del Besòs - Sant 
Adrià. Allà s'hi han trobat molts conflictes vinculats amb la 
venda de droga, fins i tot l'assassinat d'un veí que denuncia- 
va la situació. La resposta a la problemàtica va ser fer pinya, 


54 retrats de la barcelona comunitària 


i amb organització i pressió social i mediàtica van aconseguir 
fer marxar dues famílies vinculades al tràfic. 


Uns anys enrere, en un acte com aquest, la Irene Moulas, de 
l'equip d'Energies Comunitàries, va conèixer la Carmen Díaz, 
de Vallecas, i ha trobat fonamental connectar la seva experièn- 
cia amb la d'aquests barris. És membre del col-lectiu madrileny 
Madres Unidas Contra la Droga. D'entrada, la Carmen celebra 
que al Raval no vulguin parlar de anarcopisosx: dLa gent que 
està en aquests pisos són treballadors dels narcos, i del Capi- 
tal, i de l'Estat, i dels bancs., Explica el procés de politització 
d'un grup de mares, que, després d'entendre que el consum 
de drogues que matava els seus fills tenia causes molt més 
profundes de les que veien d'entrada, van investigar el funci- 
onament del tràfic pel seu propi compte, i van acabar sortint 
al carrer tot sovint amb crits com adroga y policía, la misma 
porqueria: o ela policía protege a los camellos porque chupa 
de ellos-. 


eSi hi ha famílies que són molt conflictives jo crec que quan 
les comunitats es fan fortes no calen ni pals, ni trets, ni fer-los 
fora, ni res, sinó dir que això s'ha acabat i a partir d'aquí si vo- 
len podem caminar. Això es pot fer, perquè nosaltres ho hem 
fet i ho seguim fent a Madrid, i potser no ho canvies tot, però 
el lloc on estem vivint sí que canviarà2, conclou la Carmen. 


Després de les exposicions les persones reunides es posen 
a treballar per grups. A la Carmen li toca seure amb la Raquel, 
que porta el problema del seu passadísx, un veí de la Via Tra- 
jana que viu en un bloc molt conflictiu, completament rodejat 
de polígons, la Mercè Zegri, de la cooperativa La Fàbrice, el Lito 
i dos companys seus del Servei de Prevenció i Convivència del 
districte de Sant Martí, l'Oscar i l'Alberto. 


—Amb la intervenció del Servei de Prevenció 
i Convivència hem passat de pagar les quotes 
de comunitat vuit persones a fer-ho vint 
—celebra el vei de la Trajana. 


—Què és el que t'agradaria resoldre realment 
—li planteja la Mercè. 


—És que hi ha gent que defeca a l'escala, pixa a 
l'ascensor... La paraula convivència no saben ni 
què vol dir. 

—A la meva escala igual —diu la Raquel, i per un 
comentari que havia fet el de la Trajana sobre els 
seus veins afegeix—: i no hi ha estrangers. 


—El que demanen els veins és més policia, repressió 
—explica l'Alberto. 


—Doncs jo visc en un carrer molt fotut, en conec 
a set que venen droga, i jo el que els dic és 
que han d'estar al corrent dels pagaments de 
la comunitat, i que al barri ha de venir de tot 
menys la policia —explica la Carmen. 


—l funciona2: —pregunta la Raquel, incrèdula. 


—Si, sempre des de l'afecte. Des de l'afecte dir: 
exaval, aquí no venguis porros —respon—. Si el 
veí aquest no vol comportar-se, jo he lluitat pels 
seus drets i m'he guanyat el seu respecte. 


—Com ho has fet: —vol saber la Mercè. 


—Per exemple demanant millors habitatges per 
a tothom. I si hi ha pisos buits, la millor solució 
és que els ocupi gent que els necessiti, perquè 
no es converteixin en punts de venda. Això sí, 
després els hauràs de fer costat quan els 
vulguin desnonar. 


—Jo això no ho veig gaire clar, imenys amb el que 
hi ha en aquest barri —questiona la Raquel. 


—És clar, filla meva, però jo he lluitat molts anys i 
m'ha donat resultats. Jo no et parlo d'un conte 
de fades, has de veure el meu carrer, però és 
que allà ha arribat el abanc dolent: i permet els 
narcopisos en els pisos que té buits. Tot això 
perquè després Vallecas es faci un barri de hipsters. 


—lenim referents veinals molt positius que no 
són propietaris, que viuen ocupant, i en canvi a 
vegades hi ha propietaris que tenen dinàmiques 
pitjors, que potser venen droga —apunta 
l'Alberto. 


—l tant, això ja ho coneixeml —replica la Raquel. 

—Al meu bloc la solució és treure els gitanos 
—diu el vei del polígon en referència a una 
família que hi viu. 


—A mi no m'agrada això que dius 
—contesta la Raquel. 


—Per què2 Que ets gitana 
—li pregunta la Carmen. 


—-Si, tinc família gitana, i és un honor. 


—Doncs jo soc paia, i som iguals. 


L'Anna Castellano es va assabentar de la marxa exploratòria 
de la Verneda i la Pau per un cartell al carrer. No ve del movi- 
ment veinal ni té experiència associativa al barri. Fa poc que 
hi ha tornat després d'uns anys vivint fora i abans l'espai on 
s'havia implicat políticament havia estat la universitat. La seva 
tornada va coincidir amb la convocatòria del referèndum d'au- 
todeterminació de l'1 d'octubre del 2017 per part del govern de 
la Generalitat. 


Davant la suspensió de la votació sobre la independència 
per part del Tribunal Constitucional i la persecució policial a la 
seva organització, arreu del territori català es van començar a 
organitzar col-lectius assemblearis sota el nom de Comitès de 
Defensa del Referèndum (CDR). En el cas de Barcelona es van 
organitzar per barris, i l'Anna es va involucrar en el seu. Ella és 
de Sant Martí de Provençals, viu davant el parc on hi havia ha- 
gut la Perona, i remarca que tant li fa com es diguin els barris 
ara, que històricament tot era la Verneda. Estem tres carrers 
cap aquí o tres carrers cap allà., El CDR, amb la mateixa lògica, 
és un de sol per Sant Martí de Provençals i la Verneda i la Pau. 


Passat l'1 d'octubre, els CDR es van començar a convertir en 
Comitès de Defensa de la República per impulsar la construcció 
d'una república catalana. cEstà molt bé això de treballar per 
una república, però hem d'omplir-la de continguts, perquè una 
república a seques ens queda molt buida, treballem per una re- 
pública socialx, diu l'Anna. Mentre parla té sempre una mà pen- 
dent del petit Tiago, que juga fent voltes a la cadira de la seva 
mare o deixant-se portar per la seva peculiar mania de posar-se 
sota les taules. dLlavors, la idea del nostre CDR en particular era 
fer molta xarxa de barri, fer teixit associatiu en un barri en què 

no existeix, no hi ha el teixit que et trobes en totes les canto- 
nades al Clot, al Poblenou, a Gràcia o a Sants, no hi ha centres 
socials ni ateneus populars, i els joves acabem fent més tei- 
xit social en altres barris. 


Tenien especial interès a treballar en clau de gènere, i quan 
van veure el cartell que anunciava les marxes ho van trobar 
una gran oportunitat per connectar amb altres dones del barri. 
Des del CDR hi van anar ella i l'Encarni Sànchez. cEm va sor- 
prendre molt gratament, perquè hi vaig trobar dones súper 
combatives i lluitadores, que jo sabia que en aquest barri hi 
havia hagut molta lluita i s'havia fet molt en els anys vuitan- 
ta, però en les últimes dècades això havia desaparegut, i em 
va fer molta il-lusió aquest espai intergeneracional de dones 
amb ganes de millorar les coses, tant per al barri com específi- 
cament per a les doneso, recorda l'Anna. 


A part de moltes dones, va conèixer molt més el barri. Hi 
havia zones per on, tot i estar molt a prop de casa seva, no 
hi havia passat més que en autobús. Tot i ser uns quants anys 
més jove, va créixer, com la Raquel, amb el eno vagis allàx. Més 
enllà de la rambla de Prim els pares et deien "pots anar per la 
rambla de Guipúscoa, però no et fiquis cap a dins"x, explica. 


En la sessió de posada en comú després de la marxa, l'En- 
carni llança una proposta per recuperar espais per les dones, 
inspirada, diu, per la cultura andalusa, que és d'on ve ella i on 
no és estrany treure cadires al carrer: ePlantegem una inicia- 
tiva per reapropiar-nos dels espais, perquè en companyonia 
es genera seguretat, com per exemple en aquestes pistes 
on hi ha bandes juvenils i vam veure pintades que fomenten 
l'agressió sexual, en canvi, podríem baixar totes amb cadires 
per ocupar aquest espai. Vam veure que hi ha espais que 
sabem que són insegurs, però juntes ens sentíem segures per 
recórrer-loss, conclou. La proposta genera interès, però d'en- 
trada no es concreta res. 


Després de les marxes les dones que hi han coincidit es 
plantegen com seguir endavant, i es convoca una trobada de 
dones del barri. D'entrada s'hi engresquen unes quantes i co- 
mencen a trobar-se mensualment. Finalment hi acaben vincu- 
lades més les que formen part d'associacions o col-lectius i no 
tant les que venien pel seu propi peu, però això ja és molt més 
del que existia al barri. 


Des de l'experiència veinal, la Mónica García explica que a 
la Via Trajana els era difícil fer un grup de dones, perquè són 
molt poca gent. cEn canvi, si ens ajuntem totes, ja no som 
dues d'aquí i dues d'allà, ja som vuit o deu i podem començar 

a fer coseso, celebra. En el procés de trobades van triar un nom 
ies van fer un logotip. Són Les Vernedes. 


Per a la Charo Castillo de la Palmera també és una novetat 
tenir un espai de trobada de dones, i ho celebra. dLa unió fa la 
força, no2s Reconeix que les han unit les marxes i el Pla de Bar- 
ris, però afronten un nou repte: cA veure si podem continuar 
nosaltres soles, sense ningú de l'Ajuntament, perquè jo crec 
que això ha d'estar-ne al marge, en pla barri, en pla casolà, de 
preguntar-nos què és el que podem o no podem fer.x 


El 8 de març, al cap de poc de començar a trobar-se, ja van 
veure una tasca pendent per a Les Vernedes: coordinar-se. Les 
diferents associacions organitzaven activitats, però les feien 
simultàniament i era impossible ser a tot arreu. En canvi sí que 
es van coordinar per anar a la manifestació. Van fer un punt de 
trobada i, totes vestides amb peces liles, van anar per primer 
cop juntes les dones del barri cap a la manifestació al centre de 
Barcelona, justament l'any que, coincidint amb la primera vaga 
de dones, l'assistència va ser històrica. 


L'Anna explica que una preocupació destacada en les tro- 
bades del grup ha estat la violència masclista. dNo només a 
nivell de seguretat al carrer, sinó a nivell de com ajudar altres 
dones que estan patint a casa la violència de gènere., Es plan- 
tegen, per exemple, com crear un punt d'informació perma- 
nent al barri, perquè el Punt d'Informació i Atenció a les Dones 
del districte es troba al Clot i és difícil que les dones de la Ver- 
neda hi vagin. dLa idea és poder formar-nos en com ajudar una 
persona que està patint violència, sigui a casa o en una agres- 
sió puntual al carrer, i també treballar com empoderar-nos da- 
vant aquestes agressions2, conclou. 


cadires 


La proposta de l'Encarni no va quedar en no res. Van convocar 
un eVecina baja tu silla en aquelles pistes que havien generat 
tanta preocupació durant les marxes, però la pluja va impedir 
'acció. Quan arriba Energies Comunitàries al barri troben una 
nova oportunitat per fer-ho. La idea és fer aquesta acció en 
locs on hi hagi un conflicte per l'espai, però finalment opten 
per un lloc més central i connectat amb la resta d'activitats, 
i prioritzen generar una trobada. La Irene Moulas, de l'equip 
d'Energies, ha il-lustrat un cartell amb cadires, butaques i 
tamborets molt diferents per convocar l'esdeveniment, i en el 

cercle que han fet a la plaça de la Pau es veu una diversitat 
semblant de seients. També de dones. 


cQuè hi ha millor per compartir amb les nostres veines que 
baixar al carrer les nostres cadires2x, diu l'Anna a la plaça de la 
Pau, i explica com va sorgir la proposta de l'Encarni. Fa d'am- 
fitriona en nom de Les Vernedes. A part de les veines del barri, 
també hi han convidat dones que han participat en marxes 
exploratòries a la Trinitat Vella i al Bon Pastor perquè compar- 
teixin les seves experiències. 


eSempre que hi ha dones hi ha energies positiveso, diu la 
Fatima Hassoun, de la Trinitat, que va celebrar trobar-se un 
espai només de dones, així com les visions compartides: eJo 
com a dona musulmana d'origen marroquí he coincidit amb 
totes les propostes de les dones nascudes aquí., La Cristina 
Vàzquez, del Bon Pastor, per la seva banda, es presenta expli- 
cant que és gitana, i que el seu entorn familiar sempre l'ha so- 
breprotegit pel fet de ser dona. eNo vagis solar, s'ha sentit dir 
molts cops. Reconeix, però, que ha sentit por. Durant molt de 
temps va treballar en una fleca, hi entrava a les cinc del matí i 
és una hora, diu, en què t'ho penses tot dues vegades. Valora 
molt positivament l'experiència de la marxa i posa l'èmfasi en 
l'educació com a eina. cEl meu marit ha treballat durant molt 
de temps com a paleta i és una mica rude, i a mi m'ha tocat 
reeducar-lo, pobret... és que cal feminitzar-ho tot, fins i tot els 
homeso, reivindica. 


D'entre les dones del barri, l'organització ha convidat un 
grup de noies adolescents implicades en l'Efecte Jove, un espai 
de participació impulsat des del Pla de Barris amb la coopera- 
tiva L'Esberla. 


—AI barri em trobo bastant bé, però ma mare 
sempre que surto em pregunta amb qui 
vaig o amb qui torno. A vegades són més les 
inseguretats dels adults que es transmeten... 
—apunta una de les joves. 


—A tot arreu on treballo amb joves el que 
més preocupa és la presència dels homes i 
l'assetjament al carrer, i això no s'arregla 
posant més llum, va molt més enllà —afegeix 
l'Amaia, dinamitzadora de l'Efecte Jove. 


—A vegades penso que hauria de respondre alguna 
cosa quan em diuen coses pel carrer, però si ho 


60 retrats de la barcelona comunitària 


dic a ma mare em diu que estic boja 
—apunta una jove sobre l'assetjament. 


—La nostra tasca més important és com eduquem 
els nostres fills i filles —conclou l'Anna amb el 
petit Tiago en braços, que mira bocabadat el 
micròfon que sosté la seva mare. 


Després de les joves, les grans van tornant a prendre la parau- 
la. Una de les presents parla de les lluites durant la transició i 
diu que, tot i que la por als homes sempre ha estat la mateixa, 
abans hi havia pors més grans, com la repressió política. Apun- 
ta als mitjans de comunicació com a responsables d'una part 
important de les pors que s'imposen. 


—No aneu amb por, perquè llavors perdeu la 
batalla —aconsella la Charo a les més joves. 


—Doncs jo a vegades sí que tinc por, i no és que la 
por sigui bona o dolenta, l'important és com 
la gestiones —apunta la Irene—. Al final també 
és complicat pensar que hem de ser superdones, 
el que és realment important és no sentir-nos 
soles. 


Des de diferents contextos, diferents experiències i diferents 
generacions, les dones van compartint estratègies per no sen- 
tir-se soles, per fer front a l'assetjament, per sentir-se segures... 


—És la primera vegada que sento dones més grans 
que jo donant-nos estratègies d'empoderament, 
perquè normalment és el contrari —celebra 
l'Amaia. 


Poc es pensaven d'entrada que de sortir un dia a fer una ruta 
pel barri en sortiria aquesta xarxa per fer front als perills. La 
Charo va anar a una reunió en representació de la seva associ- 
ació pensant que seria una pèrdua de temps, i ara no para de 
celebrar la unió que es va produint. Repeteix la paraula sempre 
que pot: eUnió, unió, unió. 


Després de tant sentir aquells zallà no hi vagisx o eno surtis 
solar, han trobat noves vies per caminar acompanyades, però 
ara per fer seu el barri. 

llibertat 
sobre el ciment 





esprés d'anys d'enderrocs i intervencions urbanísti- 

ques, els espais oberts al barri del Raval són places 

dures. En comptes de sorra, gespa o arbres, hi predo- 

mina el ciment. Això les converteix en un entorn hos- 
til, que semblaria difícilment habitable, però parlem del que 
durant molt de temps va ser el barri més densament poblat 
de la ciutat. 


Tot i que ara aquestes places de ciment ajuden a fer-hi cór- 
rer l'aire, el 5596 dels habitatges no superen els seixanta metres 
quadrats, i, segons les dades del cens del 2011, al 3726 de les cases 
hi viuen tres o més persones. La gent, tot i el ciment, s'entesta 
en sortir al carrer, sobretot la població migrant. Una imatge ha- 
bitual, sobretot entrada la nit, és veure-hi gent que surt de casa 
seva a parlar per telèfon al carrer amb familiars que es troben a 
l'altra banda del món, i, és clar, en una altra zona horària. La mei- 
tat dels veins i veines del barri són de nacionalitat estrangera. 





A una d'aquestes places, quan ja s'ha post el sol, un noi 
llança una petita pilota i, gairebé a l'altura del terra, un altre 
la colpeja amb el bat pla. Si és un bon batedor, la pilota pot 
acabar ben amunt i ben lluny. El so sec del cop és contundent. 


El criquet és una d'aquestes maneres d'ocupar els carrers. 
Precisament a les places més dures, com la de Vàzquez Montal- 
bàn, al costat de la rambla del Raval, o a la de Joan Coromines, 
darrere del Museu d'Art Contemporani de Barcelona (Macba) 
i el Centre de Cultura Contemporània de Barcelona (CCCB), és 
habitual veure joves sobretot del Palistan o de Bangla Desh 
que el practiquen. 


Durant anys la pràctica d'aquest esport a l'espai públic ha 
generat algunes tensions al barri, sobretot quan una pilota ti- 
rada amb massa traça trenca un vidre d'un edifici o arriba a 
tocar algú que passa pel carrer, però també quan la Guàrdia 
Urbana ha multat joves pel simple fet d'anar amb un bat de 
criquet pel carrer. 


La realitat és que els joves del barri no comptaven amb cap 
espai on practicar-lo. Una pista reglamentària de criquet hau- 
ria de tenir un diàmetre mínim de cent trenta-set metres. Al 
Raval això no hi cap. Seria gairebé la meitat de la llargària de la 
rambla del Raval, un dels principals espais oberts del barri. Però 
no és només una questió de dimensions, perquè als espais es- 
portius existents el criquet tampoc hi ha tingut cabuda. 

La principal comunitat estrangera del Raval és la del Pahis- 
tan. Un 108 dels veins i veines tenen nacionalitat d'aquest país 
sud-asiàtic. En relació amb el conjunt de la ciutat, un quart de 
tots els paristanesos de Barcelona viuen al Raval. El tercer col- 
lectiu migrant del barri és el de Bangla Desh, que representa el 
696 de la població. Entre tots dos sumen una part significativa 
de la població del Raval que té el criquet com un esport reco- 
negut i majoritari en el seu país d'origen. Per això, el problema 
de la manca d'espais per la pràctica d'aquest esport no era una 
questió menor. 





eLa situació de tensió que ja arrossegàvem feia anys s'ajun- 
ta amb un desig del nou govern de reconèixer la diversitat cul- 
turali de promoure i garantir drets, per això es volia garantir la 
pràctica d'un esport identitari com el criquetx, assegura l'Elisa 
Vela, coordinadora de l'àmbit social del Pla de Barris del Raval 
Sud i el Gòtic Sud. 


A què es refereix l'Elisa amb cesport identitaris ho explica 
el Xoàn Vàzquez, del Centre d'Estudis Africans i Interculturals: 
4Un esport identitari és un esport que, havent estat portat 
per una comunitat o un grup de comunitats que han migrat 
a la ciutat en un moment donat, ha esdevingut un espai per 
trobar-te amb la teva comunitat en un espai aliè, un esport 
que, no essent practicat al país en el qual vius, et connecta 
amb els teu origens i esdevé part indissoluble de la identitat 
col-lectiva, en aquest cas pahistanesa, india o bangladeshia- 
na.. Aquesta realitat dona una importància més gran a la ne- 
cessitat de jugar al criquet. 


Per posar en valor la pràctica del criquet i donar-li el reconeixe- 
ment que es mereixia era fonamental trobar-li un espai al bar- 
ri. Això Va arribar a final del 2016. eLlavors és quan comencem 
a adequar l'espai que vam veure que el Raval podia allotjar 
aquesta pràctica informal que es donava als carrers, perquè ja 
sabíem que no trobaríem un espai amb les mides reglamentà- 
ries d'un camp de criqueto, explica l'Elisa. 


L'espai que van trobar va ser el pati de l'escola Cintra, un 
centre concertat que es troba en mòduls provisionals, conti- 
gu a unes pistes esportives molt concorregudes, les del carrer 
de Sant Rafael. Es van posar en funcionament l'any 2012 en 
uns solars municipals que, pel seu desús, estaven degradant 
la zona. A dia d'avui, les pistes de Sant Rafael estan ocupades 


66 retrats de la barcelona comunitària 


durant tota la tarda i el vespre per entitats del barri, i això no 
deixa gaire espai per a la pràctica informal del criquet. 


L'adaptació que requeria el pati de l'escola era senzilla: aug- 
mentar les tanques laterals fins als dos metres i mig d'alçada i 
instal-lar-hi un sostre de reixa per evitar que les pilotes de cri- 
quet sortissin i generessin impactes com els que podien ocasi- 
onar conflictes. Ara són les pilotes que xuten amb massa força 
des de les pistes del costat les que es queden penjades sobre 
el sostre del camp de criquet. 


Però l'Elisa remarca que amb això no n'hi havia prou: dMen- 
tre fèiem aquesta adequació de la pista pensàvem que era 
necessari acompanyar aquest nou espai amb un projecte de 
dinamització, perquè si no fèiem res era difícil o dubtós que 
aquests joves que feien una pràctica a l'espai públic fessin ús 
d'aquest espai, ningú ens garantia que el fessin servir. Per 
això van anar a buscar la comissió esportiva de la Taula Jove 
del Raval, per posar en marxa un projecte de dinamització. 


Van comptar amb un dinamitzador que pogués estar pre- 
sent no només a la pista sinó també als espais comunitaris i de 
coordinació del barri, i tres monitors esportius que provenien 
de formacions impartides per la mateixa comissió esportiva de 
la Taula Jove. cAlguns dels joves que passaven per aquestes 
formacions tenien itineraris formatius en què havien acabat 
una mica rebotats, i es pensa que l'esport era una manera de 
reenganxar-los, i és fantàstic perquè aquests tres monitors es- 
tan fent també de referents de joves del barri del Raval, com 
a joves que estan trobant interessos i oportunitats laborals, 
remarca l'Elisa. 


Finalment, el funcionament de la pista, a diferència dels 
espais contigus, en què les hores estan reservades per enti- 
tats, consisteix que els joves hi poden accedir de forma lliure. 
L'únic que està regulat és que unes hores es dediquen al cri- 
quet i unes altres al bàsquet, dperquè tampoc volem generar 
un monocultiu d'un esportx, apunta la tècnica. Il en el procés 
de dinamització pretenen que els joves s'impliquin en la ges- 
tió de l'espai, al qual es dona nom amb un procés participatiu: 
Pista Negra, que és el color del paviment. Amb el temps, les 
parets blanques van guanyant color. S'hi han fet grafits: un 
amb el símbol de la pau i un amb el nom de la Pista Negra amb 
lletres estilitzades a les parets més altes, i a les dues parets 
mitgeres baixes, sobre un fons de quadrats de colors, un que hi 
diu eNosaltres som el barrix i un altre que reivindica ePPistas 
Turistas-. 

ep deli leter te 


Tot i que a través del Pla de Barris és quan finalment s'adequa un 
espai públic per la pràctica del criquet a la ciutat, no són ni molt 
menys els primers en preocupar-se per aquesta questió. Al barri 
del costat, el Poble-sec, i en concret a l'Institut Consell de Cent, a 
poc més de deu minuts de la Pista Negra, ja havien començat 
a pensar com donar espai al criquet el curs 2009-2010. 


El Poble-sec és el tercer barri de la ciutat pel que fa a la 
població pahistanesa, i el segon després del Raval pel que fa 
a població de l'Índia i de Bangla Desh. Va ser allà on es va po- 
sar en marxa el projecte Crictet Jove BCN, una iniciativa del 
Centre d'Estudis Africans i Interculturals (CEAI), en col-labo- 
ració amb la Fundació per l'Esport i l'Educació de Barcelona 
(FEEB) i el programa Convivim Esportivament, per respondre a 
una necessitat detectada al barri. L'objectiu era crear una eina 
d'intervenció social amb població migrant d'origen sud-asià- 
tic i alhora cobrir el buit d'oferta d'espais lúdics on practicar 
el criquet. 


cEl criquet és un esport que aterra a Barcelona amb les 
primeres arribades de membres de la comunitat índia, la ban- 
gladeshiana i, sobretot, la palistanesa, que va ser la primera 
en arribar, als anys noranta, i a partir de la dècada dels 2000 
comença a haver-hi un nombre prou gran de persones perquè 
aquest esport es converteixi en una necessitat urgent a la ciu- 
tat-, explica el Xoàn Vàzquez, que és el coordinador del projec- 
te. En molt poc temps van arribar moltes persones del Pahistan, 
i més tard de Bangla Desh i de l'Índia, i la ciutat es va trobar una 
demanda de criquet per la qual no estava adaptada. A dia d'avui 
encara és un repte pendent. 


Passats els anys, el Xoàn considera que el fet que aquestes 
comunitats no puguin practicar aquest esport, zel fet de no 
poder manifestar això que és part de la seva identitat i de la 
seva presència cultural migrada, és un símptoma que la ciu- 
tat no està donant del tot acollida a aquestes comunitats. 
No tenen, diu, els mateixos drets que altres comunitats que sí 
que poden jugar als seus esports, com poden ser el futbol, el 
bàsquet o el beisbol. dl'exemple és que Barcelona té una pista 
enorme de beisbol però no una pista de criquet, quan hi ha 
tres vegades més persones que el juguen,, assegura. 


Des de la seva creació la coordinació del projecte Crictet 
Jove BCN ha passat per diverses mans, de persones amb qui 
el Xoàn ha compartit espais d'activisme antiracista. Ell se'n 
va fer càrrec l'any 2016, en un moment de replantejament del 

projecte: cEns preguntàvem si sis anys després el projecte se- 
guia essent necessari.. En aquest temps el criquet havia po- 
gut començar a guanyar estructura a la ciutat i s'havia creat 
una federació, que organitzava partits i una lliga oficial. La 
conclusió a què arriben, però, és que la seva feina seguia sent 
necessària. 


D'una banda, destaquen la tasca educativa del projecte, 
que no és competitiu, sinó que vol promoure l'educació en va- 
lors a través de l'esport, i el fet que és una via per treballar 
amb les comunitats que juguen a criquet, que el programa 
estableix ponts que trenquen l'aillament. La idea és que els 
equips haurien de comptar sempre amb un espai de trobada, 
més enllà de l'espai esportiu. Com que el programa Convi- 
vim Esportivament, dins el qual s'emmarca Crictet Jove BCN, 
només disposa de finançament per la part esportiva, a cada 
barri treballen amb una aliança que permeti aquest espai de 
trobada, sigui un institut de secundària, una entitat social o 
un servei públic. 





D'altra banda, l'informe elaborat pel Xoàn en aquell mo- 
ment concloia que, si bé el criquet masculí ja tenia un accés 
—ereduito, remarca— als espais públics, el criquet femení no 
hi tenia accés, ni una federació, ni una lliga. einterseccionar la 
diversitat cultural i religiosa amb el gènere era una part molt 
important del projecte, així que ens vam posar les piles i ens 
vam dedicar a promoure el criquet femení, a empoderar les 
joves que tenien interès a jugar-hi i a crear equips i una lliga.s 


negociadores 


El Casal dels Infants porta anys treballant amb adolescents 
pahistaneses al barri del Raval. El 2013 el projecte Entorn Es- 
colar s'amplia a estudiants de secundària i aporta un espai de 
reforç educatiu als dos instituts públics del barri, el Milà i Fon- 
tanals i el Miquel Tarradell, fora de l'horari de classe. Treballen 
amb vuitanta joves del barri, quaranta de cada institut, i d'orí- 
gens ben diversos. És un espai de suport educatiu però també 
un espai d'acompanyament vital, on es poden treballar habi- 
litats socials, el desenvolupament emocional o el projecte de 
vida,, explica el Natan Mufioz, un dels educadors del projecte. 
Comptar amb ajuda a l'hora de fer els deures és una de les pri- 
oritats dels i les joves que hi participen, però l'equip busca es- 
pais on encabir altres questions que els semblen importants, i 
que treballen al llarg dels quatre anys que dura l'ESO. 

Amb els anys han anat observant les diferències entre els 
espais de socialització de què disposen nois i noies. eEspecial- 
ment en la comunitat pahistanesa, els nois no tenen cap mena 
de problema per estar al carrer, poden sortir amb els amics a 
jugara criquet o passejar, però en canvi amb les noies les famí- 
lies donen molta més importància als riscos d'estar al carrer, 
tenen molta por que hi estiguin soles, o que facin activitats 
de lleure, o que les vegin altres persones de la comunitat,, la- 
menta el Natan. Els espais de socialització fora de casa per a 
aquestes joves pràcticament es limitaven a l'escola i les tres 
tardes a la setmana amb el casal. 


Les mateixes noies van mostrar inquietuds per treballar 
questions de gènere, sobretot amb queixes sobre les situaci- 
ons d'assetjament al carrer, així que des del Casal van organit- 
zar espais no mixtes on treballar aquestes questions. Mentre 
els nois feien tallers sobre el model de masculinitat imperant, 
les noies comptaven amb un espai de seguretat en el qual 
compartir les seves experiències al barri, tenint en compte 
també els seus diferents contextos culturals. 


Vam plantejar les sessions de manera que no fossin molt 
dramàtiques, des de la perspectiva de pensar alternatives i 
possibles solucions per cada problema que posaven sobre la 
taula,, diu l'educador. Això vol dir que si una noia plantejava 
que no la deixaven sortir al carrer si no era per anar a l'escola 
o al casal, una altra explicava que una estratègia que li havia 
funcionat era demanar permís per anar a la biblioteca. A vega- 
des era per anar a la biblioteca, i això era un espai d'autonomia 
fora de casa, i a vegades no, i potser l'enganxava algun cone- 
gut de la família, però no hi trobava un drama. 


La Nosheen Talat va néixer al Pahistan i va arribar a Barce- 
ona amb tres anys. dTres anys o així, matisa. No té ben bé les 
dates al cap. Dotze anys després, estudia quart d'ESO al Mi- 
quel Tarradell i participa els dilluns, els dimarts i els dijous a 
'Entorn Educatiu. Porta dues gomes de cabell gruixudes. Amb 
una, rosa llampant, té lligats els cabells en una cua. Amb l'altra, 
de color lavanda, es va fent i desfent un monyo mentre parla: 





—A la meva mare no li agrada gaire que estigui 
fora de casa... 


—Per què 


—Perquè diu que és millor quedar-se a casa 
—replica, concisa. 


—l tu com ho veuse 

Davant la pregunta no pot evitar respondre rient. 
—Per a mi és més saludable sortir de casa. 


Un dels objectius de l'equip educatiu és desenvolupar les capa- 
citats de negociació de les noies amb les seves famílies, perquè 
sovint els demanen que facin aquest rol i truquin a les mares 
per demanar permís per participar en una o altra activitat. 
eNosaltres estem un temps concret acompanyant-vos en les 
vostres vides, però és que la resta de la vida tu has de tenir 
aquestes habilitats per dir el que necessites, per poder-ho dir 
bé o per poder identificar quines són les pors que té la teva 
mare per no deixar-te fer alguna cosa2, els diu el Natan, que 
renega del paternalisme i les convida a portar-ho a la pràctica, 
tot i que de vegades també els dona aquest suport. 


Algunes famílies mostren reticències davant el treball que 
fan des del Casal més enllà d'allò acadèmic. cMolts pares et 
diuen: "Jo et respecto a tu així com ets, i això que a mi no 
m'agrada, però no et fiquis en el meu terreny", però a vegades 
intentes negociar des d'una sortida fins a un viatge de final 
de curs.o Acaben buscant altres estratègies com partir del bon 
rendiment de les joves. cAl final ens hem de recolzar molt en 
allò acadèmic, perquè podem compartir el valor que té, i 
en canvi el valor d'una sortida a una activitat lúdica no el com- 
partim, el comparteix la noia, el comparteixo jo, però el pare 
no el veu-, lamenta. 


En tot aquest procés volen fomentar trobar aliances dins 
a mateixa comunitat, i per a les noies això pot passar per 
altres membres de la família, però a nivell més col-lectiu el 
Natan destaca un actor clau: la mesquita de l'associació Min- 
haj-ul-Quran. És el tercer espai de socialització de les noies, 
que se suma a l'escola i el casal. Allà reben formació religiosa, 
però també d'urdú les joves o de castellà les seves mares. La 
mesquita és com un casal de barri, està ple de gent, organit- 
zada per grups, té molta vida, destaca l'educador. Per als nois 
i noies que participen a l'Entorn Educatiu, que els educadors 
visitin aquest espai tan important en les seves vides també és 
Una forma de reconeixement. 





Van fer una trobada per compartir inquietuds de totes 
dues bandes. Des del Casal, per exemple, van transmetre la 
preocupació d'algunes noies perquè les seves famílies els vo- 
lien concertar matrimonis, una questió a la qual s'oposen des 
de la mesquita i que no havien detectat, o la necessitat que 
les famílies puguin aprendre el castellà, una formació que ja 
s'ofereix allà. Des de Minhaj, d'altra banda, tenien inquietud 

per les activitats que s'organitzen vinculades al calendari ca- 
tòlic. eSovint hi ha joves que ens diuen que no poden partici- 
par en determinada activitat perquè és una festa pagana, i si 
bé nosaltres les plantegem com a festes comunitàries, és cert 
que si estem parlant d'un carnestoltes hi ha gent que no s'hi 
sentirà convidada i hem de generar espais festius comunitaris 
més neutralso, admet el Natan. 


Després de tot el treball amb les noies, l'equip educatiu va 
veure necessari treballar des de la pràctica les negacions que 
afrontaven les noies en el seu dia a dia. eNecessitàvem po- 
sar-les a la pràctica en base a un projecte que impliqués el cos, 
un espai setmanal només de noies on treballar aquestes ques- 
tions de gènere que les preocupaven, però en un format que 
no fos el d'un taller i xerraro, explica l'educador. D'entrada no 
tenien clar com fer-ho, i un dia el Natan va coincidir amb una 
treballadora del CEAI que li va parlar del projecte Crictet Jove 
BCN. Van trobar que era la millor opció, ja que era un esport 
que les noies valoraven i que tenia prestigi dins la seva comu- 
nitat. 


El curs 2017-2018 van posar en marxa el projecte i al mes 
de desembre es va crear l'equip del Raval, amb noies dels dos 
instituts. Entre el Milà i el Miquel hi ha molta rivalitat, i al Casal 
dels Infants ho han notat en altres activitats que han organit- 
zat. En aquest cas, toti les reticències inicials d'una i altra ban- 
da, les resistències es van liquidar ja a la primera sessió. Van 
fer una assemblea amb la Rosario Hauad, l'entrenadora que ja 
portava un equip a l'Institut Consell de Cent del Poble-sec. Va 
ser un divendres al pati tancat darrere les altes parets marrons 
del Milà i Fontanals, construit als anys 1960 amb una arquitec- 
tura que està lluny de les propostes educatives més innovado- 
res, més semblant al pati d'una presó. 


Tot i que no és l'espai més agradable per al lleure, complia 
la funció de ser un espai protegit a on començar el projecte, on 
només hi hagués les noies i es poguessin sentir segures. 


En aquestes condicions va ser més fàcil convèncer les famí- 
lies. La mare de la Nosheen, tan reticent que la seva filla surti 
de casa, no hi va posar pegues. dLi va dir el Natan que hi havia 
una lliga de criquet femení i va dir que sí, res més, quan ho diu 
algun profe diu directament que sí, en canvi quan l'hi dic jo cal 
insistiro, remuga la jove. 

La Sumaya Ahmed, la Maheen Ahmad i la Mehh Rhan fe- 
ien quart d'ESO al Milà i Fontanals quan es va posar en marxa 
l'equip. Hi ha moments en què la Maheen hi posa molta ener- 
gia, s'accelera explicant la seva experiència, i les altres dues 
riuen de la loquacitat de la seva amiga: 


—A la meva família no li va costar deixar-m hi 
participar, només es van sorprendre que hi 
hagués un equip de criquet femení. Ara si explico 
a alguns familiars que estic jugant a criquet se 
senten bé, i diuen edoncs juga béo i coses així... 
Bé, i en realitat crec que també es van alegrar 
que fes algun tipus d'esport. 


—Això també és veritat —s'hi suma rient la 
Sumaya. 


—En el nostre cas, com que som del Patistan, el 
criquet és com una cosa oficial al nostre país, 
i des de petites ens han parlat més del criquet 
que d'altres esports. Des del seu amor ens han 
contagiat això del criquet, i és com si quan 
juguem estem connectant amb el que som, amb 
el nostre país —assegura la Meht. 


—És natural, no2 la més és com l'únic que tenim 
aquí del nostre país... O potser hi ha més coses, 
però això és especial —es planteja la Maheen. 


—Jo abans que féssim aquests equips pensava que 
el criquet era un esport avorrit i no m'agradava, 
però quan hem entrat a l'equip he vist que 
també era un esport divertit —confessa la 
Sumaya. 


—SÍ que té un munt de normes —diu la Meht. 


—Però un cop les entens és molt fàcil tot 
—puntualitza la primera. 


—I més per a nosaltres, perquè des de petites ens 
posaven els partits, i ara és com: 4Ah, un out era 
aixòlx o eAra entenc perquè tira allà... 
—conclou la Meht. 

La conversa entre les tres noies és un exemple de per què calia 
donar importància a aquest esport identitari. La Meht remar- 
ca que sempre s'ha de començar per algun lloc: 


—Doncs nosaltres hem començat i —diu 
omplint-se d'orgull— som com les fundadores 
del primer equip de criquet femení... 


—... del Raval, perquè abans ja n'hi havia 
—l'interromp la Sumaya. 


—... Í això és com un honor —acaba la frase. 


pioneres 


Si el criquet femení té un bressol a Barcelona —i en tot l'Es- 
tat espanyol—, aquest és el barri del Besòs i el Maresme. Allà, 
igual que al Raval, la patistanesa és la primera comunitat en 
nombre de veins i veines d'origen migrant. L'Aina Coscollola hi 
va començar a treballar l'any 2012 en un projecte de l'associ- 
ació Enxarxa per fer suport educatiu a joves estrangers que 
havien arribat a la ciutat reagrupats. Hi va trobar a faltar les 
noies pahistaneses, així que va impulsar un grup no mixt de 
noies per provar d'arribar-hi. 





Les noies van acudir al nou espai, que aviat va deixar de ser 
de suport en l'aprenentatge de la llengua o a l'hora de fer els 
deures. Es va convertir en un punt de trobada, on generar un 
espai de confiança per a les joves, on poguessin compartir les 
seves inquietuds i treballar l'autoestima. El projecte va prendre 
el nom de Ma'isah, que en urdú vol dir ccaminar amb orgull-. 
Quan l'Aina els hi va proposar fer activitats més esportives, va 
sortir a la llum l'interès pel criquet. Això era a finals del 2012 i 
va tocar convèncer les famílies, que, com va passar més tard al 
Raval, hi van accedir sempre que fos un espai exclusiu per a no- 
ies. l així va començar, amb el suport de Cricet Jove BCN però 
com un projecte autònom, el primer equip de criquet femení 
de l'Estat espanyol. 


L'Anna Porta va començar a entrenar l'equip pràcticament 
per sorpresa. Li van dir que la FEEB buscava una entrenadora 
de futbol per al projecte, però va resultar que també s'hi juga- 
va a criquet. Va haver de buscar-se els recursos per aprendre 
a nivell professional un esport amb molt poca implantació a 
la ciutat i poder entrenar les noies. Moltes d'elles ja hi havien 
jugat, i també aportaven el seu propi coneixement a l'equip. El 
criquet té moltes normes i sovint s'havien d'aturar a fer petites 

assemblees per valorar què havia estat una jugada, cosa que 
no passava amb el futbol. 


Quan van sortir als mitjans de comunicació l'any 2016, les 
noies de l'equip es queixaven que no podien competir perquè, 
com que eren el primer equip femení, tampoc tenien equips 
rivals. Dos anys després, això ja era lluny de ser veritat. Abans 
de l'equip del Raval s'havien format també equips femenins al 
Poble-sec i a la Trinitat Vella. Poder jugar contra altres equips 
era un reclam repetit a tots els quatre barris. 





Impulsar una lliga tenia les seves complicacions, entre elles 
fer unes normes per al criquet sala, ja que no hi havia pistes 
amb les dimensions adequades, ni tampoc era una possibilitat 
fer partits com els oficials, que es poden allargar durant dies. 
Tenint en compte les diferents pistes i que la durada dels par- 
tits havia de ser assumible, delegades dels quatre equips van 
treballar conjuntament en l'elaboració d'unes normes. Un cop 
establertes, van començar a reclamar a les entrenadores i al 
Xoàn que comencessin els partits. 


Quadrar les disponibilitats dels equips amb les dels espais de 
joc és un maldecap pel Xoàn, especialment per la trobada que 
decideixen fer amb els quatre equips abans de començar la lli- 
ga. Finalment aconsegueixen fer-ho a l'Institut Consell de Cent 
del Poble-sec en una setmana que no és triada a l'atzar: dos 
dies abans del Dia Internacional de les Dones. 





L'institut es troba a la frontera del barri amb el port i està 
rodejat de zones verdes. Mentre les noies es reuneixen al pati 
—en aquest, a diferència del del Milà i Fontanals hi entra de 
ple el sol que es pon—, un grup de nois juga a criquet a l'altra 
banda del mur, al parc, on no han patit per trobar un horari 
disponible. cEl carrer ja és dels noisx, remarca el Xoàn per re- 
cordar el perquè de potenciar els equips femenins. 


Hi ha una trentena de noies assegudes a les grades del pati. 
La majoria són pahistaneses, però algunes s'han sorprès quan 
han vist que en algun altre equip hi ha noies que no són del 
seu país ni tampoc de Bangla Desh ni de l'Índia. El coordinador 
de Crictet Jove BCN els explica el perquè de la trobada: cAvi- 
at començarà la lliga i volem que quan comenceu a jugar no 
sigueu unes desconegudes, sinó que hàgiu compartit espais.s 
Insisteix molt que la lliga no vol ser un espai competitiu, sinó 
un espai per compartir, i per tancar diu que cavui és un dia his- 


llibertat sobre el ciment 75 


tòric, perquè mai hi ha hagut tants equips de criquet femení 
a la ciutat. 


Les noies passen a formar una gran rotllana al centre de la 
pista per fer jocs en tres grups diferents amb les tres entrena- 
dores: la Rosario, l'Anna i l'Amina. El Xoàn reparteix números 
de l'1 al 3 a les noies per formar els grups. N'hi ha dues que, 
mentre no els hi arriba el torn, corren canviant-se de lloc per 
intentar que els toqui el mateix número i anar juntes. Primer 
fan algunes dinàmiques per poder-se conèixer i després es re- 
parteixen cons i pilotes per la pista i les activitats tenen més a 
veure amb la pràctica del criquet. 


Al final de la trobada, les tres entrenadores llegeixen un 
manifest escrit per l'equip de Cricet Jove BCN de cara al 8 de 
març. Quan acaben, les noies volen tornar corrent cap als seus 
barris. Hi ha un pica-pica amb patates fregides, pomes, fruits 
secs, olives i sucs, però no els interessa gaire. Si s'haguessin 
volgut quedar tampoc haurien tingut gaire estona, perquè al 
cap de poc ja hi ha un altre grup preparant-se per fer servir la 
pista. Abans de marxar, la Rosario demana al Xoàn quan co- 
mençarà la lliga, perquè les noies no paren de preguntar-ho, 
i ell li respon que el principal problema serà trobar els espais. 


desigualtats 


Ales noies del Raval les motiva tant l'equipi la lliga que es quei- 
xen de no tenir prou amb un dia d'entrenament a la setmana. 
Justament elles tenen un lloc al seu barri on podrien anar a 
jugar qualsevol tarda, però no se senten còmodes a la Pista 
Negra. eSi els nois no fessin aquests comentaris que fan sobre 
nosaltres quan juguem potser sí que jugariem amb ells, per- 
què per part nostra no hi hauria cap problema, només anem 
allà a jugar, no per cap altra cosa2, es queixa la Maheen. La 
Mehl explica que fan mofa d'elles, o diuen que si al seu equip 
juga una noia perdran. ePotser som nosaltres les que perdem 
per anar amb tu, saps2x, replica enfadada la seva companya. 





La Rosario els va dir que hi ha horaris, com els dissabtes a 
les onze del matí, en què no hi ha gaire nois, i que potser podri- 
en anar-hi a jugar a aquesta hora. Però nosaltres tampoc ens 
volem llevar un dissabte a les deul,, diu la Maheen, que sap 
que si a aquella hora no hi ha gaire gent és precisament perquè 
no és gens atractiva per als adolescents del barri. 


Des del Pla de Barris són conscients d'aquesta situació, i des 
del principi es van adonar que la Pista Negra era un espai molt 

masculinitzat, com altres pistes esportives, però en aquest cas 
de forma més accentuada. Comparant-les amb l'espai contigu, 
l'Elisa Vela explica que l'ús de les pistes de Sant Rafael està 
molt monopolitzat per les entitats, que ja porten grups mix- 
tos, però en canvi en aquesta, que és una pista d'accés lliure, 
no hi ha ningú que provoqui que els grups siguin mixtos i hi 
predominen els nois. 


eSembla com si tothom pogués ocupar qualsevol espai 
en l'àmbit públic, però, de fet, no és aixíx, alerta la sociòloga 
Marina Subirats al seu llibre Coeducació, aposta per la llibertat. 
cL'ocupació i l'ús dels espais, i sobretot d'aquells espais que 
per alguna raó es consideren més ben valorats, es fa d'acord 
amb una jerarquia de poder, hi ha qui té dret a ocupar aquests 
espais, hi ha qui no en té., 


Al Raval s'hi fa molta vida al carrer, s'hi veu més gent a to- 
tes hores que en altres barris de la ciutat, però en general hi 
predominen els homes. Al primer cop d'ull no semblaria que el 
469 de les veines són dones. Però tot i que al barri això es vegi 
accentuat, la de les pistes esportives és una dinàmica que es 
pot trobar per tota la ciutat, i no només en aquestes instal-la- 
cions, sinó als mateixos centres educatius. 


Per a la Nosheen, el problema que troben a la Pista Negra 
se'l troben també al pati de l'institut: cA bàsquet potser hi ju- 
guen una o dues noies, i la majoria són nois, a futbol no hi ha 
cap noia, al final les noies estem assegudes al banc, estudiant 
o xerrant, mentre que els nois estan fent ximpleries., dTot i 
que en això el que es veu més aviat és que les noies som més 
madures, perquè ells estan jugant literalment com nens pe- 
titso, conclou. 


El que explica aquesta jove és un retrat del que escriu Subi- 
rats sobre l'ocupació de l'espai: cEn tot el sistema educatiu 
trobem la pauta seguent: els nens reben un major estímul, i 
també obtenen una major tolerància pel que fa a l'ocupació 
i ús de l'espai. Aquest fet es presenta com una questió "na- 
tural", tan natural que deixem de sorprendre'ns i fins i tot de 
ser-ne conscients.x 


La sociòloga basa la seva conclusió en anys d'observació 
dels moviments de nens i nenes dins els centres educatius, 
i assegura que ja es pot observar en els patis de les escoles 
bressol, on nens d'entre dos i tres anys comencen a tenir més 
mobilitat que les nenes, un fet que amb l'edat no fa més que 
incrementar-se: eD'una manera creixent els nens ocupen el 
centre dels patis, o fins i tot gairebé la totalitat, i les nenes 
van quedant en els marges, amb una mobilitat menor. Però 

no solament els nens ocupen l'espai principal, sinó que també 
són els primers a agafar les joguines que els agraden i apode- 
rar-se'n.o 


Subirats destaca aquestes diferències, que es tendeixen a 
considerar enaturalsx, com un fet après des de la primera in- 
fància: 

S'han fet diverses experiències que sempre 
mostren comportaments similars: una criatura de 
pocs mesos és presentada com a nen a persones 
desconegudes, i la reacció d'aquestes és agafar-lo 

i posar-lo dret, sacsejar-lo perquè faci petits salts, 
propiciar el seu moviment i la seva acció, en una 
paraula, estimular la seva capacitat d'ocupar l'espai 
ila seva confiança que pot fer-ho. En canvi, quan 

la mateixa criatura és vestida i presentada com 

a nena, les reaccions de les persones adultes són 
molt diferents: l'agafen suaument, generalment la 
mantenen ajaguda, hi parlen en to tendre i tranquil, 
la protegeixen. Lluny d'estimular-la al moviment 
tenen tendència a frenar-lo, a indicar a la criatura 
actituds de quietud i repòs. 


La Nosheen no és —com a mínim de moment— catedràtica de 
sociologia com la Marina Subirats, però des de la seva experi- 
ència com a filla, estudiant de secundària i ara també jugadora 
de criquet arriba a les mateixes conclusions: eS'ha convertit en 
una rutina que els nois siguin els que fan esport i les noies les 
que estan a casa, estudien... i això és mentida, per a mi jugar a 
criquet és com començar a canviar això que des de fa molts 
anys es va dient, perquè hi ha mares que també ho diuen, que 
això és cosa de nois, però cal canviar-ho. 


Trencar aquestes dinàmiques instaurades des del naixe- 
ment, pel que fa a les vides particulars, i des de fa segles, pel 
que fa al context cultural, no és fàcil. Els patis de ciment, des- 
taca Subirats, no ajuden, i són una tendència que s'ha anat 
imposant en els últims anys. Les pedagogies renovadores, ja 
a principis del segle xx, impulsaven escoles enjardinades 
ja que entenien el contacte de la natura com un procés educa- 
tiu que donava lloc a altres formes de relacionar-se. 


Davant el ciment i la tradició, la tendència a entregar els 
patis als nois —i a un perfil determinat de nois— només es pot 
contrarestar amb un esforç pedagògic determinat. En aquest 
sentit la Maheen destaca que el seu institut organitza petites 
lligues entre classes: cAra, per exemple, estem fent voleibol i 

els equips són mixtos, així que hi ha dos dies a la setmana que 
estem tots i totes jugant als equips i no el que passa sempre, 
que al pati només hi juguen els nois., 


Pel que fa a la Pista Negra també han fet un esforç per re- 
vertir-ho. D'entrada van contractar una monitora, la Rosario, 
perquè intentés connectar amb entitats i grups de noies del 
barri. Més tard, van centrar l'estratègia a fer un diagnòstic amb 
Creación Positiva, una entitat feminista del barri, que inves- 
tiga des d'una perspectiva de gènere quina és la situació de 
totes les pistes esportives del Raval, no només de la Pista Ne- 
gra. L'Elisa Vela explica que, a partir d'aquest diagnòstic, volen 
incorporar requisits específics per corregir les desigualtats de 
gènere quan tornin a treure a concurs la gestió de totes les 
pistes esportives del districte. 


referents 


Al barri del Besòs, amb l'arribada del Pla de Barris, el projecte 
de criquet femení, impulsat conjuntament amb l'Agència de 
Salut Pública de Barcelona, va sortir a concurs públic i el va 
guanyar la Fundació Surt, una entitat d'acció social impulsada 
per dones i enfocada a la defensa dels seus drets econòmics, 
socials i culturals. El canvi no va estar exempt de polèmica, 
perquè deixava fora l'Aina Coscollola. 


La que era l'entrenadora, l'Anna Porta, sí que segueix for- 
mant part del nou equip. Pel que fa a la part esportiva, s'ha cen- 
trat en el criquet, perquè l'Anna Martín es fa càrrec del futbol, 
però també assumeixen altres funcions. El punt de trobada de 
joves migrades està dinamitzat per la VVara Saavedra, i la TXus 
Pedrosa —responsable de coordinar el projecte, tant al barri del 
Besòs com a la Trinitat Vella, on treballen amb joves adultes— 
destaca que més enllà de tasques concretes, totes les profes- 
sionals aporten a un treball conjunt en base a competències 
diverses que van des de la interculturalitat i el gènere a l'esport. 





cCom a Surt hi aportem la metodologia de treball que és 
pròpia de l'entitat, que és treballar l'empoderament personal 
de les noies del grup i que d'aquest en pugui derivar un em- 
poderament comunitarix, explica la Txus. Conviden les noies a 
plantejar-se què volen per a la seva vida en diferents esferes, 
des de la formació i la feina fins a la participació, la salut o les 
relacions. 


L'empoderament, diu, passa per no pensar només en què 
volen, sinó en ser responsables de plantejar-se com ho podran 


llibertat sobre el ciment 79 


dur a terme. És no deixar les coses a la màgia o a la bona i la 
mala sort, sinó tenir en compte què em pot afavorir per acon- 
seguir aquest objectiu, amb quines persones o recursos m'hi 
puc recolzar o quines coses m'ho poden impedir, Tot i que 
aquest treball és personal, la Txus remarca que es fa sempre 
amb el suport del grup, des de la sororitat i pensant en com el 
que li pot passar a una ressona també en altres dones. 


A Mai'sah hi havia dos grups separats, un de noies musul- 
manes, sobretot pahistaneses, i un de noies d'altres orígens. En 
el nou projecte, com que d'entrada hi havia poques noies, van 
fer un sol grup. La TXus celebra com un èxit un canvi de plante- 
jament que inicialment va ser circumstancial: cEl que ens hem 
trobat és que ara hi ha tan bona entesa que seria molt difícil 
separar-les, que no tindria cap sentit, pensàvem que hi havia 
temes que podien comportar algunes resistències, o que unes 
famílies no volguessin tractar-los mentre d'altres en canvi ho 
demanessin, però això no està passant, al contrari, hi ha molt 
bona sintonia., 


La coordinadora del projecte ensenya orgullosa la imatge 
que han desenvolupat amb les noies. Explica que han triat el 
nom de Les Dúnia, que vol dir csenyora de món., perquè hi ha 
dones de moltes procedències. La imatge està inspirada en Els 
àngels de Charlie, però canviant el model de dona per dones 
diverses, i canviant les armes per una raqueta, una pilota i un 
bat de criquet. 


Les joves que hi participen tenen entre catorze i vint-i-un 
anys. Algunes porten uns anys de bagatge en el criquet i en 
els espais compartits en el projecte Mai'sah, mentre que altres 
s'han incorporat per primer cop a la nova iniciativa. La Txus no 
considera que les diferències d'edat, que són significatives, si- 
guin una dificultat a l'hora de treballar amb el grup, sinó que 
les noies agafen rols diferents. dLes que tenen més edat, que 
a més ja havien participat anteriorment al projecte, estan en 
una fase que s'estan plantejant altres responsabilitats, com pot 
ser l'accés a la universitat, i això més que ser un obstacle és un 
element d'interès, perquè poden fer de referents per a les més 
joveso, explica. 


El que pretenen és afavorir rols de lideratge i que les noies 
puguin tenir un impacte en la comunitat i obrir vies per a altres 
joves. dEs va parlar molt amb elles de què és ser referent, de 
si voldrien ser referents i què significava, i va ser molt fàcil 
perquè ho tenien molt clar, feien definicions que em deixaven 
bocabadada,, celebra la coordinadora de les Dúnia. 

El partit de la lliga que enfronta l'equip del Raval i el del Po- 
ble-sec s'havia d'haver celebrat al pati de l'Institut Consell de 
Cent, però finalment s'ha de canviar al del Milà i Fontanals, seu 
de l'equip del Raval, per manca de disponibilitat. El canvi no és 
un trasbals important, perquè estan molt a prop l'un de l'altre. 
Són els equips més propers i també on més noies es coneixen 
entre elles. 


Quan arriben al camp, Raval vestides de verd i Poble-sec 
de groc, el Natan ja comenta que les primeres estan nervio- 
ses perquè les del Consell de Cent són més grans. A part que 
són l'equip de creació més recent, al Ravaltotes són estudiants 
d'ESO, i als altres equips hi ha noies més grans. Això no és im- 
pediment per un bon acompliment en el camp de joc. De fet, el 
primer partit, contra l'equip de la Trinitat Vella, el van guanyar. 


La Rosario crida les noies a preparar el camp. Com que les 
normes s'han hagut d'adaptar a camps molt diferents, a les del 
Raval, que és l'equip que juga a casa, els toca explicar-les: qui- 
na funció fan les altes parets marrons o les línies dibuixades a 
terra per a altres esports. A part d'uns pocs adults, hi ha una 
desena de joves entre el públic. Una noia no sap ben bé a qui 
animar, perquè va amb un equip però té una amiga a l'altre i 
també crida el seu nom. La majoria són nois i algun deixa esca- 
par comentaris sorneguers del tipus evinga, amb ganesls fins 
que fa enfadar a les jugadores i ha d'intervenir l'Amina, que 
entrena l'equip de Trinitat Vella i ha vingut a veure el partit, 
per fer-los callar. 


El Xoàn remarca el bon nivell dels dos equips, i que això les 
posa nervioses. Durant el partit salten algunes tensions entre 
es dues bandes. La Nosheen, a qui li ha tocat fer de capitana 
del Raval, ho comenta uns dies més tard: eLes del Consell són 
molt de criticar i parlar, i això fa ràbia, perquè com que feia de 
capitana vaig haver d'aguantar-me per no dir res., 





Quan l'àrbitre surt a donar el veredicte, les noies encara no 
estan del tot segures de la suma dels punts i no tenen clar qui 
ha guanyat. El dubte és normal, perquè ha anat d'un sol punt: 
Consell de Cent, 90, Raval, 89. 


Totes aplaudeixen, però vistes les tensions, el Xoàn intervé 
per recordar l'objectiu de tot plegat: Venim aquí a jugar, i els 
punts són per saber en què necessitem millorar, recordeu que 
aquesta lliga la vau demanar vosaltres, fartes de jugar contra 
les del vostre propi equip., 

Donen pas al moment de berenar, que promouen com un 
moment de convivència entre els dos equips, però afloren con- 
flictes no resolts durant el partit i les noies del Raval es queden 
a un racó comentant la situació i donant-se suport entre elles. 
Mentre gestiona la situació, la Rosario comenta que aquestes 
noies necessiten treure molta energia, i amb jugar un cop a la 
setmana no en tenen prou. 


Que apareguin aquestes situacions forma part del projec- 
te educatiu de Criclet Jove BCN i de la FEEB. dl'esport pot ser 
més productiu que altres pràctiques per treballar coses en el 
pla educacional perquè, pel dinamisme mateix de l'activitat 
esportiva, es donen situacions, tant negatives com positives, 
que donen peu a treballar questions referides a l'actitud, al 
respecte i al treball en grupo, assegura el Xoàn, que apunta 
també a la importància d'aspectes propis dels esports d'equip, 
com el suport mutu, la cohesió, la pertinença a un grup o la 
cura de les companyes. 


eHi ha un company de la FEEB que sempre diu que l'esport 
és l'última xarxa abans que un nen o una nena caigui en l'oblit 
i la marginació social, la primera seria la família, la segona, 
l'escola, i la tercera, l'esport, explica el coordinador de Crichet 
Jove BCN. A vegades dubta si això és ben bé així, però està con- 
vençut que l'esport connecta molt bé amb les classes popu- 
lars, que és eun esdeveniment que travessa totes les classes 
socials i que afecta tots els éssers humans. Per això ho con- 
sidera una bona manera de treballar, perquè, en els barris on 
intervenen, el jovent ja practica esport i hi poden incidir des de 
l'educació en valors. 


normalització 


El Xoàn tenia un coneixement nul sobre el món del criquet. Ell 
de fet, arriba a Crictet Jove BCN des de l'àmbit de la intercul- 
turalitat, no des de l'esportiu. Donar espais a un esport que 
és part de la identitat d'una comunitat, diu, és fer un treball 
antiracista. Donar espai al criquet és deixar que la comuni- 
tat s'expressi, es manifesti i ensenyi coses. Ell, per exemple, 
ha après molt sobre aquest esport. Els seus companys de pis 
encara li fan bromes perquè no entenen com es passa hores 
mirant vídeos de criquet per internet, i tot i així li queda molt 
per aprendre. 





eSom nosaltres els que estem aprenent criquet i no elles 
les que estan aprenent futbol, això entra dins la perspectiva 

decolonial que volem donar a aquesta feina, que és ressaltar 
tot el que podem aprendre d'aquestes comunitats, contra- 
dient tot el discurs assimilacionista i integrador que diu que 
s'han d'adaptar a la ciutat, explica el Xoàn. L'esperit de Crichet 
Jove BCN és que és Barcelona que s'ha d'adaptar al criquet, que 
la ciutat té molt de marge per adaptar-se als veins i veines vin- 
guts d'altres latituds. 


Les noies del Raval, tot i ser les principiants, van quedar 
segones de la classificació final de lliga. La MehR han i la Su- 
maya Ahmed comenten l'experiència: 


—Pensàvem que érem dolentíssimes... 
—diu la Ment. 


—Però vam guanyar el primer partit 
—recorda la Sumaya. 


—l era com molt divertit. Ens sentíem molt lliures. 
Això em va agradar molt. 


Per què aquest sentiment de llibertat: 


—Perquè ens sentíem iguals... Bua —s emociona la 
Meht—, és que era una cosa que ens feia sentir 
rmals, i quan és com una cosa normal et sents 
així... normal i lliure. 

assemblees 


l15 de març del 2011 és una data assenyalada a les vides 

del Guillermo, el Xavier o la Georgina. També per a al- 

tres persones preocupades per transformar el món que 

les envolta. No tant pel que estiguessin fent aquell dia, 
sinó pel que va passar després. Aquell diumenge la plataforma 
Democracia Real Ya, nascuda uns mesos abans a través de les 
Xarxes socials, convocava manifestacions arreu de l'Estat sota 
el lema eDemocràcia real jal No som mercaderies en mans de 
polítics i banquers-. La manifestació a Madrid va acabar amb 
una acampada a la Puerta del Sol, que seria desallotjada per 
la policia. l'endemà van començar acampades com a resposta 
per tot el territori, també a la plaça de Catalunya de Barcelo- 
na, que aplegarien molta més gent que aquelles primeres ma- 
nifestacions. Allò era el germen del que es coneixeria com a 
15-M, o moviment dels indignats. 


El manifest que convocava aquell 15-M reclamava la garan- 
tia de drets bàsics: eEl dret a l'habitatge, al treball, a la cultu- 
ra, a la salut, a l'educació, a la participació política, al lliure 
desenvolupament personal i el dret al consum dels béns ne- 
cessaris per a una vida sana i feliç.) També un canvi polític: 
4La funció de la classe política hauria de ser portar la nostra 
veu a les institucions, facilitant la participació política ciuta- 
dana mitjançant línies directes i procurant el més gran bene- 
fici per al gruix de la societat, no la d'enriquir-se i prosperar 
amb el nostre esforç, atenent només els interessos dels grans 
poders econòmics i aferrant-se al poder mitjançant una dicta- 
dura partitocràtica encapçalada per les inamovibles sigles del 
PPSOE,, deia el text. 


En el terreny electoral les consequències d'aquelles protes- 
tes no van ser les esperades. Al cap de pocs dies, la dreta de 
Convergència i Unió es feia seu per primer cop l'Ajuntament 
de Barcelona a les eleccions municipals. Al cap d'uns mesos el 
conservador Partit Popular arribava al Govern de l'Estat amb 
majoria absoluta. Malgrat tot, el procés que va començar 
aquell diumenge aniria mostrant els seus efectes en molts al- 
tres àmbits. 


D'entrada, durant setmanes les places es van convertir en 
espais de trobada i en un lloc on imaginar un altre món pos- 
sible. La plaça de Catalunya era un formiguer que vessava de 
vida, ple d'activitats. Al llarg de tot el dia hi passaven coses, 
hi havia debats, iniciatives i comissions en què s'implicava 

molta gent amb bagatges molts diversos. Als vespres la plaça 
s'omplia de gom a gom per acollir una gran assemblea: gent 
atenta de forma massiva a les intervencions i torns de paraula, 
fent un esforç per seguir els debats des de lluny dels altaveus 
instal-lats a la plaça, o tapant-se les orelles amb cotó fluix si 
eren massa a prop del volum que pretenia arribar a tothom. 
En definitiva, sentint-se protagonista d'una altra forma de fer 
política. 


A principis de juny l'assemblea pren la decisió de descentra- 
itzar el moviment, que era incapaç de mantenir gaire temps 
més aquella vitalitat a la plaça de Catalunya. El seguent pas 
havia de ser crear assemblees als barris o incorporar-se a les 
que ja existien. cA Sant Antoni i a la Dreta de l'Eixample hi ha- 
via assemblees de barri i al final l'última setmana vam insistir 
i vam aconseguir generar l'assemblea de barri de l'Esquerra de 
l'Eixample, amb la idea també de posar l'Esquerra de l'Eixam- 
ple en el mapa2, recorda el Guillermo Rojo, que llavors porta- 
va molt pocs anys al barri i l'única vinculació que hi tenia era 
l'AMPA de l'escola de les seves filles. 





L'Assemblea de l'Esquerra de l'Eixample es va constituir 
el 8 de juny davant la seu de l'Associació de Veines i Veins de 
l'Esquerra de l'Eixample, que en aquell moment es trobava a 
l'avinguda de Roma, una de les vies més transitades del barri, 
però també amb un passeig prou ample per fer-hi cabre una 
assemblea d'un centenar de persones. Precisament la manca 
d'espais era un dels problemes centrals del barri. 


El moviment veinal, tan potent en el passat, en general es 
trobava envellit i apostava per unes formes clàssiques, sovint 
allunyades d'aquesta nova idea de com fer política. No era així 
a tot arreu, perquè en alguns punts de la ciutat les associaci- 
ons portaven alguns anys connectant-se amb la nova formada 
de moviments socials que va precedir el 15-M, però sí a l'Es- 
querra de l'Eixample. 


El Xavier Riu és un mestre jubilat amb anys d'activisme vei- 
nal a les esquenes i era de les persones que feien de pont entre 
el moviment veinal tradicional i les noves formes d'organitza- 
ció que emergien. 4Jo soc dels convençuts que aquesta suma 
és potentíssima, però això tant en un sector com en l'altre crea 
recels, per a mi el 15-M era un element que sumava i renova- 
va molt, no era una competència ni una substitució:, explica. 
Així, l'assemblea es va acabar reunint cada dimecres al carrer, 
perquè la idea era prendre'l, però davant de l'associació, on es 
podia entrar a agafar cadires o anar al lavabo. 

CE EP 


L'any 1859, quan Barcelona s'està ofegant dins el seu centre his- 
tòric, l'Ajuntament convoca un concurs per projectar l'amplia- 
ció de la ciutat, el que seria l'Eixample. Guanya, per intervenció 
de l'Estat central, el projecte d'lldefons Cerdà, que planteja 
una trama urbana reticular per l'ampliació de la ciutat. Per a 
Eduard Moreno, advocat especialitzat en dret urbanístic, Cerdà 
caplica un concepte orgànic de la ciutat, i és sens dubte un 
dels millors urbanistes de l'època2, diu en el llibre Barcelona, 
cap a on vas2, que publica amb el periodista Manuel Vàzquez 
Montalbàn. En aquest text del 1991, el jurista defensa així el 
malaguanyat projecte: 


Cerdà aporta un esquema revolucionari del 
concepte de l'espai i de la seva ocupació. Però 

que ningú no es confongui, perquè avui no vivim 
en el Pla que va dissenyar Cerdà. Les actuals illes 
tancades han arribat com a fruit d'una especulació 
constant. Ell les va projectar en forma de L, amb 
jardins interiors, i hi preveia vuit parcs públics amb 
un total de 82 hectàrees i, finalment, un gran bosc 
al Besòs de 397 hectàrees. Per tenir una idea de 
l'abús que ha patit el Pla Cerdà, cal dir que, dels 
67.000 mi de volum edificable que es permetien a 
cada illa, s'ha arribat a prop de 300.000 m2. 


El gruix d'aquesta retícula es troba al districte de l'Eixample, el 
més poblat de la ciutat —seguit del de Sant Martí, per on tam- 
bé es va estendre força aquesta ampliació urbana—, i mancat 
d'espais de trobada i relació veinal. De fet, el districte es troba 
dividit en sis barris però en la majoria d'ells els mateixos veins 
i veines en desconeixen les fronteres. 


Prova d'aquesta manca d'identitat barrial són les assem- 
blees del 15-M sorgides al districte. El barri de Sant Antoni, amb 
unes fronteres més definides, sí que va comptar amb la seva 
pròpia assemblea. En canvi, l'Assemblea de Drets Socials de 
'Eixample es desplega a la Dreta de l'Eixample, el Fort Pienc, 
a Sagrada Família i el Camp d'en Grassot, un barri, aquest úl- 
tim, del districte de Gràcia, però amb un urbanisme propi de 
'Eixample. La de l'Esquerra de l'Eixample, per la seva banda, 
s'impulsa en els dos barris que porten aquest nom: l'Antiga i la 
Nova Esquerra de l'Eixample. 








4L'Esquerra de l'Eixample té 100.000 habitants, que la ma- 
joria de capitals de províncies espanyoles no els tenen, i aquí 


el problema de les parets 89 


sí que hi són, però en canvi no hi ha cap plaça pública, cap lloc 
que sigui referent, lamenta el Xavier. Amb tanta gent, al barri 
hi ha moltes entitats, però cadascuna al seu aire. Per a aquest 
mestre jubilat un dels problemes principals és que el territori 
no aglutina. El Xavier recorda amb orgull les lluites dels anys 
setanta, i sobretot celebra haver acabat sent mestre a l'escola 
del seu barri, una escola per la qual va lluitar quan ni tan sols sa- 
bia que es dedicaria a la docència. Després d'aquells anys, però, 
les lluites han estat sectorials, i el 15-M va ser un moment per 
tornar a trobar-se. 


Les primeres assemblees tenien el focus en ecanviar el 
móno2, com recorden els assistents, però de seguida van veure 
la necessitat de pensar com plasmar això en el barri. zA l'Ei- 
xample, i més concretament a l'Esquerra de l'Eixample, hi ha- 
via una preocupació per l'espai públic, perquè tenim un barri 
molt invivible, i el repte era fer-lo més habitable, més humà-, 
recorda el Guillermo. És llavors quan les persones que venien 
del moviment veinal tradicional plantegen un cas molt con- 
cret: el solar de les Germanetes. 


L'any 2001 l'Hospital Clínic va comprar el convent de les 
Germanetes dels Pobres, que es trobava al carrer de Consell de 
Cent. L'any 2004 es va enderrocar, deixant un solar de 5.500 m7, 
mitja illa de cases, enmig de l'Eixample. L'hospital, però, va pro- 
posar a l'Ajuntament intercanviar aquests terrenys per uns de 
municipals que es trobaven més a prop de la seva seu, i va ser 
així com el 2006, a través d'una permuta, aquest solar va pas- 
sar a titularitat municipal i a ser qualificat com a zona d'equi- 
paments. Es va preveure que allà s'hi construiria un institut, 
una escola bressol, pisos per a gent gran i pisos de protecció 
per a joves. 





Cinc anys després, el solar seguia buit. 


cEm semblava una provocació tenir mitja illa de l'Eixample 
tancada i buida, i els que veníem de l'associació de veins por- 
tàvem anys reivindicant aquell solar,, recorda el Xavier. 


La proposta de Germanetes va resultar ser la concreció que 
necessitava l'aposta política de l'assemblea per reivindicar l'es- 
pai públic. D'això en va sortir un grup de treball, que va decidir 
reunir-se els dijous al bar Lemy. 


El Lemy, un bar regentat per una familia asiàtica, no té res 
d'especial. Una terrassa amb taules i cadires metàl:liques, un 
cartell amb fons granat i el dibuix d'una gerra de cervesa com 
a Únic element més enllà del nom del bar, una carta amb fotos 
d'entrepans i plats combinats... El Lemy és un bar com tants 

altres. El tret diferencial, però, és que es troba davant del solar 
de Germanetes, i per això es convertia cada dijous en el lloc de 
trobada per un grup de persones que necessitaven efocalitzar 
les seves idees davant de l'espai que volien imaginar. Havien 
de fitar el mur. 


cruilles 


Recreant Cruilles és el nom que adopta aquest col-lectiu, vin- 
culat a l'assemblea de barri, per repensar l'ús de l'espai públic. 
Després d'unes quantes trobades, opten per obrir aquest de- 
bat al barri i convoquen un taller al Centre Cívic Casa Golfe- 
richs, on conviden entitats i moviments però també el veinat 
en general, i els va sorprendre l'assistència. Vam explicar tots 
els antecedents, que hi havia uns equipaments projectats, 
però també obríem el meló: va ser un taller de somiar, pensar 
què volíem fer i com ho podíem fer, sense tancar cap porta, 
ni d'estratègia, que podia anar des de l'ocupació fins a la in- 
terlocució amb l'Administració, ni de contingut, recorda el 
Guillermo. Amb un altre taller al parc de Joan Miró, l'espai verd 
que es troba en un extrem del barri, van agafar mapes sobre 
els quals pensar les necessitats del territori. 


En aquest procés van començar a aparèixer les propostes, 
com un rocòdrom, un espai verd, un espai esportiu, un hort... 
cEl plantejament era intentar fer projectes molt obertes a la 
comunitat, tampoc volíem que fossin massa ideologitzats, 
sinó intentar que donessin respostes a les necessitats del bar- 
rix, apunta el veí. 


El seguent pas era començar a portar la reflexió a la pràc- 
tica. Si bé Germanetes era el catalitzador, la idea de Recreant 
Cruilles era crear la primera plaça de l'Esquerra de l'Eixample, i 
això sí que podien començar a assajar-ho sense entrar al solar. 


Per crear una plaça, en comptes de recórrer a les interven- 
cions urbanístiques van optar per un recurs més abastable: 
les paelles. Sense cap mena de permís, van ocupar un dels 
xamfrans contigus al solar de Germanetes, van recuperar les 
quatre places d'aparcament com a espai veinal i hi van fer una 
paella. No només això, sinó que les feien —en plural, perquè 
van començar a repetir l'experiència— acompanyades d'acti- 
vitats: taules rodones, concerts, teatre... La fama de les paelles 
que feia la Fina va arribar més enllà de les fronteres del barri. 


cEra dir, i això era molt de l'esperit del 15-M, que no no- 
més volíem teoritzar, sinó que volíem fer, i això va ser una cosa 

molt positiva de Recreant Cruilles: que generes de cop i volta 
un espai en què aquestes persones estem vivint la recuperació 
d'un punyeter xamfrà i hi fem festa, ens trobem, xerrem, com- 
partim preocupacions... Era mostrar que és tan senzill com que 
ho decidim i fem nostre aquest espai, remarca el Guillermo. 


Fins al 2013 les activitats per fer vida al voltant del solar, fer- 
o visible i arreplegar més gent a la causa de recuperar-lo van 
anar en augment constant. S'hi van fer col-laboracions molt 
diverses, per exemple amb col:lectius artístics, com Idensitat. 
D'això en va sortir l'OBNI, Objecte Barrial No Invasiu, un arte- 
facte fruit de la col-laboració entre Indensitat, Recreant Crui- 
les i Malea, que permetia una visibilitat definitiva de l'espai: a 
partir de tanques de l'Ajuntament es va crear una plataforma 
elevada que permetia als veins i veines pujar més amunt del 
mur per observar el solar de Germanetes i fins i tot desplegar 
una escala per accedir-hi. És una de tantes iniciatives que, a 
través de la creativitat, intentaven aglutinar més i més gent al 
voltant d'aquesta reivindicació. 


L'any 2012, en ple procés de retallades en els pressupostos 
públics, eren poques les administracions que podien fer in- 
versions en espais buits. Per això el govern municipal va op- 
tar per donar una sortida diferent a alguns d'aquests espais i 
va impulsar el Pla Buits, que adoptava la paraula com a sigles 
de Buits Urbans amb Implicació Territorial i Social. Es tractava 
d'un projecte per cedir espais municipals que no tenien cap ús 
a entitats sense ànim de lucre perquè hi proposessin activitats 
o una gestió temporal. 





A l'Esquerra de l'Eixample, va haver-hi una situació de 
tempteig entre l'Administració i Recreant Cruilles. La primera 
volia saber si el col-lectiu, que ja portava temps mobilitzant 
el barri, veuria amb bons ulls presentar-se a la convocatòria. 
Els segons, per la seva banda, volien assegurar que si sortia a 
concurs un espai al barri aquest fos el solar de Germanetes i 
no cap altre. 





A la convocatòria del Pla Buits hi era Germanetes, però no 
tot el solar, sinó només una cantonada, amb 585 dels 5.500 m.. 
cEl que ens deia l'Administració era que la resta del solar es- 
tava molt determinada i sí que hi farien coses, tot i que en tot 
el mandat no les van fer, i d'aquí va sortir la primera discussió, 
que era si acceptar només això o passar del Pla Buits2, recor- 

da el Xavier Riu. Va guanyar la posició de veure allò com una 
finestra d'oportunitat, dperquè la gent ni era conscient d'allò, 
i si teníem els 600 metres, des de dins la gent veuria la resta, 
saltaríem nosaltres, començaríem a fer coses. 


Amb la convocatòria sobre la taula, el seguent taller de Re- 
creant Cruilles anava enfocat a pensar conjuntament amb el 
barri una proposta per aquest espai. El projecte es va presen- 
tar a nom de l'Associació de Veines i Veines de l'Esquerra de 
l'Eixample, perquè el col-lectiu no estava interessat en consti- 
tuir-se legalment i l'associació es va prestar a fer aquest paper, 
però fent constar el suport de moltes entitats del barri que ha- 
vien participat en el procés, i sobretot de l'assemblea del 15-M. 


cEl Pla Buits comportava certes tensions, conflictes i con- 
tradiccions, d'entrar en ritmes administratius i a correcuita 
presentar un projecte, i a més com el planteja l'Administra- 
ció, perquè les bases posaven unes condicions draconianes., 
assegura el Guillermo. Considera que la mesura es va impul- 
sar de manera molt improvisada i no incorporava algunes ne- 
cessitats bàsiques, com la instal-lació d'aigua ni de llum, tot i 
que finalment es van aconseguir. dTot i això el vam presentar 
i jo crec que amb diferència seríem un dels millors projectes, 
perquè sí que es notava que hi havia un treball previ, coneixe- 
ment i activisme:x, remarca. 


Després de tot això, de guanyar la concessió del tros de 
solar, l'entrega de l'espai encara es va fer esperar mesos i la 
situació era tensa. La gent de Recreant Cruilles ja no sabia si se- 
guir esperant o ocupar el solar com ja tenien previst fer abans 
de l'arribada del Pla Buits. Finalment, les claus van arribar en 
ple hivern, quan es feia dificil treballar en un espai obert per 
adequar-lo. 


construcció 


Quan es va posar en marxa el 15-M, la Georgina Rosell estudia- 
va a la universitat, i per això, en comptes de vincular-se al mo- 
viment que naixia al seu barri, es va acostar més al moviment 
estudiantil que guanyava força a la seva facultat. Va ser allà on 
un company, el David, li va dir que també s'estava treballant 
per transformar les coses des del barri on ella vivia però on 
mai havia participat de res. Així, la Geo, com la coneixen, va ar- 
ribar a Germanetes quan ja s'estava preparant la inauguració 
de l'espai. 

Amb el Guillermo comenten l'empenta amb què van em- 
prendre aquesta missió: 


—La idea era entrar i demostrar que en deu anys 
l'Administració pública no havia fet res i nosaltres 
en tres mesos ho posem en marxa, i no en plan 
cutre, sinó amb una cupula geodèsica molona, 
amb les grades, un contenidor d'obra que vam 
adaptar com a magatzem, l'hort comunitari que 
va començar a funcionar a tope... 


—No van posar cap facilitat pel que fa a les coses 
que hi havia d'haver a l'espai, però això en el fons 
et permet un procés de construcció que fa que 
la gent s'ho prengui com a més seu —apunta 
la Geo—. Quan jo vaig arribar no hi havia res, 
l'assemblea la fèiem asseguts a terra o, 
si l'aconseguies, sobre una caixa de cerveses, 
ia poca poc tot això ho va construir tothom: 
posar la cúpula, les grades, arreglar el contenidor, 
fer l'hort... 


—Jo crec que aquí rau la potència d'allò col-lectiu. 
Després es va fer el lavabo, es va punxar l'aigua 
ila llum... Hi havia una dosi d'improvisació 
i autogestió important, i jo crec que això 
engrescava molt la gent. 


—sí, itantl 


—Fra dir: no és només pensar, era un constant fer, i 
això molava molt. 


Un repte fonamental era obrir aquest espai al barri. Més enllà 
de l'obertura física, aconseguir que convidés. cEra una preo- 
cupació el com fer que la gent s'acosti i que realment sigui un 
espai obert, i no ens estiguem quedant amb un espai que no 
hauria de ser nostrex, apunta la Geo, però admet que no van 
aconseguir una recepta definitiva sobre com fer-ho. En els mo- 
ments en què hi va haver més activitat hi passava molta gent, 
perquè havia esdevingut un espai de trobada. Fins i tot algunes 
famílies després de l'escola anaven cap allà amb els infants. 
Una questió complicada de gestionar van ser les peticions per 
fer-hi festes d'aniversari, però és que faltaven espais oberts 
com aquell en el barri. 

eMolta gent s'hi acostava i acabava fent algun taller si ho 
plantejàvem com: aquí pots fer el que vulguis-, conclou. Així 
s'hi van acabar fent teles acrobàtiques, tallers de svving, clas- 
ses d'àrab o d'anglès... Tot perquè hi havia gent que s'interes- 
sava a fer-se'n càrrec. Més difícil era vincular la gent al dia a dia 
de la gestió de l'espai, era més fàcil engrescar-la a fer un taller 
que a participar dels torns de neteja. En tot cas, buscaven que 
hi hagués un retorn al barri. 


La Geo recorda aquests moments com a importants: eEls 
que van estar fent circ, teles i tot això, van fer un retorn al bar- 
ri amb un cabaret, i jo vaig dir: "Ostresl És que tot això aquesta 
gent ho ha practicat en aquest espail I és gràcies a que hi sigui 
que ara podem gaudir d'això". Aquí es va veure molt clar el 
retorn i em va impactar.s 


L'actual barri de Sarrià va ser l'última vila del pla de Barcelona 
a ser annexionada a la ciutat, l'any 1921. L'antic poble havia es- 
tat envoltat per dues rieres, avui convertides en vies de gran 
circulació de cotxes, la riera Blanca, on ara hi ha l'avinguda de 
J. V. Foix, i la riera de Gardenyes, on avui es troba la via Augus- 
ta. En el que serien els marges d'aquesta última hi havia un 
terreny en desús, que es diria que no donava per a gaire. Es 
tracta d'una franja allargada que ressegueix el mur que separa 
el barri de la via Augusta, entre l'entrada de l'estació de ferro- 
carrils i la d'un aparcament. 





Aquest espai va ser un dels que va sortir a concurs en el 
marc del Pla Buits, i l'Associació Cultural Casa Orlandai va pre- 
sentar un projecte per donar-li vida com a Espai Gardenyes 
conjuntament amb les associacions Consumo Respeto, Cedre 
per la promoció social, Assís Centre d'Acollida i l'Esplai Movi de 
Sarrià. El resultat, segons l'Aleix Porta, membre de la junta 
de l'associació promotora i participant de l'espai, és dun pro- 
jecte súper complet de gestió comunitàriax, amb un hort urbà, 
una àgora polivalent al servei del barri i una caseta feta amb 
bioconstrucció. 


Té una vessant urbana, perquè transforma un solar que 
està buit, que té risc de caure en desús, una vessant de par- 
ticipació i d'autogestió, perquè es fa de manera directa, que 
lluita contra l'exclusió social perquè integra persones en risc, 
una vessant de noves economies, de cura i de noves maneres 
d'entendre l'oci, perquè ofereix unes modalitats d'oci no con- 

sumista, una vessant ecològica, perquè integra l'agricultura 
urbana i la biodiversitat, i una vessant intergeneracional i amb 
molta diversitat socials, resumeix l'Aleix. 


La principal activitat de l'Associació Cultural Casa Orlandai 
(ACCO), però, és la gestió d'un equipament municipal que es 
troba a pocs metres de l'espai: el Centre Cultural Casa Orlandai. 


La Casa Orlandai pren el seu nom de l'Escola Orlandai, que 
hi va tenir la seva seu fins a l'any 2003. Llavors un col-lectiu 
de veins i veines de Sarrià es van començar a organitzar per 
pensar quin havia de ser el destí d'aquest edifici de propietat 
municipal, i en aquest procés van anar aplegant persones i en- 
titats que van acabar constituint l'associació. Finalment, la pri- 
mavera del 2007 es va obrir al públic aquest equipament amb 
un projecte de gestió cívica. 


Si bé la Casa Orlandai és un referent a la ciutat en matèria 
de gestió comunitària, no ha arribat a molta gent a qui sí que 
s'ha arribat des de l'Espai Gardenyes. cL'ACCO per la seva idio- 
sincràsia és una associació de gent amb un nivell d'estudis de- 
terminat, amb un poder adquisitiu determinat, i Gardenyes en 
canvi ha aplegat gent que a la Casa Orlandai seria difícil que 
ens trobéssim, aturats, gent gran, gent molt més interessada 
per la natura i menys en establir relacions, persones en risc 
d'exclusió, admet l'Aleix. Ho atribueix per una banda al que 
pot oferir l'hort, que apropa al barri una connexió amb l'horti- 
cultura, i per l'altra a les accions que es fan a l'aire lliure, com 
dinars, vermuts o sopars. 


l'Oscar Rebollo, director del Servei d'Acció Comunitària de l'Ajun- 
tament de Barcelona, es planteja com donar una volta a la 
funció que han tingut els equipaments de proximitat perquè 
puguin ser motors de vida comunitària. aTradicionalment, la 
lògica dels equipaments de proximitat ha estat una lògica 
descentralitzadora-, explica. D'una banda, no fer cultura única 
i exclusivament als grans equipaments del centre de la ciutat, i 
de l'altra, descentralitzar serveis, i portar als barris els cen- 
tres de serveis socials, els centres d'atenció primària, una Ofi- 
cina d'Atenció Ciutadana, un Punt d'Informació i Atenció a les 
Dones, una biblioteca... 





eLa idea de proximitat era d'una proximitat molt física, in- 
clús hi va haver uns urbanistes que la van mesurar, i van dir que 
la proximitat són deu minuts caminant des de casa teva, i per 

tant a aquesta distància havies de tenir una parada de transport 
públic, una farmàcia i un equipament, i és clar, qui no ho vol 
això2x, es pregunta l'Oscar. Però remarca que això per si sol no 
dinamitza la vida comunitària. dUn equipament dinamitzador és 
un equipament que no es limita a programar i obrir les portes 
perquè la gent busqui, sinó que és un equipament que té pro- 
jecte, no únicament programació, i això es basa molt en anar a 
buscar, dilueix una mica la idea d'un dins i un fora, té capacitat 
d'incorporar la diversitat del del seu entorn, assegura. 


L'Oriol Barba, politòleg i secretari de la junta de l'ACCO, as- 
segura que, toti que és la línia del projecte de la Casa Orlandai, 
a vegades les lògiques de l'Administració no ho posen fàcil. 
L'Ajuntament té definit què és un centre cívic i què un casal de 
barri, ila Casa Orlandai, per més que s'entestin en dir-ne centre 
cultural per fugir d'aquesta lògica, es considera un centre cívic. 
eNosaltres sempre hem tingut la voluntat de desbordar l'equi- 
pament, obrir-lo a estudiants, organitzar coses per la festa 
major, fer-lo permeable... però l'Ajuntament s'hi nega, perquè 
ens aplica els estàndards del que ha de ser un centre cívic de 
la mateixa manera que ho fa amb els que estan gestionats per 
empreses privadeso, lamenta. 


Si bé l'Oscar aposta per aquest model d'equipaments per- 
meables, no n'hi ha cap que depengui del servei que dirigeix 
a l'Ajuntament. Els centres cívics i casals de barri depenen 
dels corresponents districtes —que poden aplicar criteris di- 
ferents—, i altres equipaments, com biblioteques, centres es- 
portius o centres de salut, depenen de l'àrea, institut o con- 
sorci que correspongui. Des d'aquesta distància de la gestió, 
insisteix que un equipament que no defineix una estratègia 
relacional difícilment treballarà la cohesió social, no entesa 
com a uniformitat, sinó com eno arreglar els conflictes a hòs- 
ties,. Aquesta, considera, hauria de ser una funció d'aquests 
equipaments de proximitat. 





Tenint en compte l'experiència de l'Espai Gardenyes, que 
ha arribat a una diversitat més gran del barri que la Casa Or- 
landai, l'Oriol assegura que ca vegades les parets són un límit, 
o més aviat una cosa que et juga en contra2. cA la casa hi ha 
gent que potser hi va però no té ni idea d'on es troba,, diu en 
referència no a l'espai físic, sinó al projecte associatiu. Va més 
enllà pensant en altres exemples: Veure que hi ha una casa 
otupa, que la porta està oberta, entrar, seure i participar, no 
és un comportament molt natural, i segurament hi pots parti- 
cipar, però és que potser et trobes una assemblea en què fa 20 
anys que són les mateixes persones.s 

En paral:lel a la seva experiència a la Casa Orlandai, l'Ori- 
ol ha investigat sobre la gestió comunitària, i juntament amb 
l'Anna Subirats, és autor del llibre Gestió comunitària i trans- 
formació social. L'experiència de Barcelona. cEn aquest projecte 
vam voler remarcar que de qui són les parets no és tan impor- 
tant, l'Ateneu La Base al Poble-sec fa gestió comunitària i és 
un local privat llogat, també en fa la Casa Orlandai, que és un 
equipament municipal, o Can Batlló, que és un espai munici- 
pal però amb un pacte sui generis, o Can Vies, que és un espai 
olupato, explica. dL'important era el que es feia allà, aquesta 
voluntat de transformació social amb organització col-lectiva 
i comunitària.o En aquest sentit, remarca que la gestió cívica, 
la que es fa en equipaments públics, és només una de tantes 
formes de gestió comunitària. 


Tots aquests espais tenen en comú que s'hi donen experi- 
ències vitals significatives d'autoorganització, i això, segons 
l'Oscar, és bàsic per generar acció comunitària. dUn equipa- 
ment comença a ser comunitari quan les persones entrem 
d'una en una i sortim de set en seto, diu. Les activitats que 
s'hi fan haurien d'incorporar elements d'autoorganització 
que permetin generar grups i vincles, i en això tant pot valdre 
posar en marxa un col-lectiu reivindicatiu com simplement or- 
ganitzar col-lectivament un sopar de final de curs o una excur- 
sió. Un cop prens la iniciativa, et fas protagonista, pots aplicar 
aquesta lògica autoorganitzadora en altres àmbits de la vida. 


De la mateixa manera que la titularitat de l'espai, el model 
de gestió tampoc és garantia perquè s'hi doni una gestió co- 
munitària. eDes d'on es garanteix més allò públic, l'accessibili- 
tat o la diversitat2o, es pregunta el responsable d'Acció Comu- 
nitària del consistori, i planteja ell mateix part de la resposta: 
4No és evident que es garanteixi més des d'una associació, la 
realitat ens diu que hi ha determinats llocs on només entren 
les persones afins al col-lectiu que els gestiona, mentre en al- 
tres llocs hi entra més aviat tothom. 


Tot i ser un defensor del model de gestió comunitària, as- 
segura que ha de ser fruit d'una capacitat per dur-la a terme, i 
sovint aquesta no hi és de partida. No podem partir de supo- 
sar que tenim una comunitats, remarca. cPer anar cap aques- 
ta capacitat de gestió necessitem aliances, i potser això passa 
per buscar una empresa i encarregar-li no la gestió del casal de 
barri, sinó que ajudin aquesta gent a aprendre a gestionar i a 
fer projectes, perquè l'empresa pugui marxar al cap d'uns anys 
i ells s'hi puguin quedar. 

Aquests plantejaments sobre comunitats que són més su- 
posades que efectives no cauen bé entre l'associacionisme de 
la ciutat. De fet, el juny del 2017 la revista Carrer de la Federa- 
ció d'Associacions de Veins de Barcelona (FAVB) posava l'Oscar 
Rebollo a la seva ecambra fosca:. El criticaven per dir a les en- 
titats que no eren eels bons, i l'Administració dla dolenta,. dl 
es va quedar tan tranquils, afegeix el text, que acaba criticant 
el protagonisme que es dona als serveis quan es parla d'acció 
comunitària. 


eCom a professor d'estructura social que he estat tota la 
vida, hi ha una cosa que trobo a faltar, aquest discurs sempre 
és una baralla entre societat i Estat, però jo vinc d'una tradició 
en què el dolent era el mercat, i que la forma de fer-hi front era 
una aliança entre Estat i societats, apunta l'Oscar, que reclama 
la possibilitat de poder tenir aquest debat sense apriorismes. 


L'Oriol Barba reconeix que la gestió comunitària no està 
exempta de riscos, i n'identifica dos de principals: el d'acos- 
tament a les formes de l'Administració i el d'aillament. D'una 
banda, l'excés de formalització pot portar a lògiques buro- 
cratitzades o massa tecnificades, i poden acabar portant 
a perdre la lògica de transformació social. Aquest és un risc 
especialment vinculat a la gestió d'equipaments. De l'altra, i 
més vinculat a espais més autònoms, però que també es pot 
donar, com apuntava l'Oscar, en equipaments, hi ha el perill 
que l'espai no sigui percebut com a públic. eSi estableixes unes 
dinàmiques que t'aillen, i sempre sou els mateixos quatre gats 
a l'assemblea, la gent no percep allò com un espai obert i co- 
munitari, i pot ser que la teva transformació es doni només 
dins el col-lectiu que estàs generant i no més enllàx, explica 
el politòleg. 


Toti aquests riscos, que des de la Casa Orlandai es plante- 
gen com evitar, i la diversitat de models, a l'Oriol no el convenç 
que una gestió empresarial pugui ser comunitària. cAmb una 
empresa de serveis perds l'element de gestió col-lectiva,, as- 
segura. Es pregunta per possibilitats, com per exemple si un 
model cooperatiu ho faria possible, però no ho veu clar. eSi 
es creés una cooperativa només per gestionar aquell equipa- 
ment en concret potser tindria sentit, el bar de la Casa Orlan- 
dai és una cooperativa de treballadors, i és una part significa- 
tiva del projecte, però si comencessin a gestionar altres bars 
d'altres equipaments segurament es perdria aquest factor de 
transformació social i gestió col-lectivax, conclou. 

grisos 


L'Aleix Porta, tot i estar molt convençut de les virtuts de la 
gestió comunitària i promoure-la des de l'Espai Gardenyes o 
la Casa Orlandai, es guanya el pa treballant per a una empresa 
de serveis, Progess, com a dinamitzador de la Sala Polivalent 
Montbau. Es tracta d'un antic gimnàs escolar. L'escola va tan- 
car i van quedar les instal-lacions, que el barri reclamava com 
a equipament. dl'objectiu és aplegar accions i espais de relació 
del barri, però no té infraestructura per ser un casal de barri, i 
per tant es va buscar un nom que no portés a engany, i va ser 
el de sala polivalent2, explica l'Aleix. 


Està convençut que el projecte, en marxa des de l'abril del 
2017, ha estat un motor d'acció comunitària al barri, d'una ban- 
da per les activitats culturals que s'hi programen, i de l'altra 
per l'acompanyament a idees i propostes de les entitats i el 
veinat. cAl final aquí l'acció comunitària és també fruit de la 
necessitat, perquè com que la sala té molt poc pressupost, el 
cicle infantil està fet tot en col-laboració amb entitats, el ci- 
cle festiu, pràcticament tot, i és que a més les activitats que 
oferim tenen menys èxit si no les fem de la mà d'algú altre, 
apunta el dinamitzador. 


En poc més d'un any, des d'aquest espai s'han impulsat un 
mercat de joguines de segona mà, una nova festivitat al barri, 
els foguerons de Sant Antoni, i fins i tot una publicació. 4Es 
tracta d'anar fent aliances, l'associació de veins volia fer una 
revista i ens hi vam posar, i ho fem en col-laboració amb tot el 
barris, afirma. Així ha renascut el Ressò de Montbau, la revista 
que havia editat l'associació entre el 1975 i el 2002, i que ara es 
torna a posar en marxa com un projecte obert a la participació 
de tot el veinat, amb l'objectiu de generar pertinença. 


Sobre si la sala polivalent ha esdevingut un espai de trobada 
per al barri, l'Aleix respon amb cautela: eNo és un espai tant de 
trobada sinó més d'esdeveniments.x El fet és que al barri ja hi ha 
un local social, el de l'Associació de Veins de Montbau, que té un 
bar, Cosa que fa que hi passi la gent en el seu dia a dia. 


I quin paper té la gestió privada en tot això2 En aquest cas, 
a part de l'empresa que té la concessió, hi ha una comissió ges- 
tora de l'espai en què participen també una persona del dis- 
tricte d'Horta-Guinardó i les tres entitats històriques del barri: 
l'Associació de Veins i Veines de Montbau, l'Associació Excur- 
sionista, Etnològica i Folclòrica i l'Associació Musical Big Band 
de Montbau. Per això l'Aleix conclou que en matèria d'acció co- 

munitària la realitat de la Sala Polivalent Montbau no és gaire 
diferent que si la gestionés una entitat. 


En una escala més gran, no de sala polivalent, sinó de cen- 
tre cívic, s'ha aplicat el model de gestió mixta al barri del Far- 
ró, al districte de Sarrià - Sant Gervasi. L'Associació de Veins i 
Comissió de Festes del Farró és una entitat veinal de creació 
recent, no com tantes que perviuen des dels anys setanta, i 
tenia l'objectiu de recosir un barri amb escàs teixit veinal. Entre 
els seus eixos de treball hi havia la reivindicació i la definició 
del model del nou Centre Cívic Vil-la Urània. 


ePolíticament hi havia l'interès que féssim una gestió cívica 
d'aquest espai, com es fa a la Casa Orlandai, i vam començar a 
córrer per tota la ciutat veient quin era aquest modelx, explica 
el Marc Pujol, de l'associació. Vam veure que el que seria ideal 
seria fer una gestió cívica, però que amb els pocs que érem 
no ho podíem fer, si prou feina teníem organitzant les festes 
del barri com per a sobre assumir aixòx, assumeix. Però també 
tenien clar que no se'n podien desentendre, i d'aquí va sortir la 
proposta d'un model intermedi. 


Finalment es va treure a concurs la gestió de Vil-la Urània, 
ila va assumir l'empresa Trànsit, però els plecs de condicions 
establien que es treballaria amb tres comissions en què parti- 
ciparia la federació d'entitats del barri, constituida per aquest 
propòsit: la de gestió, la de programació i la de divulgació cien- 
tífica, que és part de la singularitat del projecte del centre cívic, 
que es troba en una vil-la llegada a la ciutat per l'astrònom Jo- 
sep Comas i Solà. La idea és que les entitats puguin anar apre- 
nent i potser a la llarga assumir la gestió. 


4Políticament es veu molt clar, però a nivell tècnic al dis- 
tricte no s'ho acaben de creure, fins al punt que en una comis- 
sió de gestió ens deien que no sabien que volíem tenir aquest 
grau d'implicació:, explica el Marc, que presideix la federació. 
Entre les entitats hi ha qui té una visió més negativa del pro- 
cés, i considera que les seves propostes són sistemàticament 
rebutjades, però el president considera que ells són la garantia 
del vincle social amb el barri. Hi ha hagut casos on s'han plan- 
tat davant alguna negativa de cessió de l'espai i han aconse- 
guit que es posés a disposició d'una entitat del barri. el parlant 
amb la Casa Orlandai ens diuen que també els passa que arri- 
ba el districte i els diu que no a coses tot i ser un projecte de 
gestió cívicar, apunta. 


Sobre si voldran apostar per una gestió cívica quan s'acabi 
la concessió actual, el Marc considera que amb menys d'un any 
de trajectòria no han tingut temps de valorar-ho. En tot cas, 


el problema de les parets IOI 


ell personalment està satisfet amb el model actual. cA nosal- 
tres ens va molt bé perquè, si pel que sigui no podem ser-hi, 
l'equipament segueix caminant, i si tens ganes d'incidir-hi ho 
tens obert, la nostra postura és molt còmoda, t'estalvies tots 
els merders administratius i només et centres a empènyer per 
millorar l'equipament, i si la cosa ja va bé, doncs ja va béo, 
conclou. 


L'Ateneu Popular Nou Barris, com altres equipaments, és fruit 
de la lluita veinal. Les seves instal-lacions eren una planta as- 
fàltica que produia quitrà entre els barris de la Trinitat Nova i 
Roquetes. El 9 de gener del 1977, dos centenars de veins i ve- 
ines van assaltar la fàbrica després d'anys de reivindicacions 
pel seu tancament. La van paralitzar i ocupar, i des de llavors 
es va convertir en ateneu popular, en espai pels barris, i con- 
cretament en espai de cultura, amb el circ com a eix vertebra- 
dor. El 1987 l'Ajuntament va comprar l'edifici i va reconèixer el 
projecte que s'hi realitzava. Des del 1999 la gestió és a càrrec 
de l'associació Bidó de Nou Barris, hereva d'aquelles lluites vei- 
nals. Avui és el principal referent històric de la ciutat pel que fa 
a la gestió comunitària 


Tot i les més de quatre dècades de funcionament, l'Ateneu 
està en constant replantejament. Una tensió —un terme que 
aborden com a questió positiva, que porta a punts d'equili- 
bri— és la que hi ha entre el territori i la ciutat. L'equipament, 
com a espai cultural i de circ, és molt atractiu més enllà dels 
barris que l'envolten, i això també podria comportar un risc de 
desvinculació amb l'entorn, però les persones que formen part 
de l'Ateneu tenen clar que no poden perdre de vista els barris 
que l'envolten. 


Recentment han formalitzat acords amb les escoles del 
territori, i especialment l'escola Antaviana, que es troba conti- 
gua a l'Ateneu i en part és també fruit de la lluita per aquest 
equipament. Actualment el centre s'està ampliant per con- 
vertir-se en un institut escola, alhora que incorpora el circ de 
manera transversal al seu projecte educatiu i concretament a 
les classes d'educació física, que en part s'han començat a fer 
a l'Ateneu. 





L'acord es va visibilitzar amb una trobada entre els dos 
equips, amb tot el claustre de l'Antaviana al teatre de l'Ateneu. 
Volem que siguin més porosos l'un amb altre, que cultura i 

educació es barregin-, explica la Carla Alsina, coordinadora de 
l'equipament. 


La Carla destaca un lema amb què treballen a l'Ateneu: 
ctreure per posar-. eSi hem incorporat això de l'Antaviana 
hem de treure coses, perquè tenim una lògica de no creixe- 
ment, així que vam fer un procés d'un mes i pico de dinars on 
tothom anava dient per què li semblava important aquesta 
aliança i què és el que trauria de la seva feina per poder-la dur 
a terme, i això es va traslladar a les comissions,, diu. 


L'Ateneu rep moltes propostes d'activitats durant l'any. 
Les entitats del territori demanen espais per fer-hi represen- 
tacions, mostres de final de curs, trobades, reunions de plans 
comunitaris o d'associacions de veins... Més enllà d'això, el te- 
atre i la programació pública són molt cobejats. cEns arriben 
moltíssimes propostes i diem molts "no", però fem un "no" 
acompanyat, seiem amb la gent i acompanyem la proposta, 
sobretot si és del territori, la dirigim a altres espais i els obrim 
porteso, apunta la coordinadora. 


També un equipament com aquest amb tant bagatge ha 
de seguir afrontant reptes per mantenir l'esperit comunitari. 
En aquest sentit la Carla valora positivament el Balanç Comu- 
nitari impulsat per la Xarxa d'Espais Comunitaris en col-labo- 
ració amb la Xarxa d'Economia Social —que inspira el projec- 
te amb el seu Balanç Social— i l'Ajuntament de Barcelona a 
través del seu programa de Patrimoni Ciutadà. Es tracta d'una 
sèrie d'indicadors que permeten elaborar un autodiagnòstic 
del funcionament de les entitats en relació amb l'arrelament 
al territori, l'impacte i el retorn social, la democràcia interna i 
la participació, i la cura de les persones, els processos i l'entorn. 








4eQue des de fora hi hagi un impuls amb aquest tema 
permet enfortir la gestió comunitària dels mateixos equipa- 
ments-, celebra la tècnica. cAixò s'ha treballat amb l'Adminis- 
tració amb la voluntat de plantejar que si l'Ajuntament cedeix 
serveis, locals o horts urbans, quins mecanismes té per saber 
si allò és realment per a la comunitat2x, explica. 


L'Ajuntament de Barcelona cedeix patrimoni per a usos i 
gestió comunitària amb fórmules diferents i sense un criteri 
únic, sovint fruit de polítiques reactives: el Pla Buits, que és 
una política pensada per un període d'impàs en espera de la 
intervenció pública, les cessions de patrimoni públic, que po- 
den anar des d'un local per a una associació de veins fins a les 
naus de Can Batlló, o la gestió cívica, que va més enllà de la 
cessió patrimonial per gestionar un servei públic, com ha aca- 
bat essent el cas de l'Ateneu. Per donar un marc comú a tot 

això, el consistori impulsa el programa de Patrimoni Ciutadà 
d'ús i gestió comunitàries. 

L'objectiu, segons explica la Laia Forné, de la regidoria de 
Participació i Territori, és econsolidar aquestes pràctiques que 
ja existeixen i aquesta energia social que no ve de nou, i fo- 
mentar que això sigui extensible a altres realitats i contex- 
tos-. Ho diu en unes jornades organitzades amb el propòsit 
d'explicar el projecte el novembre del 2017 sota el títol cCo- 
muns urbans: cap a l'ús i la gestió comunitària d'allò públic. 


eVolem donar una nova mirada al concepte de públic, per- 
què entenem que públic no és només allò que es circumscriu 
a l'Administració local, a l'Estat, sinó que allò públic pertany a 
la ciutadania, i per tant esdevé allò comúo, assegura. Aquesta 
concepció vol reconèixer drets i obligacions de la ciutadania en 
la gestió d'allò públic i alhora fer que l'Administració deixi de 
tenir tota la potestat en la seva gestió. 


En un marc conceptual i jurídic encarregat pel consistori 
a les cooperatives La Hidra, Exona i Col-lectiu Ronda s'assaja 
una definició del que serien aquests comuns urbans, davant 
l'abús del concepte en els discursos públics: 


Amb l'ús del terme ccomunsn ens referim no a 

un bé o recurs concret (el programari, l'aigua, el 
coneixement, l'espai públic... etc.), sinó a una 
tríada formada per l'existència d'un recurs, una 
comunitat activa al voltant del qual es desenvolupa 
i un conjunt de normes per administrar-lo que 
descriuen la seva forma de gestió. No hi ha bé comú 
fins que una determinada comunitat decideix que 
ho sigui i es dota d'un sistema de governança per 
gestionar-ho. 


Tant l'Ateneu Popular Nou Barris com Germanetes participen 
en una prova pilot de la implantació de nous convenis a través 
d'aquest marc comú de Patrimoni Ciutadà per realitats que 
són molt diferents, com poden ser la gestió d'un equipament i 
la cessió d'un solar. 


carnaval 


La Carme de la Madrid va arribar al projecte de Germanetes 
com a observadora. Havia fet un curs de documental creatiu i 
ella i una companya es van quedar amb ganes de seguir-hi tre- 
ballant. Com que treballava amb el Guillermo a la cooperativa 

Etcèteres coneixia el procés que s'estava posant en marxa des 
de Recreant Cruilles, i els van proposar de documentar-lo pràc- 
ticament des de l'inici. Hi va arribar per al segon taller obert 
que realitzaven i pràcticament no va deixar anar la càmera fins 
al 2016. 


Tot i tenir opinió sobre el que s'estava duent a terme, la 
Carme va optar per una postura més externa. El seu principal 
objectiu era documentar, i aquesta era la seva manera d'apor- 
tar al projecte. Amb aquesta mirada identifica un pecat ori- 
ginal de la iniciativa, que tindria consequències més tard: la 
manca d'un projecte comú. eDes del minut zero ja veus que hi 
ha un conflicte entre els que volen un espai verd i els que volen 
equipaments, des del primer moment s'està parlant d'això, i 
mai es defineix cap a on anem, sempre, des del 2012 i fins al 
final, hi ha qui vol una cosa i hi ha qui vol l'altrax, assegura. 


El primer manifest parla de la necessitat dels equipaments, 
però a mesura que avança el projecte hi ha gent que no ho 
veu tan clar. Hi ha un projecte compartit i il-lusionant de rei- 
vindicar l'espai i obrir-lo, perquè és una vergonya que estigui 
tancat, però sobre què s'hi ha de fer hi ha divergència, i no es 
treballa la construcció d'un projecte comú:, considera la Car- 
me. Per a ella un punt d'inflexió en aquest sentit és l'entrada 
als cinc mil metres que seguien tancats el 14 de febrer del 2015. 


Pels vincles que s'havien anat creant amb el barri la gent 
de Germanetes va participar en l'organització del cercavila de 
Carnestoltes i va convèncer les entitats que hi participaven, no 
especialment polititzades, que la rua acabés davant el solar. 


Allà, l'Andreu, que feia de Rei Carnestoltes, va repassar so- 
bre l'escenari la trajectòries d'accions a l'espai públic de Recre- 
ant Cruilles i especialment les fetes al llarg d'un any a l'Espai 
Germanetes: cHem fet hort, svving, assemblees, xerrades, fes- 
tes, debats, vam celebrar el Sant Joan i la festa major, sempre 
amb aquella tanca que ens tenia allà reclosos en aquella can- 
tonada, i que ens deia: no, la vostra imaginació s'ha de quedar 
allà, en aquella cantonada.s 


El discurs del Rei Carnestoltes va acabar amb una acció 
sorpresa. eSom molts veins i veines que volem entrar, que te- 
nim imaginació més enllà de la tanca, i, ep, mireu, la porta no 
s'està obrint2 La porta de fusta del carrer del Consell de Cent 
no s'està obrint2 Fem nostre l'espai públici Siguem avui, totes 
nosaltres, veins i veines que usen aquest espai, que se'l ges- 
tionen-,, deia mentre es desplegava una catifa vermella que 
donava accés a l'espai. 

El crit de cEndavant, que per carnaval tot s'hi vall Entrem 
tots al parc veinall, donava pas a l'entrada de les famílies del 
barri al solar tancat de cinc mil metres, en un acte de desobedi- 
ència, sense permís de l'Ajuntament, per compartir una paella i 
fer-hi dos dies d'activitats. L'espai s'omple de cartells que ima- 
ginen els possibles usos de cada racó: ludoteca, hort, murs de 
creació, cinema a la fresca... 


Quan passa això hi ha gent que s'entusiasma, perquè 
dinant allà dins i hi havia molta gent, i aquí afloren més els 
dos projectes, inclús surt un altre petit col-lectiu, Per un Es- 
pai Verd, i al final, com que no hi ha entesa i no es construeix 
un consens al voltant d'això, quan comencen les obres o quan 
són imminents, la gent que volia alguna cosa diferent acaba 
saltant-, recorda la Carme. 


Davant la manca de consens, impera el pla original, que són 
els equipaments. Aquest tema ens va dividir molt, i la majoria 
de joves deien que no volien els equipaments, però jo els deia: 
"Vosaltres ja heu anat a l'institut i no cuideu a cap iaio, però 
els que tenen canalla, o els que han de cuidar un iaio quan to- 
tes les alternatives al barri són privades, valorem molt aquests 
equipaments públics"), apunta el Xavier Riu, que portava anys 
reivindicant-los des de l'associació de veins. 


En aquest procés la participació va anar baixant progres- 
sivament. El Guillermo encara apunta un altre factor que va 
tensionar. El primer plantejament era que Germanetes fos un 
espai gestionat per la comunitat i que Recreant Cruilles conti- 
nués funcionant en paral-lel com un espai més polític, però a 
la pràctica aquests dos espais es van fusionar. Les assemblees 
de l'espai i del col-lectiu eren les mateixes. 4No es va resoldre 
bé aquesta gestió, la gestió diària d'un espai, a més un espai 
públic, és brutal, i això ens va demanar molta energia quan 
molts de nosaltres no havíem pensat mai a gestionar un es- 
paix, considera. 


Mentre que molta gent s'anava desvinculant del solar, l'ana- 
va ocupant un altre perfil, joves del barri que hi entraven so- 
bretot a fumar i beure. Tot i que hi va haver alguns esforços 
per intentar vincular-los a l'espai i que participessin en la seva 
gestió, no van arribar mai a fructificar, i la situació no va dei- 
xar de ser conflictiva. Germanetes s'ha convertit en un espai 
d'horts urbans, amb dotze parcel-les cultivades per famílies del 
barri, en un projecte gestionat per l'associació que van crear les 
persones que van seguir vinculades a l'espai: Jardins d'Emma. 


Més enllà de Germanetes, ara en el nou marc de Patrimoni 
Ciutadà, Jardins d'Emma treballa per la gestió de zones verdes 





IO06 retrats de la barcelona comunitària 


del barri a partir de la participació veinal directa. També conti- 
nuen la lluita per la peatonalització del carrer i mantenen els 
mercats de pagès quinzenals que van néixer a Germanetes. Se- 
gueixen treballant per espais que permetin respirar l'Eixample, 
però el projecte ja no té la mateixa potència comunitària que 
es va veure en els primers anys de la iniciativa. 


biblioteques 


L'abril del 2017 el servei d'Acció Comunitària de l'Ajuntament 
de Barcelona organitza unes jornades sota el títol eConstruint 
comunitat des dels equipaments de proximitat: al Centre Cul- 
tural Albareda del barri del Poble-sec. L'objectiu és abordar la 
questió de si els equipaments de proximitat poden ser motors 
d'acció comunitària. Comença amb un primer debat més con- 
ceptual, amb la participació de l'Oscar Rebollo, l'Amadeu Mora, 
coordinador de la xarxa de centres cívics de Girona, i l'Anna 
Bardají, responsable de foment de la lectura a l'Ajuntament de 
Santa Coloma de Gramenet. 


Des de la proximitat, destaca l'Amadeu, és genera un co- 
neixement singular, un tipus de coneixement més qualitatiu, 
fruit del vincle, que permet tota una altra lectura de la ciu- 
tat. 4Som espais oberts, i no només les biblioteques i cen- 
tres cívics, també són proximitat els centres de salut, i és des 
d'aquests espais des d'on es coneixen en detall les necessitats, 
les demandes i també les potencialitats de la gent que servei- 
xeso, afegeix l'Anna. 


Per a la responsable de biblioteques de Santa Coloma, allò 
comunitari és una forma de mirar, que fa imprescindible gene- 
rar confiança i vincles. El tècnic de Girona remarca que gene- 
rar aquesta confiança i aquests vincles hauria de ser la funció 
principal dels equipaments de proximitat, i que inclús es po- 
dria sistematitzar el preguntar-se equan fa que no veus aques- 
ta persona2:. En aquest sentit l'Amadeu explica el programa 
Itinere que van impulsar a Girona, que obligava els directors 
de centres cívics a sortir al carrer i buscar quinze persones des- 
conegudes amb les que parlar de l'equipament i les seves ac- 
tivitats. eMoltes persones no venen al centre cívic perquè no 
s'hi senten invitades, no senten que allà hi hagi ningú que els 
aculli, o una cara coneguda, són petites barreres que frenen 
que alguns col-lectius vinguin a aquests equipaments de pro- 
ximitato, apunta. 

Als barris del Bon Pastor i la Trinitat Vella, a Barcelona, les 
biblioteques s'han esforçat a generar aquests vincles. Es pre- 
senten com a experiències en la segona taula de les jornades 
perquè són les dues biblioteques de la ciutat que compten 
amb educadores socials. 


l'Emma Armengod, directora de la biblioteca Trinitat Ve- 
lla - José Barbero, comença volent trencar amb la imatge de les 
biblioteques i reivindicant el seu treball territorial i comunita- 
ri. eDe vegades tenim aquesta imatge de que estem darrere 
el taulell, que no sortim, que ja no portem monyo ni rebeca 
però...v, i arrenca riallades entre el públic amb la referència a 
la imatge clàssica de bibliotecària. La veritat és que l'aspecte 
de l'Emma i de la Virgínia Cierco, directora de la biblioteca del 
Bon Pastor, tampoc és el que es correspondria amb l'estereotip 
d'una educadora de carrer, però bé que s'hi passen hores. 


La pionera va ser la biblioteca del Bon Pastor, que va obrir 
el 2004 i el 2005 va incorporar una educadora social. L'objectiu 
era treballar per donar oportunitats a infants i joves que so- 
vint es trobaven en risc d'exclusió social, un projecte compartit 
amb molta altra gent del barri. 


Recollint la idea de com generar vincle i confiança que 
apuntaven l'Anna i l'Amadeu, la Virgínia explica que una part 
molt important de la seva jornada com a directora de la bibli- 
oteca és assistir a reunions que es podria estalviar enviant un 
correu electrònic, però això li permet crear un vincle. 


cÉs l'únic secret que he tret d'aquesta experiència, que si 
m'he de menjar moltes reunions, me les menjo, i potser aca- 
baran parlant d'un fanal que no funciona, que a mi com a bi- 
blioteca m'és igual, però en canvi després els puc explicar que 
organitzo unes xerrades d'habilitats parentals, que segur 
que interessa a membres d'aquella entitat o usuaris d'aquell 
servei, i si els dic després d'una estona potser em fan una mi- 
queta més de caso, conclou. 


A la Trinitat Vella l'educadora social es va incorporar per 
donar resposta a una necessitat immediata. El 2012 quan van 
inaugurar la biblioteca els va sorprendre l'afluència de joves del 
barri, que no és un fet habitual. Ara els pregunten com ho van 
fer, però no van fer res, van aparèixer perquè era l'únic espai del 
barri a on podien anar. La convivència, però, no va ser gaire fàcil. 


d'Avui venim a liar-la una mica", t'ho deien tal qual, recor- 
da l'Emma, divertida. Des de l'equipament tenien clar que no 
podien respondre a aquesta situació des de l'exclusió, prohibint 
l'entrada, però tenien un problema a l'hora de relacionar-se 

amb aquests joves. En aquest procés la biblioteca va entrar a 
formar part de la Xarxa Jove de Trinitat Vella, i va començar a 
treballar com donar resposta a les necessitats del jovent. 


El resultat és que dins la biblioteca s'hi fan tallers de hip- 
hop, hi han fet un grafiti joves del barri, han fet un taller de 
tvverting per a noies... dl tot això dins una biblioteca s'ha de 
fer: Doncs sí, perquè estableix vincle i confiança2, diu contun- 
dent. Això també beneficia la funció que se se sol esperar de la 
biblioteca. Ara tenen un grup de lectura amb joves, i han optat 
per llegir poesia, remarca la directora. 


En el cas del Bon Pastor, un dia que l'associació de veins es 
reunia a la biblioteca, un vocal es va apropar a la directora per 
preguntar-li per unes taques d'humitat. La Virgínia li va expli- 
car que hi havia hagut unes goteres, que van quedar solventa- 
des però es van quedar les taques. El vei va treure la seva llibre- 
ta i va dir que ho plantejaria a la propera reunió que tinguessin 
amb el districte, perquè això no podia ser. cHem fet comunitat 
des del moment en què l'equipament és seu, ja no és munici- 
pal, sinó que és del barris, conclou orgullosa la directora. 


el carrer 


Vist tot el ventall, des de centres cívics i casals de barri, a bi- 
blioteques, centres de salut, centres esportius, solars o espais 
autogestionats, hi ha qui diu que també l'espai públic es pot 
considerar un equipament. Aquest és l'objectiu d'un debat or- 
ganitzat a la quarta trobada d'Energies Comunitàries, el no- 
vembre del 2017, a l'Espai Jove Les Basses del Turó de la Peira. 


L'Adriana Ciocoletto, del Col-lectiu Punt 6 d'urbanisme fe- 
minista, convida a trencar amb la dicotomia entre espai públic 
i l'espai privat, perquè l'espai públic és on construim les nos- 
tres relacions i creem xarxes. eÉs l'espai de suport a la nostra 
vida quotidiana7, assegura, i convida a parlar d'eequipaments 
quotidians-. 


En l'extrem més allunyat d'aquests usos quotidians, es tro- 
ba la feina de l'Eva Mur, que treballa a la Direcció dels Serveis 
d'Inspecció d'Urbanisme del consistori. A diferència dels usos 
comuns o de circulació, l'ús especial o privatiu de l'espai públic 
requereix una autorització prèvia. La frontera, però, a vega- 
des no és clara. L'Eva posa com a exemple fer footing com una 
pràctica que s'ha posat de moda i que no hauria de requerir un 
permís, però no és el mateix quedar amb cinquanta persones 
per córrer, perquè això pot generar problemes en els usos de 

l'espai. Un altre exemple: no és el mateix organitzar una fes- 
ta d'aniversari amb deu nens que fer-ho amb un pallasso, un 
concert i cent cinquanta infants, ni tampoc que deu famílies 
vulguin fer aniversaris alhora al mateix parc. 


En aquests contextos tan difícils d'estandarditzar, sovint 
s'ha d'imposar el sentit comú. Això defensa el Marc Andreu, 
conseller tècnic del districte de Sant Martí. Com a administra- 
ció pública necessitem dotar-nos d'aquestes eines normatives, 
però moltes vegades compliquen la resolució d'aquestes situ- 
acions, assegura. Cal tenir molt en compte el context, perquè 
4no és el mateix que passi una cursa un dia pel teu carrer 
que tenir el carrer tallat deu cops l'any per curses esportives-. 





Si bé les normatives haurien de pretendre protegir un ús 
inclusiu i no privatiu de l'espai públic, sovint les entitats que 
volen dinamitzar-lo les consideren barreres. L'Eva apunta, però, 
que sovint les normatives que més dificultats posen a les en- 
titats el que pretenen és vetllar per la seguretat i, si bé l'Admi- 
nistració ha volgut crear eines per facilitar el compliment amb 
els requisits, convida tothom a corresponsabilitzar-se'n. 


La ltziar Gonzàlez, arquitecta i urbanista que va ser regidora 
del districte de Ciutat Vella, assegura que el mateix concepte 
d'espai públic li produeix incomoditat. 4Té un vici ocult, perquè 
és de l'Administració, en el moment en què l'espai de totes és 
gestionat per l'Administració estem delegant part del nostre 
poder, passa a ser espai administratiu, i llavors serem més com- 
prensius amb les limitacions de l'Administració, serà l'Adminis- 
tració qui decidirà què és el que hi pot haver o no., critica. Per 
això convida a deixar de parlar d'espai públic per parlar de carrer. 


L'exregidora proposa pensar en dos conceptes: festa i es- 
pectacle. dLa diferència és que en l'espectacle hi ha una visió 
privilegiada que veu allò que passa, endreça i situa, en canvi en 
la festa tot pot passar i ho decideix la comunitat, i la ciutadania 
té ganes de festa, d'organitzar-se allò que és seu2, conclou. 


Al marge de debats com aquest, a la ciutat hi ha algunes 
iniciatives que han optat per prendre el carrer. És el cas de Fem 
Plaça, una iniciativa de la Xarxa Veinal de Ciutat Vella que té 
per objectiu recuperar l'espai públic com a espai de convivèn- 
cia. Es va posar en marxa el 2013. 


eSorgeix arran de la campanya que es va fer contra la nor- 
mativa de terrasses, que era terrible, i l'Ajuntament va passar 
completament de tothom, vam presentar al-legacions i no 
van fer res, i al final vam dir: això és frustrant i a més és molt 
avorrit, fem alguna cosa divertida, que ens ho passem bé i que 

sigui proactiva:, recorda el Daniel Pardo, activista veinal del 
Casc Antic. Va ser així com de manera completament autòno- 
ma, sense demanar permisos, com feia Recreant Cruilles amb 
les paelles, van començar a convocar trobades a les places de 
Ciutat Vella, amb la idea de deixar de teoritzar sobre l'espai 
públic per fer-lo realment públic. 


cEn un context d'hiperturistització, mercantilització i pri- 
vatització de l'espai públic es dona aquesta paradoxa, que 
com que no ens hi podem trobar de manera natural hem de 
crear un marc artificial, que és quedar un dia, fer una difusió, 
una organització, encara que sigui petita, per poder trobar-nos 
amb certa naturalitat a les placesx, explica. En les èpoques de 
més activitat ho convocaven cada dues o tres setmanes i evi- 
dentment això no substitueix el econtínuum quotidià, amb un 
entrecreuament de gent que s'atura i xerra,, però sí que es 
troben que posar-se a fer activitats en una plaça apel-la a un 
imaginari de la gent, que recorda altres temps en què era nor- 
mal fer seu el carrer. 


un dinar 


Un dissabte de juliol del 2018, la Irene Moulas agafa el cotxe 
al barri de les Corts per enfilar cap al Vallès Oriental. Recull la 
Geo, el David, que va ser qui va arrossegar aquesta última a 
Germanetes, i el Joan, que s'hi va apropar per fer circ. La Irene 
s'hi va vincular sobretot per dinamitzar un projecte de residèn- 
cia artística. Van a casa de l'Andreu, que se n'ha anat a viure 
en una masia. Ha costat organitzar un dinar de retrobament 
d'algunes de les persones que havien estat implicades a Ger- 
manetes. De camí, comenten que serà un tancament del pro- 
jecte que molta gent necessitava, tot i que també n'hi ha, com 
el Xavier, que hi segueixen ficats. 


Un cop allà, el Roger i la Barbara, que paren taula amb les 
coses que ha anat portant la gent, asseguren que Germanetes 
està mort, però la seva reflexió queda tallada perquè l'Andreu 
crida a fer una ruta per la casa. Després de recórrer les dues 
plantes de la masia, torna cap a fora a fer una volta pel terreny. 


Hi ha una bassa i diu que s'hi banya però hi ha una serp peti- 
tai en dies com avui, que l'aigua és tèrbola perquè ha plogut, no 
s'atreveix perquè li fa por trepitjar-la i que el mossegui. La gent 
riu i se'l mira amb certa incredulitat. Al costat hi ha un tros de 
terreny on explica que volen fer un galliner amb molt d'espai. 
Segueix la ruta cap a una sala que s'han preparat per jugar a rol 

i pel camí comenta que hi ha molts gats. cUs sona això d'haver 
d'alimentar gats2x, pregunta l'Andreu rient a la resta. A Germa- 
netes van acumular moltes històries amb fauna i amb flora. 


El dinar és un moment de retrobada, amb algunes coses que 
ha portat la gent i carn a la brasa que han fet allà. Amb la sobre- 
taula comencen a sortir batalletes. dVa haver-hi un any de mol- 
tíssima activitat, jo recordo que el diari ens comparava amb la 
Flor de Maig i Can Batlló, que jo flipavax, recorda l'Andreu. el 
ens convidaven a xerrades a tot arreu, tothom volia que hi anés 
Germaneteso, afegeix la Barbara. cPer a mi va ser posar l'Es- 
querra de l'Eixample en el mapa2, conclou el Guillermo. 


Riuen recordant un cop que es van passar hores traient eti- 
quetes a ampolles de cervesa. Una marca patrocinava un es- 
deveniment cultural que portava una activitat a Germanetes 
i regalava cerveses, però hi havia qui s'oposava a distribuir un 
producte comercial. El consens al que van arribar va ser treure'n 
les etiquetes, però no havien previst la feinada que portaria. 


Acaben parlant de com d'improvisat era tot plegat a vega- 
des. cHi havia una època que les verdures de l'hort les regalà- 
vem a tothom que passava, fins que va arribar al punt que veies 
la gent que venia amb bosses del Mercadona però sense verdu- 
ra, que dius "quina barra", i llavors ja vam dir: pensem què fem 
amb aquestes verdures-, explica l'Andreu. Algú esmenta les 
paelles i diuen que si ho haguessin pensat abans podrien haver 
fet un hort pensat sobretot per fer les paelles. També diuen a la 
Fina que tenen pendent aprendre a fer-les com ella. 


4A vegades veies gent que passava i buscava una excusa 
per quedar-se, que si hi hagués un bar o així ja s'haguessin 
quedat, però veies que buscaven excusa, diu la Lucia. Després, 
recorda, evam dir de fer torns per informar a la gent que pas- 
sava. Teníem un espai per tenir-lo obert, però si el tens obert 
i prou la gent tampoc hi entra,. dEs va fer per poder fer els 
torns de neteja, perquè sempre acabaven netejant els matei- 
xosx, apunta la Barbara. cSí, es va ajuntar totx, apunta la Lucía. 


Al final, la jornada acaba amb els més valents i les més va- 
lentes banyant-se a la bassa, a risc de trepitjar sense veure-la 
la petita serp. Al final, com acostuma a dir la Irene, la vida està 
per intentar-ho. 


Uns dies més tard, la Geo i el Guillermo comenten la jugada 
a la terrassa del Lemy, aquell bar qualsevol on van aterrar com 
una comissió de l'assemblea del 15-M del barri. Ara ja no obser- 
ven el mur, sinó les obres de l'institut. 

—És fort que jo en realitat no sàpiga què està 
passant actualment a Germanetes, només sé 
que tot és hort —apunta la Geo—. Però la 
gràcia d'anar més enllà d'aquest espai és que 
ara potser ens hem trobat en altres lluites, com 
la Xarxa d'Habitatge de l'Esquerra de l'Eixample, 
on som uns quants que ens vam conèixer a 
Germanetes. 


—És que a mi en el seu moment em va semblar 
molt important el tema de l'espai públic, 
però ara mateix és el que menys m'importa 
perquè davant els problemes d'habitatge i de 
la gentrificació del barri, per què ens serveix 
obrir espais si ens han de fer fora2 Per què 
fem un institut si cada cop hi ha més famílies 
que no poden seguir al barril —es pregunta 
el Guillermo—. Però sí que és veritat que va 
ser una primera experiència d'activisme més 
lligat al territori per molta gent, que va donar 
embranzida a altres moviments. 


—PFins fa res encara era espai de trobada per a més 
col-lectius, per exemple el grup de CDR del barri 
es va començar a reunir a Germanetes. 


—Jo crec que el procés ha estat un èxit. A vegades 
cometem l'error de viure-ho com un fracàs, però 
tot el que es va viure en cinc anys, tot el que s'ha 
generat al voltant, ha estat brutal, i ho segueix 
essent. Jo ho visc com un salt qualitatiu cap a 
una altra cosa. 


—l a vegades parlem d'altres lluites i altres 
col-lectius i continuitats, però per a mi el que és 
un èxit és que ens trobéssim aquell dia per dinar, 
i que potser en molts moments del dinar ja no es 
parlés de Germanetes. Això és un èxit, la relació 
que hem creat entre nosaltres. 

J Amparo lturriaga va començar a treballar als catorze 
anys. Amb el temps va acabar muntant el seu propi ne- 
goci de confeccions. Ho va fer al seu propi barri, a Roque- 
tes. Havia d'estar a prop de casa per tenir cura dels fills. 


Mai a la vida havia tingut vinculació amb el món associatiu, 
però un dia, sortint de la feina, es va trobar un grup d'homes 
a la plaça. Eren de l'associació de veins, i comentaven que si hi 
hagués més gent participant seria més fàcil canviar la realitat 
del barri. Com que volien un barri millor, les quatre dones que 
s'havien trobat allà es van apuntar a l'associació. D'aquell dia 
ja en fa dues dècades. 


Van estar un any assegudes a la taula cada dijous, sense 
acabar de saber de què parlaven. cAl principi era molt graciós, 
jo deia "a aquesta gent què li passa2", perquè començaven: 
"és clar, amb el PIM aquest any no sabem què farem, perquè el 
PAC imagina't com està, i el PUM no sé què", i ni explicar-nos 
què eren el PIM, el PAM o el PUM2, recorda l'Amparo mentre 
riu. S'inventa les sigles, perquè en aquell moment li sonaven 
totes iguals. Tot i que valorava la feina que havien fet aquells 
homes pel barri, lamentava que no fossin capaços de fer un 
traspàs de com funcionava tot plegat. 


cL'objectiu que tenien per nosaltres era que creéssim la 
vocalia de dones, i tan bon punt vam entrar ens van proposar 
de fer tallers de costura i cuina, que jo m'hi vaig negar absolu- 
tament, els hi vaig dir que si volien els organitzàvem per ells, 
perquè les dones ja saben cuinar, eren ells qui no en sabien,, 
explica. 


Al cap d'un any sense res a fer, i sentint com els altres es 
queixaven que ningú volia assumir responsabilitats, un bon dia 
se'n van afartar. dTot l'any la mateixa conversa... a veure, el 
tema del transport, qui el porta2,, va saltar l'Amparo. eDoncs 
tu, a tu t'agrada el transport2:, li va dir a una companya. 
Aquesta va entrar a la vocalia de transports, una altra a la de 
sanitat, i així fins a tenir tasques per a totes. Només un de tots 
aquells homes es va oferir a explicar com funcionava la seva 
àrea i molts amb el temps ho van acabar deixant. 


Després van venir les queixes perquè ningú volia assumir 
la responsabilitat de la presidència. sTio, és que portem aquí 
quatre dies, no és que no vulguem, és que no tenim ni punye- 
tera idea de com funciona aixòv, replicava l'Amparo. Tampoc 
entenia per què havia d'existir aquesta figura si tothom hi es- 

tava dedicat en peu d'igualtat. cEm van dir que era de cara a 
l'Administració i per signar papers, i llavors vaig proposar que 
si les vocalies funcionaven i entre tots decidíem què s'havia de 
fer, jo podia assumir-ho i signar els papers que toqués, però 
que a la pràctica no volia ni figures de president ni ous en vina- 
grex, recorda la des de llavors presidenta, com a mínim sobre 
paper, de l'Associació de Veins i Veines de Roquetes. 


cMés enllà de totes les coses que pots arribar a fer, i veure 
els canvis que hi ha al barri, o si has aconseguit que hi hagi 
beques menjadors per als nens, tota aquesta moguda t'en- 
riqueix i t'omple molt com a persona, perquè estàs fent una 
cosa que et dona la gana, primer ets petita i fas el que et diuen 
els pares, després has de cuidar els teus fills, després els teus 
pares... i en cap moment arribes a ser tu, com tu vols, i a això 
en canvi ningú t'hi obliga, és perquè t'apassiona de debò,, 
conclou l'Amparo després d'anys de lluita. 


diumenges 


La història de Roquetes, com la d'altres zones perifèriques de 
la ciutat, és una història de lluita col-lectiva davant moltes ad- 
versitats. El retrat que feien del barri els periodistes Jaume Fa- 
bre iJosep Maria Huertas Claveria en un dels volums de Tots els 
barris de Barcelona, de l'any 1977, no era gaire falaguer: 


De 1937 a 1948 a Roquetes no es van fer pràcticament 
cases. Després, lentament, s'inicià un procés de 
bastir edificis sobre les roques, en carrers amb un 
desnivell del trenta-nou per cent, que pertanyen 

a les construccions que qualsevol remodelació 
indicaria com a candidates d'anar a terra. 


Sense permisos, amb tota mena de trapelleries, 
amb històries de picaresca i històries lamentables, 
es feren edificis increibles, amb els maons sense 
arrebossar, estructures recolzades sobre la mateixa 
roca —el carrer de Llobera és un dels exemples 
més il-lustratius— i que avui són un dels exemples 
més increibles de l'urbanisme que mai no s'hauria 
d'haver tolerat. 


El 1969 el tretze per cent dels habitatges del barri 
no tenien llum i el seixanta-set per cent no tenien 
aigua. A més, es donava la xifra d'un cinquanta per 
cent de rellogats. Per molt que hagin millorat les 
coses, aquestes dades feren dir a Jordi Borja que 

aquest barri era el pitjor equipat dels Nou Barris. I 
això que els competidors feren tota mena de mèrits. 


Efectivament, Roquetes ha estat un barri històricament deixat 
de banda. El seu fet diferencial, però, és que els veins i veines 
no es van resignar. L'Amparo hi va arribar des de València amb 
només quatre anys, i si bé la construcció del barri a mitjan anys 
cinquanta la té difuminada entre records d'infantesa, reivindi- 
ca el que es feia aquells anys com una experiència molt potent 
d'acció comunitària quan ni tan sols coneixien aquest terme. 


Les persones migrants que venien d'altres punts de l'Estat 
construien casa seva a Roquetes sense plànols ni permisos. 
Molts treballaven en la construcció i sabien com fer-ho, però 
això no era prou per a l'Administració. eHavies de construir la 
casa i posar-li sostre el mateix dia, perquè si no la tenies aca- 
bada venia l'Ajuntament i te la tirava a terra, llavors la majoria 
de veins es van unir i s'ajudaven els uns als altres per cons- 
truir-les i posar-hi sostre, aquesta va ser una de les primeres 
accions comunitàries que es van fer-, reivindica l'Amparo. 


El barri, autoconstruit, no comptava amb els serveis més 
bàsics, entre ells el clavegueram. Les aigues brutes baixaven 
per una rasa al centre dels carrers. L'any 1964 va arribar al bar- 
ri el capellà jesuita Santiago Thió i es va escandalitzar amb la 
situació. El rector de la parròquia el va posar en contacte amb 
els líders veinals dels diferents carrers, amb qui es va posar 
d'acord per revertir aquella situació: construirien ells mateixos 
el clavegueram que no feia l'Ajuntament. 


Un company de facultat del Santiago, ja titulat en engi- 
nyeria, es va prestar a signar el projecte amb el que es van 
demanar els permisos a l'Administració. Van recaptar porta a 
porta els diners necessaris per dur l'obra a terme, van com- 
prar els materials i, com que la jornada laboral era de sis dies, 
només els quedaven els diumenges per treballar. Ho van fer 
de valent. Durant l'estiu del 1964 va haver-hi dies en què eren 
tres-cents els veins i veines que treballaven des de les sis del 
matí a la una del migdia. Al barri ho recorden amb l'expressió 
curbanitzar en diumenge. 


Uns anys més tard, el 1970, l'Ajuntament volia cobrar als 
veins del carrer Cantera uns preus desorbitats per asfaltar pre- 
càriament els seus carrers, tot i admetre que s'havien hagut 
de construir els seus propis serveis. Davant unes respostes del 
consistori que els van indignar, els veins simplement es van ne- 


gar a pagar. 

Ja entrats els anys setanta, va tenir lloc una de les fites més 
recordades de la lluita veinal de Roquetes i de Nou Barris: el 
segrest d'autobusos. 


Al barri, especialment elevat, no hi arribava el transport 
públic, i el veinat arrossegava anys de reivindicació fins que, 
un cop més, va decidir passar a l'acció. Els periodistes Fabre i 
Huertas Claveria ho explicaven així: 


Hi hagué una demanda col-lectiva per escrit el 
1969, que no prosperà perquè els fou contestat que 
hi havia poc gruix al paviment. 


Cinc anys després, pel maig del 1974, tenia lloc 

el primer segrest d'un autobús per a demostrar 
que podia pujar fins als carrers de la Cantera i de 
Brisquets, que corresponen a la part més alta del 
barri. Davant el silenci de la companyia, un mes 
després uns cinc-cents veins arrenquen el senyal 
de parada de l'autobús número 11 i obliguen un 
dels vehicles d'aquesta línia a pujar de nou el tram 
que duu cap amunt. L'autobús, que és vellot, està 
a punt de fer figa en el trajecte, però finalment 
aconsegueix arribar-hi. 


Els habitants de Roquetes assenyalen, a més, que 
al carrer de la Cantera hi ha una mena de plaça 
habilitada per que puguin girar els autobusos 
que hi pugin. 


Un tercer segrest tingué lloc el mes de juliol al crit 
de Volem autobusoslx i un quart fou frustrat per 
la presència de la policia. Finalment, el que han 
pogut aconseguir els roquetencs és que les línies 
11, 31i 112 pugin a mig camí, introduint-se al barri i 
no fent com fins fa pocs anys, que es detenien a la 
frontera amb Verdum. 


Quan els periodistes van visitar Roquetes l'any 1976, van des- 
tacar, d'una banda, els murals a les parets amb què es feia 
consciència dels problemes del barri, i de l'altra, que l'associ- 
ació de veins es reunia a l'aire lliure, davant el consultori de 
la Seguretat Social, en un descampat que reivindicaven com a 
zona verda. El consultori era fruit de la lluita veinal, i aquell any 
reclamaven que funcionés les vint-i-quatre hores del dia per 
atendre urgències, cosa necessària davant la manca d'un hos- 
pital a la zona. Amb els anys l'ambulatori va quedar obsolet, 
i avui el local del carrer de la Cantera s'ha convertit en la seu 
d'aquella associació veinal que es reunia al davant. 

Aquell moviment tan potent i aquell barri tan unit van anar 
desapareixent amb el temps. A partir de la dècada dels vuitan- 
ta va ser una tendència repetida a tota la ciutat. Després d'un 
erm d'anys, però, a partir de l'any 2000 les entitats del barri 
van començar a prendre consciència i es preguntaven què po- 
drien fer per tornar a estar unides. 


eFeia anys que qui portava el dia a dia del barri era l'asso- 
ciació de veins, però ens vam unir totes les entitats per veure 
com volíem que fos Roquetes, en tots els àmbits, no només en 
urbanisme, vam estar un any treballant, i un dia vam fer unes 
jornades per parlar sobre equipaments i pensar què necessità- 
vem com a barri, però el que va sortir com a prioritat va ser que 
el que necessitàvem era un pla comunitariv, recorda l'Amparo. 


És així com l'any 2003 es posa en marxa el Pla Comunitari 
de Roquetes, inspirat pel que ja estava donant resultats al bar- 
ri del costat, la Trinitat Nova. cEren molt diferents, perquè a la 
Trinitat Nova el pla comunitari comença perquè no hi havia 
res, i en canvi a Roquetes ja s'havia fet un pla integral, el Rasal 
de Joves Roquetes era una entitat molt potent, hi havia el Ton 
i Guida, amb la Xarxa d'Intercanvi de Coneixements, que ja era 
molt gran i molt potent... hi havia un grup de veins que van ser 
capaços de redactar una proposta de pla comunitari i el que 
fan després és posar-se d'acord amb la gent de Trinitat Nova 
perquè els ajudessin a buscar uns tècnics, que al final vam ser 
el Rubén i jo, explica la Carme de la Madrid, que recorda els 
seus quatre anys i mig de tècnica comunitària a Roquetes com 
un dels projectes laborals on més ha après. 


La base del que és un pla comunitari és que totes les veus 
del territori aporten i treballen des del mateix nivell. Adminis- 
tració, serveis públics, entitats i veinat poden parlar d'igual 
a igual. Participen en diferents taules de treball temàtiques, 
que avui en dia són les de convivència, socioeducativa, suport 
mutu, inserció laboral i la de salut, i en grups de treball vincu- 
lats a projectes concrets. L'impuls de tot plegat es gestiona des 
de la Plataforma d'Entitats de Roquetes. 


El 2003, per començar a treballar, fan un diagnòstic de la 
situació del barri, i allà la salut és una de les preocupacions 
destacades. eDe salut hi havia una vocalia de sanitat a l'asso- 
ciació de veins, que era més reivindicativa, i des que comença 
el pla segueixen amb la reivindicació però comencen també 
a construir propostes, i comencen a construir-les amb la gent 
del CAP2, recorda la Carme. 

La Montse Petit és infermera i treballava als centres de planifi- 
cació familiar de l'Ajuntament de Barcelona fins que la sanitat 
pública va assumir aquesta funció. L'any 2000 la van transferir 
a l'equip de l'Agència de Salut Pública de Barcelona (ASPB), i en 
concret als barris de Roquetes, la Trinitat Nova i la Prosperitat. 
La seva funció passava per la promoció de la salut, amb inici- 
atives com el foment del raspallat dental, les campanyes de 
vacunació o els programes de salut a les escoles. 


Com que hi havia associacions de veins, com la de Roque- 
tes, que ja tenien vocalies de sanitat, s'hi va implicar, per tre- 
ballar més vinculada al territori. En una de les primeres reu- 
nions amb veins ja em van preguntar que què podíem fer per 
soterrar les torres d'alta tensió, perquè això també era salut, i 
com que jo no estava sola, tenia l'agència darrere, podia anar 
a buscar la persona referent, en aquest cas, de medi ambient, 
però et demanaven des d'això a informació sobre els olis de 
les fregidores de les escoles o sobre les escales mecàniques-, 
recorda la Montse. Celebra aquesta visió àmplia de què s'entén 
per salut. cQuan jo vaig estudiar, fa molts anys, ja es parlava 
d'un concepte més holístic, de salut física, psíquica i emocio- 
nal, el que passa és que a la pràctica sempre s'havia treballat 
només la físicar, assegura la infermera. 


També es va apropar al Centre d'Atenció Primària, i va coin- 
cidir que precisament en aquell moment s'estaven plantejant 
què era fer salut comunitària. Van començar a fer un primer 
diagnòstic de salut al barri, impulsat pel CAP, i va ser en aquest 
procés quan va aterrar el pla comunitari. cAmb els tècnics co- 
munitaris, que eren el Rubén i la Carme, es va poder fer més 
ampli aquest diagnòstic, vinculant més serveis i més entitats, 
nosaltres teníem les ganes, al territori n'hi havia, però ells du- 
ien el mètode, perquè aquí no sabíem ni què era un pla co- 
munitari, i es van començar a teixir aquestes relacions entre 
veins, serveis i entitats2, explica. 


El canvi va ser notable i van veure el que era realment tre- 
ballar plegats. eFins aleshores et coordinaves, però treballar 
plegats, seure en una taula, decidir tots junts, serveis, entitats, 
veins, l'Administració, això era nou, i ells van ser els que ens 
van guiaro, diu. Remarca, però, que el terreny era molt abonat 
perla història del barri. cAmb tot això que s'ha explicat tant 
del clavegueram, aquí, sense conèixer el Marco Marchioni, ni 
el Tomàs Villasante, ni cap dels teòrics de l'acció comunitària, 
els veins ja ho estaven fent, allà ja s'hi trobaven els fonaments 

de l'acció comunitària, en com es van organitzar i van dir: aquí 
protestem però ens arromanguem.- 


Des dels principals serveis vinculats a la salut al barri hi va 
haver professionals que hi van apostar amb força. A part de 
la Montse, com a infermera comunitària de l'ASPB, també hi 
eren la Gloria Muniente, com a treballadora social del CAP, i 
la Bet Bàrbara, com a directora del Centre de Serveis Socials. 
eNosaltres, que érem els serveis, no els convidàvem a venir a 
casa nostra sinó que anàvem a casa d'ells —diu la Montse en 
referència a les entitats del barri—, si hi havia una vocalia de 
salut, doncs nosaltres hi anàvem. Va ser així com la taula 
de salut del pla comunitari, inicialment composada principal- 
ment per professionals, va anar incorporant veinat i entitats. 


En el primer diagnòstic de salut, els temes que hi apareixen 
com a prioritaris per als veins i veines són l'autocura, tot allò 
relacionat amb ossos i artrosi, i els hàbits saludables. Això va 
servir de guia per al treball de la taula, que va començar a dis- 
senyar intervencions. 


D'entre les primeres iniciatives, la que va aglutinar més 
participants de diferents franges d'edat va ser Els remeis de 
l'àvia, un projecte vinculat a la questió de l'autocura. L'objectiu 
era editar un llibret que recollís remeis casolans per fer front 
a trastorns de salut lleus, com un refredat o un mal d'orella. 
Van empaperar el barri amb una crida. També van mirar de do- 
nar-hi una perspectiva intercultural, intentant fer-hi participar 
diferents comunitats del territori. Finalment, hi van veure una 
oportunitat per fer un treball intergeneracional, i a través de 
les escoles van demanar als infants que durant l'estiu recollis- 
sin remeis dels seus avis i àvies. 





Van recollir més de dos-cents remeis, que van passar a 
mans del grup motor del projecte, on hi participaven una met- 
gessa, la infermera comunitària, la treballadora social del CAP, 
una veina i el tècnic comunitari. d€La metgessa s'ho va revisar 
tot, perquè també hi havia remeis que ens els vam guardar 
com a exemples del que no s'ha de fer, i entre tots en vam 
treure tretze categories, com el mal de cap, la febre o els vò- 
mits, i a cada una explicàvem el consell o remei, com fer-ho, 
el temps en què hauries de notar l'efecte, i si no notes millora, 
quan hauries d'anar al teu centre de salut, recorda la Montse. 
Aquesta acció s'ha repetit en altres barris, i també a Roquetes 
s'ha actualitzat amb els anys. 





L'Aida Ballester, l'actual tècnica comunitària referent en 
salut, remarca que l'eix del treball de la taula de salut comuni- 
tària és la salutogènesi: cEn comptes de mirar els factors que 

causen malaltia mirem els que causen benestar, que afavorei- 
xen la salut de les persones. 


En aquesta línia, un dels projectes, Barri saludable, convida 
els veins i veines a identificar els actius en salut del barri, aquells 
elements que la comunitat identifica com a causants de benes- 
tar. .Podem identificar actius formals, com poden ser l'hospital 
o el CAP, però també d'altres com pot ser la muntanya, perquè 
veig les vistes de Barcelona i m'agrada molt poder seure allà 
cada dia una estona a prendre el sol, o el centre cultural Ton i 
Guida, perquè hi ha un grup de pintura i anar a dibuixar m'ailla 
dels problemes que tinc a casa7, explica la tècnica. 


Al barri es treballa amb el concepte de prescripcions so- 
cials. Al CAP potser poden estendre una recepta —en paper, 
perquè la recomanació es prengui seriosament— per sortir a 
caminar, si el que necessita aquella persona és activitat física. 
Però l'Aida remarca que la prescripció social no està només en 
mans dels professionals sanitaris, sinó que la pot fer tota la co- 
munitat, com per exemple algú que ja participa d'una activitat 
i valora positivament el benestar que li genera. 


De les necessitats de fer activitat física suau amb persones 
que arribaven derivades del CAP amb dificultat de moviment o 
cert grau de sedentarisme, va sorgir el grup de Caminaires. Per 
acompanyar aquestes persones, sobretot gent gran, es va con- 
tractar un monitor que dinamitzés dues sortides per setmana. 
El boca-orella ha anat fent créixer el col-lectiu més enllà de les 
derivacions del CAP fins a una trentena de persones. 


Les Caminaires són un exemple d'autonomia i de la respon- 
sabilitat per a la promoció de la pròpia salut que volen fomen- 
tar des de la taula. Com que no en tenien prou amb dos dies, 
ara s'autoorganitzen per sortir a caminar també els divendres. 
la final de curs tampoc es resignen a quedar-se quietes. 


4eQuan va arribar el juliol i es va acabar el contracte del mo- 
nitor, elles van decidir continuar, sortint més d'hora, perquè fa 
menys calor, i de fet van convidar el monitor a anar-hi, s'han 
canviat els papers totalment-, diu l'Aida rient. 


l'oli ll d'e 


L'any 2006, un seguit de conflictes amb joves de Roquetes van 
portar a obrir el pati de l'escola Antaviana per treballar ques- 
tions relacionades amb les conductes, els hàbits saludables i 
els itineraris formatius i laborals. D'això en va sortir una lliga 

de futbol com a espai per treballar-ho, i la iniciativa es va anar 
ampliant fins a convertir-se en Rarpa. L'objectiu del projecte 
és que l'adolescent tingui un oci estructurat, amb referents 
positius i que es doni en un entorn protegitx, explica l'Aida. 
Això es concreta en activitats esportives, com futbol i arts 
marcials, que es fan amb el suport de l'ASPB, formacions de 
monitors de lleure, en què participa el casal de joves, i activi- 
tats de sensibilització, amb especial preocupació pel consum 
de drogues i alcohol. 


En un extrem del barri, hi van trobar un soci amb molt a 
aportar a un projecte així, l'Ateneu Popular Nou Barris. Allà exis- 
teix des de fa anys l'Escola de Circ, i sumant tots els factors, amb 
l'Agència de Salut Pública de Barcelona impulsen el projecte 
Fem salut a través del circ. efarpa té molt a veure amb activitat 
esportiva i formació, i el Fem Salut a través del circ té més a 
veure amb aquesta part més artística i cultural de l'activitat es- 
portiva, per això s'utilitza el circ, que és una activitat molt físi- 
ca, però que té tota aquesta altra vessant, es fan aquestes dues 
línies també perquè s'aposta des d'un inici per donar un ventall 
ampli d'ofertes perquè el jovent pugui triaro, explica l'Elies Mar- 
tínez, tècnic de l'àrea de formació i circ social de l'Ateneu. 


Des de fa gairebé una dècada organitzen un programa gra- 
tuit en què els joves es familiaritzen amb les diferents disci- 
plines del circ. De gener a juny fan tastets de malabars, equi- 
libris, acrobàcies, aeris, dansa o teatre i poden aprofundir en 
allò que més els interessi amb acompanyament professional 
i treball autònom, per finalment sintetitzar-ho en les mostres 
que es fan a final de curs a l'Ateneu amb la Festa del Circ Social. 





cEn els últims anys hem treballat perquè els joves tinguin 
participació directa en l'organització de la festa, que no no- 
més siguin protagonistes en el que es mostra, anem a poc a 
poc però ens hem proposat que totes les activitats que fem en 
el marc de la Franja Jove es treballin amb la seva participació 
i empoderament, intentem que cada cop siguin menys dirigi- 
des i més autogestionades2, apunta l'Elies. 


La convocatòria per a Fem Salut a través del circ és oberta, 
però sí que són conscients que es troba en el marc del projec- 
te Salut als Barris, impulsat per l'ASPB, i s'espera que els seus 
efectes recaiguin sobretot en els barris propers. Per a l'Ateneu, 
situat entre Roquetes i la Trinitat Nova, és dificil traçar fron- 
teres, i el seu entorn de referència està format per Roquetes, 
Verdum, Canyelles i la Trinitat Nova. Les inscripcions s'obren 
abans a través dels espais veinals d'aquests barris o d'altres de 
l'entorn, com la Prosperitat o els de la Zona Nord. 

Es troben grups molt heterogenis de joves que volen fer 
circ, per exemple s'hi apropen persones de les comunitats mu- 
sulmana o gitana, que estan molt presents al territori però no 
tant enles activitats de l'Ateneu, i l'Elies celebra que el projecte 
permeti arribar-hi. La diversitat també es veu en altres factors. 
cEn general el nivell socioeconòmic de la gent que participa a 
l'Escola de Circ és més elevat que el de la gent del Fem Salut, 
el fet que un nombre important dels joves vinguin derivats de 
serveis socials o d'educadors de carrer fa que hi hagi gent amb 
realitats a casa que són més complexes que el que ens trobem 
a l'escola juvenil, apunta. 


Un altre element que troba que pot provocar diferències és 
el fet que calgui pagar una quota per participar a l'Escola de 
Circ. dTot i que hi ha unes beques, com a tècnic detecto que el 
simple fet d'haver de fer aquest tràmit ja és una barrera per a 
alguns col-lectius, per exemple, les famílies en què els pares 
tenen més dificultat lectora, i això crea una barrera de ver- 
gonya, encara que aquí oferim un acompanyament per poder 
fer el tràmit, ja és una primera travaz, assegura. Per a l'Elies 
una de les grans tasques pendents és aprofundir més en com 
arribar a aquestes famílies. 


La consciència d'aquestes diferències i la poca interrelació 
entre un i altre grup de joves es va sumar a la preocupació de 
l'equip per generar empoderament i participació més enllà 
de les activitats reglades. D'aquí va sortir, la idea de crear es- 
pais d'entrenament lliures. dLa idea és que és un espai obert 
en què joves, siguin d'aquests projectes o no, puguin venir a 
provar circ de manera lliure, i hi ha una supervisió d'algun for- 
mador de circ, però aquesta supervisió és voluntària, de gent 
que ho fa també per amor a l'art, i això té a veure també amb 
com es configura l'Ateneu, diu l'Elies. 


Si bé l'equipament és un espai de treball, i procuren que els 
formadors i formadores puguin cobrar dignament per la seva 
feina, també és un espai de militància. Aquests formadors de 
circ que creuen en aquesta manera de fer també s'ofereixen 
de manera voluntària per alliberar aquests espais, i perquè tam- 
bé estableixen d'alguna manera un vincle amb els xavals i Xa- 
vales que va més enllà d'una activitat regladax, explica. Durant 
el curs 2017-2018 això ha fructificat en què joves de l'Escola de 
Circ, del Fem Salut i exalumnes d'algun dels dos projectes han 
format una companya jove que ha començat a desenvolupar un 
espectacle, amb l'acompanyament voluntari de professors. 


cAl final tot això va d'establir que l'Ateneu sigui un punt de 
trobada més del barri, reivindica l'Elies. 

Ho és no només per les activitats que organitza. També s'hi 
celebra, per exemple, una reunió de la taula de salut de Ro- 
quetes. Hi participen una vintena de persones. A excepció de 
dos homes, totes dones. Representen el CAP, els serveis socials, 
l'ASPB i el districte, però també centres educatius, entitats vei- 
nals, socials o de cultura popular. 


Aquesta es fa a l'Ateneu, però la seguent es farà a l'escola 
bressol Pla de Fornells. Abans sempre es feien les reunions al 
CAP, i els metges i metgesses venien amb bates, era molt ins- 
titucional, fins que es va fer un treball a la taula en què es va 
decidir fer-les rotatives, i al lloc on es va s'intenta treballar un 
punt que afecti més aquell espai, o provocar que vinguin més 
persones que hi estiguin vinculadeso, explica l'Aida. 


màquines 


Al taller de l'Amparo s'hi feia de tot: confecció, arranjaments, 
roba a mida... Però va arribar un moment en què no va poder 
apedaçar la seva situació econòmica. ePrimer van treure els 
aranzels a les importacions xineses, i ja vam començar a no 
poder competir, i després amb la crisi ja va arribar un moment 
en què era insostenibles, recorda. No li va quedar més remei 
que tancar. 4Vaig entrar en una depressió tremenda, eren 
trenta anys de negoci, un munt de dones treballant juntes-. 


Va decidir endur-se les màquines a l'antic ambulatori, re- 
convertit en associació de veins, i no era conscient de com 
d'útil seria aquest pas. Vam començar a muntar tallers per 
ensenyar les noies de l'institut, i allò em va anar ajudant, per- 
què veia que les meves màquines, el meu esforç de tota una 
vida, estaven aconseguint que hi hagués molta gent que ho 
gaudís i s'hi sentís bés, explica. 


Va ser molta la gent a qui, com a l'Amparo, la crisi li va por- 
tar patiment. En unes jornades sobre economia social, amb 
serveis i entitats, van voler abordar quines eren les prioritats a 
treballar a Roquetes en aquell context. Tenien el convenciment 
que una de les coses prioritzades seria l'habitatge, però no era 
el que més preocupava a la gent. Els temes principals eren el 
treball i, sobretot, la soledat. La gent es culpabilitzava per les 
situacions que estaven vivint les seves famílies. 


eLlavors ens vam preguntar si aquesta gent estava con- 
nectada amb serveis socials, o amb el CAP o amb el que fos, 
perquè n'hi hauria que no sabrien ni buscar recursos, recor- 
da l'Amparo. L'objectiu era generar un espai perquè la gent hi 

anés, però no a lamentar-se, sinó empoderador. eEls volíem dir 
que sí que eren capaços de fer coses, i alhora assabentar-nos 
de si estaven vinculats a serveis socials, o si tenien algun pro- 
blema pel qual no anaven al CAP., 


Les màquines de l'Amparo van ser l'excusa perfecta, per- 
què a més els hi podien ensenyar a fer vores o canviar crema- 
lleres, coses que els hi podien servir per guanyar-se la vida a 
casa seva. Així va néixer el projecte Més amb Menys, amb do- 
nes voluntàries que ensenyaven altres a cosir i, sobretot, te- 
nien un espai setmanal de trobada i relació. 


4No és que cosir sigui fer salut, perquè de fet a mi a vega- 
des em fa mal a la vistas, bromeja la Montse Petit. cFer salut 
és participar en un taller a on una dona que estava a casa seva, 
vídua, o separada, o sola a Barcelona perquè ve d'un altre país i 
no té ningú aquí, algú que pel motiu que sigui es troba en una 
situació vulnerable, i la seva salut relacional està tocada, però 
li recomanen acostar-se a aquest taller, perquè li agrada cosir, 
o ho havia fet de jove, o li interessa, i a partir d'una cosa que 
t'agrada, tornes a enganxar-te a una Xarxa.s 


eMoltes de les dones que venen comparteixen que esta- 
ven en un moment delicat a la seva vida, que la precarietat o 
el tenir o no feina, influeixen en la vida familiar, en els hàbits 
d'higiene o d'alimentació, però també tenen repercussió en 
la salut emocionalx, explica l'Aida. Estaven de capa caiguda, 
o començaven a aillar-se socialment, i el poder participar en 
aquest projecte els ha servit per poder compartir, obrir-se, ex- 
pressar el seu malestar i veure que no són l'única persona que 
està passant per aquesta situació., 


Més enllà de cosir, als tallers sempre hi ha espais per parlar 
i compartir. S'hi generen moltes complicitats. Quan una perso- 
na no va al taller, hi ha alguna altra que li escriu i li pregunta si 
li ha passat res o perquè no ve. L'esperit del projecte és que es 
puguin acompanyar les unes a les altres. eJo com a tècnica puc 
marxar algun dia, però elles viuen al barri, si passa qualsevol 
cosa estan aquí, i la costura és una excusa: al final tenen algú 
a qui contactar o amb qui compartir, i això fa que millori so- 
bretot la seva salut emocional, diu l'Aida. 


El projecte sempre ha estat autogestionat i no ha parat de 
créixer. El nom de Més amb Menys ve del profit que treuen als 
recursos que troben. Treballen amb teles reciclades, que els ar- 
riben per donacions, com les que fa la Fundació Pare Manel. 
També fan algunes coses, com necessers, per vendre a la festa 
major i cobrir despeses, perquè calen fils, tisores, cremalleres... 
També han guanyat en dues ocasions els premis Vuit de Març - 

Maria Aurèlia Capmany de l'Ajuntament de Barcelona, que han 
aportat recursos al projecte. 


En els últims anys han rebut una subvenció en el marc del 
programa Treball als barris per fer també formació per a la in- 
serció laboral. Així han pogut contractar la Marta, que és la 
tallerista per als grups que formen part del programa i coor- 
dina l'organització del conjunt de tallers, però totes les altres 
talleristes continuen sent voluntàries. 


Les assemblees per prendre decisions sobre el projecte són 
un espai obert a totes les participants. També són un espai 
per gestionar problemàtiques. A la primera del curs una de les 
talleristes reclama que tothom es responsabilitzi pel materi- 
al i l'espai, que està farta de veure els cubells d'escombraries 
desbordats. Si estan plens no cal més que preguntar on hi ha 
bosses i buidar-los. eUs ho dic així perquè ja som grans, no 
ens comportem com nens d'escola, és millor dir-ho clar que 
després estar xiuxiuejant a la porta sobre si la tal ha fet això 
o allòx, diu. En posa un exemple: aLes teles estan a disposició 
de totes, si aquesta n'ha agafat tres serà perquè les necessita, 
i sijo no n'he agafat cap serà perquè no m'han fet falta, ho dic 
pels rumors que surten després.o 


Una de les tècniques comunitàries recorda al grup que 
s'apropa la Festa de la Pinya, una iniciativa creada als inicis del 
pla comunitari per fer un punt de trobada en què mostrar cada 
any els projectes que s'estan fent al barri. Han d'omplir tres 
torns amb voluntàries per la paradeta on vendran coses fetes 
als tallers. cEl grup dels dimarts al matí ja hem començat a fer 
bosses, per organitzar què fem, que sapigueu que de bosses ja 
està cobertx, informa una de les presents. 


Després de l'assemblea d'inici de curs, mentre la Marta 
atén diverses dones que no tenen clar quin grup els ha tocat o 
que necessiten canviar-lo, l'Eva i la Consuelo comenten el tema 
de la corresponsabilitat. Lamenten que la gent no valori prou 
les coses que són gratis. 


L'Eva és de Saragossa i la Consuelo de l'Equador. A totes 
dues els hi manca xarxa familiar a la ciutat i s'han vist aillades 
amb la criança. Mentre que la Consuelo treballa fent neteja a 
l'Ateneu Popular Nou Barris, i d'això li sona la cara de si fa no 
fa tot el barri, l'Eva ve d'uns barris més enllà, Ciutat Meridia- 
na, però entre la seva implicació a l'AMPA de l'Antaviana, on 
estudia la seva filla, i els tallers, diu que es passa més hores a 
Roquetes que en el seu barri. 

L'Eva va arribar a un taller que feia l'Amparo abans que 
comencés el projecte Més amb Menys, però ja amb el mateix 
esperit. 

—La idea és aprendre a fer els teus arranjaments a 
casa, fer quatre cosetes, però per mi ha anat més 
enllà, ha estat poder treure una creativitat que 
tenia dormida de feia anys —explica la de Ciutat 
Meridiana—. Amb divuit, vint o vint-i-dos anys 
jo feia moltes coses, com que no tenia pasta em 
feia els meus propis vestits a mà, perquè no mells 
podia comprar. Després amb la feina, el canvi de 
ciutat, per tenir la meva filla i haver de parar em 
vaig quedar sense feina... l quan vaig venir aquí 
aquesta creativitat va començar a sortir, m'ha 
servit per desvergonyir-me, exposar les meves 
coses, obrir-me. 


—Jo porto uns divuit anys al barri, però no em vaig 
atrevir a venir fins l'any passat. No m'atrevia per 
vergonya, per timidesa. l abans també els meus 
fills eren petits... 


—És que deixes de fer coses. Jo vaig venir de 
Saragossa i ja portava un temps aquí, i llavors 
tens una rutina, un cercle de gent a la feina, 
però quan em vaig quedar a l'atur i va néixer la 
Lucía, em vaig quedar aillada. Em vaig quedar 
completament aillada, i això et porta a tenir 
pors, inseguretats... 


—Jo patia perquè no saps com et percebran... 
l abans, és clar, anava a l'escola, a l'Antaviana, 
que els meus fills van créixer allà, després el dinar, 
fins a les cinc de la tarda preparant coses, i a 
les cinc m'instal-lava amb els meus fills, la casa, 
tot el que comporta la llar... Era rutina, rutina, 
rutina, i el dissabte i el diumenge anar amb els 
nens al parc... 


—l en el meu cas enfilant-me per les parets, perquè 
aquesta mai ha estat la meva dinàmica, jo 
sempre he treballat, he estudiat, per mi aquest 
canvi va ser terrible. 

—Ara que els meus fills s'han fet grans, ara sí que 
puc sortir. Els dic que es quedin a casa, que ja 
tornaré —diu rient. 


Davant l'èxit del Més amb Menys, no es van aturar amb la cos- 
tura. La Consuelo després d'un any cosint també s'ha apuntat 
al taller de cuina, que porta uns anys de rodatge. L'Eva se n'ha 
buscat un de semblant al seu barri. A una li preocupa que des- 
prés de divuit anys segueix cuinant com a l'Equador, i a l'altra 
que mai ha sabut cuinar. 


El projecte de cuina neix també de les necessitats d'espais 
compartits. Hi havia gent que anava al banc d'aliments i allà 
el que fan és que et donen una almoina i et diuen que te'n 
vagis a casa teva amb la teva soledat, els teus problemes, les 
teves dificultats... i això és molt tristo, considera l'Amparo. Per 
això van crear tallers a on cuinar col-lectivament, amb la im- 
plicació de l'ASPB i del CAP, que aportava les receptes per tenir 
una alimentació saludable amb pocs recursos. 


Poc s'imaginava l'Amparo, quan va entrar a l'associació de 
veins i es va negar en rodó a organitzar tallers de costura i 
de cuina, que acabarien essent puntals de l'acció comunitària 
al barri. 


Els homes, que ella ja deia llavors que eren els que havi- 
en d'aprendre a cosir i cuinar, no hi apareixen gaire. A cuina 
n'hi van alguns. A costura molt excepcionalment. El marit de 
la Consuelo va ser un d'aquests casos mentre va estar a l'atur. 
cEll sí que cus, no com jo, que no en tenia ni idea, però li feia 
vergonya i va dir que s'hi apuntava si m'hi apuntava jo també, 
un cop aquí li vaig dir que s'independitzés i vam anar a grups 
diferentso, explica divertida. 


El seguent repte és posar en marxa el Més amb Menys de 
bricolatge. eDiuen que així podrem arribar als homes, però 
de moment les dones ja s'han mostrat molt interessades per 
apuntar-s'hiv, diu l'Amparo. 


lideratges 


Un migdia de juliol, l'Amparo seu al banc que hi ha a la porta 
del local de l'Associació de Veins i Veines de Roquetes, l'antic 
ambulatori reconvertit tant en taller de costura com en seu 
del pla comunitari. Porta un davantal posat i es va ventant. 
Ha sortit a prendre l'aire perquè porten tot el matí ordenant 
els materials de costura abans de les vacances. Quan torna a 

entrar hi ha tot de gent traginant caixes i retalls de tela. Li co- 
menten que està vermella i diu que és per la calor, però que 
per qualsevol cosa es posa vermella. Sempre hi ha qui la crida. 


L'Amparo, amb els seus cabells més vermells del que ho 
està ella, s'atura en un punt, estira una caixa de plàstic buida i 
se la mira amb posat seriós. 


—Heu tret totes les teles d'aquí2 
—Sí —li respon preocupada una dona—, vas dir... 


—sSi, sí —replica l'Amparo canviant ràpidament la 
serietat per un somriure. 


—Ai, no m'espantisl —riu alleujada quan s adona 
que era una broma. 


El seu nom es va repetint i s'atura amb una altra dona a mirar 
què s'ha de llançar. Mentrestant, ha entrat un adolescent amb 
un Carro de la compra. Diu que ha vingut a buscar alguna cosa 
per la seva mare. Com que ningú sap resoldre la questió l'Am- 
paro deixa el que estava fent i li pregunta que qui és la seva 
mare, i quan s'aclareix va a demanar uns retalls de tela que 
s'havien de llançar. Li diuen que ja se'ls ha endut algú altre, 
però al final aclareixen que han anat al mateix destí que tenia 
el noi. 


—Amparo, te n'has anat del meu costat, estàvem 
parlant de què llançàvem... —li diu una dona 
des del darrere del mostrador del que hauria 
estat la recepció de l'ambulatori. 


—Si, és que ja no sé qui m'ha cridat... 
—El xavalet aquest. 


Un cop resolt què s'ha de llançar l'Amparo surt de darrere el 
mostrador i crida la Marta. Li diu que entra en una reunió a una 
de les sales. En realitat el que està dient és que si us plau no 
l'atabalin durant l'estona que duri. cHo tindré presents, respon 
rient la tallerista, que ja coneix el panorama. 


La presidenta de l'Associació de Veins, ho vulgui o no, és 
l'ànima del projecte. És una característica comuna a molts pro- 
jectes comunitaris, que depenen de l'empenta d'una persona 
0 un grup de persones que tenen les ganes i el saber fer per 
convertir-los en realitat. Avui en dia el Més amb Menys no de- 
pèn de l'Amparo per funcionar, té prou rodatge i molta gent 

compromesa, però la seva impremta és innegable. Sempre que 
hi sigui sentirà com repeteixen el seu nom per comentar-li una 
questió o una altra. 


l'Oscar Rebollo, responsable de les polítiques d'acció comu- 
nitària de l'Ajuntament de Barcelona, reconeix que dependre 
de l'esforç i les ganes d'una presidenta d'associació de veins 
o d'una tècnica és una debilitat per als projectes, però es pre- 
gunta si això és substituible. 


eSi tinguéssim una comunitat que no tenim, si tinguéssim 
una cultura política que no tenim, si tinguéssim una població 
i unes organitzacions que no tenim, doncs clar que les coses 
serien diferents, però com que tenim el que tenim, els liderat- 
ges són clausx, assegura. Però no tots són iguals, apunta l'Os- 
car: eHi ha lideratges més facilitadors, gent que lidera però 
facilita que els altres facin, i hi ha lideratges més personalis- 
tes, controladors, protagonistes, que malauradament estan 
molt presents no en l'associacionisme, sinó en el conjunt la 
societat. 


En l'èxit del Pla Comunitari de Roquetes també hi han in- 
fluit els lideratges que hi han cregut des dels serveis. 4Va ser 
una passada com es van comprometre els serveis que teníem 
al barri, com van treballar en tots els espais des que es va co- 
mençar a crear la Xarxa, i ha estat més per la part personal 
de la gent que sí que hi creia que pel que digués l'administra- 
ció, critica l'Amparo. cMolts cops han vingut en hores lliures, 
perquè no els ho comptabilitzaven com a hores de feina, amb 
l'acció comunitària l'Administració ha fet molt això d'anar di- 
ent com ha de ser, però després no els hi donen cap opció als 
professionals i s'han d'espavilar com poden.s 


Les tres professionals que van ser les principals referències 
del projecte durant molts anys ja no hi són. La Gloria Muniente 
ila Montse Petit s'han jubilat després de quinze anys aportant 
al pla comunitari des dels seus serveis, i la Bet Bàrbara ha dei- 
xat la direcció del Centre de Serveis Socials per treballar en el 
pla de ciutat des de la Direcció de Serveis d'Acció Comunitària 
de l'Ajuntament. 


La Montse assegura que en tot moment s'ha sentit acom- 
panyada per l'Agència de Salut Pública de Barcelona. Quan 
anaven a fer reunions de dues hores amb les entitats del barri 
a les nou de la nit, aquestes hores li eren reconegudes com a 
extres. Però no tothom té la mateixa sort. Moltes vegades 
tota aquesta acció comunitària en alguns serveis penja molt 
de la voluntarietat d'alguns professionals, i aleshores ni hi do- 

nes la importància que té, ni hi ha molta gent que s'hi engres- 
qui, això no hauria de dependre de la voluntato, conclou. 


eÉs veritat que les persones imprimeixen caràcter en co- 
ses, però també és molt important com volen treballar els ser- 
veis: ens omplim la boca de que volem fer salut comunitària o 
donem les eines perquè els treballadors facin salut comunità- 
ria2v, es pregunta la infermera. 


eLa Sonia Fleury, parlant de moviments i iniciatives de 
transformació social al Brasil, parla de "persones miracle", però 
com trobem aquestes persones miracle2 Com trobem liderat- 
ges facilitadors, constructors2 Jo no sé com es troba ni com es 
busca això, simplement surtx, apunta l'Oscar. Pel responsable 
d'acció comunitària hi ha dues alternatives, una que no es pot 
impulsar, que és aquesta de comptar amb una mpersona mira- 
cles que fa que les coses succeeixin, i una altra que sí, que és 
tenir organització. dPer això calen tres enfortiments en el pro- 
jecte associatiu: un enfortiment democràtic, un enfortiment 
econòmic, que mira cap a l'autosuficiència, i un enfortiment 
social, que mira el projecte i la base social, perquè sense pro- 
jecte no estem fent resx, conclou. 


cosidores 


No només a Roquetes aposten per la costura com a eina de 
transformació social. Prova d'això és la trobada de dones cosi- 
dores organitzada a la Pau en el marc d'Energies Comunitàries 
el juny del 2018. Hi participen catorze projectes de tipus molt 
diferents, però tots relacionats amb cosir o teixir i la majoria 
formats exclusivament per dones. 


Hi ha de tot. Per exemple, el programa Teixint Lletres, im- 
pulsat per un servei d'acompanyament al reagrupament fami- 
iar, treballa amb dones nouvingudes de parla no-romànica i 
és una manera de familiaritzar-se amb la llengua, i alhora un 
pont cap a la participació i al coneixement dels serveis públics. 


En un context molt diferent, tot i el nom similar, es fa el 
projecte Teixint Vincles, del Centre Civic de la Sagrada Família. 
eJo vaig anar al centre cívic per refugiar-me després d'un càn- 
cer de mama, i hi havia unes noies de Sud-amèrica que feien 
unes coses molt curioses amb una tela que em recordava la 
que feia servir el meu pare per guardar patates, que jo soc d'un 
poble del Penedès, i em van dir que ho feien servir per expres- 
sar la imaginacióx, explica una senyora, que acte seguit ense- 
nya com també ella va expressar la seva. Es tracta d'arpilleria, 

una tècnica nascuda al Xile de la dictadura de Pinochet com a 
mitjà d'expressió i sanació. El grup la va fer servir per expressar 
els processos migratoris de cadascuna, fos de país o del camp 
a la ciutat. 


La llista de projectes inclou cooperatives, projectes de coo- 
peració, d'inserció laboral... També el Més amb Menys. L'organit- 
zació ha volgut prioritzar que parlin les participants dels projec- 
tes més que no les tècniques. Per moltes és el primer cop que 
parlen en públic, davant una sala plena de dones molt diferents. 


eJo pel fet de ser dona, de ser gitana i del meu baix nivell 
acadèmic pateixo triple exclusió, com moltes de les que estem 
aquíh, diu la Cristina Vàzquez, de la Comissió de Dones del Bon 
Pastor. A través del programa Transforma't a Bon Pastor va co- 
mençar a treballar com a mediadora comunitària al seu propi 
barri. L'objectiu era que treballés només amb dones gitanes, 
però s'hi va negar, perquè havien d'anar totes a una. Ara tenen 
un grup de costura on posen en relació el que representen les 
bodes gitanes i les quinceaneras llatinoamericanes. 


eS'han perdut molts vincles, i molts dels projectes que heu 
presentat van precisament en aquesta línia de recuperar es- 
paiso, assenyala la Cristina a les companyes. Al Bon Pastor te- 
nen una estratègia de benvinguda: quan arriba una dona nova, 
normalment amb molt baixa autoestima, el que fan és tirar 
purpurina, per deixar clar que acabaran brillant. 


Després de l'exposició de tots els projectes, es formen pe- 
tits grups que barregen persones de diferents llocs per com- 
partir reflexions. En un d'ells la Marta, de Més amb Menys, 
davant la pregunta plantejada sobre què somia per al seu grup 
dintre de tres anys, ho té molt clar: Que s'hagi pogut fer una 
cooperativa amb les dones que estan en inserció laboral.2 


—Jo he après molt de totes vosaltres, i m'agradaria 
que les meves amigues i companyes vinguessin i 
aprenguessin què és el que hi ha —diu la Charo 
Castillo, de l'Associació de Veins de la Palmera, 
que no és d'un grup de costura però sí d'un grup 
de dones que estan formant al barri—. Estic en 
aquesta lluita i a vegades tinc ganes de tirar la 
tovallola perquè em sento sola. 


—Com es diu2 —li pregunta la Cristina. 
—Charo. 


—Miri, senyora Charo... 

—senyora nol 


—Mira, carinyet meu, guapa, preciosa —es corre- 
geix la Cristina i riuen totes— jo era una simple 
carnissera i em vaig formar, em vaig empoderar 
i em vaig despertar, i del que em vaig adonar és 
que havia de despertar les persones que estaven 
adormides. 


Segueixen intercanviant idees i inquietuds, i abans de tancar el 
debat, la Bet, del servei d'Acció Comunitària, convida les seves 
companyes de grup a no deixar-ho morir: eCal mirar el barri, 
però també el barri del costat, si hi ha alguna cosa que us ha 
interessat no marxeu sense parlar amb aquesta dona i quedar 
un dia per prendre un cafè., 


Al cap de tres o quatre mesos de començar els tallers de cos- 
tura a l'Amparo se li va acudir proposar de fer una desfilada al 
barri. La seva sorpresa va ser que totes van dir que sí. En poc 
temps se sentien fortes i capaces. 


cEl primer any va ser horrorós, perquè cosir porta molt de 
temps, i elles no sabien cosir encara, només sabien fer repunt, 
i llavors clar, la majoria de coses les vaig fer jox, recorda l'Am- 
paro. cA elles els hi feia fer quatre repunts, tanca per aquí, cus 
per allà, i jo fins l'últim moment encara estava acabant coses-. 


Així d'accidentada va començar, a la festa major del 2012, 
la Roquetes Fashion Vveele. Tot i que només dura un dia, pren el 
nom dels grans esdeveniments de la moda global. Dones amb 
situacions vitals sovint difícils, surten somrients a una passa- 
rel-la davant el barri, contentes i orgulloses del que fan. Li di- 
uen la desfilada de la dignitat. 


Amb els anys les participants cada cop són més autònomes 
en produir els seus vestits, i ja no desfila només la roba, sinó 
també el menjar. Des del projecte de cuina de Més amb Menys 
preparen un càtering per l'esdeveniment i abans fan passar els 
plats també per la passarel:la. 


4La Fashion és el moment en què es fa visible la feina, quan 
dones que estaven o encara estan aillades mostren a la comu- 
nitat que són capaces de fer coses, menjar boníssim, vestits 
súper macos... Pugen amb la cara alta, volen posar-se guapes, 

és com retrobar-se amb elles mateixes, i ho comparteixen, 
conviden la família i reforcen els vincleso, explica l'Aida Balles- 
ter. La comunitat, a més, reconeix l'esforç, i això es veu en què 
és l'activitat que genera més expectació al barri. 


Si la setmana de la moda de Barcelona porta la marca 080, 
que són els números inicials dels codis postals de la ciutat, la de 
Roquetes afina més, i tota l'organització porta samarretes amb 
el 08042, que és el del barri. La comunitat es bolca en l'esdeveni- 
ment. La passarel-la, entapissada de color blau cel, està rodejada 
d'ornaments preparats per la florista del barri. El perruquer s'ha 
encarregat de fer els pentinats de les models perquè tot llueixi 
més. Són uns quants els comerços que s'hi han implicat. 


L'Amparo no està sobre l'escenari, sinó just a sota. Abans de 
les mares, desfilen les criatures, i ella és l'encarregada d'entre- 
gar a Cada una un lot de dolços quan arriben al capdavant de la 
passarel:la, on les espera mig ajupida. A dalt de l'escenari, qui 
presenta l'acte són la seva germana, la Marcela Iturriaga, i la 
Puri Cea, que es va iniciar en el moviment veinal a la vocalia de 
sanitat. No dubten en començar reivindicant equipaments pel 
barri, i a l'alcaldessa, que tampoc es vol perdre la desfilada, li 
criden l'atenció des del micròfon quan no està atenta al discurs. 


Primer es presenta l'equip de cuina, que porta dos dies pre- 
parant-ho tot. Van passant mentre s'els explica als assistents 
què és cada plat. S'hi sumen la Montse i la Gloria, que han pre- 
parat pastissos per acomiadar-se com a professionals, perquè 
a la propera hi acudiran com a jubilades. 


Quan comencen a passar els vestits, la Puri i la Marcela no 
escatimen en detalls. 


—El vestit que porta està fet d'un llençol... És que 
a veure, no hem explicat el projecte, aquí tot ho 
reciclem. 


—Ens falten molts materials, així que si algú 
coneix algun fabricant que li sobrin teles que 
ens avisi —conviden abans de seguir amb les 
descripcions. 


—Mireu el vestit tret d'unes estovalles, quina 
meravellal A Roquetes, la imaginació al poderl 


—L'Iris i la Maria porten vestits transformats de 
camises de senyor amb pegats de flamenc. 
Mireu les coses que es poden ferl 

Les criatures més petites desfilen en braços o de la mà de les 
seves mares. 


—LAlejandra no ha fet el vestit però ha estat 
present en tot moment mentre es feia, i per com 
de petita és, no us imagineu com parlal 


Després comencen a sortir les dones amb els models que s'han 
fet elles mateixes. 


—Això és un tros de tela així —diu una de les 
presentadores estenent els braços— que ens 
regala la Fundació Pare Manel i anem fent un 
puzle, i mireu quina preciositatl 


—Us presento la Susi, tot i que ja la coneixeu tots. 
Porta un vestit transformat en un altre més 
ajustat i afavoridor. 


Isi tota desfilada com cal s'acaba amb el vestit de núvia, a Ro- 
quetes enguany no és que també en tinguin un, és que en te- 
nen dos. La neboda de l'Amparo i la Marcela i la seva promesa 
desfilen davant del barri i al capdavant de la passarel:la es fan 
un petó entre aplaudiments. 


—Irencant estereotips, a Roquetes ho 
trenquem totl 


Van apostar per visibilitzar les núvies a la Fashion VVeet no 
sense preocupació. eNo sabíem per on sortiria, però teníem 
clar que ho volíem fer, perquè hem de lluitar per les minori- 
es i donar-hi suports, diu l'Amparo. D'entrada, les dones del 
Marroc quan se'n van assabentar van dir que no hi participari- 
en, perquè allò anava contra la seva religió. Al final, però, van 
participar en tot, menys en treure el pastís de noces, amb una 
cobertura blanca i l'arc de Sant Martí a l'interior. 


4Si no haguéssim tingut el contacte i la relació que hem tin- 
gut, no n'hagués participat cap, segur, però com que estem jun- 
tes hem tingut un espai on n'hem pogut parlar, tenim una 
relació de confiança i els hi sabia greu que ens enfadéssim, els 
vam dir que, igual que elles se sentien recolzades i a casa quan 
venien al taller, volíem que es respectés la condició de tothom, 
explica la veina. 

Tampoc és que fos l'únic col-lectiu del barri que els preo- 
cupés en quant a rebuig, simplement són les que ho van ex- 
pressar. eHan estat molt valentes, la meva neboda i la parella, 
perquè aquest és el seu barri, és on viuen, on són tot el dia, 
i va ser un dia molt especial per elles, es van sentir com que 
sortien al món i deien que s'estimaven, i la gent en comptes 
d'escridassar-les les va aplaudir-. 


Pel que fa a la convivència, han tingut conflictes de tota 
mena. cAl principi les d'aquí eren les totpoderoses i no vo- 
lien participar en els espais on hi hagués les marroquines, no 
volien ni esmorzar juntes, i ara veus que es troben al carrer i 
es diuen pel nom, que es troben al taller i s'ajudenx, celebra 
l'Amparo. Els tallers s'han convertit en espais de confiança on 
poder parlar de totes les seves inquietuds. eHan sortit temes 
com el del mocador, que una deia que això era un maltracta- 
ment a les dones, i llavors surt una altra d'aquí i diu: "Doncs jo 
he estat una dona maltractada i mai he portat mocador." Són 
converses que són granets de sorra, perquè s'estan escoltant, 
encara que no canvii la seva manera de pensar estan parlant 
d'alguna manera.o 


Més enllà d'aquests espais de trobada del Més amb Menys, 
els conflictes es donen en tots els àmbits del barri. L'arribada 
de la segona onada migratòria —perquè l'Amparo remarca 
que en el barri tots són migrants, en una primera onada espa- 
nyols i en una segona d'altres paisos— va portar molts prejudi- 
cis. Hi va haver, per exemple, qui es va plantar a l'associació per 
queixar-se perquè el seu fill no havia entrat a la llar d'infants 
i sí que hi havien entrat fills de migrants. Ella no en passa ni 
una: eMireu, hi ha una solució ràpida: posarem els marrecs en 
fila, tots els bebès, i llavors vosaltres decidiu quins tenen dret 
a educació, sanitat i els que no, que no seguiran endavant. Us 
sembla2 No enteneu que és millor sortir al carrer i reclamar 
més places i escoles2 Ens estem barallant per les molles, que 
són nenst, 


En canvi, diu, la mateixa gent no tenia problemes amb els 
seus veins d'escala que venien d'un altre país, perquè per da- 
vant de tot eren veins. cAixò és una de les coses que et fan 
veure que si la gent ens coneixem, ens relacionem, ens to- 
quem, es canvien les coses, tot canviaria si tinguéssim es- 
pais on relacionar-nos, perquè sinó és molt dur... necessitem 
aquestes relacions més de pells, conclou l'Amparo. Ella porta 
anys deixant-s'hi la seva i guanyant-se confiances per fer un 
barri millor. 

a pallissa va durar més de dotze minuts en què xisclava de 
dolor, i hi van arribar a participar vuit agents dels Mossos 
d'Esquadra. Els policies li van produir fins a vint-i-vuit lesi- 
ons a diferents parts del cos. Quan ja era inconscient, el 
van emmanillar i el van portar fins a un cotxe patrulla i, només 
llavors, van cridar el personal mèdic de l'ambulància que ha- 
via estat present al lloc des del primer moment. Van treure les 
manilles al Juan Andrés a petició del servei d'emergències, que 
se'l va endur a l'Hospital Clínic, on va morir aquella matinada. 


El dissabte 5 d'octubre del 2013 feia molt poc que el Juan 
Andrés Benítez, empresari de l'ambient gai de Barcelona, s'ha- 
via mudat del carrer de l'Hospital al carrer de l'Aurora, tots dos 
al barri del Raval. Aquella nit, cap a les 22h, es va barallar al 
carrer amb un dels seus veins. Van arribar a les mans, però la 
gent del voltant va acudir a separar-los. Tots dos van esperar, 
tranquils, que arribés la policia. Fins i tot el mateix Juan An- 
drés va trucar a la Guàrdia Urbana. Hi van arribar dos cotxes de 
Mossos d'Esquadra i van anar a parlar amb tots dos per sepa- 
rat. Quan el Juan Andrés va voler marxar, els agents el van re- 
duir. No ho van fer ni un ni dos, sinó quatre policies. Un cop era 
a terra van començar a fer-li puntades de peu i cops de porra. 


Alguns veins del carrer de l'Aurora es van atrevir a gravar 
els fets amb els seus mòbils des de les finestres de casa seva. 
Els agents van tornar al lloc dels fets per intentar que esborres- 
sin aquells vídeos. La versió de la policia era que el Juan Andrés 
havia quedat ferit en la baralla prèvia a la seva intervenció i 
que va perdre el coneixement després que l'emmanillessin. 


Només els vídeos gravats des de les finestres van poder 
provar la responsabilitat dels Mossos. 


El Gerardo Ariza, amic del Juan Andrés, tot just havia tor- 
nat de viatge aquell cap de setmana, i el diumenge al migdia, 
mirant les notícies amb el seu company, van veure que havia 
mort un home al carrer de l'Aurora. 


—Hòstia, és el carrer del Juan Andrés —li va 
comentar el que llavors era la seva parella. 


—Mira, el Juan Andrés és incapaç de matar una 
mosca, i com que hi ha hagut una baralla pel 
mig és impossible que hagi estat ell 
—Va respondre. 

El dimarts va rebre una trucada d'un amic del veí del Raval, 
i només de veure qui el trucava va saber que era el Juan An- 
drés qui havia mort. Aquell mateix dia l'Assemblea del Raval 
feia pública una convocatòria de cara a l'endemà per fer una 
ofrena floral al carrer de l'Aurora i protestar contra els abusos 
policials al barri. 


Quan vaig veure la convocatòria vaig veure que havien 
fet servir la foto del Juan Andrés que havien tret els Mossos, 
amb els braços creuats, en plan porter de discoteca, rude, i jo 
em vaig dir que això no era just, perquè no responia al que ell 
realment era, així que vaig agafar una foto d'ell amb el seu 
gos, vaig copiar el mateix text de la convocatòria i vaig anar 
enganxant el cartell pel Gòtic i pel Raval, recorda el Gerardo. 
Mentre parla fa línies compulsivament sobre un bloc de fulls 
en blanc i va passant al seguent quan el relat ja n'ha omplert 
un. Cadascuna de les seves frases va acompanyada d'un traç, i 
mentre parla ja ha dibuixat els marges de la foto dins els mar- 
ges, al seu torn, d'un cartell. 


En la seva ruta va passar per El Lotal, al carrer de la Cera, 
molt a prop del lloc dels fets, i va entrar a preguntar si podia 
penjar un cartell allà. La sorpresa va ser que li van respondre 
que eren ells mateixos els que estaven convocant la concen- 
tració. El va rebre el Pablo Molano, que formava part de Re- 
reguarda en Moviment, un col-lectiu antirepressiu nascut del 
moviment 15-M, i el va convidar a passar. 


4Jo em preguntava qui era aquella gent, si no serien po- 
licies que s'estaven quedant amb la meva cara, perquè jo no 
confiava en ningú, i el Pablo era molt insistent en què havíem 
de treballar junts, però al final l'Ihali va proposar que ens in- 
tercanviéssim els telèfons i ja parlaríem, jo en aquell moment 
només volia fugir d'allà, però després aquella mateixa tarda 
ens vam trobar al carrer de l'Aurora,, explica el Gerardo. 


Des de l'altra banda, l'IhaRi García, fundador del Lotal i his- 
tòric activista del Raval, també rememora aquell moment: sTot 
era molt estrany, perquè se sabia que l'havien matat, però no 
havia sortit gaire cosa, i estàvem aquí els de Rereguarda, par- 
lant a veure si trobàvem el xaval del carrer de l'Aurora que ha- 
via estat el primer a denunciar el que havia passat, quan de 
cop arriba el Gerardo i diu que era amic seu: ell no era activista 
ni res, Va arribar desesperat i es va trobar un grup de gent que 
ja estava pendent d'això, i s'hi va acabar aferrant.s 

punt de trobada 


Un dels principals valors del Loxal és ser un espai de trobada, 
on pugui passar algú com el Gerardo i trobar-hi una xarxa de 
suport. Va néixer amb la intenció de ser un espai obert, però 
segurament no esperaven que ho pogués ser tant. 


En els anys vuitanta l'IRahi García va formar part de l'Ateneu 
Llibertari de Sants i després de l'Ateneu Llibertari del Poble-sec. 
D'aquest últim provenien pràcticament totes les vuit persones 
que van fundar El Lotal l'any 1986. Editaven una revista, La Lle- 
tra A, i compartien la xarxa de contrainformació —encara ana- 
lògica— amb altres col:lectius de l'Estat. Després van comen- 
çar a editar música i fer intercanvis amb aquests col-lectius. 


Amb tot això l'Ateneu del Poble-sec se'ls feia petit, un local 
de caràcter activista, que no estava obert tot el dia. D'aquí va 
sortir la idea d'obrir una botiga al centre, al Barri Xino, com 
es deia llavors el Raval, que pogués ser un espai de trobada. 
Ho van considerar el lloc idoni perquè a l'extraradi ja hi havia 
moviment, però al centre no tant, i a més el Xino tenia un am- 
bient molt viu i una història llibertària de la qual se sentien 
orgullosos. En aquest cas, ocupar un local no era una opció, 
perquè amb tot el material que hi volien tenir era arriscat que 
els desallotgessin, així que van entrar de lloguer en un local del 
carrer de la Cera. 


cAra hi ha més espais així, però quan vam néixer nosaltres 
pràcticament érem l'únic espai de referència de música punt 
o en matèria d'otupació, ho vam veure per exemple amb els 
horaris, perquè tothom ens va dir que el dissabte era millor 
al matí, però ens vam trobar que el dissabte a la tarda venia 
a Barcelona la gent dels pobles i era l'hòstia, perquè arribava 
gent amb una llista de coses que li havien demanat que com- 
prés, aquest casset, aquella revista...v, recorda l'IhaRi. 


el com que estaves obert tot el dia des del primer moment, 
que això cap altre espai ho tenia, estaves per qualsevol cosa, 
i encara ara, perquè per exemple hi ha moltes llibreries que 
van en aquesta línia, però tu no entres en una llibreria a par- 
lar d'un desnonament, o que vols olupar, o que no vols fer la 
mili.. Tres dècades després, un dia qualsevol al LoRal és prova 
del que explica l'Ihati. Mentre revisita la història a la rebotiga, 
l'interrompen incomptables vegades, un escultor que es dedi- 
ca a la venda ambulant de les seves peces i passa a recollir el 
material que hi té guardat, un habitant d'una masia ocupada 
que passa a buscar uns cartells, un veí del barri que s'apropa a 
demanar informació perquè es troba en risc de desnonament... 

A part de punt de trobada, El Lotal ha estat durant molt de 
temps la rereguarda de moltes lluites socials de la ciutat. Amb 
els anys han anat generant infraestructura. Hi pots trobar pa- 
elles, cassoles i megàfons de totes les mides, tintes i plàstic per 
fer pancartes, un projector, un generador elèctric o una mà- 
quina de fer xapes. dLes grans organitzacions només deixen 
aquestes coses a la gent que coneixen, i nosaltres en canvi, si 
ens ve aquí un col-lectiu que està organitzant una mani i no té 
un duro, li deixem el megàfon-, assegura l'activista. 


La gestió d'això no sempre és fàcil. cA mi em dona una ale- 
gria però és una feinada de l'hòstia,, diu. Hi ha qui proposa 
que cobrant una fiança la gent valoraria més el material, però 
a l'IRaRi li fa ràbia caure en això. dJo intento fer pedagogia, 
però a vegades engegaries a la gent, perquè veus que venen 
corrent a demanar-te un generador a última hora i després tri- 
guen dies a tornar-lo, i això que jo els foto la xapa i els dic que 
també és per altres col-lectius, o et diuen que alguna cosa s'ha 
espatllat en comptes de buscar algú que l'arreglix, lamenta. 


raval 


L'IRahi recorda el Juan Andrés del barri. Algun cop havien coin- 
cidit fent un cafè al bar Terra Alta, al costat d'El Lotal, però 
mai van arribar a parlar. D'entrada no tenien gaire a veure. eLa 
premsa deia que el Juan Andrés era empresari, després co- 
mences a veure la situació i, bé, en realitat era un petit comer- 
ciant que estava a la ruina, que estava molt endeutat i tenia 
una mala hòstia de cuidado, en definitiva, era un més del Barri 
Xino, i el que li va passar li va passar perquè vivia al Raval, per- 
què difícilment passaria al Gaixamples, conclou l'Iiali. 


Quan la policia va matar el Juan Andrés, des de Rereguar- 
da en Moviment van tenir algun dubte sobre si havien d'assu- 
mir-ho com un cas propi, perquè era un col-lectiu nascut per 
fer acompanyament i suport a les persones que patien la re- 
pressió en el marc de lluites socials. No era el cas del Juan An- 
drés, però l'havien mort els Mossos d'Esquadra, en un context 
que entenien que era de repressió de tot un barri. 


4En aquest barri sempre s'han donat aquestes situacions, 
però allò va ser molt estrany, perquè de sobte es parlava d'un 
empresari gai, mort a mans dels Mossos... Jo recordo que aquí 
a El Lolcal va venir el Joan Igual, de la patronal ACEGAL, i el 
Pablo i aquests se'l miraven malament, rememora l'Ihahi. 
ACEGAL és l'Associació Catalana d'Empreses per a Gais i Lesbi- 

anes, de la qual el Juan Andrés va formar part des dels seus ini- 
cis. Eren presents en les primeres trobades amb el Gerardo i els 
moviments antirepressius, on també es van involucrar el Front 
d'Alliberament Gai de Catalunya (FAGC) i Gais Positius, associ- 
ació d'homes gais i bisexuals amb VIH. Després de la mort del 
veí del Raval, el Sindicat de Policies de Catalunya va emetre un 
comunicat en què deia que alguns agents que hi van intervenir 
s'havien sotmès a tractament antiretroviral. Això va indignar 
les entitats gais per l'estigmatització que trobaven en la refe- 
rència improcedent al fet que la víctima visqués amb VIH. 





Al cap d'un temps les mirades de suspicàcia dins El Lota 
van trobar raó de ser. Quan van decidir presentar-se com a 
acusació popular contra els agents que havien comès el crim, 
ACEGAL es va comprometre a fer front al 5096 dels costos de 
procés. Al cap d'un temps, però, després de reunir-se amb e 
conseller d'Interior, Ramon Espadaler, i el director dels Mossos 
d'Esquadra, Manel Prat, ACEGAL va ser l'única entitat social de 
Consell Nacional LGTB de Catalunya en votar contra demanar 
la dimissió de Prat. 





L'associació empresarial també es va retirar de l'acusació 
popular. 


La realitat del Gaixample, efectivament, era molt diferent 
de la del Raval. Al barri portaven temps denunciant una situa- 
ció d'abusos sistemàtics. El comunicat de l'Assemblea del Raval 
que convocava la primera ofrena a la memòria del Juan Andrés 
feia referència a questions que s'anaven acumulant: l'assetja- 
ment a les prostitutes, una batuda en un local d'ambient, la 
detenció d'un periodista que va demanar explicacions quan 
retenien una persona migrant, o la persecució a venedors am- 
bulants. 


La mort del Juan Andrés va ser la gota que va fer vessar el got. 


Vam trobar que això era una emergència, que era molt 
greu, que la gent estava reaccionant i havíem d'acompanyar 
això, no ho podíem deixar passar, i automàticament va passar 
a ser un tema prioritari, i quan vam començar el procés ens 
vam trobar un altre cop que El Lolxal era clau, perquè estàs tot 
el dia obert, tens un munt de contactes, és un lloc de referèn- 
cia... i després d'això la primera mani va ser una de les coses 
més impressionants que hem viscut al barriv, assegura l'Iiahi. 
eSortia de la rambla del Raval i hi havia els pahis, les prostitu- 
tes, el col-lectiu gai... jo de cop vaig veure els que mai s'havien 
ajuntat, tots junts i veient la importància de fer-ho, aquí va 
sortir la identitat ravalera de dir que això no es podia perme- 
tre, que li podria haver passat a qualsevol. 

Per a ell, que ha vist tantes històries de lluita, que ha acom- 
panyat a tanta gent, la campanya Justícia Juan Andrés és de les 
coses més importants que ha viscut el barri, i està convençut 
que passarà a la història. 


Als quaranta anys la Janet ja tenia molta experiència acumula- 
da en el treball sexual. Havia estat en locals de barra america- 
na, després al primer topless de Barcelona i més tard en apar- 
taments. A la seva edat, però, ja no la volien enlloc, i se'n va 
anar al carrer d'en Robador. 


4Va ser llavors quan vaig descobrir la verdadera llibertat, 
perquè treballant per a tercers sempre has d'adaptar-te, pri- 
mer, a les normes que t'exigeix l'empresari, i després deixar 
el 5026 dels teus guanys... i el 5026 de la teva joventut, per- 
què vulguis o no t'hi deixes la joventut, en canvi quan arribo 
aquí m'adono que aquí puc treballar vestida així, amb vambes, 
molt informal, no haig de venir maquillada ni posar-me la llen- 
ceria fina que m'exigeixen en altres llocsx, explica asseguda a 
la terrassa d'un bar. 


Entre les prostitutes del carrer d'en Robador han notat amb 
força els efectes de la crisi econòmica, però la Janet recorda 
guanyar-s'hi molt bé el pa. Amb els diners que feia al carrer 
va pagar tres carreres universitàries per als seus fills. I de fet li 
donava per a molt més. 


eJo he estat pluriempleada, perquè per fer-me visible per a 
la societat he hagut de treballar durant trenta-tres anys, que 
són els que tinc cotitzats, en el sector de la neteja, guanyant 
set-cents euros mensuals per quaranta hores a la setmana, 
així que sé què és treballar per aquesta nòmina i què és tre- 
ballar per més. Ara ja no, però quan vaig començar a treballar 
cobrava sis mil euros. Era l'any 1985 i jo guanyava igual que 
el Felipe Gonzàlez, tenia el mateix sou sense ser presidenta 
del govern,, conclou rient. La quantitat de diners que movia el 
negoci era molt important, perquè si ella s'emportava sis mil, 
l'empresari se n'emportava sis mil més, i això multiplicat per 
quinze treballadores. 


Quan la Janet va arribar a Robador, cap a l'any 2000, s'es- 
tava consolidant la transformació del Barri Xino en el Raval. Hi 
havia problemes amb el consum de drogues i recorda el barri 
com un territori en ruines, perquè la intervenció urbanística 
havia enderrocat dues illes de cases del carrer d'en Robador. 

En una hi feien una plaça, que havia de servir per chigienit- 
Zafv la zona, i en una altra pisos de protecció oficial, que havi- 
en de servir per canviar el perfil dels habitants. Mentrestant, 
en aquell escenari d'enderrocs i construccions, unes cent cin- 
quanta putes seguien treballant al carrer. 


El 2006 l'Ajuntament aprova el que es coneix com l'orde- 
nança del civisme, que vol perseguir determinats usos de l'es- 
pai públic. L'oposició va ser transversal als diversos moviments 
socials de la ciutat, però no van aconseguir aturar-la. Pel que fa 
a la prostitució, la norma persegueix l'oferta i la demanda de 
serveis sexuals al carrer, però només estableix sancions en els 
casos que es desobeeixin els avisos de l'autoritat, que aquest 
fet es doni a prop d'un centre escolar o que es practiquin les 
relacions sexuals al carrer. Tot i això, el 2011 es van posar 627 
multes a prostitutes en base a aquest text. 





No satisfets amb aquestes multes, el 2012 els partits de 
dretes del consistori es van proposar reformar la normativa 
per permetre multar la prostitució sense avís previ i a tots els 
carrers de la ciutat. És llavors, quasi un any després de l'esclat 
del moviment 15-M, quan sorgeix la plataforma Putes Indig- 
nades, en el marc de tants altres col:lectius que afloraven a la 
ciutat, i comença a fer visibles les seves demandes. Treballaven 
la incidència a nivell polític i de premsa, però no havien fet ali- 
ances al barri. 


La mort del Juan Andrés arriba en un moment en què el 
barri estava especialment tensionat amb la policia. En el cas 
de les prostitutes, pocs dies més tard els hi van tancar set pi- 
sos. eVan entrar a tots a la mateixa hora, amb metralletes i 
armilles antibales, però era un desplegament policial de cara 
a la galeria, perquè ni tan sols hi va haver detencions, era una 
questió purament administrativa, perquè teníem una activi- 
tat sense llicència en els pisos que utilitzem, que moltes hi 
viuen i alhora hi exerceixen la prostitució:, explica la Janet. 


eNosaltres ens vam incorporar a la campanya Justícia Juan 
Andrés quan tot just s'estava gestant el que s'anava a fer, les 
manifestacions i tot plegat, i hi vam arribar com si fóssim una 
cosa estranya, perquè tothom se'ns va quedar mirant, que no 
veien clar això de que hi fóssim les putes, però l'Ihahi, amb el 
seu saber fer, ens comparteix un somriure i ens dona la ben- 
vinguda, recorda. 


El primer cop que la Janet va donar la cara públicament 
com a portaveu del moviment va ser al cap de pocs dies, en 
una protesta contra la regidora del districte, Mercè Homs. 
Mentre desenes de veins i veines concentrats portaven care- 

tes amb el rostre del Juan Andrés, ella el recorda com el dia de 
parlar sense màscares. 


cA partir de llavors vam començar la relació amb tots els 
moviments, vam començar a envair una mica els espais per- 
què comencessin a entendre que les putes formàvem part del 
paisatge del Raval, i sobretot que érem un col-lectiu de dones 
que reivindicàvem no només l'espai públic, sinó també el tre- 
ball, perquè el que fem és treballar.. Això va anar acompanyat 
de molta pedagogia, i si bé al principi es trobaven preguntes 
morboses de tant en tant —eCom és això d'anar-se'n al llit 
amb tants homes2v—, s'han acabat fent un lloc. 


La Janet es considera una veina del Raval, tot i que no hiviu. 
Porta trenta-dos anys vivint a la mateixa casa i allà no coneix 
més que els veins del seu replà. cEn canvi vinc aquí i conec fins 
itot a la policia, aquí ens coneixem tots, el caco, el que trafica, 
el borratxet, tothom es coneix, i per a nosaltres és casa nostra, 
i reivindiquem el barri. 


veins 


4Jo sempre dic que aquí tothom viu en una presó, perquè pots 
viure deu anys amb un mateix veí i ni veure la seva cara, no us 
coneixeu, no parleu de res, per mi això és inadmissible, increi- 
ble. Un veí és algú que et pot ajudar quan et passa alguna cosa 
dolenta, o que pot compartir els bons moments. Algú que està 
al costat de la meva porta i que no li importa si estic patint 
dins la meva habitació, jo no sé si això es pot anomenar veí. 


Al Lamine Sarr tot això tan normalitzat li sobta. Ve d'un lloc 
molt diferent als blocs de pisos de Barcelona. Va néixer a Pa- 
nal, una petita comunitat rural a l'interior del Senegal. Davant 
els discursos sobre la integració, li agrada recordar una història 
que li va passar allà. Un dia que havia anat a un altre poble es 
va cremar la seva casa. Això a qualsevol li semblaria una gran 
desgràcia, i no deixava de ser-ho, però quan va tornar, tot el 
poble es va bolcar a construir-li una casa nova i en un dia ja 
la tenia feta. Li agradaria que a Barcelona poguessin aprendre 
aquesta solidaritat de la seva cultura. 


També al Senegal la gent que té molts diners té la men- 
talitat colonialista, que va guanyant terreny, però quan vas al 
camp encara existeix aquesta vida en comunitat, i si has de 
construir la teva casa o no tens eines per preparar el teu camp 
per al cultiu, pots avisar a tota la gent del poble i un dia ens 
organitzem i ho fem plegats. En canvi si haguéssim de tenir 

els diners suficients per fer qualsevol cosa, hi hauria gent al 
poble que no tindria una casa o un cultiu, és per això que ho 
organitzem aixb, explica. 


Tot i el valor que dona a aquests llaços, el Lamine va dei- 
xar el camp i se'n va anar a la capital, Daltar, a la recerca de 
millors possibilitats per a ell i per als seus. Allà li feien gràcia i 
pena les cases que tenien cartells de egos agressiu, a la por- 
ta. dl'agressiu no és el gos sinó l'amo, diu rient. cAixò és típi- 
cament europeu, no és la cultura senegalesa, perquè al meu 
poble tu pots entrar a casa de qualsevol veí a menjar sense 
avisar ni res: entres, menges, prenem el te, i te'n vas, sense 
patir per si has de pagar res, en canvi ara a la ciutat tot són 
portes tancades.o 


El 2006, amb vint-i-dos anys, el Lamine va pujar a una pas- 
tera. Després d'una setmana al mar va arribar a l'illa de Teneri- 
fe. El van tancar vint-i-tres dies en un Centre d'Internament 
d'Estrangers (CIE). Després el van portar tretze dies més a un 
altre CIE a Fuerteventura. Finalment el van traslladar fins a Mà- 
laga i allà el van deixar en llibertat. 


eNo és fàcil, però un cop aquí intentem conservar aquesta 
solidaritat del nostre país, quan arribem aquí sense papers per 
treballar ni res, els que hi han arribat abans t'ajuden i et deixen 
viure uns mesos a casa seva sense pagar res fins que tinguis 
l'autosuficiència per viure., L'autosuficiència, sense un permís 
de treball, l'han d'anar a buscar amb la ferralla, al camp o amb 
la venda ambulant. En el seu cas, va contactar un familiar que 
vivia a Lleida i el va acollir, i al cap de tres mesos va trobar feina 
al camp. Al cap d'un temps es va posar malalt i va haver de 
traslladar-se a Barcelona a la recerca de tractament. Un amic 
seu que ja vivia a la ciutat i es dedicava a la venda ambulant li 
va presentar altres amics, que el van acollir a casa seva i li van 
ensenyar a vendre al carrer. 


Entre les moltes ocupacions que va tenir el Lamine a Dalar, 
la venda ambulant en va ser una, també va fer de forner, paleta 
o dependent, però com que no es trobava en situació regular, 
a Barcelona no podia exercir cap d'aquestes professions. dJo 
no m'imaginava venir aquí i vendre al carrer i córrer davant la 
policia, jo pensava que quan arribés a Europa s'hauria acabat 
el meu patiment, que podria seguir estudiant, treballar legal- 
ment, tenir una casa i viure dignament. 


Són molts els joves que quan arriben es troben la mateixa 
decepció que ell. Però també companys que no els deixen a 
l'estacada. El Lamine també ha comprat els primers mocadors 

per a compatriotes seus i els ha ensenyat com vendre'ls igual 
que van fer amb ell. 


Tot i que la gent que passeja pels Carrers no en sigui cons- 
cient, els grups de venedors que despleguen les seves mantes 
a les vies més turístiques de la ciutat sempre han estat molt 
organitzats. No per part de màfies, com els acusen tot sovint, 
sinó com una comunitat de suport mutu. zAl carrers ens orga- 
nitzem per posar-nos junts i tenir una mica de força, que no és 
molta, i a les cases acollim a la gent que arriba nova, perquè 
sinó acabarien vivint al carrer, o pitjor, podrien acabar fent ac- 
tivitats que no estan bé, com vendre drogues i altres coses per 
l'estil, considera el Lamine. 


persecució 


L'organització col:lectiva no fa que la venda ambulant deixi de 
ser una feina plena de riscos, sobretot pel que fa a la relació 
amb la policia. Els manters no només pateixen per les persecu- 
cions, per fugir quan s'apropen els agents, sinó que denuncien 
que han patit agressions en moltes ocasions, i que tot sovint 
els hi confisquen els productes que venen, amb el cost econò- 
mic que això representa. En cas que els denunciin han de fer 
front a multes que no poden pagar i, sobretot, a antecedents 
que no els permetran arribar a regularitzar la seva situació le- 
gal. Més de la meitat de les denúncies recollides per SOS Racis- 
me sobre actuacions de la Guàrdia Urbana estan vinculades a 
la venda ambulant. 


Aquesta és una realitat que preocupa a l'Àurea Martín. Té 
anys de lluita antiracista a les seves esquenes, i després del 
15-M va formar part d'un petit grup de gent que s'anava mo- 
vent per donar suport, sobretot comunicatiu, a moltes lluites 
que van sorgir de l'acampada, fos un edifici ocupat o una cam- 
panya pel tancament dels CIE. L'estiu del 2015 comentava amb 
altres persones de moviments socials de la ciutat que havien 
notat un augment de la pressió que patien els venedors ambu- 
lants al centre de Barcelona. 





El moment no era casual. Aquell estiu la nova formació Bar- 
celona en Comú havia assumit el govern de la ciutat. cHi ha- 
via una campanya molt forta de La Vanguardia contra el nou 
ajuntament d'Ada Colau, i entre altres coses van començar a 
parlar d'un "efecte Colau" que havia atret més manters a la 
ciutat, cosa que no era certa, perquè Barcelona s'omple cada 
estiux, assegura l'Àurea. 

Els venedors expliquen que a la plaça de Catalunya, on nor- 
malment es distribuien en espais amplis, va començar a ha- 
ver-hi més pressió policial i els agents els van fer saber que als 
vestíbuls del metro no els perseguirien. L'acumulació en aquell 
espai tancat, petit i transitat del gruix de manters que abans 
estaven distribuits per la plaça va generar una imatge que va 
donar peu a portades alarmistes sobre el tema. 


I quina va ser la reacció del govern municipal a tot això2 Se- 
gons l'Àurea, cen comptes de donar l'esquena a aquests atacs, 
l'Ajuntament va donar la raó a La Vanguardia sobre el fet que 
calia controlar el tema, i de cop els manters que portaven anys 
aquí es van convertir en el principal problema de Barcelona. 
Més tard vindrien polítiques socials, com la creació de plans 
d'ocupació i fins i tot una cooperativa de venedors ambulants, 
però, pel que fa a l'actuació policial, l'equip municipal mai s'ha 
tret de sobre la crítica dels moviments socials. 


En aquest context de repressió, l'm d'agost perd la vida Mor 
Sylla, un home senegalès de cinquanta anys, a Salou, un muni- 
cipi de la costa que atrau el turisme i, per tant, també la venda 
ambulant. Cap a les sis del matí, diversos agents dels Mossos 
d'Esquadra armats van irrompre al pis de 40 m: que compartia 
amb altres cinc persones. Es tractava d'un operatiu per confis- 
car productes falsificats. En el marc d'aquesta actuació, l'ho- 
me es va precipitar pel balcó. La policia assegura que va saltar, 
però els seus amics i familiars defensen que l'home va caure 
perquè els agents forcejaven amb ell. 


El Mor es dedicava a la venda ambulant. aTot el tema de 
que es tractava d'una mort sota custòdia policial va passar 
desapercebut sota l'estigma de manter, i nosaltres només ens 
en vam assabentar perquè va ser la gota que va fer vessar el 
got per la comunitat senegalesa de Salou davant la persecució 
que estaven patinto, explica l'Àurea. La gent va sortir al carrer 
i va treure la seva ràbia. Els enfrontaments amb la policia van 
ser notables i la via del tren va estar tallada durant dotze hores 
al seu pas per la població. 


cA Salou l'enfrontament va ser molt calent, i aquí també 
va sortir la gent al carrer, i d'aquest fet vam començar a pen- 
sar que ens havíem de visibilitzar, havíem de fer un sindicat 
per denunciar la persecució policial, la discriminació i tot el 
que deien els mitjans de comunicacióx, rememora el Lamine. 
El camí el tenien clar, però van avançar pas a pas. D'aquella 
primera manifestació va sortir un primer col-lectiu, Tras la 
Manta, format per l'aliança d'activistes antiracistes blanques, 

membres de l'Espai de l'immigrant, ocupat per col-lectius mi- 
grants al barri del Raval, i els mateixos venedors ambulants. 


En un primer moment Tras la Manta actuava amb tres fun- 
cions bàsiques. La primera era la de fer brigades en el dia a dia 
per recórrer els espais on treballaven els venedors i controlar la 
seva situació. La segona era atendre les alertes, hi havia perso- 
nes de l'entorn que estaven disposades a sortir corrent en cas 
que els manters els avisessin d'una intervenció policial. La ter- 
cera era una tasca de contrainformació en dos sentits. D'una 
banda, llegien la premsa als venedors i els explicaven què de- 
ien sobre ells els mitjans, perquè a vegades ni tan sols sabien 
d'on venia l'increment de la pressió policial. De l'altra, feien 
de pont amb els mitjans de comunicació perquè recollissin les 
veus dels manters, que fins llavors quedaven invisibilitzades. 


4Fa molts anys que hi ha manters a Barcelona i tenen les 
seves xarxes de confiança, la seva pròpia organització, però 
davant una major persecució veien que necessitaven aliances, 
i nosaltres, coneixent els llenguatges de la política catalana i 
els llenguatges antirepressius dels moviments socials, hem 
pogut transmetre el seu missatge de manera que a vegades 
les lluites migrants des dels seus propis llenguatges no han 
pogut fer arribar-, reflexiona l'Àurea. 


Passat l'estiu, el mes d'octubre d'aquell 2015 es presenta 
el Sindicat Popular de Venedors Ambulants, una organització 
totalment innovadora a Barcelona perquè portava la idea d'or- 
ganització sindical a una feina considerada il-legal, però alhora 
bevia de l'experiència dels mateixos manters. Només a la ciu- 
tat de DaRar existeixen fins a tres organitzacions de venedors 
ambulants. 


Les primeres assemblees del sindicat compten amb una 
nombrosa assistència. Un centenar de persones es troben a la 
sala gran de la Casa de la Solidaritat. La trobada és multilingúe. 
Els senegalesos parlen en vvòlof, els paxistanesos, que en un 
primer moment també van estar vinculats a l'organització, en 
urdú, i un petit grup d'activistes de Tras la Manta, que seuen 
en un racó per oferir el seu suport, s'han de comunicar en cas- 
tellà. Al centre de la rotllana, representants dels dos col-lectius 
de venedors van passant la informació de banda a banda. Es 
planteja buscar suports en espais i col-lectius socials per orga- 
nitzar emercats rebelso, i que els activistes posin els seus cos- 
sos blancs com a barrera per permetre als venedors desplegar 
les seves mantes. 

Hi ha qui diu que per promoure l'acció comunitària hi ha ocasi- 
ons en què el millor que pot fer l'administració és mantenir-se 
al marge. En canvi, hauria de procurar donar suport a aquelles 
iniciatives que necessiten un espai d'acollida, que no sempre 
és físic, però que hi doni fred a l'estiu i calor a l'hivern. 


Per una iniciativa com el Sindicat de Manters és difícil que 
l'Administració faci aquest paper, és precisament contra qui 
protesten, però per celebrar les seves assemblees compten 
amb qui fa anys que duu a terme aquesta funció de forma au- 
togestionada —això sí, sense poder garantir unes condicions 
climàtiques òptimes—: la Casa de la Solidaritat. Des de la seva 
creació l'any 1992 les seves parets han acollit el naixement de 
molts moviments socials, incomptables assemblees, reunions 
i actes. 


L'Eli Sorde hi és des del principi. Formava part de l'Associ- 
ació Catalana de Brigadistes a Nicaragua, a on va viatjar amb 
una brigada de treball l'any 1985. S'hi estaven quinze dies tre- 
ballant en suport de la revolució, per exemple construint una 
escola. Molta de la gent després d'aquesta experiència hi tor- 
nava. Ella va arribar a passar tres anys a Nicaragua. 


A Barcelona hi havia diversos col-lectius de solidaritat amb 
els processos polítics que s'estaven vivint a Centreamèrica, a 
més de Nicaragua, amb el Salvador, Guatemala i Cuba. Aquests 
col-lectius integraven el Comitè de Solidaritat amb Centrea- 
mèrica. L'any 1992 estàvem tots en un lloc molt petit al Barri 
Gòtic, era un moment àlgid per treballar amb aquests paisos, 
que es trobaven en situacions molt complicades, i es decideix 
crear una Casa de la Solidaritat, una casa on tinguessin cabu- 
da tots aquests moviments basats en aquell moment en Cen- 
treamèrica,, explica l'Eli. 


Llavors aquesta solidaritat amb Centreamèrica tenia es- 
pecial força a la ciutat i un grup de persones del comitè va ne- 
gociar el projecte amb l'Ajuntament, que els va cedir un local al 
carrer de Vistalegre, un carreró paral:lel als carrers de la Cera, 
on ja hi havia El Lotal, i de l'Aurora, on anys més tard matarien 
el Juan Andrés. 


Ara paguen un petit lloguer, i fa pocs anys semblava que no 
podien fer-hi front. La casa és una entitat que agrupa diversos 
col-lectius de migrants o de solidaritat internacional, cadascun 
paga una quota anual, però amb això no n'hi havia prou. L'Eli 
tenia clar que la casa no es podia tancar, i va dir que si no es 


resistències veinals I55 


podia seguir pagant el lloguer ella es tancava a dins per evitar 
que allò s'acabés, perquè és un espai per tots els col-lectius de 
la ciutat que treballen per un canvi social. Al final van trobar 
suports i no va ser necessari. 


4Hi ha pocs espais com la sala gran de la Casa de la Soli, i 
sí, et pots reunir a molts llocs, pots anar a un centre cívic, però 
ho has de demanar, has de passar per uns tràmits... Aquí ens 
diuen: "Han matat un manter i necessitem reunir-nos en mitja 
hora", i fem: "Té, la clau, reuneix-te, ja està", hi ha d'haver un 
lloc aixíx, reivindica. Aquest tipus de reunions no són les de les 
entitats que integren la casa, però el que busquen és que sigui 
un espai el més obert possible. cPer exemple, si al barri hi ha 
hagut problemes amb el tema de les drogues, ha estat oberta 
per la gent del barri, els veins s'han de poder reunir aquí, que 
el carrer està molt bé si el que volem és reivindicar-lo, però si 
cal, la casa està oberta a tothom. 


El repte, com amb els megàfons i generadors d'El Lotal, és 
que tothom se'n faci responsable. L'Eli i la vella guarda de la 
Casa estan acostumades a esbroncar, perquè als col-lectius no 
els hi costaria deixar els espais com els han trobat. A les que 
passen més hores a la casa els hi toca col-locar taules i cadires 
l'endemà de moltes assemblees, i si ho segueixen fent després 
de tant de temps deu ser perquè, més enllà d'aquestes situ- 
acions fatigoses, la satisfacció de veure com floreixen lluites 
socials a l'espai que mantenen deu ser més gran. 


Des de les assemblees a la Casa de la Solidaritat, la lluita 
dels manters ha arribat ben lluny. De no tenir veu, els vene- 
dors ambulants van passar a ser convidats a centres culturals 
i universitats. S'han reunit amb un ex-Pantera Negra, amb un 
premi Nobel de la Pau i fins i tot amb el Papa de Roma. Això 
per no esmentar el que els ha estat més útil: els col-lectius en 
lluita de la ciutat i del país. 


Quan falten pocs dies per la celebració del primer aniversa- 
ri del Sindicat de Manters, la Jezabel i la Victoria, membres de 
Tras la Manta, arrosseguen amb esforç per carrers de l'Eixam- 
ple un carro de la compra ple fins al límit. Va carregat amb el 
que necessitaran per preparar un sopador vegà a la Nit Trans- 
feminista de les festes de l'Esquerra de l'Eixample, al davant de 
'Espai Germanetes. Riuen quan ho expliquen, perquè el sindi- 
cat és un col-lectiu molt masculinitzat, i els fa gràcia imaginar 
a combinació. Les organitzadores, La Lloba Transfeminista, van 
proposar la col-laboració al sindicat perquè aprofitessin la festa 
per generar ingressos per la seva lluita. L'experiència funciona 
tan bé que ho repeteixen any rere any, i la presència dels man- 

ters, amb els seus plats i begudes senegalesos o entrepans amb 
un toc de la seva cuina es fa habitual a les festes populars dels 
diferents barris de la ciutat. 


cHistòricament a Barcelona la lluita migrant ha estat la 
lluita migrant, per la seva banda, i per una altra hi havia to- 
tes les altres lluites, assegura l'Àurea, que s'ha mogut força 
entre els dos mons. cEl que ha passat amb el Sindicat Popular 
de Venedors Ambulants és que s'ha convertit en el col-lec- 
tiu de resistència migrant que ha quallat entre la població 
blanca, es nota molt un suport i una estima molt forta pel 
sindicat.o 


La lluita ha donat molts fruits i els ha portat a tot arreu. El 
Lamine ja no ha d'estar tant al carrer, sinó que es passa moltes 
hores a la botiga que han obert al carrer d'en Roig, també al 
Raval, des d'on impulsen la seva pròpia marca de samarretes, 
Top Manta. Un projecte per capgirar el discurs sobre els man- 
ters i les crítiques per vendre productes falsificats. Per això es- 
tampen samarretes amb els seus propis dissenys. 


Tot i això, més d'una dècada després de la seva arribada a 
Barcelona, el Lamine, com molts dels seus companys, segueix 
sense tenir els papers que li atorguin els mateixos drets que 
als seus veins. Viure així és dificil, et fa més vulnerable, però 
amb totes les aliances construides està menys sol que quan va 
arribar. Això sí, segueix sense entendre el model de vida que 
l'envolta. cAixò, amb aquests ritmes, no és vida, amb diners i 
prou no pots ser feliç, per viure feliç cal compartir, compartir 
amb la gent els teus moments durs i els teus moments bons.s 


colònia 


En la ciutat que insisteix a ser global i ràpida i productiva, hi ha 
alguns racons, com congelats en el temps, on la gent segueix 
vivint com en altres èpoques. La muntanya de Montjuic ama- 
ga els barris de la Marina de la resta de la ciutat. Allà s'hi van 
instal-lar moltes fàbriques quan ja no les van permetre en el 
centre de la ciutat, més tard també barris de barraques i cases 
barates per acollir part dels habitants d'aquests últims. 


Amb les fàbriques es van construir habitatges pels treballa- 
dors, petits barris amb un ecosistema propi, seguint el model 
de colònies industrials. Aquest és el cas de la Colònia Santiveri, 
construida al voltant d'una fàbrica de productes d'alimentació. 
Les Cases avui es conserven rodejades de polígons. Una mica 
diferent és el cas de la Colònia Bausili, un conjunt de vint-i-dues 

cases que es va construir quan els Bausili van decidir tancar la 
seva fàbrica tèxtil. 

Avui la Colònia Bausili, que tenia vistes a Montjuic, és un 
carreró que s'amaga darrere una gasolinera. S'hi accedeix per 
una rampa passat un lateral de la benzinera o, a l'altre extrem, 
per un pas entre un taller de cotxes i una taverna basca, Mai 
Ona, que ofereix entrepà i beguda per 2,60 euros, un preu di- 
fícil de trobar al centre de la ciutat. Les casetes, pintades d'un 
color groc pàl-lid, es distribueixen en dos pisos i totes les por- 
tes donen al carrer. Entre les baranes del pis superior i la paret 
de la gasolinera hi ha penjades banderoles de colors, que fan 
ambient de poble i de festa major. 

S'hi veuen caminadors i cadires de rodes de la gent gran, 
i també molts nens i nenes. Assegut a la porta d'una de les 
cases, que es troben dos esglaons per sobre del carrer, hi ha un 
senyor que parla amb dos nens que juguen amb una pilota de 
futbol que els va gran. 


—Eric, ensenya al José a jugar a passis allà a baix 
—diu l'home al nen més gran per intentar que 
no atabalin la gent que es troba on juguen. 


—No, a futboll —reclama el petit. 


—Passis és futbol també, que te n'ensenyi, però allà 
a baix. 


La Isabel Gonzàlez va néixer en un dels pisos superiors l'oc- 
tubre del 1937. Els seus pares ja feia cinc anys que hi vivien. 
Ella segueix al mateix lloc, pagant un lloguer de cent vint-i-tres 
euros al mes. 


—D aquí no m'he mogut, i no vull una altra casa 
ni un pis. D'aquí només me n'aniré a la torre que 
m'estic pagant aquí al davant —diu amb la vista 
posada a la muntanya de Montjuic, on hi ha el 
cementiri. 


—És que ha nascut aquí i viu tranquil-la a la seva 
caseta —apunta la Mercedes, una veina. 


—l la casa és moníssima. No ho dic perquè sigui la 
meva, però està neta i maca, jo me l'he arreglat 
a la meva manera, he fet una cuina nova, el 
lavabo és petitó però hi ha plat de dutxa... 
Hi tinc de tot. 

—l si passa qualsevol cosa, si fa dies que no la 
veiem, nosaltres hi anem i piquem a la porta. 
cOn és la Isabel2x, elsabel, estàs bé2-. 


—Som tots bona gent —remarca ella. 


—És que si una persona gran es posa malalta, 
l'anem a veure, ens preocupem, truquem als 
fills... A casa meva si sentim un soroll, si la 
Paquita fa un soroll estrany, potser és que ha 
caigut, el meu marit puja a veure-ho. Aquí som 
com una família, i això si te'n vas a un pis no és 
el mateix. Aquí et veus cada dia. 


—Jo me'n podria anar amb el meu fill o la meva 
filla, perquè tenen lloc, però jo estic molt bé sola, 
encara em puc valdre. 


—Si estigués en un pis potser sí que se n'hauria 
d'haver anat amb els seus fills, però aquí n'estem 
pendents. 


Una mostra d'això la van viure la revetlla de Sant Joan. Quan 
estaven a fora de les cases de celebració, va sortir un veí per 
la porta. Estava tenint una embòlia i el van anar a socórrer i 
trucar a emergències. eSi et passa això en un pis et morso, as- 
segura una altra veina, més jove, que també es diu Isabel. 


La discussió sobre si seria millor o no viure en un pis la te- 
nen perquè el futur de la colònia no està clar. Des de fa una 
dècada un pla urbanístic del barri de la Marina del Prat Vermell 
preveu la seva demolició. Els veins han reclamat el reconeixe- 
ment del conjunt com a patrimoni de la ciutat, perquè és part 
de la història de la Marina, però no han tingut èxit. 





La situació es va accelerar a partir del 2016, quan la immo- 
biliària Global Blue Center va comprar la colònia als hereus de 
la família Bausili. cEns en van informar per carta, però quan 
ens vam començar a preocupar va ser quan vam veure que a 
la gent jove, que tenien contractes d'uns pocs anys, no els re- 
novaven els contractes un cop caducaven2, explica la Dolores 
Escobar, que s'hi va instal-lar quan es va casar l'any 1956. El seu 
marit, que hi va arribar quan tenia només dos mesos de vida, 
ha mort enmig de la batalla del veinat per defensar la colònia. 


Poc es podien imaginar aquesta situació quan vivia el se- 
nyor Bausili, que recorden amb afecte. 

—Ell venia personalment a cobrar-nos el rebut del 
lloguer a casa —recorda la Dolores. 


—Venia un home amb moto que enviava ell, i ell 
ens venia a veure, ens visitava i es prenia un cafè 
amb nosaltres a casa —explica la Isabel més 
jove. 


—Era molt familiar. Després, quan va morir ell, 
se'n va fer càrrec el gendre, que ja no era igual, 
perquè el Bausili era molt bona persona, però 
tampoc vam tenir mai problemes. 


—D això en deu fer vint anys, perquè a mi em 
va fer el contracte el vell. Em va dir: dell faré 
indefinit, nena, que sinó quan vinguin els voltors 
et faran fora. 


Quan van renovar el contracte de la Isabel ja estava en vigor 
l'anomenat Decret Boyer de 1985, que va acabar amb els con- 
tractes de lloguer indefinits, però el document que van signar 
fa constar que, tot i conèixer la llei, les dues parts opten lliure- 
ment perquè la renovació del contracte sigui forçosa per a la 
propietat. 


La Mercedes intervé per intentar precisar l'any de la mort 
del Bausili: 


—l'any seixanta van fer el transplantament de cor 
al meu marit i ell va venir ja molt gran a veure'l. 


—No, Mercedesl Si el Bausili ha estat amb mi 
prenent el cafè a casa meva, i jo en fa trenta i 
escaig que visc aquí, que tinc cinquanta anys, al 
1960 jo no havia ni nascutl —exclama la Isabel. 


—No pot ser que el seixanta operessin el teu 
marit... —afegeix la Dolores. 


—Que nol Que al meu marit el van operar 
als seixanta anysl —s'explica la Mercedes 
i totes riuen per la confusió—. D'això en farà 
uns disset. 

violència 


La de la Colònia Bausili és una situació singular, però arreu de 
la ciutat el teixit veinal —sovint ja escàs de partida— es veu 
amenaçat pel que els col-lectius en lluita anomenen violència 
immobiliària. Després de la crisi immobiliària, que va fer baixar 
per primer cop els preus de l'habitatge a la ciutat, cap a la se- 
gona meitat de la dècada dels 2010 els preus dels lloguers van 
començar a repuntar. 


Al barri del Raval, el Ferran —nom fictici—, agent immobi- 
liari, arriba esbufegant al tercer pis, que és un quart real, d'una 
finca del carrer de Sant Pacià, paral-lel al de l'Aurora. 


—Com estem2 —li pregunta mentre li obre la 
porta un dels dos joves que ronden la trentena i 
comparteixen el pis de 55 m-. 


—Recuperant l'alè. Amb permís —diu per entrar. 
—És que aquesta escala... 


—Però quin canvi aquesta escala, eh, de la que 
teníeu quan vau entrar a la que teniu ara... 


No fa tant que la finca, construida l'any 1900, tenia tota l'esca- 
la subjecta per puntals provisionals. El 2006 va passar a mans 
d'un dels principals grups immobiliaris de la ciutat, que la va 
comprar als hereus de l'anterior propietària, morta l'any abans. 
Des de llavors la titularitat s'ha transferit a dues empreses di- 
ferents del mateix grup. El Ferran ha vingut a parlar de la re- 
novació del contracte d'aquests inquilins que hi van entrar a 
viure el 2015. 


—lIres anys, eh, gairebé2 —els diu d'entrada, 
per trencar el gel. 


L'any 2013 el Partit Popular va aprovar una reforma de la Llei 
d'Arrendaments Urbans (LAU) que reduia la durada dels con- 
tractes de lloguer de cinc a tres anys. Així doncs, després del 
tercer any els propietaris poden decidir unilateralment no re- 
novar un contracte o proposar un nou preu. 


—Les instruccions de la propietat són que, si ens 
posem d'acord i volem continuar, continuarem. 
Hem de reconsiderar coses, lògicament, i l'única 
reconsideració possible en aquestes coses és la 
renda, perquè evidentment la situació que tenim 

ara no és la de fa tres anys, ni en el mercat ni en 
la finca. La finca quan vau entrar era una finca 
i avui n'és una altra completament diferent. Els 
veins que tenim avui en dia no són els veins que 
hi havia, o que no hi havia, recordeu que quan 
vau entrar gairebé no teníeu veins. 


Quan van entrar hi havia quatre pisos habitats, dos per veines 
amb contractes antics, indefinits, i dos per famílies migrants a 
qui no van renovar els contractes. Ara la renda mitjana dels habi- 
tants del bloc ha augmentat notablement, i probablement està 
força per sobre de la mitjana del barri. També hi ha un pis que es 
lloga a turistes a través d'internet per cinquanta-cinc euros la nit. 

— El mercat en aquell moment era un mercat 


decaient i en aquests moments el mercat és una 
bogeria, no us haig d'enganyar, ho sabeu. Els 
propietaris evidentment no són una ONG, volen 
dintre d'allò possible treure el rendiment màxim a 
les seves inversions, però tampoc els agrada posar 
la gent contra la paret, i menys amb la gent que 
ja porten tres anys i han tingut una bona relació. 
Això no vol dir que et diguin: continuarem 

per tres anys amb el mateix preu. Dit això, 

una renovació comporta no solament el canvi 

de renda, sinó una sèrie de costos que també 
haurem de quantificar. Si arribem a un acord 
signaríem el mes vinent i continuaríem per tres 
anys més. Vosaltres en aquests moments esteu 
pagant 563 euros. Evidentment això està obsolet. 
No us vull espantar, però l'últim pis que ha entrat 
aquí, que és un entresol, ha entrat pagant 890 
euros al mes. Evidentment que són pisos que 
estan més actualitzats que els vostres, ja que el 
parquet, la cuina i els banys són més actualitzats 
perquè s'han fet fa un any. El vostre és un tercer, 
no hi ha ascensor i l'actualització és anterior, per 
tant evidentment no us en demanaran 890, però 
sí que us en demanaran 790. Ells entenen que 
aquest pis a preu de mercat avui en dia valdria 
cap als 850. El mercat és el que ens marca els 
preus a tots, per desgràcia. 

El mantra dels preus del mercat té certa trampa. Els titulars 
no deixen de repetir que els preus estan disparats, i això ali- 
menta la roda. El que mostra l'índex de preus de l'Agència de 
l'Habitatge de Catalunya, és que de mitjana s'està pagant una 
renda de 566 euros al mes per un pis amb les característiques 
d'aquest en aquesta zona, un preu desorbitat en comparació 
amb una dècada enrere. Però l'eufòria de l'augment dels preus 
va empenyent aquesta mitjana inexorablement cap amunt. 

El Ferran veu cares llargues. Un augment del 4096 del lloguer 
és un cop dur a qualsevol llar. Tot i això, està per sota de les pre- 
visions més catastrofistes dels inquilins. A més, saben que entre 
fiances, comissions i taxes, entrar en un pis nou els hi podria 
costar tres mil o quatre mil euros que caldria pagar de cop. 


—Ja sabem que amb el preu que estàvem pagant 
ara ja no trobarem res... —admeten. 


—No, però és que amb aquesta nova renda que us 
demanen ara tampoc. Avui en dia és molt dificil 
trobar pisos per sota dels 900 euros a Barcelona, 
isi hi ha alguna cosa solen ser estudis, O coses 
sense cèdula d'habilitat. Jo ara estic portant 
una cosa al Poble-sec de 30 metres, que és un 
espai com aquest, només això —diu l'agent 
immobiliari assenyalant la sala—, que demana 
750 euros. Í genera visites, i s'acabarà llogant. 
Això els professionals ho saben i, insisteixo, no 
són ONG, i igual que durant un temps han patit 
la baixada de preus, ara si tenen la possibilitat de 
gaudir en gaudeixen. 


Que els propietaris no són ONG és un dels mantres més repe- 
tits pels agents immobiliaris de la ciutat mentre l'augment de 
preus dels lloguers va generant alarma social. 


—La veritat, no teniu els pitjors propietaris. 
Nosaltres tenim grups d'inversió que en els 
últims anys, quan hi havia la crisi, van comprar 
finques. Per aquests, si el preu del mercat són 
1.000 euros, te'n demanen 1.200, encara que 
n'estiguessis pagant 500, perquè en el fons els 
interessa més que te'n vagis. Ja trobaran algú 
que en pagui 1.200. No són inversionistes de 
patrimoni, no compren per cobrar rendes, que 

evidentment les cobren, sinó per revendre. lla 
manera de fer benefici revenent és aconseguint 
els lloguers més alts possibles, a poder ser per 
sobre del mercat. Si tenen un pis tres mesos buits 
se'ls en fot tres collons, perquè el seu negoci és 
aconseguir el millor preu possible per tenir molt 
marge de diferència quan revenguin. Quan tens 
la desgràcia, que de tant en tant la tenim, de 
representar un d'aquests grups, acostumes a 
acabar malament amb quasi tothom. És molt 
dificil poder argumentar a algú que li demanes 
per casa seva més del que realment val a nivell 
de mercat. En el fons li estàs dient que o paga el 
luxe de quedar-se, perquè realment és un luxe, o 
que se'n vagi i ja trobarem algun altre boig que 
ho pagui. Sincerament, us parlo clar, els vostres 
propietaris no són així. 

Un informe de l'Observatori Metropolità de l'Habitatge de 

Barcelona mostra que, amb l'augment dels preus i l'estanca- 

ment dels sous, el 2016 un 4196 de les famílies barcelonines 

estaven destinant més del 4096 dels seus ingressos al lloguer. 

La mitjana de la Unió Europea és del 27,926 de la població que 

assumeix aquest nivell de costos. Segons les recomanacions 

de Nacions Unides una família no hauria de destinar més d'un 

terç dels seus ingressos a fer front a la necessitat d'un habi- 

tatge. 

Segons l'informe, els preus dels lloguers van pujar un 3036 de 

mitjana entre 2013 i 2016, però ens els anys seguents l'augment 

és encara més notable. Entre les consequències d'aquests aug- 

ments, es troba el fet que, després d'anys en què cada cop més 

persones, quan es mudaven, ho feien al mateix barri on vivien 

O a la mateixa ciutat de Barcelona, la tendència s'inverteix i 

cada cop més gent es trasllada fora del seu barri o de la ciutat. 


l'especulació i l'expulsió de veinat tampoc és una novetat. 
Menys encara al barri del Raval. El Manel Gonzàlez vivia des 
del 1985 al número 29 del carrer d'en Robador. ecNingú estava 
interessat en Robador, tothom tenia por d'entrar-hi perquè 
era el carrer de les putes, hi havia la droga, i llavors quedàvem 

nosaltres, les rates i poc méso, recorda. Això va ser fins que el 
1993 l'Ajuntament va modificar el pla urbanístic del Raval per 
cesponjaro aquella zona i tirar a terra dues illes de cases. Això 
va generar un important interès en inversors. 


El juliol del 2001 els hereus del bloc on vivia el Manel el 
van vendre a una immobiliària per 420.000 euros. Aquesta 
el va vendre a una altra, que el va vendre a una altra, que final- 
ment el va vendre a una quarta. Al cap de dos anys, el juliol del 
2003, l'edifici s'havia venut quatre cops i el seu valor s'havia 
multiplicat més de tres, i havia pujat fins a 1.358.280 euros. 


L'objectiu dels propietaris era fer fora tots els veins. cEl que 
volien fer amb la meva finca era una residència d'estudiants, 
perquè volien convertir això en Ravalàndia de cara al turisme, 
vendre-ho i treure'n la merda, que érem els veins: prostitutes, 
vells, pobres, majaras, maricons i gent de mal viurex, assegura 
el Manel. 


Com que no tenien intenció —ni possibilitat en molts ca- 
sos— de marxar, van començar a patir assetjament. L'aban- 
donament de la finca era total. Algú va tallar una canonada 
que donava justament a la paret mestra, cosa que el Manel va 
considerar una actuació intencionada per degradar el bloc. A 
casa seva el sostre queia per les infiltracions del terrat sense 
que ningú fes res al respecte. A això s'hi sumaven talls d'aigua, 
curtcircuits i problemes de brutícia, com el fet que tapiaven els 
pisos dels inquilins que abandonaven el bloc sense buidar-los, i 
es convertien en un banquet per a les rates. 





El cas de Robador 29 va ser el buc insígnia de la lluita contra 
l'assetjament immobiliari, que es va portar des de la coordina- 
dora contra l'especulació del Raval i el Taller contra la violèn- 
cia immobiliària i urbanística. Després d'anys de lluita, però, el 
Manel va acabar sent desnonat de casa seva el desembre del 
2008, quan es començaven a veure els efectes d'una crisi im- 
mobiliària que frenaria durant uns anys la dèria especulativa 
i traslladaria el focus de la lluita a aquelles famílies que ja no 
podien fer front al pagament de la seva hipoteca. 


4A quants de nosaltres se'ns acaba el contracte i no ens el re- 
noven2 A quants ens apugen la renda sense límits2 Quants 
hem hagut de canviar de barri per no poder assumir el cost 
de l'habitatge. Amb aquestes interpel:-lacions, l'Observatori 
DESC convoca un col-loqui un dilluns d'octubre del 2016 ccon- 

tra els lloguers impossibless. La trobada és en format petit, al 
bar de la Violeta de Gràcia, un centre de cultura popular ges- 
tionat per les entitats del barri. L'objectiu és fer una primera 
presa de contacte per a un projecte que vagi més enllà: la cre- 
ació d'un sindicat de llogaters a Barcelona per defensar-los da- 
vant els abusos. 


L'augment dels preus ha generat molta preocupació i diver- 
sos col-lectius de la ciutat porten temps denunciant la dificul- 
tat per accedir a un habitatge i els processos de gentrificació 
que estan expulsant els veins d'alguns barris. Ara busquen un 
punt comú. 


S'hi han apropat persones que participen en l'Assemblea 
de Barris per un Turisme Sostenible (ABTS), a la Plataforma 
d'Afectats per la Hipoteca (PAH), al Banc Expropiat, en projec- 
tes d'habitatge cooperatiu com Sostre Cívic o en el moviment 
veinal tradicional. Comparteixen experiències per buscar vies 
de treball conjuntes. Des de Ciutat Vella recorden que fa pocs 
dies l'ABTS va llogar un pis turístic a través d'Airbnb i el va ocu- 
par per denunciar que no tenia llicència. eSi amb Airbnb el llo- 
guen per 500 euros dos dies, està clar que no llogaran mai per 
500 euros al meso, critica el veí. D'altra banda, una activista de 
'Oficina d'Habitatge de Gràcia impulsada des del Banc Expro- 
piat explica que no s'han trobat tantes situacions de desno- 
naments sinó d'abusos de propietaris que obliguen veins que 
pagaven el lloguer a anar-se'n del barri. 


ePotser pensem més en l'emergència però no en altres 
coses que són estructurals,, diu la Lucía Delgado, una de les 
fundadores de la PAH, que porta des del 2009 fent front a 
'emergència i aturant desnonaments. També és una de les im- 
pulsores de la nova iniciativa, que pretén buscar respostes per 
a persones que no estan a punt de quedar-se al carrer, però que 
no poden accedir a un habitatge en condicions o han d'aban- 
donar els seus barris. L'esperit que es plantegen per un possible 
sindicat de llogaters passa per actuar a curt termini, donant 
respostes concretes a les persones que pateixen abusos per 
part de propietaris iimmobiliàries, i a mig i llarg termini, com a 
moviment d'incidència política. 





La llavor plantada en aquesta trobada va creixent a poc a 
poc. Van passant els mesos i el maig del 2017 es presenta a la 
ciutadania el Sindicat de Llogaters. 

expectatives 


La Marta lll no era a la reunió en què es plantejava la idea de 
crear un sindicat d'inquilins com els que existeixen en altres 
paisos. De fet, ni se'n va assabentar. Havia estat estudiant a 
l'estranger i allà se li havia despertat l'interès per investigar 
sobre les ciutats, i perquè hi ha ciutats on es fa impossible 
viure-hi. També pels moviments que intenten revertir aquesta 
tendència. Va pensar que quan tornés a Barcelona voldria im- 
plicar-se en aquestes lluites. 


Hi va tornar l'any 2016, i en plena bombolla dels lloguers, 
es va proposar emancipar-se. dVeia que era impossible, que el 
que estaven pagant els meus amics que havien entrat en un 
pis dos anys abans no tenia res a veure amb el que m'estaven 
demanant a mi, i quan ja tens les eines conceptuals, veus clar 
que davant aquesta situació o t'organitzes o no tens res a fer-, 
assegura. Un grup d'amics li proposa participar en un col-lec- 
tiu que estan creant, Desllogades, una plataforma que vol in- 
formar i fer agitació i propaganda sobre la problemàtica dels 
lloguers, però quan s'assabenten que s'està posant en marxa 
el sindicat acaben optant per integrar-s'hi i sumar forces. 


Les files del Sindicat de Llogaters es nodreixen de gent 
que prové de lluites molt diverses. Algunes amb trajectòries 
recents, com la Marta i el seu pas per Desllogades, altres pro- 
vinent d'anys de lluita per l'habitatge, com la Lourdes, que ve 
del col-lectiu 500x20 de Nou Barris. Hi ha qui defensa el dret 
a una ciutat en la que es pugui viure des de moviments i as- 
semblees veinals, així com qui porta el seu bagatge de lluites 
estudiantils o sindicals, i també qui ha estat treballant des de 
l'acadèmia l'estudi de questions que preocupen al sindicat. 


4La gent que estem tirant més del carro ara no som la gent 
que va pensar la forma de sindicat, i ens vam trobar un tipus 
d'organització que ja està connotada per aquesta paraula2, 
explica d'entrada la Marta, que va acabar veient que la idea 
funcionava. eÉs un sindicat perquè és una organització que 
vol protegir la ciutadania en el conflicte capital-habitant, de 
la mateixa manera que s'ha fet en el conflicte capital-trebalb, 
apunta. A l'Estat espanyol no hi ha base jurídica per la creació 
d'un sindicat d'inquilins, així que formalment són una associa- 
ció —igual que ho és el Sindicat de Manters després de temps 
sense cap forma jurídica—, però consideren el nom significa- 
tiu: cEn podríem dir "plataforma", però plataforma vol dir, per 
exemple, en el cas de la PAH, que el dia que les hipoteques 
deixin de ser problemàtiques, desapareixerà, de fons hi ha la 

idea de dir que sempre haurà d'existir un sindicat, la gent ha 
d'estar organitzada, això serà necessari mentre hi hagi propi- 
etat privada i un conflicte propietat-llogaters, i prova d'això és 
que en altres llocs del món hi ha sindicats ultra integrats en la 
realitat del país. 


Quan la Marta aterra al sindicat falta poc per la presenta- 
ció pública de la iniciativa i en un primer moment ella es bolca 
en això, preparant vídeos amb testimonis com els que ja ha- 
vien fet des de Desllogades. El 12 de maig del 2017 el Casinet 
d'Hostafrancs queda desbordat per l'assistència. El problema 
dels lloguers estava en boca de tothom i l'expectativa genera- 
da era molt important. 


eJo vaig dir al Quim, un amic que estava fora, que quan tor- 
nés s'havia d'implicar al Sindicat, però quan em va preguntar 
com es participava jo no sabia respondre, vam fer la presenta- 
ció i vam començar una campanya de micromecenatge d'afi- 
liació, i se suposava que si t'afiliaves tenies uns serveis, però 
què volia dir uns serveis2 Tenies dret a assessorament jurídic, 
però aniries allà i et dirien: és legal que et facin fora, perquè la 
llei protegeix la propietat. Les advocades fan molta feina, però 
havia d'estar acompanyada d'acció sindicals, afirma la Marta. 


El problema polític al que feien front era clar, la indignació 
ciutadana s'havia fet notar, però el repte que tenien per da- 
vant era com construir organització i comunitat. Per a la Marta 
no calia inventar molt, l'exemple a seguir eren la Plataforma 
d'Afectats per la Hipoteca i els grups d'habitatge dels barris. 


assessorament 


La Plataforma d'Afectats per la Hipoteca neix el febrer de 2009 
per donar resposta a les problemàtiques de milers de famílies 
que, amb l'esclat de la crisi econòmica, no poden seguir fent 
front al pagament de la seva hipoteca, i es troben en risc de 
quedar-se al carrer i arrossegar un deute per la resta de les se- 
ves vides. La majoria de les persones que la impulsen provenen 
de moviments anteriors pel dret a l'habitatge i contra l'espe- 
culació, però no estan acostumades a tractar amb situacions 
tan extremes. 


Mesos abans, buscant maneres per abordar aquesta situa- 
ció, es posen en contacte amb Ahorcados por la Hipoteca, un 
col-lectiu de Madrid format per famílies sudamericanes que 
es troben en aquesta situació i comencen a autoorganitzar-se. 
Conviden un primer cop a Barcelona el seu impulsor, l'equato- 

rià Eric Jàtiva, perquè els expliqui el seu funcionament, i més 
tard ho tornen a fer perquè participi en una assemblea el 22 
de febrer del 2009. Com en tantes altres ocasions, el lloc on 
poden trobar una sala gran disponible un diumenge per un col- 
lectiu que ni tan sols s'ha constituit és la Casa de la Solidaritat. 
És allà on neix la PAH. 


A partir d'aquella primera experiència comencen a cons- 
truir el que seria un dels elements més bàsics de l'ADN de la 
plataforma: l'assessorament col-lectiu. Quan van provar de 
portar advocats a les assemblees es feia molt difícil tirar en- 
davant, perquè tothom volia una resposta per la seva situació. 
El missatge que havien de transmetre era que era un proble- 
ma que no podia resoldre cap advocat, perquè les persones 
afectades tenien la llei en contra, sinó que s'hauria de resoldre 
amb organització als carrers. La Marta encerta quan diu que 
comptaven amb exemples a seguir, perquè és un dilema molt 
semblant al que es va trobar el Sindicat de Llogaters. 


La Lucía recorda que a l'inici de la PAH sentia que no en 
tenia ni idea de res, però que a la primera assemblea va veure 
que era moltíssima la gent que no coneixia la situació. L'objec- 
tiu, doncs, era construir coneixement col-lectivament. A la PAH 
no hi ha atenció individual, tots els casos es comenten a l'as- 
semblea i així poden anar aprenent uns dels altres, perquè de 
ben segur tindran coses en comú. Va ser així com les persones 
que arribaven cercant una solució pel seu problema acabaven 
trobant les eines per ajudar les que arribaven de nou. 


cQuan una persona arriba a la porta de la PAH, actualment 
també està destrossada, ha anat a picar a un munt de portes 
i no ha trobat solucions, i allà pot compartir la situació com- 
plicada en què es troba, de risc de perdre l'habitatge, la tor- 
nes a veure cada setmana i veus com s'empodera, com surt 
al carrer i com fa del seu problema una lluita col-lectiva, i és 
una cosa que es repeteix continuament durant nou anys que 
té la PAH, realment és una forma d'operar que fa que gent 
no polititzada, com vaig ser jo, ens impliquem directament 
en un problema que ens ateny a totes, que és garantir el dret 
a un habitatge digne., 


Aquest balanç la Lucía el fa asseguda al costat del Manel 
Gonzàlez, l'abril del 2018, en el debat de presentació del llibre 
Habitar la trinxera. Històries del moviment pel dret a l'habitat- 
ge a Barcelona. El Manel explica que quan era la cara visible 
de moviment contra l'assetjament immobiliari eren moltes les 
persones que se li apropaven per explicar-li que es trobaven en 
una situació similar a la seva. Sovint s'emocionaven pel simple 

fet que les escoltés, perquè no ho havia fet ningú abans. El pas 
pendent, que el fa la PAH, és construir espais d'autoorganitza- 
ció que permetin donar la volta a la impotència. 


4La PAH és fer política amb gent que mai hagués coincidit 
en altres espais, que mai s'haurien imaginat que estarien atu- 
rant un desnonament, mai s'haurien imaginat que estarien 
ocupant l'oficina d'un banc amb globus i confeti, i mai s'hau- 
rien imaginat que estarien ocupant un habitatge d'un banc o 
d'un fons voltor-, conclou la Lucía. 


vincles 


Tot i els exemples a seguir, el Sindicat de Llogaters es planteja 
algunes diferències. D'entrada, no tenen previst dedicar-se a 
aturar desnonaments, que és una feina que ja estan fent la 
PAH i els col-lectius de barri. D'altra que, mentre que amb la 
crisi hipotecària havia calat en el discurs públic que era una 
injustícia que les famílies es quedessin al carrer i amb un deute 
de per vida, el relat i l'acció política no contemplaven la pro- 
blemàtica del desplaçament, quan algú ha de marxar de casa 
seva perquè li apugen el lloguer. 


De tot això en surt la campanya Ens Quedem, que defensa 
això, que ningú s'ha de veure obligat a marxar de casa seva, 
del que és la seva llar, per augments abusius dels preus. Es reu- 
neixen en assemblea quinzenalment, i, a diferència de la PAH, 
aquí sí que hi ha advocades, que de tant en tant intervenen per 
donar consell legal. El gruix del que s'hi fa, però, no passa per 
la llei, sinó per compartir estratègies de pressió, visibilització i 
denúncia. 


La primera recomanació sempre és investigar la propietat, 
saber a qui t'enfrontes. Això passa no només per saber qui és, 
sinó, sobretot saber quins altres immobles o negocis té, que 
serà clau de cara a les estratègies de pressió. També permet 
entrar en contacte amb altres llogaters i llogateres per pressi- 
onar conjuntament. Quan tot un bloc és de la mateixa propi- 
etat el més probable és que tots els veins s'acabin trobant en 
situacions similars. 


No és un bloc, però és el cas de la Colònia Bausili. El José 
María no hi viu, però la seva mare sí. També la seva germana, 
la seva neboda i la filla de la darrera. Quatre generacions d'una 
mateixa família. Ell està prejubilat i té temps, i s'ha fet seva la 
lluita pel pis de la seva mare. Lamenta que tot sovint és l'únic 
representant de la petita comunitat a les assemblees del sindi- 

cat, però també organitzen assemblees a peu dret a la colònia 
per fer seguiment del cas. 


A l'espera de si arribarà un dia que enderrocaran la Colònia 
Bausili, les cases amb contracte indefinit tenen assegurat un 
reallotjament. En el cas de la resta, no només no tenen aques- 
ta garantia, sinó que el 2018 se'ls acabava el contracte, i la pri- 
oritat del sindicat era aconseguir que poguessin seguir a casa 
seva. A tres de les quatre veines se'ls hi va vèncer el contracte 
enmig de la negociació i, tot i això, no van abandonar l'habitat- 
ge. Després de mesos de negociació van aconseguir signar una 
renovació fins al desembre del 2019. 


Uns mesos més tard d'aquesta fita, a l'assemblea d'afili- 
ats i afiliades al Sindicat de Llogaters del 2018, fent balanç del 
curs, l'Oleguer, que ha estat responsable de tirar endavant la 
campanya Ens Quedem, remarca que totes les persones que 
han decidit lluitar el seu cas fins a les últimes consequènci- 
es han aconseguit victòries. Una de les principals dificultats, 
però, és fer que les persones segueixin vinculades un cop han 
aconseguit una solució per al seu problema. 


La María Jesús Martínez es va apropar al sindicat per un 
problema que no era seu, sinó de la seva filla. Totes dues ha- 
vien sentit a parlar de la iniciativa per la premsa, però quan 
van organitzar una assemblea un dissabte al Centre Civic la 
Sedeta, la filla no hi podia anar i va demanar a la mare si podia 
assabentar-se de com funcionava. 


Després d'una trobada conjunta, van convidar els assis- 
tents a reunir-se per barris, i ella se'n va anar amb la gent del 
seu, l'Eixample. eSemblava que només hi havia gent jove, però 
llavors en els grups petits veies la gent i te n'adonaves que era 
un problema transversal, hi havia des de gent jove fins a un 
matrimoni de seixanta anys que començava a tenir problemes 
amb aquella edat-, recorda. 


La María Jesús és metgessa jubilada, i la seva experiència 
personal la va fer pensar que al sindicat li feia falta algú que 
digués eHola, bones, a vostè què li passa2,, que fes una pri- 
mera acollida. Ella no tenia cap experiència d'activisme social 
més enllà de formar part del sindicat del seu sector professi- 
onal, però es va atrevir a oferir-se per fer-se càrrec del punt 
de benvinguda. ePrimer amb cert temor, perquè jo sabia dir 
"hola, bones, a vostè què li passa2" però no coneixia la ma- 
tèria, no sabia fer les seguents preguntes, o tenia por a do- 
nar alguna resposta errònia, tot i que em limitava a dir a qui 
consultar o derivar,, explica. De la mateixa manera que a la 
consulta atenia a la gent pels seus problemes de salut, però 

també sabia que tenien problemes d'habitatge, ara els atén 
per aquests últims i tot sovint detecta que tenen altres pro- 
blemes de salut. 


El punt de benvinguda, que durant un temps també es va 
fer a la Casa de la Solidaritat, és la porta d'entrada al Sindicat 
de Llogaters, que respon els primers dubtes i deriva els casos a 
"assemblea perquè puguin buscar respostes des de l'organit- 
zació col-lectiva. La Marta té la confiança que sigui també l'es- 
pai que permeti vincular a l'organització les persones que han 
vingut buscant respostes al seu cas concret. La gent acostuma 
a pensar que no en sap prou com per ajudar els altres, però el 
que cal és una empenta per posar-s'hi. El punt de benvinguda 
pot ser un primer pas, perquè consisteix sobretot a escoltar. La 
María Jesús ja té un equip de joves residents, com els anomena 
en broma, com si estigués treballant a l'hospital, amb qui com- 
parteix aquesta acollida. 


territoris 


La lluita per l'habitatge es dona amb especial força des dels 
barris. Més enllà de la PAH o el Sindicat de Llogaters, hi ha una 
xarxa de col-lectius que aborden la problemàtica i aturen des- 
nonaments, normalment vinculats o derivats de les assem- 
blees de barri. L'habitatge va ser un dels principals fronts on 
l'energia provinent del 15-M va trobar que podria generar efec- 
tes directes. Amb maneres de fer a vegades diferents però una 
lluita comuna, hi treballen Fem Sant Antoni, el Sindicat de Barri 
al Poble-sec, l'Oficina d'Habitatge de Gràcia o el Grup d'Habi- 
tatge de Sants, entre d'altres. En el cas del Raval, on és habitual 
que calgui aturar diversos desnonaments un mateix matí, es 
va posar en marxa la plataforma Stop Desnonaments Raval, 
amb El Lotal com a centre neuràlgic. 





Un matí que toca aturar un desnonament al carrer d'en 
Roig s'hi veu de tot. Veins i veines del barri coincideixen amb 
la gent de la PAH a la porta de la veina que està en risc de 
quedar-se al carrer per evitar que la facin fora. Hi ha mocadors 
vermells penjats de moltes de les finestres i balcons del carrer. 
Són un símbol de la lluita contra la droga, que ha portat molts 
conflictes al carrer. Diuen que els feien servir com a senyal en 
els pisos on es traficava per assenyalar als consumidors quan 
no tenien material per vendre. Ara han omplert el carrer per dir 
que no s'hi trobarà més venda. 

A la mateixa hora, la policia desallotja un local suposada- 
ment ocupat per vendre-hi droga. Es troba al costat de la bo- 
tiga Top Manta, i els membres del Sindicat de Manters surten 
al carrer a mirar-se la situació, amb els policies a una banda i 
el veinat resistent a l'altra. De cop els agents es posen a córrer 
carrer avall. Surt fum d'un dels balcons i fa olor a cremat. La 
gent pateix per si és un incendi, però resulta que és un veí que 
ha decidit fer una barbacoa al petit balcó de casa seva. L'IhaHi, 
encara pendent de confirmar si els jutjats han suspès el desno- 
nament, se'n riu de la situació. Diu que tot plegat és un retrat 
ben propi del Raval. 


àgora 


4Un any després de la mort del Juan Andrés jo recordo que 
l'Olga va ser la més friqui i va proposar: "Ocupeml", i jo deia: 
"Hòstia, Olga, amb el merder que tenim..." i mira, va ser bru- 
tal. Així de simple. L'Ihali, que no ho veia clar, celebra molt 
que decidissin ocupar el solar que portava anys buit al carrer 
de l'Aurora, just davant d'on la policia va matar el veí del barri. 


Van entrar a un solar en molt mal estat, ple de rates i amb 
xeringues per terra. Però ho van fer ben acompanyats. Van ve- 
nir a ajudar-los a desbrossar des de Males Herbes, la secció sin- 
dical de Parcs i Jardins de la CGT, i des de la masia ocupada de 
Ran Pasqual. Van ser mesos de feina que van convertir el solar 
en un raconet acollidor del barri, l'Àgora Juan Andrés Benítez. 


4Es va convertir en un lloc de suport mutu, de solidaritat, 
en molt més que un solar, perquè té molta ànima, molt cor, i 
ha passat a ser ofert a la ciutat per qualsevol tipus d'activi- 
tat, explica el Gerardo Ariza. eL'Àgora ha estat el colofó, d'una 
cosa negativa ha florit una cosa que ha valgut la pena, d'allò 
dolent, que va ser la mort del Juan Andrés, n'ha sortit un barri 
més reforçat, molt més llibertari, molt més units, celebra la 
Janet. 


cAquí hi cap el que no cabria a cap altre barri, som el barri 
de la llibertat, i això és el que molesta, s'hi menja, s'hi viu, s'hi 
dorm i s'hi pot ser feliç amb pocs diners, i això és un missatge 
que no es pot donar avui en dia,, conclou el Gerardo. cEl Raval 
s'ha convertit en un barri d'herois, perquè la gent es va atrevir 
a enfrontar-se a la policia, perquè en aquell context era molta 
valentia gravar-los i cridar-los que paressin. Com a barri hem 
guanyat la batalla de l'autoconfiança, que som capaços de 
gestionar situacions difícils. El que va aconseguir la campanya 


resistències veinals I73 


Justícia Juan Andrés és fonamental, és l'empoderament de tot 
un barri. 


Des de l'Àgora, pujant pel carrer de la Riereta, a la primera 
cantonada pots girar a l'esquerra per Vistalegre cap a la Casa 
de la Solidaritat, a la segona pots girar a la dreta pel carrer de 
la Cera cap a El Lolal. El solar completa un triangle d'espais 
agermanats, d'infraestructures de les resistències veinals. 
El Lotal, sempre a punt, té claus de la Casa de la Solidaritat 
per si algú necessita fer una assemblea d'última hora, també 
altaveus per quan s'organitzen actes a l'Àgora, que és l'espai 
més obert. Aquesta obertura també ha permès establir vincles 
amb veins i veines del barri d'orígens diversos que no sempre 
havien trobat el seu encaix en els altres espais. 


A l'Àgora Juan Andrés Benítez és on es fa el pregó de les 
festes alternatives del Raval del 2018. La celebració coincideix 
amb la campanya contra el desallotjament de l'Àgora, que 
aplega el suport de desenes de col-lectius de la ciutat que hi 
han passat. La pregonera és la filòsofa Marina Garcés, que pre- 
cisament al carrer de l'Aurora compartia molts projectes col- 
lectius en un local per on també va passar, entre altres, el taller 
contra la violència immobiliària i urbanística. 


El seu pregó parla dels voltors, que volen vendre la ciutat, i 
dels bitxos, que és com aquests anomenen la gent que hi viu. 
L'IRahi, que l'acompanya a la tarima perquè l'ha presentat, no 
pot evitar deixar anar alguna llàgrima durant el discurs, que 
convida els bitxos a fer teranyines. 


eLa clau per fer teranyines i que siguin efectives és enten- 
dre que vivim situacions particulars però que patim proble- 
mes comuns. No és el mateix ser vell que jove, migrant que 
autòcton, home que dona, estar sa o estar malalt, ser socia- 
ble que tímid, tenir estudis que no tenir-ne, ser precari que no 
ser-ho tant, ser gai, lesbiana o transsexual, tenir la pell més 
clara o més fosca... Però una cosa està clara: la diversitat de 
situacions, de violències i d'agressions no ens pot tancar en un 
catàleg classificat i separat de reivindicacions. La vida digna és 
un problema comú i qualsevol forma d'atac a la dignitat de les 
persones i dels éssers amb els que convivim és una agressió 
que ens afecta i ens compromet, reivindica la pregonera. 


eNingú no se salvarà sol. I per això mateix tampoc ningú 
no ha de partir, ni morir, ni fugir en soledat2, conclou. 

I un barri 
Mi una cassola 





un barri 


l Ramon Casas és un apassionat de les festes del seu 

barri, la Trinitat Nova. Allà tothom el coneix com a Ra- 

monet, perquè Ramon era el seu pare. Com que es va 

quedar amb el diminutiu, al fill del Ramonet li diuen Ra- 
mon com a l'avi, Ramonet és el meu pare, és la resposta del 
jove. El 2013 el Ramonet va entrar a la junta de l'Associació de 
Veins, en un procés de renovació, tot i que ell, ja jubilat, admet 
que no és precisament jove. Ara n'és el president, i la junta és 
alhora la comissió de festes. Parla apassionadament de les ac- 
tivitats que organitzen, i també les posa com a exemple de les 
dificultats per implicar la gent del barri. 


4La major part de la gent aquí és molt assistencialista, et 
diuen: "Tinc aquest problema, soluciona-me'l tu"x, lamenta. El 
Ramonet replica: eDoncs no, jo et puc ajudar, et puc dir on has 
d'anar, et puc acompanyar, però hi ha coses que cadascú ha de 
resoldre per si sol, si no és que es tracta d'un problema a nivell 
general del barri. 


S'omple la boca per parlar del carnaval i ensenya amb el 
mòbil fotos de les seves disfresses de presidiari o de pirata: 
cAquí no s'havia fet mai cavalcada i ja farà cinc anys que parti- 
cipem a la de Nou Barris, que és la segona més gran que es fa 
a Barcelona, i aquí ho fem tot, decorem el camió... un any vam 
fer el Taj Mahal i tothom va quedar impressionatl: cUn altre 
any ens vam haver de passar la nit desperts vigilant el camió 
perquè no li passés res, i l'endemà al matí vinga preparar-ho 
tot, les teles, cosir estrelletes... i tot això després no t'ho tenen 
en compte,, remuga. Es barallen amb la normativa per inten- 
tar que els nens i nenes puguin gaudir al màxim, i també in- 
tenten tenir tots els imprevistos en ment, però són poques les 
famílies que entren en la seva dinàmica. Hi ha moltes mares 
que els hi diuen que si elles no hi van els seus fills tampoc, i el 
Ramonet no dubta en respondre que llavors els nens es queda- 
ran fora, perquè la comparsa es tria per sorteig. 


cAquí som quatre que ens ho currem, quan arriba la festa 
major et tires tres dies sense dormir, perquè després vinguin 
i et diguin que no els hi ha agradat això o allò... coi, que vin- 
guin i participinls Ha estat des del canvi a l'Associació de Veins 
quan li han volgut donar una empenta més forta a la festa, 
diu, i ell que és un rocher es frustra amb la gent que sempre li 
demana rumba. cEl dijous tenen el flamenquillo, el divendres 
portem un DJ i demanen rumba, el dissabte amb l'orquestra 

volen rumba... i quan els hi preguntes: "i els altres què2", ah, 
llavors no, que només es preocupen pel que volen ells... A la 
merdal, es resigna. 


l'Oscar Rebollo és més jove, però va viure una etapa ante- 
rior de l'associació. El seu pare, Diosdado Rebollo, o Dado pels 
veins, en va ser el president durant molts anys. L'Oscar, que 
s'ha dedicat professionalment a la participació comunitària 
—i avui és el responsable de la matèria a l'Ajuntament de Bar- 
celona—, explica que en aquest aspecte esempre ha estat un 
barri d'intensitat baixa, que té a veure amb molts elements 
que no s'han estudiat prou,. cHi havia certes figures signifi- 
catives, que van sortir d'allà i que van fer molta feina, com 
l'Antoni Cuadrillero o el Rebollo, el meu pare, però no ha estat 
un barri mai ni com Roquetes, ni com la Prosperitat,, diu en 
referència als barris veins, amb un fort teixit associatiu. 


Un dels motius que contribueixen a explicar-ho és que 
no hi ha ni un habitatge privat en tota la Trinitat, tot és habi- 
tatge públic. eHi ha un sector dels habitatges que es van fer 
servir per allotjar gent de la policia o de l'exèrcit, funcionaris 
de l'aparell, i un altre sector que es va fer servir per erradicar 
certes zones de barraquisme que hi havia a la ciutat, algunes a 
Sant Andreu, algunes a Montjuic...e, apunta. 


verticals 


La Trinitat Nova sorgeix com a barri a mitjan anys cinquanta 
del segle XX. A principis de segle hi havia hagut l'intent de 
crear una mena d'urbanització a la zona que no va arribar a 
prosperar. Es van construir algunes cases al territori que ocupa 
avui, però durant els primers anys la població es va centrar a 
a Trinitat Vella, a l'altra banda de l'avinguda Meridiana. Va ser 
una zona de vida camperola fins que, tal com expliquen els pe- 
riodistes Jaume Fabre i Josep Maria Huertas Claveria en la seva 
sèrie Tots els barris de Barcelona, centre 1952 i 1954 canvia radi- 
calment l'aspecte desèrtic i camperol de les Trinitats. Part de 
les vinyes de la Trinitat Nova van fora per donar pas a l'erecció 
de blocs de vivendes.. 





El gruix dels habitatges es va construir entre el 1953 i el 
1959. Els primers 597, d'una iniciativa coneguda com Cases 
del Governador, que més tard va ser del Patronat Municipal 
de l'Habitatge, estaven destinats a efuncionarios municipales 
de humilde condición, a familias procedentes de derribos y a 
otros casos especialmente recomendados como necesarios-. 

Deu anys després hi havia al barri 1.004 habitatges del Patro- 
nat, 1159 de l'Institut Nacional d'Habitatge i 1.153 de l'Obra Sin- 
dical del Hogar. Aquests darrers, eren el principal exemple del 
que es va conèixer com a barraquisme vertical. 


Entre els desgavells urbanístics que acumulava el barri, 
l'Obra Sindical va construir pisos per famílies senceres amb 
entre trenta-un i trenta-sis metres quadrats, i, en comptes de 
més metres habitables, hi va afegir terrasses. Els veins, man- 
cats d'espai, van incorporar les terrasses a la seva vida do- 
mèstica, tancant-les amb vidres o fent-les servir com a golfes 
a l'aire lliure, imatge que alimentava aquest concepte de que 
les famílies que provenien de barris de barraques havien estat 
apilades en edificis. 


Una enquesta del 1964, que recullen Fabre i Huertas, il-lus- 
tra la situació social al barri: eEl 8836 dels habitants dels blocs 
del Patronat procedien de les barraques de Montjuic, un 6896 
s'havien posat a treballar de peons en arribar a Barcelona, un 
4896 de dones eren analfabetes, un 7296, durant les vacances, 
es quedaven a Barcelona., I, per mostrar l'estat de l'urbanis- 
me, destaquen que entre 1960 i 1963 el 5996 de les persones 
assistides en el dispensari municipal de la via Favència —l'únic 
equipament de salut que hi havia al barri— ho eren per caigu- 
des que es devien al mal estat dels carrers. 


No obstant, les deficiències del barri no eren un impediment 
per l'organització del veinat, al contrari. Un barracot abando- 
nat per uns constructors després es va acabar convertint en el 
Centre de Vida Comunitària per a Tots, un centre social impul- 
sat per persones vinculades a la parròquia de Sant Josep Obrer. 
Va ser justament allà on el 1970 es va celebrar una reunió sobre 
el pla urbanístic Torre Baró - Vallbona - Trinitat d'on va sortir la 
idea de crear l'Associació de Veins Nou Barris. cFins i tot es co- 
mençà a dir aleshores aquest nom dels Nou Barris per primera 
vegada, per ser nou els barris afectats per aquest pla urbà2, 
apunten Fabre i Huertas. El que avui es considera un dels barris 
poc actius d'un districte molt mobilitzat va ser en el seu mo- 
ment un punt clau per a l'organització veinal. 


Entre la primera generació d'habitants de la Trinitat Nova 
hi havia Fernando Rodríguez Ocaha, militant obrer en la clan- 
destinitat que va presidir l'Associació de Veins de la Trinitat 
Nova. Havia arribat a Barcelona des d'un poble de Jaén per 


un barri i una cassola 181 


buscar-se la vida. Va viure en una pensió al Poble-sec fins que 
va poder portar la seva família a la ciutat. Més tard, amb la 
construcció del barri, es va traslladar cap allà. cEl barri sencer 
és una deficiència completa, deia l'Ocaha, com se'l coneixia, 
en unes declaracions que recullen Fabre i Huertas. cEs va cons- 
truir perquè tinguéssim casa els immigrants que veníem com 
a mà d'obra barata a Barcelona i que de seguida vam ser mar- 
ginats a llocs com aquest. 


El 1973 aquest veí de la Trinitat es va convertir en el candi- 
dat del moviment veinal a les eleccions municipals. En aquella 
època els districte comptaven amb tres regidors: un triat pels 
organismes sindicals del règim franquista, un per les entitats 
econòmiques i professionals, i un tercer pels veins caps de fa- 
mília. L'Ocafia aspirava a ocupar l'anomenat terç familiar per 
representar Nou Barris. 


Atès l'escàs impacte que podien tenir els resultats electo- 
rals, la participació en les eleccions municipals no superava el 
3096, per això Francesc Martí i Eduard Moreno destaquen al 
seu llibre Barcelona, ia dónde vas2 que l'octubre de 1973 ese 
registró un inicio de participación ciudadana con una votación 
masiva de las capas obreras de la ciudad en favor de su candi- 
dato Fernando Rodríguez Ocafia, que encarnaba en su figura 
una larga historia de reivindicaciones vecinales. Con ello los 
habitantes de "9 Barrios" demostraron su espíritu de grupo 
y desmintieron el pretendido desinterés que se atribuye a su 
capa socials, afegeixen. Tot i que va guanyar amb una àmplia 
majoria, es va eliminar burocràticament l'elecció del regidor 
per no presentar dins del termini de quaranta-vuit hores el full 
de despeses de la seva campanya. 


Amb la mirada posada en el futur de la ciutat, Martí i Mo- 
reno asseguren que dia mayoria de la población de los barrios 
periféricos pesarà de forma decisiva por su número y por sus 
problemas inaplazableso, i així va ser. Tot i que la intensitat 
d'aquells primers anys es va anar perdent amb el temps, l'Os- 
car Rebollo destaca reivindicacions senyeres que van tenir 
capacitat de mobilitzar el veinat al barri, com va ser la reivindi- 
cació d'un ambulatori o l'arribada del metro a la Trinitat Nova. 
eLlavors sí que hi havia un gruix de gent d'unes dues-centes 
persones que es movien per aquestes reivindicacions, i déu- 
n'hi-do per un barri com aquest:, recorda. Als anys noranta, 
però, troben la necessitat d'abordar les necessitats del barri 
des d'una altra perspectiva. 


L'ni de novembre de 1990 un esfondrament al barri del 
Turó de la Peira, construit a la mateixa època que la Trinitat 

Nova també al districte de Nou Barris, feia impossible seguir 
ignorant una problemàtica que es repetia en diversos bar- 
ris: l'aluminosi. Aquella nit, després d'un cap de setmana de 
pluges, va cedir una de les bigues d'un edifici construit l'any 
1953 pel promotor Romàn Sanahuja. L'Ana Rubio, una veina de 
cinquanta-cinc anys que vivia al quart pis, va sortir de l'ha- 
bitació i es va precipitar pel forat que havia aparegut al seu 
menjador. La caiguda li va provocar la mort. El seu marit i un 
altre veí van resultar ferits, i la tragèdia no va ser més greu 
perquè, segons recollia l'endemà La Vanguardia cel bar Cadí, 
muy frecuentado por los jóvenes del barrio, acababa de cer- 
rar sus puertas cuando se produjo el siniestro, y en su interior 
solo se encontraban el dueio del establecimiento, Vicente 
Zapatero, y un camarero, quienes se resguardaron bajo la 
barra del bar-. 


Prop de dos mil veins i veines van sortir a protestar aque- 
lla mateixa nit. Ja portaven temps denunciant el mal estat en 
què es trobaven els habitatges del barri. La problemàtica es va 
identificar en altres barris de característiques similars. Entre 
els anys cinquanta i setanta es van construir molts edificis a 
Espanya amb ciment aluminós, un material que permetia ac- 
celerar les obres mentre es multiplicaven les promocions im- 
mobiliàries, però que es degradava amb els anys. En el cas de 
la Trinitat Nova, el Patronat Municipal de l'Habitatge va dicta- 
minar el 1992 que vuit-cents habitatges estaven afectats per 
l'aluminosi. Era el barri amb més afectacions després del Besòs 
i la Verneda. 


consensos 


Els anys noranta no són complicats per al barri només per 
l'aluminosi, sinó per la pèrdua d'habitants. La població de la 
Trinitat Nova no havia variat gaire entre el 1978, quan hi vivi- 
en 10.281 persones, i el 1986, quan eren 10.111. En canvi el 1991 
s'havien reduit a 8.906 i el 1996 a 7.695. Gairebé un quart de 
les persones que vivien a la Trinitat Nova se'n van anar a altres 
llocs on creien que podien viure millor entre 1986 i 1996, sobre- 
tot les persones joves. Sumant-hi l'èxode i la caiguda de la na- 
talitat, els menors de vint-i-cinc anys van passar de ser el 314 
de la població el 1986 a ser-ne el 2346 deu anys després. L'altre 
cara de la moneda va ser l'envelliment del barri. En la mateixa 
dècada les persones de més de seixanta-cinc anys passen de 
representar el 1896 al 3096 de la població. 

És en aquest context quan es posa en marxa el Pla Comu- 
nitari de la Trinitat Nova, el primer, que servirà d'exemple per 
als plans que s'aniran desenvolupant més tard en altres barris 
de la ciutat. dJo vaig entrar a l'associació de veins en aquella 
època, que hi havia el tema de l'habitatge i el barri necessita- 
va un sacseig en molts aspectes, llavors vam començar el pla 
comunitari entre quatre bojos i vam demanar subvencions a la 
Generalitat i al districte de Nou Barrisx, recorda l'Oscar Rebo- 
llo. Es tractava de generar un espai de participació que comp- 
tés amb tothom, des dels serveis públics presents a la Trinitat 
Nova fins als espais més informals de trobada de la gent, i les 
administracions compren la proposta veinal. Les subvencions 
van permetre construir un equip tècnic i durant cinc o sis anys 
va ser el referent quant a processos comunitaris2, explica el 
qui llavors era un dels impulsors del projecte. 


El bon resultat de la iniciativa va fer que les entitats veinals 
d'altres barris de l'entorn, com Verdum, Roquetes o Torre Baró, 
també impulsessin els seus propis plans comunitaris. Més tard, 
la Generalitat va començar-ho a impulsar en altres barris de 
Catalunya on predominava l'habitatge social. El districte de 
Nou Barris també hi va apostar, i a partir del 2003 l'Ajunta- 
ment comença a impulsar plans comunitaris a tots els distric- 
tes de la ciutat. 


El pla comportava un debat de fons entre la capacitat 
transformadora del conflicte i la capacitat transformadora 
del consens. eLluitàvem per aconseguir uns habitatges dig- 
nes, però vam pensar que si treballàvem plegats amb serveis, 
equipaments i Administració, potser seríem capaços de cons- 
truir també un barri, i el pla comunitari era un artefacte que 
al costat del conflicte volia construir espais de consens per 
treballar-his, apunta l'Oscar. l afegeix: cEn aquella època vam 
comptar quanta gent participava, i si el barri tenia uns 7.500 
habitants, hi havia 400 veins i veines que estaven actius, no 
que venien a la festa major, sinó que estaven actius fent coses 
en el projecte comunitari. Va ser el moment més àlgid. 


Després d'aquells primers anys d'activitat que van servir 
d'exemple, el Pla Comunitari de la Trinitat Nova va acabar pa- 
tint una davallada i avui en dia tornem a trobar un barri poc 
organitzat. l'Oscar atribueix el canvi a cuna questió de projec- 
te i una questió de lideratge, polític i tècnic. Els impulsors del 
pla comunitari van donar pas a altres persones al capdavant de 
l'associació de veins, amb projectes diferents, i tot i que l'avui 
responsable d'acció comunitària del consistori admet que la 
seva lectura pot ser esbiaixada, perquè en formava part, des- 

taca que té més a veure amb la marxa de l'equip tècnic, dun 
equip molt potent, i de fet molta d'aquella gent ara mateix 
està treballant en cooperatives, a l'Administració, en consul- 
tores, o a la universitat:. 


resignació 


En aquella època, el barri ha de fer front a nous reptes vinculats 
a la convivència. La Trinitat Nova la van poblar principalment 
persones que havien vingut a Barcelona des d'altres punts de 
l'Estat espanyol amb l'esperança de trobar un futur més pròs- 
per a la capital catalana. A l'inici del segle XXI el barri va co- 
mençar a acollir persones que venien amb el mateix objectiu 
des d'altres indrets del món. Si el 1996 la població estrangera 
resident al barri no arribava ni a l'196, el 2001 ja hi havia un 496 
de veins i veines provinents d'altres paisos. El 2010 aquesta xi- 
fra havia pujat fins al 209. 


4Fa quinze anys aquí ens coneixíem totso, diu el Ramonet 
quan reflexiona sobre les dificultats de teixir comunitat al bar- 
ri. eSi vas al parc ho veus molt clar, aquí tens els patistanesos, 
aquí els gitanos, aquí els del barri de tota la vida... no hi ha 
connexió, i això que s'ha intentat de tots, es resigna. 


I, a tot això, se suma la dificultat de la pobresa. La Trinitat 
Nova va ostentar el 2013 i el 2014 el títol gens cobejat de ser el 
barri més pobre dels setanta-tres que té la ciutat de Barcelona. 
El 2016 es trobava en el segon lloc, només per sobre de Ciutat 
Meridiana, i la renda disponible de les famílies del barri era un 
59,49 inferior a la mitjana de la ciutat. Mentrestant, l'esperan- 
ça de vida al barri per al període 2010-2014 era sis anys inferior 
a la del barri més ric, Pedralbes. 


Tot plegat, sumat a una manca d'equipaments que el Ra- 
monet denuncia de la mateixa manera que porten dècades 
fent les persones que l'han precedit al capdavant de l'associ- 
ació de veins, fa que la Trinitat Nova no sembli el terreny més 
propens a la participació social, i que els joves vulguin esca- 
par-se'n. 


cAquí en general no hi ha res, no hi ha moviment i no es 
reclama res. La majoria són gent gran, i els nens potser la 
meitat se'ls emporten a altres barris, perquè aquest no és el 
més... bonic.o Qui parla és el Víctor Mirete, un jove de vint anys 
—que vol dir que d'aquella potència del pla comunitari poc pot 
recordar— que és cdel barri de tota la vida,. Els seus avis, que 
vivien al que llavors era el Districte Cinquè i avui és el barri del 

Raval, van anar a parar a un dels 156 habitatges construits el 
1963 per allotjar famílies procedents dels enderrocs al centre 
de la ciutat. 


cEn general no hi ha res, les estructures estan velles, no 
hi ha educació en el lleure, ni biblioteca, ni activitats, i és veritat 
que això depèn de la gent, perquè aquí ningú es queixa, però 
també de l'Ajuntament, nosaltres ens hem fet oblidar, però ells 
saben que estem aquí i no han fet res,, lamenta. 


Com que a la Trinitat Nova no hi ha gaire locals comercials, 
el bar on seu a explicar la situació és el del mercat, i des d'allà 
assenyala els extrems del barri per acompanyar les seves pa- 
raules: eHi ha molta feina a fer, allà hi ha pisos que fa deu anys 
que s'haurien d'haver enderrocat per l'aluminosi, però la gent 
no va a reclamar-ho. Al meu pare mateix jo li fotia la bronca, 
perquè com que té el pis nou ja es dona per satisfet, però això 
és dolent pel barri, si deixes aquells blocs abandonats atraus 
gent que no porta res de bo., 


El Ramonet coneix el Victor des que va néixer. Les seves 
famílies tenen molta relació. Tot i aquesta proximitat, el jove 
explica que mai havia pensat que podia participar al seu pro- 
pi barri. Ell viu a la Trinitat Nova però sempre ha fet més vida 
a la Prosperitat. cQualsevol pot participar a les coses que or- 
ganitzem des de l'associació de veins, però de joves, joves, 
no n'hi ha, perquè ja se n'han anat a fer coses fora del barri, 
perquè aquí no n'hi ha2, admet el Ramonet. cA la Prospe són 
vint-i-set mil ànimes, tenen la seva associació, el seu casal 
de barri, el seu casal de joves, hi ha moltes penyes i per la 
festa major cadascuna munta la seva festa... Vulguis o no, 
això ajuda, i és que no pots comparar vint-i-set mil persones 
amb set mil. 


Per exemple, el Víctor és monitor al cau del barri veí, per- 
què al seu mai n'hi ha hagut. Tampoc n'hi havia a l'època del 
Ramonet, que quan era jove havia d'anar al cau a Sant Andreu. 
Quan se n'anaven d'excursió, si es trobaven campaments de 
l'Organización Juvenil Espanola s'hi enfrontaven, recorda ri- 
ent. Segons on fossis et desmuntaven el campament o els hi 
desmuntaves tu, fins i tot ens havíem barallat en trens, però 
és clar, que no t'enxampessin, perquè el qui se les carregava 
eres tu, rememora. Mentre ell va anar a buscar un cau a un 
altre barri, als anys setanta les joventuts de Falange sí que te- 
nien un hogar a la Trinitat Nova, un dels pocs espais socials 
al barri. 

Això del cau i de l'educació en el lleure, el Víctor ho va des- 
cobrir buscant com guanyar-se la vida. Aquí mai hi ha hagut 
res d'això, però quan vaig començar a buscar curro, com que 
la meva mare és monitora a un menjador de Sant Andreu, jo 
ja sabia què fer per formar-me com a monitor, ho vaig fer per 
guanyar diners i fer feines puntuals, però els meus col-legues 
de la Prospe que estaven al cau em van proposar fer les pràc- 
tiques allà. Va ser on vaig descobrir tota la moguda i vaig dir: 
això mola que flipes, tant de bo ho hagués fet de petit i tant 
de bo hagués existit al meu barri.. 


L'educació en el lleure, i en concret els moviments de lleu- 
re associatiu, són una tradició molt arrelada a Catalunya. So- 
vint es vincula a l'excursionisme, però en realitat té com a eix 
vertebrador trobades setmanals en què s'hi dona un esperit 
educatiu al temps de lleure, enfocat en la participació, l'auto- 
nomia i la transformació social. Segons dades del Consell de 
la Joventut de Barcelona (CJB), el curs 2016-2017 hi havia 129 
agrupaments escoltes —caus— i centres d'esplai a la ciutat. 
Això implica uns 10.000 infants i joves a càrrec d'unes 1.400 
persones voluntàries. 


Un article publicat el maig del 2007 a la contraportada del 
diari Avui pel periodista Carles Capdevila es va fer cèlebre en- 
tre aquesta munió d'educadors voluntaris que sovint veuen 
poc valorada la seva tasca. A dEntusiasme sospitós2, el perio- 
dista deia això, que podria parlar del Víctor al seu barri: 


Som en un país abstencionista i desencantat, on se 
suposa que els joves han d'estar desmotivats. Que 
alguns d'ells es dediquin a educar la nostra canalla 
de franc i amb tant d'entusiasme és molt sospitós. 


Són uns éssers estranys d'entre divuit i vint-i- 
cinc anys que es fan dir monitors d'esplai, o caps 
d'agrupaments. Els reconeixereu perquè pringuen 
totes les tardes de dissabte als caus muntant 
gimcanes, perden els caps de setmana fent 
excursions i malgasten la Setmana Santa sencera 
i quinze dies de juliol anant de campaments. I tot 
sense cobrar res i amb una passió que no pot ser 
bona per a la salut. 


Es fa difícil trobar cap altra activitat social que comporti aquest 
nivell d'implicació, que sovint es transmet de generació en ge- 
neració. Són molts els nens i nenes que van a caus o esplais als 

que ja hi havien anat els seus pares i mares, i més encara els 
que segueixen l'exemple dels seus caps, en el cas dels caus, o 
monitors, en el dels esplais, i quan fan divuit anys hi segueixen 
implicats per acompanyar els més petits. 


Cap infant deu trobar similitud entre el fet d'anar el dissab- 
te a la tarda a un cau o un esplai amb l'activitat escolar durant 
la setmana, però no deixa de ser una activitat educativa. dPas- 
sar per un espai d'aquests genera moltes competències en un 
infant, per exemple des del punt de vista senzillament de sa- 
ber cuinar, o endreçar-se la roba, o compartir en equip, que és 
una cosa que avui valoren totes les empreses, fins i tot les més 
depredadoreso, assegura el Miquel Àngel Essomba, comissi- 
onat d'Educació de l'Ajuntament de Barcelona, que prové del 
món del lleure. sTotes aquestes coses s'aprenen en un esplai o 
en un cau, i per tant el currículum que s'emporta una criatura 
després d'haver-hi passat no té res a veure amb el d'una altra 
que no.x 


La questió és que no totes tenen les mateixes oportunitats. 
Des que es va incorporar al govern municipal al final del 2015, 
el Miquel Àngel ha volgut apostar amb força per l'educació en 
el lleure, i el que s'ha trobat és una distribució molt desigual de 
l'oferta: dels setanta-tres barris de la ciutat n'hi ha vint en els 
quals no hi ha oferta de lleure educatiu. Per què: Aquest peda- 
gog apunta a questions de llenguatges i cosmovisions: eAixò 
és una proposta que neix de classes mitjanes burgeses amb 
aquesta necessitat de més formació per als seus fills, a casa 
nostra ha arrelat en l'entorn catalanoparlant i d'una determi- 
nada classe social, i això fa que hi hagi gent que en quedi fora, 
els agrupaments de Minyons Escoltes i Guies on es parla cas- 
tellà es poden comptar amb les mans, a Barcelona de quaran- 
ta només n'hi ha un, i a Nou Barris, casualment.: I finalment 
cal afegir-hi el factor de classe: Per a una família a qui ja li 
costa prou pagar l'activitat extraescolar o les colònies, fer cau 
és car, perquè has de pagar una quota de potser setanta euros 
al trimestre, el material, el transport, etcètera. 


oportunitats 


eFins ara el lleure ha estat endogàmic, l'hem gaudit una classe 
social concreta, i ens costa dir-ho però el cau és endogàmic, hi 
van uns infants molt concrets, i això no ens agrada, el lleure ha 
d'arribar a molts llocs, i hi ha caus que no tenen nanos perquè 
hi ha barris on no hem generat cultura de la participació:, diu 

la Clara Maristany, responsable de participació infantil i juve- 
nil de Minyons Escoltes i Guies de Catalunya. Ella no és d'un 
d'aquests barris, sinó de Teià, al Maresme, però sap bé del que 
parla perquè és mestra d'educació infantil a l'Institut Escola Tri- 
nitat Nova. Fa aquesta reivindicació en un debat sobre el lleu- 
re de base comunitària organitzat el maig del 2018 en el marc 
d'Energies Comunitàries al barri de la Verneda i la Pau. 


Un informe del 2014 del Síndic de Greuges dona fe d'aques- 
tes desigualtats. El defensor del poble considera que el zdret al 
lleure s'ha associat cada cop més amb el dret a l'educació en 
igualtat d'oportunitatsx, però apunta que dla participació dels 
infants està fortament afectada per desigualtats d'accés, de 
manera que, amb caràcter general, els infants socialment afa- 
vorits tendeixen a participar més a les activitats que els infants 
socialment menys afavorits,. Els fills i filles de classes directi- 
ves tenen un nivell de participació en activitats extraescolars 
trenta punts percentuals superior als infants que tenen pares i 
mares que es dediquen a treballs manuals no qualificats. 





En el debat de la Verneda, al costat de la Clara hi seu el 
Víctor, que té clars els problemes que existeixen en barris com 
el seu —que té coses en comú amb els d'altres ponents del de- 
bat— per implicar no només les famílies, sinó també persones 
voluntàries. zA la Trinitat és difícil dir al teu pare que te'n vas 
a treballar voluntàriament quan ell s'està trencant l'esquena 
per guanyar diners-, diu. Per això considera que és clau que 
els joves puguin tenir possibilitats laborals al barri que siguin 
compatibles amb el voluntariat, per exemple que les perso- 
nes que estan implicades tinguin preferència i puguin treba- 
llar com a monitores de menjador al col-lex, proposa. 


La Vane Espanió coneix bé la realitat d'aquests barris més 
empobrits. Porta més d'una dècada treballant als barris de la 
Zona Nord. És educadora, membre de l'Associació Educació i 
Lleure Ubuntu. Demana la paraula al debat per respondre al 
Víctor i remarca la importància del reconeixement: cEls que 
ens dediquem a temes socials sembla que no estiguem pro- 
duint pel país, dius al teu pare que has estat en una reunió fins 
les dotze de la nit i si et pregunta que què has produit a veure 
què li dius... Ella està convençuda que la seva tasca és impor- 
tant, per això cal buscar vies per fer-la possible, i considera que 
la frontera entre la feina i el voluntariat no està tan clara. eNin- 
gú dels qui treballem en l'àmbit social ho fem pel que cobrem 
a final de mes2, assegura. 


La Vane no va néixer en un barri d'aquests que destaquen 
per una baixa implicació social. És del Paral-lel, en concret del 

barri de Sant Antoni, però fa quinze anys se'n va anar a viure a 
Roquetes amb la seva parella. De jove, al seu barri, va descobrir 
el món del lleure, i la va enganxar tant que no va acabar el 
COU perquè s'hi volia dedicar. Així ha estat, i sembla que n'està 
contenta, però ara passats els quaranta anys es planteja si no 
li aniria millor tenir una carrera. Comenta que a Roquetes, d'on 
ha marxat fa poc, hi ha molta vida, però la Zona Nord és molt 
diferent. 


Per Zona Nord s'entenen els barris de Torre Baró, Ciutat 
Meridiana i Vallbona, els que es troben més enllà de la Trinitat 
Nova, vorejant la serra de Collserola. La parada de tren que hi 
arriba es diu Torre Baró - Ciutat Meridiana - Vallbona, tal qual, i 
la Vane explica que el Fili, president de l'Associació de Veins de 
Ciutat Meridiana, sempre diu que és l'única que no porta Bar- 
celona al nom. És a la Zona Nord on la ciutat perd el seu nom. 


Ciutat Meridiana és el barri que desbanca la Trinitat Nova 
com el més pobre de Barcelona. La renda familiar disponible 
es troba un 64,726 per sota de la mitjana de la ciutat, segons 
dades del 2016. Les xifres a Torre Baró i a Vallbona són lleugera- 
ment millors, però això tampoc fa les coses més fàcils. A Torre 
Baró es registra l'esperança de vida més baixa de Barcelona, sis 
anys i mig per sota de la mitjana i nou anys per sota la del barri 
de la Maternitat i Sant Ramon, segons les dades del període 
2010-2014. 


La Vane hi va arribar per treballar dinamitzant activitats a 
les escoles i promoure l'obertura dels patis al territori en un 
projecte que va començar el 2006. No hi ha ni un pati per 
jugar a futbol, i és clar, si obres un pati aquí, te l'omplen2, ex- 
plica. eQuan vam començar amb Patis Oberts ens deien que 
"és que els que els xavals es colen", però on jugaran, si no2: 


Al cap de pocs anys, l'educadora ja no tenia un vincle labo- 
ral amb el barri, però va decidir seguir-hi implicada. Amb el Jan 
Garrido, que també treballava al sector, van decidir fundar el 
cau de l'Ubuntu, perquè al barri no hi havia activitats de lleu- 
re durant el cap de setmana. Després d'un temps vinculats a 
Minyons Escoltes i Guies, es van constituir com a associació i 
ara també gestionen un casal infantil i altres activitats edu- 
catives al barri. Tot i que ara la Vane torna a implicar-se com 
a treballadora en un projecte de joves a Torre Baró, remarca 
que les persones que van impulsar Ubuntu porten una dècada 
al barri com a forma de militància. Alguns serveis estan pro- 
fessionalitzats, però fins ara l'equip gestor de l'associació, for- 
mat per professionals de l'àmbit social, mai hi havia tingut cap 
vincle laboral, ci si tot va bé aquest serà el primer any que no 

posarem diners de les nostres butxaques per pagar els sous, 
apunta. Això els ha permès relacionar-se amb el veinat des 
d'un altre lloc. 


cAquí hem estat deu anys fent cau molta gent que veníem 
de l'àmbit professional, fent molta feina fins que hem aconse- 
guit que siguin els mateixos joves els qui liderin el projecte., 
explica, i afegeix que ara potser no sempre està d'acord amb 
les decisions que prenen, però el que és primordial és l'autono- 
mia. cQue volinx, diu molts cops. eHi ha joves que els hi hem 
pagat el curs de monitors i potser només s'han estat mig any 
al cau, la Lídia ara està fent de professora d'escoles bressol. 
Perfectel No els hem fet una clàusula de contracte, i si això va 
fer que es motivés, es desvinculés d'Ubuntu i fes el seu camí, 
per mi això és el que retornarà al territori, no que siguin "nos- 
tres" i que siguem el millor cau del món.x 


No és la dinàmica general, assegura. ePer més serveis soci- 
als, per més acció comunitària, per més recursos que posis, en 
territoris com aquests acaba predominant l'assistencialisme, 
no l'empoderament, ni l'acompanyament.x 


A la Zona Nord s'han notat especialment els estralls de la 
crisi econòmica, en els anys més durs la mateixa associació 
de veins parlava de Ciutat Meridiana com a eVilladesahucio,, 
perquè cada dia les execucions hipotecàries feien fora veins 
de casa seva. La Vane fa un retrat que s'ha repetit a moltes 
cases: eQuan hi havia feina, a tota la família li anava molt bé, 
però quan el pare es queda sense feina i no se sent realitzat, 
perquè se suposa que la seva funció és portar diners a casa, 
això és una crisi, ia on va2 Doncs als bars, que d'això al barri en 
tenim molt, i aquesta crisi se't va menjant, l'alcoholisme porta 
al maltractament, a infants fets pols... 


L'estigma que pesa sobre Ciutat Meridiana és fort. Desno- 
naments, pobresa, infants que passen gana... xVe la tele i fa un 
gran reportatge sobre que els nens no mengen, molt bé, però 
n'hi ha que sí que mengen, i aquesta imatge genera malestar 
al territorio, exposa. Posa l'exemple d'un jove que busca feina 
i es queixa: eVane, és que si poso l'adreça al currículum veuen 
Ciutat Meridiana i no hi ha manera que em contractin., 


El Víctor Mirete té molt clar com l'afecten les desigualtats. 
4eEm sembla que és més fàcil obrir un cau si ets del centre que 
si ets de la Trinitat, un cau suposa molta feina a tot arreu, però 

és que aquí amb disset anys ja t'has de començar a buscar la 
vida, a guanyar diners i col-laborar a casa, i si a més d'això has 
de fer cau, està molt fotutx, conclou. 


Quan el Victor parla del ecentreo no es refereix al nucli 
antic, o a la plaça de Catalunya, o a cap punt concret de la ciu- 
tat, sinó en general a una Barcelona que queda molt lluny de la 
realitat de la Trinitat Nova. 


En un punt d'aquest gran ecentrex, a la plaça d'Espanya, 
es troba l'Institut Municipal d'Educació i el despatx del Miquel 
Àngel Essomba, que assenyala les cadires buides on van seure 
els representants de les fundacions del sector del lleure educa- 
tiu quan els hi va plantejar aquest problema. Venen aquí i ens 
diuen que si en aquests barris no hi ha esplais i caus és perquè 
no n'hi pot haver per un factor de classe, per tant si vols que 
hi hagi esplais i agrupaments a tot arreu, perquè dona la ca- 
sualitat que els vint barris que no en tenen són dels més des- 
afavorits de la ciutat, el que has de fer és posar serveis amb 
professionals que facin educació en el lleurex, rememora. 


Ell ho questiona: eNosaltres som contraris a aquesta visió, 
creiem en el potencial de totes les persones i les comunitats, 
pensem que els factors de classe condicionen però no deter- 
minen, i si la proposta d'esplai o agrupament és una proposta 
burgesa és perquè socialment s'ha construit així, però poden 
haver-hi alternatives, de veure-ho i enfocar-ho des d'altres 
perspectives molt més complexes. D'aquesta idea neix el 
programa Baobab. 


El programa Baobab es va posar en marxa durant la prima- 
vera de l'any 2016 amb l'objectiu de fomentar el lleure educatiu 
de base comunitària. Impulsat per l'Institut Municipal d'Educa- 
ció de Barcelona (IMEB) en el marc del Pla de Barris, es fa en col- 
laboració amb el Consell de la Joventut de Barcelona (CJB), que 
aglutina les federacions d'entitats del lleure associatiu presents 
a la ciutat. L'estiu del 2016 el projecte es va desplegar als barris 
de la Trinitat Nova, Baró de Viver i el Besòs i el Maresme. El 2017 
s'hi van sumar la Verneda i la Pau, la Trinitat Vella i la Marina 
del Port. El 2018 eren un total de nou barris amb la incorporació 
del Bon Pastor, Sant Genís dels Agudells i la Teixonera. Alguns 
d'aquests barris ja comptaven amb caus i esplais, però tots es 
troben en les zones d'actuació prioritària marcades per l'Ajun- 
tament de Barcelona, i en aquests casos l'objectiu és enfortir 
les experiències existents i vincular-les amb la comunitat. 


El projecte es dissenya amb cinc eixos claus: en primer lloc, 
que és un projecte de voluntariat, que és la base perquè es pu- 
gui establir en el temps, en segon, que ha de comptar amb la 

implicació de les famílies, no es tracta d'una guarderia, en ter- 
cer, que es desenvolupa en escoles públiques, com una estra- 
tègia per generar noves dinàmiques educatives que vagin més 
enllà de l'activitat escolar, el quart, que entre els educadors vo- 
luntaris hi han de predominar joves del barri, i que això pugui 
contribuir a la generació de lideratges comunitaris, finalment, 
que és un projecte de pedagogia activa, es treballa per pro- 
jectes, com una estratègia de posar l'infant al centre, i també 
de fer coses que puguin revertir en el barri. Tot això, però, no 
s'aconsegueix d'un dia per l'altre. 


4Baobab comença amb una acció concreta que són els 
campaments urbans d'estiu, per donar a conèixer el lleure 
educatiu, que els infants i adolescents puguin fer un primer 
tastet de com funciona un esplai o un caus, explica la Gretel 
Vila, tècnica de l'IMEB responsable del projecte. En aquest cas 
es tracta d'un projecte professionalitzat, que s'ofereix de ma- 
nera gratuita durant el mes d'agost, quan als barris manquen 
altres ofertes de lleure. L'esperança de les persones que im- 
pulsen el programa és que els monitors contractats per l'estiu 
puguin acabar essent —o ja ho siguin, en casos en que ja exis- 
teixin agrupaments i esplais— les persones voluntàries que 
desenvolupin el lleure associatiu al barri durant el curs. 


Després del primer any es van adonar que no veurien resul- 
tats ràpids dels campaments d'estiu. cHipòtesi fallidax, admet 
la Pilar Lleonart, cap del Servei d'Acció Territorial de l'IMEB. cEn 
l'avaluació externa que van fer del projecte ja ens van dir que 
la nostra teoria del canvi l'havíem de replantejar, el campa- 
ment urbà és una estratègia, però no és causa-efecte, ni molt 
menys.x I quina ha de ser, doncs2 aTreballar des de i amb el 
territori, amb joves del territori, i perquè un jove pugui arribar 
a fer-se seu aquest projecte necessita passar un temps, ha de 
madurar, tenir una formació, una experiència... i després hi ha 
el repte de garantir un relleux, considera. 


Per treballar la vinculació amb el territori compten amb un 
equip de coordinadors territorials, que són les persones que 
apropen la iniciativa a les xarxes de joves existents als barris. 
Els hi toquen tres barris per cap. 


El Ricard Mendieta va ser part d'aquest equip i responsable 
per coordinar-lo, i explica que en els barris on hi hagi un cau o 
un esplai, el primer que fan és posar-se a treballar amb aquests 
joves, però en els casos on això no és així, treballen amb la xar- 
xa de serveis que estan en contacte amb el jovent del barri. cHi 
portem el nostre programa i a partir d'aquí que aquests serveis 
i tècnics puguin dir: "Tinc aquest jove a qui li pot interessar el 

món del lleure", i llavors contactem amb aquestes persones, 
els hi expliquem què és el lleure associatiu, parlem de si tenen 
o no formació en el món del lleure, i veiem quina vinculació po- 
den assumir aquests joves, si és que volen, i si podem iniciar un 
petit grup motor en un barri, perquè comencin a fer una acció 
de lleure, relata, i afegeix que Baobab és un agent nou, eperò 
potser hi ha gent al barri que porta deu anys treballant en el 
món de l'educació, i has de ser molt respectuós. 


cEl treball concret amb joves l'hem de fer des de la confian- 
ça, vinculant-nos molt, des de la humanitat, ens quedem amb 
ells, ens coneixem, i hem vist que si ens vinculem directament 
a ells com a persones tenim resultats, mentre que si volem 
ser molt tècnics, molt professionals, no en tenimx, remarca el 
Ricard. És un treball, diuen tant ell com la Gretel i la Pilar, com 
un mantra que es repeteix durant la setmana al seu despatx, 
ede llarg recorregut i pluja fina. 


El primer lloc on això ha donat els fruits esperats ha estat a 
la Trinitat Nova. El febrer del 2018 van començar a fer un cau en 
fase de proves. Un mes més tard el Ricard es mostrava sorprès: 
4En un mes hem passat de no tenir res a tenir un cau de cinc 
monitors i trenta nens.2 


Un dels caps d'aquest agrupament és el Víctor Mirete. cA 
mi em van trucar de Baobab dient que estaven fent un projec- 
te i que si podia passar un dia a fer una entrevista a Fundes- 
plais, recorda. Es tractava de la fundació encarregada d'orga- 
nitzar els campaments al seu barri. Un cop allà els va explicar 
que era de la Trinitat Nova de tota la vida, que havia treballat 
de monitor i que l'engrescava la dia. Es va incorporar com a 
monitor als campaments urbans, per acabar fent el salt a po- 
sar en marxa una iniciativa de lleure associatiu al seu barri. 


Si bé l'empenta de Baobab ha estat clau, el Víctor remarca 
que el Cau de la Trini no seria possible sense el suport de l'Ins- 
titut Escola Trinitat Nova, que per ell ha estat el més important 
que ha passat al barri en els últims anys: eD'això depèn tot, 
són les generacions del futur, el cau és un treball mínim per a 
les generacions del futur, però el col:-le és el més important. 


segregació 


Històricament, la Trinitat Nova havia estat un dels barris més 
ben dotats d'equipaments educatius entre els barris de nova 
construcció de Nou Barris. L'Escola Sant Josep Oriol portava 
seixanta-un anys en funcionament abans de tancar el 2017. Era 

la més antiga del districte encara en actiu, i va arribar a ser un 
centre de referència, un dels primers de Catalunya en aplicar el 
model d'immersió lingúística. La gent del barri encara recorda 
que a principis dels anys vuitanta arribava gent amb autocars 
de diferents punts de la ciutat per estudiar-hi. 


4 D'allò que teníem al que va quedar...o, lamenta el Ramo- 
net, de l'associació de veins. cAl principi hi havia 650 nens, tots 
de fora, i després van començar a acceptar nens del barri, amb 
la sort que una de les primeres va ser la meva filla gran, al 
principi hi arribaven 14 autocars, però amb els anys el número 
va anar baixant, tant que el curs 2016-2017 hi havia només 76 
nens a l'escola-, explica. A l'altre centre de primària, l'Escola 
Sant Jordi, en tenien uns 130. Pel que fa a l'institut de secun- 
dària, el Víctor explica que cel Roger de Flor ha estat sempre 
l'escola conflictiva, que si passaves per allà pensaves que era 
millor anar per una altra banda-. 


La major part dels infants de Trinitat Nova estan escola- 
ritzats fora del barri, i entre els que s'hi quedaven s'acaba- 
ven formant guetos. eLa població d'ètnia gitana i potser la 
sud-americana era més aviat en una escola i la població pahis- 
tanesa i àrab era en una altra:, explica l'Alba Sanagustín, que 
avui és mestra de primària al nou institut escola. 


El 2016 el Síndic de Greuges presentava un informe en què 
alertava, com havia fet anys abans, sobre els desequilibris en la 
composició social dels centres escolars a Catalunya, el que es 
coneix com segregació escolar: 


Aquests desequilibris en la composició social 

dels centres provoca que, en una mateixa zona, 

hi hagi centres (generalment de titularitat 

pública, però també concertats) amb una elevada 
concentració d'alumnat socialment desfavorit, i 
altres centres (generalment de titularitat privada, 
però també públics) amb una composició social 
significativament més afavorida que la de l'entorn. 
Tot i que la segregació residencial en pot ser una de 
les causes, la segregació escolar va més enllà de la 
residencial, perquè es produeix dins dels barris, i es 
veu reforçada per altres factors, com ara l'absència 
de polítiques educatives decidides per afavorir un 
equilibri més gran en l'escolarització de l'alumnat 
o els desequilibris en l'oferta. 


En el cas de la Trinitat Nova, els desequilibris no es donen tant 
entre centres del barri, sinó que les famílies amb més possibili- 

tats per triar escola —més coneixement de la realitat escolar i 
del sistema d'assignació de places—, porten els seus fills i filles 
a centres de fora del barri. 


A les escoles de la zona es concentra l'alumnat socialment 
desfavorit, no només de la Trinitat Nova sinó d'altres territoris 
propers, com la Trinitat Vella o Ciutat Meridiana. cAquest fe- 
nomen limita les seves oportunitats d'assolir el màxim desen- 
volupament possible, bé perquè condiciona negativament les 
seves trajectòries educatives, bé perquè dificulta les seves pos- 
sibilitats de socialització en entorns escolars amb capitals soci- 
als i culturals equiparables a la realitat social en què viuen,, diu 
el defensor del poble. I afegeix que eper al conjunt de la socie- 
tat, a més, la segregació escolar té costos: a més dels efectes 
negatius sobre el rendiment escolar del sistema educatiu, tam- 
bé té efectes sobre la convivència i la cohesió socials presents 
i futures. 


En el cas de la Trinitat Nova, l'aposta del Consorci d'Educa- 
ció de Barcelona per trencar amb aquesta dinàmica és radical: 
tancar tots els centres del barri i fer-ne un de nou, amb un nou 
equip docent i un sol equip directiu. Això es concreta amb la 
posada en marxa de l'Institut Escola Trinitat Nova (IETN) el 
CUTS 2017-2018. 


institut escola 


dTenim la sort d'un director fantàstic, que és qui realment s'hi 
ha posat, i ha entès que fer institut escola a la Trinitat Nova 
era passar-se sis mesos parlant amb la gent del barri, diu el 
Miquel Àngel Essomba en referència al director Joan Artigal. 
4Els dos factors claus han estat, d'una banda, tenir la comuni- 
tat educativa pacificada, informada, implicada i compromesa, 
i de l'altra, tenir plena autonomia per constituir l'equip edu- 
catiu que volien, motivat, competent i compromès per tirar 
endavant el projecte-, afegeix el Miquel Àngel. 


L'Alba Sanagustín, que forma part de l'equip directiu com 
a coordinadora d'acció educativa comunitària —un càrrec que 
s'han hagut d'inventar—, admet que havia anat a moltes ma- 
nifestacions contra la possibilitat que la direcció triés el pro- 
fessorat dels centres públics, però ho ha trobat important per 
fer funcionar un projecte com aquest. Posa com a exemple 
el fet que gran part del professorat hagi estat en caus, i que 
això denota una manera determinada d'entendre l'educació. 
Ella és del barri del costat, la Prosperitat, i tot i que no hi han 

coincidit, va anar al mateix cau on el Víctor va descobrir el 
món del lleure associatiu. 


Per desenvolupar una visió comunitària de l'educació, el 
Miquel Àngel destaca que eno importa tant incidir sobre els 
actors sinó sobre la relació que els actors estableixen entre 
ells. cMoltes vegades s'ha considerat que més inversió porta- 
ria més desenvolupament educatiu, i és clar que cal inversió, 
però en qualsevol cas, es necessita alguna cosa méso, assegu- 
ra. Aquesta és l'única manera, diu, d'explicar que dos centres 
que podrien ser idèntics, amb el mateix nombre de professi- 
onals, atenent a la mateixa població, tinguin un un projecte 
d'èxit i l'altre no. dL'única explicació d'això és que el sistema 
de relacions que estableixen, per factors personals o de mil 
tipus, en una institució és de més qualitat que no pas el de 
l'altrev, conclou. 


El repte de l'IETN és establir altres relacions i fer un centre 
educatiu obert al barri. El centre es va posar en marxa a les au- 
les de l'Escola Sant Jordi i de l'Institut Roger de Flor, però amb el 
pla de construir nous equipaments. En el marc del Pla de Barris, 
es construeixen una biblioteca i un gimnàs que seran de l'esco- 
la, però també seran equipaments oberts al barri. 


Quan amb el Joan vam anar a parlar amb la gent de l'asso- 
ciació de veins que fa futbol, que no havien entrat mai a jugar 
al pati de l'escola, els hi vam dir que el pati era seu, és del barri, 
nosaltres el fem servir de dilluns a divendres de 9 h a 17 h, però 
la resta ha de ser per la gent del barris, explica l'Alba. Des de 
llavors hi van els diumenges a jugar. Un dilluns es va apropar 
una veina al centre a avisar: sÉs que no paren de saltar els nois 
a jugar a futbols, va dir, recorda l'Alba rient. eNo, no salten, 
tenen les claus, també les dels vestuaris, i vénen a entrenar...x 
4Però segueix havent-hi aquest xip, dels murs de les escoles 
súper alts i els espais tancatso, lamenta. 


A través del Pla de Barris s'incorporen altres perfils profes- 
sionals a les escoles, que no són només docents, però com que 
es tracta d'un pla temporal, en principi només hi seran fins al 
2020. Hi ha una professional que ajuda a formar el professorat 
i dinamitzar les activitats vinculades a l'eix vertebrador que ha 
triat l'escola per al seu projecte educatiu: l'audiovisual. També 
una educadora social, que treballa colze a colze amb les famí- 
lies i l'equip del centre. eQuan arriba una família nova tu no li 
pots dir: ara ves-te'n a serveis socials perquè et donin una aju- 
da, ves-te'n al Consorci a demanar no sé què, ves-te'n al CAP 
a demanar això altre... Sovint hi ha famílies que no entenen 
l'idioma, o no entenen com funciona la burocràcia, i és bàsic 

tenir algú dins de l'escola que les pugui acollir i pugui fer de 
pont a tot aixòx, remarca l'Alba. 


cTot això té una raó de ser educativa, diu la Clara Maristany, 
que posa com a exemple la seva classe, la de P3. eSi la família 
no està tranquil-la, el nano no estarà mai tranquil, i no vindrà 
a l'escola, i la nostra primera funció educativa és que vingui a 
l'escola, a diferència d'aquí, en altres escoles això no només ho 
tens cobert, sinó que es dóna per fets, explica. La segona fun- 
ció educativa és que l'infant vingui cada dia amb les necessi- 
tats primàries cobertes, que això ja costa, i per això tenim uns 
agents que ens ajuden, sinó seria impossible, i ja la tercera és 
que si ve, que es pugui implicar, conclou. 


Un altre d'aquests perfils professionals amb què compta 
l'IETN és un dinamitzador comunitari. dL'Otger fa el pont entre 
dins i fora de l'horari escolar, la seva jornada té una part que 
està coberta amb els alumnes i una altra a les tardes, i la nostra 
idea és poder muntar una estructura d'activitats fora de l'hora- 
ri lectiux, explica l'Alba. El primer curs, però, s'ha hagut de cen- 
trar en connectar amb totes les activitats existents, perquè n'hi 
havia del casal infantil, del programa Convivim Esportivament, 
de l'ONG Save the Children... eLa Trinitat és un barri d'aquests 
que reben projectes, és el segon barri més pobre de la ciutat, 
i quan hi ha diners, venen i aterren aquí, hi passen molts pro- 
jectes, però tan bon punt arriben com desapareixen..2, diu la 
coordinadora d'acció comunitària. 


L'Alba pensa en el seu barri, la Prosperitat i remarca que 
callà hi ha molta gent participant i fent mil coses, i en canvi a 
la Trinitat hi ha una associació de veins amb un nucli de potser 
quatre o cinc persones que porten molts anys fent coses, però 
fent les seves coses al seu estil durant molts anys.. La Clara 
la complementa: eSi sempre hi ha hagut quatre al barri tirant 
del carro i tu com a jove has anat a altres barris a participar, 
perquè potser és on has estudiat, com de cop i volta et poses 
a participar: És que no passarà.x eNo s'hi anirà si no hi ha una 
cultura de participació des dels zero anyso, conclou. 


cAquí fer comunitat de barri també comença per fer comu- 
nitat d'aulax, destaca la Clara. Des de la seva classe de P3 ho te- 
nen més fàcil per trencar dinàmiques viciades, perquè moltes 
famílies tot just s'incorporen a l'escola, però tampoc ho han 
tingut fàcil. Tenen la iniciativa d'obrir l'aula a la participació 
de pares i mares una hora al dia, i es trobaven que famílies de 
procedències diferents estaven completament separades. cA 
còpia de plantejar propostes mínimament atractives, que les 
faci relacionar-se mínimament, que vol dir seure en una taula i 

dibuixar, o construir alguna cosa entre totes, es van anar apro- 
pant, van crear un grup de VVhatsApp, que va ser la clau de la 
comunitat a l'aula, i parlaven per allà amb notes de veu com 
podien, perquè evidentment una de les principals barreres és 
l'idioma, i a final de curs estaven quedant totes, com a grup de 
classe, per anar a festes que es feien al barri i no tenien res a 
veure amb l'escola:, celebra. 


Des de l'altra banda, les famílies també veuen l'equip do- 
cent com un grup amb unes característiques particulars. cAquí 
us han posat a totes per hippies, no2,, recorden rient l'Alba i 
la Clara que els hi preguntaven a l'inici de curs. el tenen raó, 
segurament, perquè la seva percepció és que som totes bas- 
tant similars, però també la sort que tenim és que anem a la 
una quant a projectes, admet la Clara, tot i que afegeix que es 
repeteixen un mantra constantment: eNo és la teva escola, és 
l'escola del barri de la Trinitat Nova., 


Si bé elles potser apostarien per un model d'educació viva, 
han d'estar al servei de la comunitat. eNosaltres no pensàvem 
posar deures, però un cop t'has entrevistat amb deu famílies 
i totes et diuen que volen més deures, n'acabes posant, enca- 
ra que els donis la volta per fer-los diferentsx, explica la seva 
companya. El nom del centre no deixa lloc a dubtes. dLi dèiem 
al Joan "com es dirà l'escola2", i ell ens deia: "És Institut Esco- 
la Trinitat Nova a consciència, perquè és l'escola de la Trinitat 
Nova, i això ha de quedar molt clar"), recorda la Clara. 


vetllador 


L'equip de l'IETN no va veure amb massa optimisme la primera 
experiència de Baobab al barri, amb uns campaments urbans 
on no van participar monitors del territori i que no van acabar 
de sortir bé. El Ramonet tampoc té massa bon record d'aquella 
primera edició. A la seguent les coses ja van anar d'una altra 
manera. Va ser llavors quan es va incorporar el Victor. 


4El campament urbà va desencadenar la possibilitat de 
treballar un esplai o un cau perquè un dels monitors que vam 
contractar va dir "ostres, jo ara tinc l'oportunitat de treba- 
llar-ho amb el meu barri", i a sobre va cridar amicsx, celebra 
la Pilar Lleonart. cA això ha ajudat molt el campament, però 
també molt l'escola, que va veure clar que a aquest nano se 
l'havia d'acompanyar i el van començar a agafar per treballar 
en coses del centren, afegeix. 

cA mi em van trucar i em van dir que volien que entrés a 
treballar com a vetllador al col-le, perquè venia dels campa- 
ments i estava bé que els nens em coneguessin i tinguessin 
familiaritat, i a part, que no era obligatori, sinó cosa meva, que 
si obrís el cau seria genial, recorda el Victor. Al principi no ho 
va veure gens clar, perquè trobava que era massa feina, però 
després ja tenia un vincle amb els nens i nenes, veia que seria 
bo, i va decidir tirar endavant. 


La feina de vetllador la fa a les classes de segon i cinquè 
de primària, a on coincideix amb l'Alba, que n'és tutora. cEn 
general la feina de vetllador és fer de suport per un nen con- 
cret que té unes necessitats especials, però en aquest cas ha 
estat una mica diferent, primer perquè volien que jo tingués 
un vincle amb l'escola i el barri de cara a la creació del cau, i 
segon perquè el que es necessita en aquesta escola és ajuda 
en general, aquests nens valen per dos, així que gran part del 
meu temps el dedico a fer de suport a la mestra que està fent 
la classe, explica el Victor. 


4Quan ell va entrar a treballar de vetllador alguns nens de 
cinquè ja el coneixien dels campaments i tenien ganes de po- 
sar en marxa el cau, també perquè el Victor havia connectat 
súper bé amb ells, així que els ho va dir i van començar uns 
quants de cinquè, i després s'hi van anar sumant germans o 
cosins-, diu l'Alba. 


El Víctor remarca que és clau poder treballar des de l'escola, 
especialment en un barri on no hi ha tradició de lleure associ- 
atiu. Les famílies poden ser una mica reticents a la proposta, 
però s'hi avenen molt més quan la veuen com quelcom vinculat 
al centre. eJo surto amb els nens de classe, i si algú em diu que 
no el deixen venir al cau, senzillament vaig a parlar amb la seva 
mare i li explico, icom que em veuen allà amb les professores 
entenen que té a veure amb el col-le, i això està molt bé. 


També pel que fa al suport logístic. cAl Cau de la Prospe és 
molt difícil aconseguir espais, i aquí en canvi s'han trobat que 
estem a la seva disposició, també perquè un alt percentatge 
de l'equip som gent de cau i sabem, per exemple, el que és no 
tenir un lloc on deixar el materialx, apunta l'Alba. Per això van 
buidar un armari de l'escola per posar-lo a la disposició del Cau 
de la Trini, un gest senzill però que d'una banda i l'altra saben 
el valor que té. 


La Clara, que va ser responsable d'obertura de nous agru- 
paments a Minyons Escoltes i Guies de Catalunya, diu que s'ha 
hagut de barallar amb molts ajuntaments per aconseguir es- 
pais, i que normalment disposar de les escoles els dissabtes 

com passa a la Trinitat Nova era impossible. el això que no és 
l'ideal tenir el cau a l'escola, perquè com a agrupament vols un 
local personalitzat, però en un cas com el Cau de la Trini inte- 
ressa més fer barri que pertinença a l'agrupament, explica. 


El paper més visible és el del Víctor, que connecta el cau, 
l'escola i el casal d'estiu de Baobab, però ha aconseguit aplegar 
més joves motivats com ell per tirar endavant el projecte, la 
majoria del propi barri. Baobab els ha estat acompanyant per 
materialitzar el projecte, amb formacions, recursos, com com- 
prar tendes de campanya, o ajudar-los a triar la seva federació 
de lleure. 


cEl Ricard de Baobab ens va portar un fulletó amb informa- 
ció de totes les federacions, amb els seus escuts, les seves me- 
todologies i els seus origens, i nosaltres vam triar les quatre 
que ens agradaven més, vam quedar amb cadascuna d'elles, i 
al final vam optar per Escoltes Catalans, que és la que més ens 
va agradar,, recorda el Víctor. eBaobab, en comptes de fer-nos 
la feina, el que fa és ajudar-nos a fer-la nosaltres, ens dona 
eines i això és molt important, perquè et fas el projecte teu 
i si finalment se'n va Baobab, doncs nosaltres ja sabem com 
fer-ho-, remarca. 


desplegament 


El Cau de la Trini s'ha convertit en la nineta dels ulls de l'equip 
de Baobab. Si parlen de la Trinitat Nova, del Víctor, o de l'Insti- 
tut Escola, és amb un somriure. Als altres vuit barris on ha arri- 
bat el programa les situacions són molt diverses, però. Això es 
pot veure a la formació dels monitors dels campaments d'estiu 
del 2018, que es fa al Centre Cívic de Baró de Viver, en part per 
donar protagonisme als joves que estan començant un grup 
motor de lleure al barri. 


Baró de Viver és un barri petit, el 2017 tenia 2.539 habitants 
empadronats, i es troba arraconat. D'una banda té les vies del 
tren i de l'altra el riu Besòs. Per sobre hi ha el Nus de la Trinitat, 
una de les principals vies d'entrada a la ciutat amb cotxe, i és 
allà al mig, entre carreteres, on es troba la parada de metro 
del barri. 


És un altre barri d'habitatges públics construits per donar 
cabuda a les classes populars, però a diferència de la majoria, 
construits als anys cinquanta del segle xx, aquest es va edifi- 
car el 1929. Avui segueix essent un barri popular. El 2010 l'es- 
tadística el posava com el barri més pobre de la ciutat. Avui 

s'ha allunyat força d'aquesta última posició, però la renda de 
les famílies segueix essent un 27,42 més baixa que la de la 
mitjana de la ciutat. 


La jornada de formació comença a la sala d'actes del centre 
cívic. L'espai és gran, però els joves tenen les cadires pràctica- 
ment arrambades a la paret per poder fer un cercle prou gran 
per veure's tots les cares. L'escenari s'ha convertit en un espai 
on poder deixar-hi material, i només mirant cap al sostre pots 
veure que en pengen un trapezi, una corda i unes teles per fer- 
hi acrobàcies. 


Durant la introducció, la Rosa Espinosa, una de les coordi- 
nadores territorials de Baobab, demana als joves de Baró de 
Viver que intervinguin com a amfitrions de la trobada. Primer 
parla el director del casal d'estiu, que no és del barri, i després 
un monitor que sí que ho és per presentar l'espai: cEs va obrir 
fa poc, hi ha moltes sales, una cuina al fons, els lavabos són 
allà... i no sé què més dir, té moltes sales.: Imposa parlar da- 
vant de tant de públic, però més enllà d'això, és normal que 
sorprengui la quantitat d'espais disponibles en un barri histò- 
ricament tan mancat d'equipaments com aquest. 


A Baró de Viver van fer una prospecció de joves als insti- 
tuts, preguntant quins podrien estar interessats en el projec- 
te. dVam contactar amb cinc joves que tenien interès però no 
tenien eineso, explica la Rosa, i amb quatre d'aquests van crear 
un grup motor que ha anat fent petites trobades. Tot i que es 
diferencia de la Trinitat Nova, on van trobar alguns joves que 
ja tenien experiència en el món del lleure, l'objectiu és, amb 
un procés més lent, arribar també al resultat de crear un cau 
o un esplai. cHem lluitat molt perquè aquestes quatre perso- 
nes puguin estar al casal, remarca la Rosa, que admet que 
necessitaran força acompanyament. Al grup motor s'hi suma 
un jove de fora del barri, l'Ignasi, que farà les pràctiques de 
director de lleure al casal d'estiu, que quedarà reforçat amb 
dos directors, i després s'incorporarà al grup motor per ajudar 
en aquest impuls. 





Si la Rosa diu que chan lluitat, per aconseguir que els joves 
del grup motor formin part del casal d'estiu —que és la nomen- 
clatura que han adoptat els campaments urbans en els barris 
on ja no es fan per primer cop— és perquè la decisió final no 
depèn de l'equip de Baobab. La gestió dels campaments i ca- 
sals d'estiu es treu a concurs públic, i en general l'assumeixen 
grans fundacions del sector del lleure. L'estiu del 2018 només hi 
va haver una excepció, la resta van estar a càrrec de Fundesplai 
—la Fundació Catalana de l'Esplai— i la Fundació Pere Tarrés. 

cSón l'entitat gestora, i tu com a IMEB pots proposar moni- 
tors, però l'última paraula la tenen ellsx, explica l'Emanuela 
Bove, una altra de les tècniques del projecte. Aquesta situació 
sovint porta maldecaps a les coordinadores, que tenen com a 
prioritat generar vincles al territori. 


També és Fundesplai qui es fa càrrec d'organitzar la sessió 
de formació per als monitors i monitores. A la primera part, es 
divideixen en grups i han de triar entre tres formacions sobre 
interculturalitat, gènere o cultura de la pau i comunicació no 
violenta. A la segona part, es troben en un mateix espai i, per 
grups que barregen gent de tots els barris implicats, han de 
pensar conjuntament una activitat perquè els infants puguin 
avaluar els seus casals i campaments. 


Finalment, després de la posada en comú de les propostes, 
a Marina Basco, la tercera coordinadora present a la jornada, 
fa un repàs d'algunes informacions, entre elles que l'eix trans- 
versal de cultura de la pau, que treballaran tots els barris, de- 
semboca en una acció final conjunta de Baobab el 30 d'agost al 
parc de la Trinitat Vella. La idea, explica, és traslladar-s'hi amb 
transport públic, però els barris que tinguin molt mala conne- 
xió poden demanar una alternativa. A la Marina del Port, per 
exemple, en aquell moment encara no hi arribava al metro, i 
fins i tot després que hi hagi arribat, no és ràpid creuar tota la 
ciutat des d'allà per arribar a la Trinitat Vella. 





El Christian, un jove que treballarà de monitor a Baró de 
Viver, intervé per questionar el sentit de l'activitat: cEstà molt 
bé que ens ajuntem tots, però, més enllà de la foto, quin és 
el sentit d'ajuntar tots els casals Baobab2, L'Emanuela respon 
que cés un projecte de territori, però té una visió de ciutat, i de 
poder créixer, i estem veient que està molt vinculat al territori, 
però falten espais compartits. 


El Christian planteja que està bé, des de Baró de Viver, tre- 
ballar amb el Bon Pastor o la Trinitat, però no veu què poden 
tenir en comú amb Sant Genís o la Marina. Si s'ha de quedar 
en la foto no té cap sentit, però si dona aquest sentit global de 
ciutat, fem-ho2, admet la Marina per cloure el debat. La sessió 
es tanca a correcuita perquè ja passen de les 14.30 i la respon- 
sable del centre cívic es queixa perquè ja hauria d'haver plegat. 
A fora, l'Emanuela i el Christian segueixen parlant del tema i 
ella el convida a pensar altres propostes que permetin donar 
aquesta dimensió de ciutat als campaments i casals, perquè és 
un repte que la preocupa. 


Un cop acabat el matí de formació, la Rosa, l'Emanuela i la 
Marina repassen la situació dels diferents barris a la terrassa 

d'un bar, que és dels espais de trobada disponibles a Baró de 
Viver. En el cas del barri on són, apunten algunes conclusions. 
4Baró de Viver o el Bon Pastor sorgeixen com a entitats endo- 
gàmiques per la seva situació geogràfica, explica l'Emanuela, 
que prové del món de l'urbanisme, i en aquest sentit la Rosa 
afegeix que eel fet que sigui un barri molt "gueto" té també 
potencialitats, com que tothom es coneix i poden ajudar a vin- 
cular els joves-. 


Al Bon Pastor hi han aterrat aquest any i la Rosa destaca 
a presència de dues entitats de lleure: el MIJAC, Moviment 
nfantil i Juvenil d'Acció Catòlica de Catalunya, i els Bambini 
Divertini, una entitat vinculada al col-lectiu gitano. Han acon- 
seguit establir lligams amb les dues, els Bambini com a moni- 
tors als campaments urbans i el MIJAC amb joves que volen 
participar en les formacions de monitors subvencionades per 
Baobab, però tenen el repte d'aconseguir que les dues entitats 
puguin treballar col-lectivament. 





Ala Teixonera, que també s'incorpora aquest any, la coor- 
dinadora explica que tenen especials dificultats per l'orografia 
del barri i pel fet que l'espai públic sigui poc visible. Existeix 
un esplai, el Sant Cebrià, però tenen dificultats per arribar a 
nous infants perquè no hi ha escola al barri ni tampoc espais 
de trobada. En el cas de Sant Genís dels Agudells, la tercera 
incorporació del 2018, la Rosa assegura que no ha entrat a for- 
mar part del Pla de Barris per una questió de renda sinó de 
visibilitat. El 8096 de la població és envellida i només viuen sis- 
cents quinze joves en tot el barri. Estan completament aillats 
i els joves fugen-, diu, però han format un grup de cinc perso- 
nes interessades. 


En el cas de la Verneda i la Pau, hi ha presència del MIJAC 
i treballen per vincular-lo més el barri, perquè tindrien capa- 
citat per acollir cinquanta infants més dels que hi participen 
actualment. L'Emanuela explica que fins l'any passat hi havia 
un altre esplai, el Xiroi, que estava a càrrec de joves de fora del 
barri i que va tancar. cAbans Baobab es plantejava recuperar el 
Xiroi, però calia escoltar el barri i no era això el que buscaven, 
remarca. 


Al barri de la Marina del Port, ja existeixen tres esplais, dos 
de vinculats a parròquies i un d'Esplac —Esplais Catalans. zTot- 
hom es coneix i hi ha molt teixit associatiu, però súper secto- 
rial, i és un territori més cremat que altres, perquè sembla que 
els tècnics no creguin en les seves potencialitatsx, diu la Ma- 
rina Basco, que remarca la quantitat de gent que hi fa feines 
voluntàries sense que això es tingui en compte. 

En el cas del Besòs, la Marina explica que hi ha un cau, el 
cau Besòs, i un esplai del MCECC —Moviment de Centres d'Es- 
plai Cristians Catalans, vinculat a la Fundació Pere Tarrés—, 
l'Esplai Riu, formats per persones que no són del territori, i 
un esplai que és del territori, el Sant Paulí, també del MCECC. 
La Marina destaca que hi viu molta comunitat gitana i pahis- 
tanesa i celebra que s'ha aconseguit vincular al casal d'estiu 
gent de territori, com la Maria, que és gitana, o la Tatiana, ca- 
sada amb un paRistanès, que són monitores de menjador en 
escoles del barri. El que més destaquen del Besòs, però, és que 
l'estiu del 2018 el casal d'estiu de Baobab el gestioni la gent 
del barri i no una fundació externa. 


L'Esplai Sant Paulí va fer quaranta anys d'història el 2017, però 
ha estat una història amb alts i baixos. La Núria Torres no va 
anar a l'esplai de petita, perquè estudiava fora del barri, i no- 
més el va conèixer quan va participar a les últimes colònies 
que van organitzar. D'aquella experiència li van venir ganes de 
seguir vinculada al món del lleure, i per això es va treure el títol 
de monitora. El 2010, quan es va treure el títol de directora de 
lleure, l'esplai portava dos anys tancat per falta de voluntariat, 
i per això va proposar que les seves pràctiques de direcció con- 
sistissin a intentar reobrir-lo. Tant al mossèn de la parròquia 
d'aquell moment com a la Fundació Pere Tarrés, que era l'en- 
titat que acollia l'esplai i a on s'estava titulant, els va semblar 
una bona idea. 








4Jo coneixia el Carlos i el Ferran, que havien anat al Sant 
Paulí de nens, i estaven motivats, com també gent de la meva 
colla d'amicsx, recorda. S'hi van posar i la proposta va tenir 
tant d'èxit que els va desbordar. Van començar l'últim tri- 
mestre d'aquell curs i pràcticament sense cap difusió s'hi van 
apuntar vint nens i nenes, el curs seguent eren cinquanta i 
l'altre, setanta. Ens vam trobar desbordats i ho van deixar 
moltíssims monitors, dels primers vam quedar el Carlos i joi 
vam anar a buscar molta gent de pràctiqueso, explica la Nú- 
ria. cEl problema a Sant Paulí és que fins ara no hem tingut 
relleu i hi hem aguantat molt més temps del que ens tocaria, 
perquè els nens més grans quan vam començar tenien dotze 
anys, vuit anys després en tenim dos que han passat a moni- 
tors, i l'any vinent en tindrem quatre més i ho podrem comen- 
çar a deixar. 

Sobre la seva relació amb els serveis presents al Besòs, la 
Núria no es mostra gaire optimista: Quan vam començar ens 
vam trobar que al barri ens cridaven molt quan necessitaven 
voluntaris, però després t'adones que quan hi havia ofertes 
de feina no et criden, i et comences a cremar, tots els agents, 
monitors, dinamitzadors, són de fora del barri, i quan gent 
d'aquí tira un currículum, no et criden ni per l'entrevista. Ba- 
obab, diu, va ser el primer projecte de l'Administració que se'ls 
va apropar i els va dir que volien que els monitors fossin gent 
del territori. 


cEstà molt bé que vingui gent de fora, com el Cau Besòs 
i l'Esplai Riu, i facin els seus projectes, però, per exemple, si 
no cobren a les famílies o no els fan fer papers, al meu parer 
les estàs educant malament:, considera la Núria. Diuen que 
aquestes famílies no ho saben fer, però és mentida, perquè 
quan els hi demanes no és per tant, el que passa és que has 
de saber ser-hi i gestionar-hoo, assegura. Posa com a exemple 
una nena molt dliantes, que va estar castigada sense l'excursió 
al parc del Tibidabo els dos primers anys del Baobab. El primer 
any la mare la va portar igualment, fent com que no sabia i 
dient que no li podien fer això, i al final qui ve de fora, assegura 
l'educadora, s'ho empassa i tolera situacions que no tolerarien 
en altres llocs. Ella, com que es coneixen, no en deixa passar 
ni una, i per això l'any seguent l'estava esperant a l'entrada al 
matí i li va dir que no podia venir, ci punto. Sabia, diu, que la 
mare després no és que tingués feina, sinó que estava al bar. 
4A la gent que no és d'aquí li és igual, però el que estàs fent 
quan fas la vista grossa és que el problema seguirà indefinida- 
mento, conclou. 


L'estiu del 2017, tot i que l'equip de Baobab va anar a buscar 
la gent de l'Esplai Sant Paulí, les coses es van complicar. zTot i 
que ens havia vingut a cridar l'IMEB, la Fundació Pere Tarrés no 
ens va agafar a uns quants de nosaltres sinó a gent de fora del 
territori, quan el nostre esplai és del MCECC, de la Pere Tarrés, 
remarca la Núria. Van fer arribar a l'equip de Baobab i al tècnic 
del Pla de Barris la seva indignació perquè, un cop més, no es 
comptés amb gent del barri per fer aquestes tasques, i final- 
ment la Pere Tarrés va rectificar i va contractar els monitors 
del Sant Paulí. 


Des de l'IMEB, el Miquel Àngel Essomba assumeix les 
mancances del model de gestió: eLa nostra voluntat és que 
les grans fundacions cada vegada siguin menys incisives en 
aquest projecte, l'ideal és que una associació de joves del bar- 
ri sigui qui porti la gestió, i mentrestant el que més s'hi acosta 

és que una fundació capti joves del barri i en faci la gestió.. El 
Miquel Àngel remarca que ala gestió ha de ser coherent amb 
la missió, i per tant no pot ser que diguis que vols fer edu- 
cació comunitària i després tot el que facis sigui contractar 
professionalsx. Diu que treballen perquè el model de gestió 
s'acosti cada cop més a la missió del projecte, i al Besòs han 
aconseguit la primera experiència de gestió per part de jovent 
autoorganitzat. 


sL'experiència del 2017 va ser la gota que va fer vessar el 
got, i amb el Carlos vam dir que ho podíem fer nosaltresx, ex- 
plica la Núria. Amb aquest objectiu van constituir l'Associació 
Brot i el 2018 van assumir la gestió del casal d'estiu Baobab. 
Només van poder fer-ho, però, perquè van comptar amb el 
suport de l'Associació Sant Martí Esport (ASME), que gestio- 
na quatre equipaments esportius municipals. El necessitaven 
perquè per presentar-se al concurs del casal d'estiu havien de 
poder avançar els diners que costa, entre vint-i-cinc i trenta mil 
euros. Com a consequència d'això la Núria i el Carlos han pac- 
tat amb ASME que no cobraran els seus sous com a codirectors 
del casal fins que no arribin els diners de l'Ajuntament. zTot 
està pensat per entitats grans, és pràcticament impossible 
que les petites puguem assumir la gestióo, lamenta. 





Un cop creada l'associació, han intentat anar més enllà de 
la gestió del Baobab i trobar més oportunitats laborals en el 
lleure per joves del barri. Entre les dificultats, la Núria explica 
que, per exemple, no podien optar només a la gestió del Ca- 
sal Infantil Municipal El Vaixell, que es fa al Centre Cívic Besòs, 
sense optar a altres serveis del districte de Sant Martí que ana- 
ven al mateix pacR. Tot i això, estan fent altres coses, com un 
Casal de Joves que han organitzat, amb joves de dotze a setze 
anys del barri, entre ells alguns infants que van estar a Baobab 
abans dels dotze anys, o el casal d'estiu de la llar d'infants La 
Filadora a Sant Andreu, on treballen amb persones d'allà que hi 
estan vinculades durant el curs. 


La Marina Basco destaca la diferència de la gestió feta per 
una entitat del barri, que es nota en què al Besòs tenen una 
llista d'espera de quaranta infants mentre en altres casals no 
s'han omplert les places. Resulta que la Núria s'ha passat al- 
gunes hores de la primera setmana fent gestions per si alguns 
de la llista d'espera podien entrar al casal de la Verneda i la 
Pau, que està al costat i té places lliures. No ho fa pas per ella, 
perquè tècnicament no hi té res a veure, sinó pensant en les 
famílies del territori. 

Al migdia, el càtering el porta una empresa del barri. cBé, 
de la Pau, perquè aquí no en tenim cap, però està al costat, 
es justifica la Núria, que insisteix en què intenten fer-ho tot en 
vinculació amb el territori. Els monitors del casal no són només 
de l'Esplai Sant Paulí, sinó també del Cau Besòs o monitores de 
menjador d'escoles de la zona. Abans de Baobab, diu la Núria, 
l'esplai i el cau no havien tingut cap relació, i més aviat hi havia 
certa agror. El cau es va crear l'any que nosaltres teníem tants 
infants i ens faltaven monitors, i és clar, no enteníem perquè 
no podien venir a ajudar-nos en comptes de fer una cosa nova, 
però després parlant amb ells va resultar que ells no tenien ni 
idea que existia l'esplaix, explica. 


A la taula dels monitors, el Pau, que és cap del cau, comen- 
ta mentre dinen que tenen un nou fitxatge a l'agrupament. 
La Marina, que ha vingut de visita, li pregunta si és del barri. 
Tots riuen perquè ha obert la caixa dels trons. El Pau està en 
minoria, perquè n'hi ha uns quants de l'esplai i ell és l'únic del 
cau. Ell es posa en el paper i per provocar els diu que, tot i ser 
del barri, són els pijos del barri. Segueixen la picabaralla amb 
bon humor. Al final acaben comentant que haurien de fer una 
trobada de caps i monitors i fer competicions. Si és un con- 
curs de menjar, els de l'esplai arrasen, diuen. El Pau reclama 
alguna prova marrana, que els del cau ho fan molt bé, això 
d'emmerdar-se, i la Núria admet que en això d'embrutar-se 
ho té ben negre. 


una cassola 


Alcapiala fi, el lleure pot acabar sent una excusa com una al- 
tra per dinamitzar un barri i generar xarxes i aliances que aju- 
din a trencar desigualtats. Als infants els aporta noves oportu- 
nitats educatives i als joves espais on crear aliances, fer pinya i 
sentir-se seu el barri. 


Finalment, el propòsit de Baobab és desaparèixer. Està vin- 
culat al Pla de Barris, que té una limitació temporal de quatre 
anys. Això potser no és prou. El Miquel Àngel Essomba admet 
que per construir projectes que puguin tenir una solidesa i du- 
rar en el temps, l'acompanyament ideal seria d'uns cinc o sis 
anys. El Víctor Mirete, però, ja se sent preparat per si toqués 
seguirtirant endavant el cau sense aquest suport: cAra mateix 
ja sabem com fer-ho, i si Baobab se'n va, el cau no ho notarà, 
perquè ja ens hem espavilat i ens seguirem espavilant com 
faci falta. 

Altres coses, però, el barri les necessita més temps. cEl cau 
pot anar bé amb nosaltres, però l'important és què fa l'Ajunta- 
ment per al barri, perquè si les necessitats primàries del barri 
no estan cobertes, llavors sí que no hi ha cau2, diu el Víctor. 
Considera cimpossible, i esurrealistax voler canviar en quatre 
anys de Pla de Barris un barri que porta des dels anys cinquan- 
ta en la pobresa, i pateix molt per si passat aquests temps el 
barri torna a quedar abandonat o per si l'Institut Escola Trinitat 
Nova torna a les velles dinàmiques. 


4Per a l'Ajuntament tampoc passarà gran cosa, perquè aquí 
els que ens enfadarem serem vuit, però jo estaria disposat a 
fer de tot perquè això no passés, perquè no pot ser que siguem 
sempre l'última merda2, diu. Aquest projecte m'ha obert els 
ulls al meu barri, i ho sento, però l'han cagat, m'han obert 
els ulls i ara com se'n vagin sense preocupar-se per si el pro- 
jecte ha sortit bé o no, faran molt de mal, i aquest mal es con- 
verteix en ràbia, i si fa falta aniré a l'Ajuntament a tocar els 
nassos fins que vinguin aquí, encara que sigui jo sol picant una 
cassola., 


Al final, crear un cau o un esplai no és només això, no és 
només lluitar contra les desigualtats educatives. Crear un cau 
o un esplai és fer possible que, d'aquí uns anys, si el Víctor bai- 
xa a la plaça de Sant Jaume, en aquest ecentre, difús del que 
parla quan es refereix als barris més diferents del seu, la seva 
cassola no estigui sola. Potser hi haurà un bon grapat de joves 
que hauran crescut fent comunitat al cau, potser també les 
seves famílies, que s'hauran capbussat en la cultura de la par- 
ticipació a l'escola, i potser seran unes quantes les cassoles, els 
xiulets i les pancartes que insistiran que cap govern s'oblidi de 





la Trinitat Nova. 

a ciutat és un conjunt d'infraestructures: els carrers, el metro 
i els autobusos, el clavegueram, els contenidors d'escombra- 
ries, els edificis o el cablatge elèctric. Tot això, però, només 
té sentit perquè la ciutat és un lloc on viure-hi. l on conviure. 


El projecte Energies Comunitàries de l'Ajuntament de Barcelona 
es va impulsar amb l'objectiu de posar en valor i donar impuls 
a la gran multitud d'iniciatives de veins i veines de la ciutat que 
s'organitzen col-lectivament per transformar la seva vida, el seu 
entorn o les seves relacions. 


Retrats de la Barcelona comunitària s'escriu en el marc d'aquest 
projecte per oferir una petita mostra de l'acció comunitària que 
crea vincles en diferents territoris, diferents àmbits i diferents 
tipus d'organització, de serveis públics a moviments autònoms 
passant per associacions veinals. La ciutat, per davant de les infra- 
estructures, és un teixit de persones que comparteixen un entorn 
físic i, si volen, fent front a la tendència imperant, poden compar- 
tir també espais de vida. Aquest llibre recull algunes experiències 
que mostren que una altra ciutat és possible. 





